
CHRONIQUES 

K 

« 

DE 

JEAN MOLINET. 


CHAPITRE XXXVII. 


La diligence qne fit le roy Loys de France, après la desconfitore de 
Nancy, pour soi mettre au-dessus de la comte et ducë de Bourgogne. 

Le roj Loys de France, Toyant le faict du duc 
de Bourgogne bransler et tourner en décadence , 
soi désirant venger de lui, comme il avoit faict de 
plnsieursgrands personnages qui, lui furent contre 
à la journée de Mont-le-Heri, envoya messire Geor- 
ges delà Trémouille , comte de Ligny et seigneur 
de Craon , bien accompagné de gens de guerre, 
pour costoyer ledit duc de Bourgogne, séant de- 
vant Nancey , afin de besongner selon l’appartenir 
du cas. Et de faict, quand le duc fut expiré, il 
manda haslivement au roi la malheureuse fortune 
qui cheut sur les Bourguignons , ensemble la vic- 
toire que le duc Regnier et les Suisses avoient 
obtenu en ce conflit, et que pour certain le duc 
y estoit demouré mort ou prisonnier. Le roi de 
France, en moins de trois ou quatre jours après 
la bataille, en fut adverli, et rescrivit audit sei- 

^neur tic la Tréinouille, ses lettres dont la copie 
s’ensuit : 

« Monseigneur le comte, mon aini_, j’ai reçu 
j> vos lettres et ouj les bonnes nouvelles que m’a- 
>j vez faict savoir , dont vous remercie tant comme 
» je puis. Maintenant est temps d’emplojer tous 
» vos cinq sens de nature et mettre la ducé et 
» comté de Bourgogne en mes mains; et pour 
» tant avec vostre bande etlegouverneur deCham- 
» paigne , s’ai nsi est que le duc de Bourgogne soit 
» mort , mettez-vous dedens ledit pays, et gardez, 
» si cher que vous m’aimez, que vous y faictes tenir 
» aux gens de guerre le meilleur ordre que si 
» vous estiez dedans Pai'is. Et leur remonstrez que 
» je les veux mieux traicter et garder que nul 
» de mon royaulme ; et que au regard de nostre 
» fillôelle, j’ai intention de parachever le ma- 
» riage que j’ai pieça faict traicter de monsei- 
» seigneur le daulphin et d’elle. Monseigneur le 
n comte je n’entends que vous n’entrez èsdits 
» pays , ne que ne faictes mention de ce que dessus 
» est , sinon que le duc de Bourgogne soit mort; 
» et pour tant je vous prie que me serviez, ainsi que 
M j’en ai en vous la fiance. Adieu. EscriptàPlexis du 
» parc, le neuvième de janvier, signé Loys; et 
» au bas, de Chaumont. » 

Peu de jours après , le roi envoya en Bourgo- 
gnel’évesque etduc deLangres, messire Georges de 
la Trimouille dessusdit, atout quatre cents lan- 
ces , et Charles d’Amboise , gouverneur de Cham- 

paigne, seigneur de Cbamnont et lieutenant 
du roi, accompagné de trois cents lances, les- 
quels entrèrent en Digeon en simple estai; mais 
la gendarmerie demoura ès villages à l’environ. 
Et s’adressèrent iceux seigneurs dessusdits et capi- 
taines, au président de Bourgogne, nommé maistre 
Jehan Joart, aux gens du conseil et des comptes, 
illec assemblés pour les ouyr, auxquels ils affir - 
mèrent pour vérité le duc Charles estre vaincu et 
mort en bataille contre les Lorrains et Suisses, 
et , à ceste cause , ils demandoient au nom du roi 
la possession de la ducé et comté. Messeigneurs du 
conseil ne vouloient croire la mort de leur prince , 
et seigneur naturel; et quant ainsi seroit qu’il au- 
roit terminé ses jours, le roi n’avoil cause de rien 
y quereller , considéré qu’il avoit laissé sa fille, 
unique héritière, suffisante pour avoir la possession 
du pa_^s; et se fussent bien desportés d’amener 
avec eux telle multitude de gens d’armes, qui fort 
endommageoienl et fouloient les paysans. A quoi 
respondirent les ambassadeurs et capitaines fran- 
çois : que le roi l’avoit fait par bonne intention, 
car il entendoit que les Àllemans prétendoient 
avoir la ducé et comté par force ^ ce qui porteroit 
grand préjudice à sa filloelle. Messire Jehan de 
Clèves estoit en ce temps pendant à Poligny , sous 
la conduite de messire Jehan de Traizegnies , sei- 
gneur d’Erchouwes , lequel, pour conforter ceux 
de Digeon , escrivoit souvent qu’ils se gardassent 
des cautelles des François, lesquels finablement 

conlcncloient les avoir par beau parler et par force. 
Pareillement escrivoit messire Jehan de Clèves , 
aux trois estais de la comté de Bourgogne assem- 
blés à Dole , et au seigneur bailli de Laval , chas- 
telain .du chasteau de Grisemont, pour la tuilion 
du trésor du duc Charles estant illec. Après plu- 
sieurs conseils tenus sur ceste matière, les Fran- 
çois , fort munis de sens , d’argent et de gens d’ar- 
mes, mirent tantde couleurs avant, que la duce fut 
en branle de soi rendre ; et ce qui plus l’inclina à 
ce faire, fut que le duc n’avoit laissé que une seule 
héritière, qui n’estoit, comme ils disoient, ca- 
pable de succéder à ladicte ducé, vu qu’elle ve- 
noit de l’appainage de la courone de France. Et 
finablement l’appoinctement fut faict de la ducé 
de Bourgogne sans cop férir , par telle manière , 
que les trois estais d’icelle firent plusieurs obéis- 
sances au roi de France. Si le recogneurent et 
tindrent pour leur souverain droicturier et na- 
turel seigneur, ce que firent volontiers les gou- 
verneurs et officiers ; mais la communauté d’icelle 
ne le vouloit assentir. Les trois estats de la comté , 
assemblés à Dole, sachant la ducé estre francoise, 
et avoir changé la croix Saint-Andrieu à la croix 
droicte, estoient en souci, pour sçavoir comment 
elle cheviroit son faict; et les François s’cfforcè- 

O 

rent journellement d’entrer ens. Le seigneur de 
Craon, etle gouverneur de Ghampaigne, faisoient 
leur amasse de gens d’armes à Sainct-Aubin ; et 
mandèrent quatre mille archers estans en la ducé. 


V 


Digiiized by Google 



(•I??) DE JEàK MOLINET. 5 

et les bannières de Lyonnois, Beaujolois, Niver- 
nois et Daulphiné. En ceste assemblée des trois 
estais fut Jehan de Ghaslons, prince d’Orange, et 
a ulcuns grands personnages de la comté, députés 
pour aller audit Saint-Aubin, vers les Francoi^i, 
pour sçavoir qu’ils demandoient, et pour demander 
délai, afin d’envoyer vers mademoiselle de Bour- 
gogne, et trouver façon de faire reculer la gen- 
darmerie. Et sommaiiement firent trois demandes 
aux gens du roi; la première fut? qui des mou- 
voit d’entrer en la comté ; la seconde , pourquoi 
ils y sont entrés en armes ? la tierce , pourquoi 
soufiVoient leurs gens d’armes passer la rivière du 
Doubs ? A la première demande , respondirent 
François, qu’ils vouloient entrer en laconitépour 
le proufit du roi, à l’honneur de mademoiselle, 
et pour le bien du pays. A la seconde demande 
respondirent, qu’ils ne tendoientpoinct estre à la 
comté, mais au viscomté, lequel est de la dé- 
pendance de la ducé, appartenant au roi. A la 
tierce demande respondirent , que voulontiers fe- 
roient reculer leurs gendarmes. Ces trois poincls 
furent rapportés aux trois estats, lesquels dere- 
chef y renvoyèrent pour demander délai ; à quoi 
ils donnèrent conte que le roi ne l’entendoit point 
ainsi , et qu’il ne vouloit escorcher les pays , sinon 
les préserver à mademoiselle; et vouloient con- 
sentir les députés que le roy auroit la garde du 
pays seulement, sans y entrera puissance, et que 
les officiers se feroient au nom de mademoiselle. 

Après toiilc ambassade, toute répliqué cl toute dis- 
pute, l’appoinctement de ladite comté fut f’aicte 
aux François , par la manière qui s’ensuit : 


CHAPITRE XXXVIII. 


L'appolnclemcnt de la coinlc de Bourgogne faicl aux Francis. 

Les gens des trois estais de la Bourgogne , as- 
semblés en la ville de Dole , sur ce que révérend 
père en Dieu ^ monseigneur Lévesque , nobles et 
puissan ts seigneurs Georges de la T remouille, comte 
de Ligney, seigneur de Craon, et Charles d’Am- 
boise, comte de Brienne, seigneur de Chaulmont, 
lieutenant du roi , tous commis de par lui en ceste 
partie , avoient quis et demandé que ladite comté 
de Bourgogne fust mise en la main et obéissance du 
roi, duquel pays vouloit prendre la charge pour 
le bien de lui, et de très haute et très noble prin- 
cesse , mademoiselle Marie de Bourgogne , sa pro- 
chaine parente et filloelle , le droict de laquelle il 
vouloit garder, et mesmement en faveur et con- 
templation du mariage pourparlé et indubitable- 
ment espéré, de très hault et excellent prince , 
monseigneur Charles , daulphinde Viennois, et de 
mademoiselle de Bourgogne, comme ils disoient, 
après plusieurs remonstrances faictes auxdils sei- 
gneurs par lesdits estats , tant du droict et héri- 
tage de madicte damoiselle , de la nature et con- 
dition de ladite comté, comme d’avoir temps d<' 

délai sulTisant pour envoyer vers madicte damoi- 
selle^ afin descavoir son bon plaisir, a esté' dict 
et déclaré : que différer ne pouvoient l’exécution 
dont ils avoient charge et ordonnance, disans qu’ils 
se donnoient merveille de la longue contradiction 
et résistance faite par ledit pays, touchant ce que 
dessus , veu la très grande armée et puissance de 
gens d’armes que le roi avoit présentement audit 
pays ; à laquelle puissance, ledit pajs ne pourroit 
résister , veu aussi que plusieurs ennemis de ladite 
comté, journellement se parforcoient d’y entre- 
prendre, par quoi estoit besoin d’y pourveoir à main 
forte ; ce que Je roi, à bonne et bonneste intention 
désiroit faire ^ et non à aultre fin ; dont lesdits sei- 
gneur^’Albi, deCraon et deChaulmontse disoient 
bienpRrmés, et ainsi l’aflirmoient en leurs hon- 
neurs et conscience, offransde la part du roi, appai- 
ser tous les ennemis dudiclpays , quels qu’il s soient, 
et que icelui pays soit entretenu en tous et sin- 
gubers ses privilèges , franchises et libertés, sans ce 
qu’il fut jamais travaillé d’aulcuneseffouages,gabel- 
les, emprunts, ne aultres quelconques prestations 
ou charges extraordinaires. Et de tout ce que dict 
est, promettoient iceulx seigneurs de livrer let- 
tres-patentes de roi, en bonne et ample forme 
auxdits estats , pour lesdites causes et aultres plu- 
sieurs, mesmementafin de conserver ladite comtés 
soulager le povre peuple , et eschever effusion de 
sang humain, avec aultres innumérables maux, 
inconvénients et esclandres apparans. Iceulx es- 

tais , sous le très noble plaisir du roy et de raadicte 
damoiselle, pour autant qu’en eux est, et que 
faire le peuvent, saulf leurs honneurs et léautés 
eu tout et partout, ont consenti et consentent que 
, ledit pays soit tenu sous la main et protection du 
roi et de madicle damoiselle, moyennant toute- 
fois qu’ils facent, par voie de paix finale asseurer 
lesdits pays de tous les ennemis d’icolui, quels 
qu’ils soient; et incontinent que aultres desdits en- 
nemis qui y sont entrés , vuident sans le piller , 
ne endommager aulcunement. Et au regard des 
gens de guerre qui y sont du roy, ils se départi- 
ront dès à présent, et point n’y retourneront pour 
tenir garnison ne aultrement , sinon qu’il fust né- 
cessité à la défense dudit pays, et par l’agis des- 
dils commis du roi et des notables desdits W(^s. es- 
tais ; auquel cas, lesdits gens de guerre seront tenus 
de payer raisonnablement leur despence, sans faire 
quelconcques pilleries, oppression ou violence. 
Au surplus, est entendu que les offices et officiers 
dudit pays^ demoureront tous en leurs estais, entiè- 
rement aux anciens gages, droitset proufils, comme 
du vivant de très noble mémoire, Philippe de Bour- 
gogne, que Dieu aJisolve ! Aussi seront entretenues 
les pensions de tous les pensionnaires, tant pré- 
sents comme absents. En oultre les sels de toutes 
les saulneries de Salins, auront leurs plains cours, 
et tels qu’ils avoient au temps de monseigneur le 
duc Philippe; lequel pays demourera ‘deschargé 
à tousjours mais, tant pour le temps passé, que 

pour le temps à venir, de tous alFouaiges, gabelles, 
aides, subsides, emprunts et autres prestations et 
charges extraordinaires quelconques , sans ce que 
jamais les manans des paj^s , babitans et ajans do- 
micile audit pays, y soientaulcuneraent abstraintsel 
contraints, sans ce aussi qu’aucune chose de nouvel 
soit entreprise sur leurs terres, seigneuries, juri- 
dictions ou chevances, ne qu’ils soient tirés hors 
dudit par quelconque cause que ce soit, en ensui- 
vant les privilèges, franchises, libertés et an- 
ciennes coustumes dudit pays. Et se, à l’occasion 
des exploits des guerres ou divisions passées , aul- 
cunes terres, seigneuries ou héritaiges desdits ma- 
nans et babitans et ayans domicile audit pays , 
tant présents que absents, avoient esté empeschées 
ou données, ceux dudit pays quilessouloient tenir, 
y retourneront de plain droict, et recouvreront 
leurs possessions et ce qu’ils trouveront, en na- 
ture de choses , sans difficulté quelconque, nonob- 
stant les donations, confiscations ou commises qui 
en pourroienl estre faictes par le roi ou aultres 
quels qu’ils soient. Toutes lesquelles choses ont 
esté commentées par lesdits estats sous les moyens 
et considérations que dessus, et tout sans préju- 
dice des droicts de toutes les parties. Et supplient 
humblement iceux estats, qu’il plaise au roi con- 
server madicte damoiselle en tous ses droicts, 
haulteursetprééminnces.En tesmoingdece, lesdits 
estats ont faict sceller ces présentes duscel du par- 
lement dudit duché , armoyé aux armes de ladicte 
comté, et faict signer parle greffier, le dix-huitième 

jour du mois de lebvrier, l’an mil quatre t;eiit 
soixante-seize. Ainsi sijjné , P. Varnier. 


CHAPITRE XXXIX. 


I.es cxploicls de guerre que firent sur les François en la comté de Ttour- 
gogne messire Claude et Guillaume de Vauldrey. 

Les François eurent la possession de la ducé 
de Bourgoigne sans nulle réserve , et la comté 
eut son appoinctement , qui guères ne tint , car 
la gendarmerie ne voulut vuider. Les Allemans 
s’y f'ourèrent, disans qu’ils ne vouloient avoir le 
roy de France à voisin , et entendoient eux mettre 
sus pour les deschasser. Le roy leur envoya trente 
mille escus pour les rompre; Les communes es- 
toient Bourguignons parfaicts ; mais les gouver- 
neurs des villes et les nobles firent tous serment 
au roy, sinon messire Claude de Vauldrey et 
Guillaume son cousin. Le prince d’Orange avoit 
espérance d’estre gouverneur de Bourgoigne, de 
par le roy de France qui lui avoit prouniis,afin 
qu’il laborast à la réduction du pays. Et quant 
le roy eut ce qu’il désiroit avoir, il le mil en 
oubli, et fit son gouverneur du seigneur de Craon. 
Parquoi ledit prince d’Orange s’efforça de recou- 
vrer la comté , [et disoit avoir auctorité de mada- 
moiselle de recueillir les revenus de ses domaines. 
Messire Claude de Vauldrey se joindit avec lui qui 
regaigna Rochefoit et Mdntmiré , et tint puis- 
samenl la ville d’Aussonne. Guillaume de Vaul- 

drej , nouvellemenl retourné de prison , print 
Allemans à son aide et fist grande diligence de 
garder la ville et chasteau de Vesou , dont il 
esloit fort menacé de Jehan de Neufchastel , sei- 
gneur de Montagu, et de son lîls^ le seigneur de 
Fonlenôy. Advint, environ dix-sept jours au mois 
de mars, que le seigneur de Craon venoit pour 
mettre le siège devant Vesou , et avoit logé 
plusieurs compagnies de gendarmes par les villa- 
ges à l’entour de Vesou , entre lesquelles la plus 
forte et la plus à craindre estoit la bande des 
Escoçois. Guillaume de Vaüldrey, homme sans 
peur et sans reproche, espris de grande har- 
diesse, pour le grand zèle qu’il avoit à la bonne 
querelle de madamoiselle de Bourgoigne, sa na- 
turelle princesse , sachant la venue dudit seigneur 
de Craon, et des logis de ses gens, imagina la 
manière comment il s’en despescheroit , ains . 
qu’ils eussent faict leurs approches ; et de faict 
donna charge à aulcuns trompettes, avec petit 
nombre de gens, pour secrètement de nuicl se bou- 
ter dedans un village où estoient lesdits François , 
afin de sonner dedans , et ce quand temps seroit ; 
et autant envoya de ses gens en trois aultres vil- 
lages faire pareil effroi. Et quand vint sur le point 
du jour, il issit de Vesou ^ accompagné de trente 
chevaux et de deux cens piétons Allemans , qui 
estoient à ses gaiges ; puis il donna signe aux 
trompettes estans en divers quartiers, de faire 
leur debvoir tout à une fois. Les François, qui de 

rien ne se doubloienl , escoutaiH a; lernble res- 
veil à trois ou quatre villaigcs , furent tant es- 
perclus, qu’ils cuidoient que les Bourguignons lus- 
sent en nombre d’autant de milliers qu’ils estoient 
de quarterons ; par quoi facilement ils tournèrent 
cn fuite, et furent deslogés et surpris en desroj, 
abandonnans trésors et bagues. La malle ad- 
venture de ceste entreprinsc cheut sur les Esco- 
çois qui estoient logés en un village nommé 
Gralery, qui totalement furent rompus, morts ou 
prisonniers , et leurs bagues butinées. Ils perdi- 
rent joyaux, chaînes, vaisselles et cent chevaux 
de cent escus la pièce , et ceux de Vesou perdi- 
rent un seul cheval. De cet exploict de guerre , 
subtilement achevé, furent les François tellement 
étonnés, parmi ce que les communes du pays 
leur donnoient à souffrir, qu’à peine s’ils osoient 
mettre testes à creteau. Ce temps pendant se te- 
noit à Besancon messire Jehan de Cleves prochain 
parent à madamoiselle , lequel, par lettres con- 
solatoires, entretenoit à son possible messire Claude 
de Vauldrey, ledit Guillaume et aultres, désirants 
l’honneur et proufit de la très noble princesse, 
orpheline de père et de mère , despouillée à force 
de son propre héritage ; et fit ledit Jehan de 
Cleves, rescrire par messire Jehan de Trasegnies 
à ladite damoisellc, des nouvelles telles que lors 
estoient en Bourgoingne, dont la copie est ici 
, insérée. 

« Ma très re<loublée et souveraine dame et 

» princesse , plaise vous scavoir qu’il n’y a pour 
» cesle* heure nul François en vostre comté de 
» Bourgoigne , que les communes n’ayent tous 
» rués et prins, réservé Grey , où est monsei- 
» gneur .de Craon ; et sont par de-là la Sonne 
» auprès dudit Grey , et n’osent entrer en ladite 
» comté, pour les Allemans. Monseigneur le 
» • prince se dict avoir par vous la charge du gou- 
» vernement de Bourgoigne , et à ceste cause 
» lieve tous les desniers que possible lui est^ tant 
» de vostre domaine comme aultres, Messire 
» Claude se tient à Auxonne ; il a regaigné Ro~ 
» chefort et Montmiré ; et Guillaume de Vaul- 
» drey tient tousjours Vesou. Et en effect , qui 
» eust eu argent et congé de vous de prendre 
» des Allemans à gaige , les François ne se fus- 
» sent tant avancés. Escrit à Besançon le pénul- 
» lième de mars. » 


CHAPITRE XL. 


La descente (lu roi Loys en Picaidie, Arthois et Boullenois, pour re- 
couvrer aolcunes villes et places que teuoit en son vivant le duc 
Charles , que Dieu absolve î 


Le roy Loys de France, espérant estre cer- 
tain de la mort du duc Charles, se partit de Tours,' 
vint à Paris , et fit un très gros amas de gendar- 
mes pour réduire à son obéissance plusieurs villes 


J \ CHnONIQUES (' 477 ) 

el Icrresque tenoit le duc Cliaritîs en son vivant ; 
et pour achever son emprinse , se deslogea dudit 
Paris, et vint à Senlis, Compiengne et à Noyon ; 
et fit par ses francs archers assiéger une place 
nommée le Tronquoy, et tant battre par ses en- 
gins, qu’il en vint au-dessus ; car les édifices 
cheurent sur les défenseurs. Illec estoit un ca- 
pitaine nommé Honoré , accompagné de mauvais 
garnemens , qui, durant les trêves, avoient 
couru à tous coslés , et faict amas de prisonniers. • 
Et jaçoit-ce-que se défendoient vigoureusement, 
tellement qu’ils domagèrent l’ost du roy de cent 
à six vingt François , si furent-ils prins et pendus 
la pluspart sur la place ; aultres livrés au tran- 
chant des espées; et aultres qui furent respités 
pour en rapporter les nouvelles dedans la ville 
de Mondidier. Estoient pour niadamoiselle de 
Bourgoingne, niessire Jan de Lannoy, seigneur 
de Mingoval , le Bon de Bely , le bastard de Sa- 
veuse el autres compagnons de guerre , qui furent 
avironnés de plusieurs François , entre lesquels 
estoit le bastard de Reubenpré , lequel fit sçavoir 
au seigneur de Mingoval que, se le roy deschar- 
geoit illec son artillerie , il n’eschapperoit homme 
qui ne fut mis en tel poinct que furent mis ceux 
du Tronquoy; et lui conseilloit que lui et les 
siens se tirassent avec leurs bagues. Le bastard de 
Saveuse ne povoit croire que le roy feut en per- 
sonne en la compagnie desdits François ; et le roy 
lui fit scavoir par une lettre que si estoit. Etsoub- 

dainement le sei;^’neur de Mingoval el. les aultres, 
mandèrent au comte de Romonl y capitaine d’Ar- 
ras, que s’ils po voient avoir secours, ils se tien- 
droient bien quinze jours. Ledit comte leur manda 
que possible n’estoit d’avoir secours hastif contre 
si grosse puissance ; et par ainsi fut la ville de 
Montdidier rendue au roy , qui la fit démolir ; et 
ceux qui firent ceste reddition , viiidèrent par ^ 
saulf-conduil à tous leurs bagues , espérant entrer 
en personne ; mais les portes leur furent fermées; 
parquoy tirèrent en Arras , où ils furent receus. , 
Roye fut avironnée du roy et de son armée , et 
horriblement menacée. Les seigneurs de Cohen 
et de Landas , se rendirent par appoiactement tel 
que Montdidier; puis le* roy fit desroyer et dila- 
pider la ville de Roye. Mareul fut pareillement 
réduicte à la main du roy. Aulcuns compagnons 
qui en firent la reddition , entrèrent en Teronne 
pour estre à saulveté de leurs corps ; mais le sei- 
gneur de Clare en feist pendre jusques au nom- 
bre de dix. Dorlens n’osa attendre la puissance 
des François , et se rendit comme les aultres. Le 
seigneur de Crevecoeur, qui l’avoit en garde, après 
la reddition faicte, se cuida bouter dedans la ville 
deSaint-Pol. Ceux qui dedans estoient ne le vou- 
lurent recepvoir. Puis il envoya son messager à 
Hesdin pour estre recueilli, et on lui feitresponce 
que , se son maistre y estoit , il n’en videroit 
point quant il voudroit ; et finablement il s’en 
alla à Aire. Corbye fust desmolie , mais l’abbaye 

demeura en ron entier ; et après qu’elle fut ren- 
due, le roy fit mener en Amiens l’abbé de Saint- 
Pierre, et aulcuns moines prisonniers. Vervins fut 
abandonnée. Saint -Goban fut prinsc; les Bour- 
S’uignons s’en allèrent saulf leurs corps et bagues. 
Pareillement Maries et Beaurevoir; si se fourèrent 
ens les gens du prévost de Paris. Bapasme se 
» rendit, puis fut brûlée. Braye-sur-Somme fut 
Françoise, et depuis devint Bourguignonne. Aves- 
nes fut sommée par trois fois par le roy , et an- 
^ goisseusement menacée. Le seigneur de Lens , fils 
du seigneur d’Aymeries, grand bailli de Haynaut, 
qui , clievaleureusement se porta, prit dilation de 
dix jours pour respondre. Pendant lequel temps 
le prevost de Paris, le seigneur de Moy et Jac- 
ques de Moy, son fils , se trouvèrent devant ladicte 
ville, la Guidant emporter, une fois par menaces, 
l’aultre fois par suasions et promesses. Alais 
ledit seigneur de Lens ne les amiroit guères , et 
pour monstrer le bon courage qu’il avoit de soi 
tenir ferme, il manda à son frère, ledit seigneur 
d’Aymeries, qu’il lui fit avoir certains engins 
pour la tuition de son fort; et ceux de Vallen- 
chiennes et de Mons le secoururent en sa néces- 
sité. Landrechies avoit pour garnison Quentin-à- 
Gambe, ensemble aulcuns routiers de guerre, avec 
les manans et habitans de la ville , qui se van- 
toient de bien garder leur fort; mais quand ils 
sentirent l’approche du roy, le bruict de son ar- 
mée, les* sons de ses engins et la reddition des 

■villes voisines, ils furent lant cstonnés, qu’ils aban- 
donnèrent la ville elle chasleau , et les 'François 

O 

y entrèrent sans nul obstacle. Si la trouvèrent 
bien g'arnie de bleds, de chairs et d’aultres vivres ; 
et se logèrent pour la nuict le prévost do Paris et 
le maire de Bayonne , accompagnés de douze cens 
chevaliers. Deux jours après, environ le qua- 
torzième de mai , un archer de corps au conte 
de Chimay , nommé Hacquinel de Vaux , demou- 
rant audit Landreebies avant ladite prinse, sa- 
chant sa maison pleine de biens ès mains des 
François, s’appensa comment il s’en pourroit 
venger; et regrettant sa doleance, dit au sei- 
gneur de Boussu , nommé Pierre de Hennin, 
estant au Quesnoy, que s’il lui plaisoit lui bailler 
aulcuns compagnons pour faire une venue aux 
François de Landreebies, il lui sambloit bien 
qu’il rescourroit partie de ses biens possessés des 
ennemis. Le seigneur de Boussu lui remonstra 
le grand danger où il se metteroit, et que le 
temps n’estoit encoires convenable à faire telles 
emprinses, et de faict lui desconseilla. Nonobstant, 
il usa de son propre sens, pour achever de sa 
fantaisie. Il cueillit environ cent compagnons, 
paysans et aultres, de Englefontaine et là entour ; 
si les mena devant Landreebies, et ordonna les 
cinquante pour faire exploict en la ville, et cin- 
quante pour garder la porte du chastcau, afin 
que ceux qui là estoient logés ne descendissent 
pour venir à l’effroi. Ledit llacquinct trouva fa- 

con d'entrer de nuict dedans ladite ville, ensem- 
ble cinquante aiiltres de sa sorte, qui se fourèrent 
CS maisons , et mesmes en la sienne , et chargè- 
rent sur les François, prins en desroy, de si grand 
courage et hardement, que, sans ceux qui furent 
navrés, ils eu occirent quarante ou plus. L’effroi 
s’eslcva en la ville grand et horrible; l’on crioit 
alarme à tout alcr. Ceulx du chasteau s’esveil- 
lèrent et préparèrent pour venir à la rescousse. 
Les cinquante paysans jeunes gens qui gardoient 
la porte du chasteau , et qui jamais n’avoient esté 
au marché à horions , furent tellement espou- 
vantés qu’ils abandonnèrent leur garde ; si retour- 
nèrent avec leurs compagnons. De ceste brisure 
furent les François tant desplaisans, que le len- 
demain ils mirent en feu tant la ville que le 
chasteau. 

Eu fut Françoise , puis Bourguignone , puis de 
rechef Françoise ; et ne fut en puissance de nulle 
des parties de y lîouter le feu , à cause , disent 
les habitans , que l’on y adore le Sainct-Esprit. 
Le Crotoy fut François, et le chasteau Bourgui- 
gnon. Sainct - Riquier , en l’obéissance du roy, 
et Monstreuil pareillement. Péronne, chambre 
du roy , fut sommée trois fois par Sainct-Pol le 
hérault. Le seigneur de Clari, qui lors en estoit 
le gouverneur, respondit que si les François y 
venoient, ils seroient bien galés. Toutesfois, quel- 
que bon courage qu'il monstrast, quand il vit 
l’armée de FVance devant la ville, il mist le roy 

dedans , et lui fît serment, ensemble vingt-et-un 
nobles hommes de Picardie ; de quoy les Bour- 
guignons furent grandement esbahis , et trop plus 
du seigneur de Clari que de nul aultre , considé- 
rant qu’il avoit esté nourri en la maison de Bonr- 
goigne , notablement entretenu et bonnorable- 
inent essours en grans offices , utiles et proufi- 
lables. Les Valenchiennois le prindrent en grand 
desdaing ;s car lors ' estoit en la ville madame sa 
femme, et grande partie de leurs bonnes bagues et 
vaisselles, en grand danger d’eslre perdues. Plu- 
sieurs héraults furent envoyés pour ravoir lesditcs 
bagues de par le roy. Si fut ordonné, par mada- 
moiselle , que madame de Clary et ses enfans se 
partiroient, et iroient où bon leur sambleroit , 
et leurs bonnes bagues , comme vaisselles et 
joyaux demoureroient à monseigneur le comte de 
Romont. Arras avoit pour principal capitaine 
messire Adolfe de Cleves , seigneur de Ravestain , 
qui se tira vers madamoiselle , sachant la mort 
du duc Charles; et la ville d’Arras, voyant qu’elle 
n’avoit nul chef, requist au seigneur des Querdcs 
qu’il la vousist prendre en sa garde, ce qu’il ac- 
cepta, et proumist soulemnellement vivi’e et mou- 
rir avec les habitans. La cité avoit trois ou quatre 
cens compagnons aretournés de la journée de 

Nancy , soubs la conduite de * de la 

Viefville. Leroy manda le seigneur des Querdcs , 
qui, du gré et consentement de ceux de la ville, 
— ^ 

I . Lacune. 3 . 

y alla, promcltaut retourner comme il fît. Le 
roy fit sommer la cité, afin de la saisir par tel si 
qu’il ne demanderoit rien à la ville. Le conseil 
dudit dest^uerdes porta (ju’il le povoitbien faire, 
et par ce moyen entra le roy en la cite. Quant 
le roy se trouva au-dessus tl’icelle , il s’efTorcea 
de vouloir avoir la ville, qui ouvroit et clooit 
contre ladite cité, et de faict la fit guerroier. Trêves 
lurent priilses qui durèrent onze jours ; pendant 
lequel temps la cité fut fortifiée de trencliis , bolu- 
wers et bastilloiis , aussi forte ou plus que la ville ; 
et firent ceulx de la cité bonne guerre à ceulx 
d’Arras ; et abbaloient plusieurs murailles de leurs 
engeins ; et en ce faisant, le seigneur desQuerdes 
alla tant parlementer avec le roy , que finable- 
inent se tourna de son parti. Puis le roy se tira 
vers Büulongne , et laissa pour régir la cité le 
baslard de Bourbon , et le maressal de Goy ; et 
Arras demoura sans capitaine , mais elle fit un 
appoinctement avec le roy, par tel si qu’il au- 
roit la souveraineté de la ville jusques à ce que 
inadamoiselle auroit relevé en personne ou par 
procureur, et ne soufriroit le roy d’y laisser en- 
trer gens d’armes à main armée, l.ens, en Arthois, 
fut saisie 'par le roy; puis entra en Béthune le 
lundi de la saincle sepmaine , par tel convenant 
qu’il ne feroit rial travad à la ville. Il entretint 
son mot et coucha illec; et les François contentè- 
rent suffisamment leurs hostes; et ceux de Be- 
ibune se confirmèrent au traicté d’Arras. Puis le 
roy se mist au-dessus deTerreouane, qui se rendit 

voluntairement , où il fit ses pasques. Madainoi- 
selle de Bourgoigne , seule fille et héritière de 
monseigneur le duo Charles, se lenoit lors en 
Gant , en grande tribulation , et esloit accompa- 
gnée de ses prochains parens, comme le seigneur 
de Ravestain, l’évesque de Liège et aullres, qui lui 
donnèrent conseil d’envoyer une ambassade vers 
Je roy de France , pour trouver quelque bon 
moyen pacifique. Si entreprindrent ceste charge 
lJugonnet , chancellier de Bourgoigne , maistre 
Ferry de Cligny . évesque de Tournay, le seigneur 
de la Gruylhuise , l’administrateur de l’évesché de 
Terreouane, et aultres qui guères ne proufitc- 
rent touchant le salut du pays. Le roy demandoit 
impossibilités et choses inestimables ; et se mada- 
moiselle eusist prins en mariage le dauphin , es- 
tant en l’eage de sept à huit ans, il se fust condes- 
cendu à bon accord et pacifique ; mais les Flamans 
ne s’y voulurent assenlir , et commencèrent à 
murmurer sur lesdits ambassadeurs, desquels aul- 
cuns furent décapités par un beau jour de jeudi 
absolu, à Gand, comme il apperra cy-aprèsplus 
au long. 

Hesdin fut réduicte au roy par la suasion du 
seigneur desQuerdes, mais le chasleau se tint 
pour madamoiselle, et fut assiégé du coslé devers 
la ville, et le fit battre trois ou quatre heures 
conlinuellement. Maistre Raoul de Lannoy^ qui 
dedans estoit, print seureté pour parlementer; 
il rendit la place au roy p ar co mposition , telle- 

ment que lui et ceux de sa bande se partiroient , 
leurscorps et l)ienssaulfs. L’appoinctement faict, 
ledit inaistre Raoul compleul tant au ro_y , qu’il le 
retint en son service. 

Esurène , une grosse bourgade de trois à quatre 
cents maisons, séant en la fosse de Boullenois, 
avironnée de l’armée des François , soustint de 
prime face , et les habitants delfendirent leur 
cliasteau un jour ou deux. Il y avoit en icelle 
bourgade une vielle matronne , nommée Mynon 
du Moulin , tant obstinée en la querelle des Bour- 
guignons que riens plus , et hayoit les François 
à mort. Aulcuns d’iceulx en furent advertis ; se 
s’abordèrent à elle les espées desgaignées, et lui 
dirent pour le contrarier : «\ieille damnée, criez 
« vive leroy » '.Celle dictque rien n’en feroit; eticeulx 
satellites feirent signe de lui couper la gorge. Et 
quand vint au fort , elle dit : « Puisque fault qu’il 
« soit , vive le roy, de par le diable ! » Boulongnc 
sur la mer merveilleusement forte de murailles 
et de fossés couverts, fut sommée , et le chasteau 
pareillement, de faire obéissance au roy, à quov 
ne voulurent entendre les capitaines et babitams 
d’icclle. Le roy y fist mettre le siège, et affuster 
son artillerie, tellement qu’ils lui rendirent tant 
la ville que le chasteau. Le roy entra ens et dé- 
clara publiquement que jà-soit ce que la ville de 
Boulongnc fulst appartenant à messire Bertrand 
delaThour, comte d’Auvergne, touwcsfois ilia 
vouloil avoir en scs mains pour la scurcté du 

royaulme, parmi rendant aiulict seigneur de la 
Tliour suffisante récompense. Ladite comté de Bou-’ 
longne, estoit par avant tenue en'fief de la comté 
d’Artliois ; mais le roy , à ceste heure, s’en fist nou- 
vel seigneur, et en fist hommage, deschaint et à 
genoux, à la glorieuse vierge mère, en l’église 
d’icelle, présent l’abbé, les religieux, mayeur , 
eschevins et habitants; et donna pour avoir ce 
droit devant l’image de ladite Vierge un cœur de 
fin or, pesant deux mille escus; et ordonna que 
tous ses successeurs roy s de France liendroient 
d’ores-en-avant ladite comté de la vierge Marie, 
et feroient oblation pareillement. 

Pendant le temps de ce voyage, et que le roy 
fut obéi à Montreuil et à aulcunes places circon- 
jacentes, ceux d’Arras ne se contentèrent de l’ap- 
poinctement qui estoit faict entre le roy et- eux , 
car ils envoyèrent vers madamoiselle des plus no- 
tables personnages de la ville , dix-huict ou vingt , 
pour scavoir qu’ils auroient à faire, et se ledict 
appoinctement lui plairoit. Aulcuns dirent qu’ils 
avoient saulf-conduict du roy, mais les François 
ne le voulurent congnoistre. Le roy, sachant leur 
partement pour tirer vers Gand, les feit arrester 
à Lens en Artois , les mener à Hesdin , les livrer 
au prévostdes mâreschaux et les descapiter. Entre 
les autres qui moururent en ceste exéculion , lut 
despeschié un homme fort entendu et de grande 
estime, nommé maislrc Oudart de Bussi, natif do 
Paris, et richement marié en la ville d’Arras; le- 

quel , pour ce qu’il estoit fort subtil , [le Toy lui 
avoit offert l’office de conseiller en parlement, et 
ne le voulut accepter. Quant le roy fut retourné 
à Ilesdin, et lui souvint des prisonniers qu’il avoit 
fait arrester à Lens , en Artois, se lui futdist qu’ils 
csloient décapités et boutés en terre. Et lors il com- 
manda d’esfuuir le chef dudit maistre Oudart, lui 
affulcr un chaperon d’escarlate, fourré de menu 
voir, selon la mode des conseillers de parlement, 
et cela faict , fist dressér un cheviron au milieu du 
marché de Ilesdin , où ceste teste fut mise en spec- 
tacle commun. Ceux d’Arras portèrent cest oul- 
tragc impatiemment, et furent plus animés que 
devant sur les François, et sur le seigneur des 
Querdes, leur capitaine, qui avoit fait serment 
au roy. Si délibérèrent de rompre le traicté et 
eux défendre à toute force ; et pour ce qu’ils n’a- 
voienl en Arras aultre capitaine ne chef de guerre 
que PierchoQ du Ghastel , de Faimpoux, ils choi- 
sirent de commun accord , le seigneur d’Arsi pour 
leur capitaine, lecjuel estoit bon Bourguignon , fort 
affecté à la querelle, fort humain, et de bonne 
recommandation. Icellui, accompagné de plusieurs 
noldes d’Artois, avec le petit Salezar, capitaine 
de Douay, et vingt-six piétons harquebutiers et 
picquenaires , proposa de faire son entrée en Arras, 
qui estoit fort difiieile à faire, considéré la proxi- 
n)ité et s'jbtil aguet de leurs ennemis. Quant ils 
furent tous amassés avec ceux de Douay, et mis en 
bataille pour achever leur faict, le marcssal de 

Goj et aultres conducteurs expérimentés des 
subtilités de guerre , avoient préparé leurs em- 
busches pour les empescher à leur entrée ; et se 
portèrent si vaillamment, qu’ilsséparèrentlesBour- 
guignons et donnèrent dedans à tout aller. Néant- 
moins le seigneur d’ Arsy qui vigoureusement sous- 
tint le faict, entra dedans Arras, accompagné de 
six cents compagnons; mais le petit Salezar et 
aulcuns autres de sa route, furent rués jus, aulcuns 
morts et les aultres fuitifs ; et ledit Salezar, après 
qu’il eust été bouté jus de son cheval par deux fois, 
se saulva en un bosquet, auprès du bois de Mof- 
lines. Et furent trouvés morts sur la place^ tant 
de F rancois que de Bourguignons, cent et cinquante; 
et avec ce furent de quatre à cinq cents prison- 
niers, entre lesquels furent trois nobles person- 
nages , le seigneur de Bours , le seigneur d’Estreus 
et Je seigmeur d’Auby ; iceulx prisonniers furent 
menés en la cité. Ceux qui avoient puissance de 
payer ranchqn furent respilés, et les aultres dé- 
capités sur un blocq, d’une doloire, ccnt et cin- 
quante pour un jour. Le seigneur d’Arsy estant 
en Arras, ensemble plusieurs gentils compagnons, 
sacliant que ledit Salezar avoit fourré les bois^ 
attendant illec la grâce du seigneur Dieu, sor- 
tirent hors de la ville à heure de my-nuict, et ra- 
menèrent ledit Salezar dedans Arras , qui feit illec 
bonne guerre contre le roÿ avec les aultres , puis 
se tint en garnison en la ville de Douay. Quant 
le roy, estant à Hesdin , entendit la mode de faire 

de ceux d’Arras, la fraction de son appoincletnenl, 
et comment le seigneur d’Arsy , aultres nobles et 
la communauté faisoient signe de tenir pied contre 
lui, il se partit de Ilesdin, et amena son armée 
pour les subjuguer. Ceux de la ville sachants sa 
venue, firent enterrer la porte de Mioles, feirent 
bruslerlcs faulxbourgs, desquels il povoit sembler 
que le roi se vouldroil aider , et à très granile dili- 
gence SC préparèrent à leur défense. Le roy dere- 
ebief fît aftuter ses cngiens et battre la ville , telle- 
ment que le chien d’Orléans abattit la p<^rle de la 
cité en une seule nuict. Les capitaines qui la défen- 
düient, montrèrent toujours bonne mine; mais 
la communauté qui n’avoit rien veu , se tourna 
en espouvantement , et les nobles parlèrent d’aj)- 
poinctement , qui fut tel, que gens d’armes se 
partiroicnt corps et biens saulls , et ceux de la 
ville demoureroient en leurs biens et feroient ser- 
ment au roy. Kt par ainsi, le roy partant de la 
cité , entra à cheval dedans Arras , non point par 
la porte , mais par dessus la muraille que la bat- 
terie de ses engins avoit cassée. Il se trouva au 
])etit marché, où il dit à ceux d’Arras : « Vous 
» m’avez été fort rudes, je vous le pardonne. Se 
» vous m’estes bons subjets, je vous serai bon 
» seigneur. » Trois jours après son entrée , il s’en- 
(juisl de ceuxqui lui avoient esté les plus contraires 
en Arras, durant le siège. Piercbon du Cliaslel, 
lut accusé par aulcuns envieux, qui lui donnè- 
rent le hast; se lui feist trancher la leste, ensem- 

Lie à un arbalestrier de la ville, qui a voit prias sa 
visée pour le tirer et despcsclier, n’eusist esté un 
boucher qui l’enipescha. Le roi séjournant illec un . 
espace, fit reparer la muraille et changer l’an- 
cienne fortification , car il fit la cité forte contre 
la ville ; et ordonna fonder deux chasteanx , l’un 
par-dedans Arras , ayant issue sur les champs vers 
Douay, et l’autre devant la cité. Et pour ce que 
tout le peuple d’Arras estoit tant affecté à la que- 
relle des Bourguignons que rien plus, pour éviter 
dissentions, monopoles et rebellions , il s’ap- 
pensa d’y mettre remède; car il fit deschasser de- 
hors tous les manans et les babitans de la ville, 
et la repopula de la nation de Normandie , es- 
Irangiers et aultres , qui illec s’amassèrent pour 
en user comme se ce fusist leur propre héritage. Et 
comme le roi fit changer les babitans d’icelle, 
pour changer les couraiges , il fist changer le nom 
d’Arras et la fist nommer Franchise. 

Cambray tenant de l’empire, voyant ce mer- 
veilleux orage, a^nd’en estre exempte, quéroit neu- 
tralité; mais elle eut autant et plus à faire que les 
autres, comme il apperra cy-après, en un chapitre 
à part soi. 

. CHAPITRE XLI. 


La venue du roi de France et de ion arende eu la conté de Haynault. 


Le mardi de Pasques, une grosse bande de 
François, oùestoient le conle de Dampmarlin et 
le seigneur d’Alebrecht,accompagnés de trois mille 
chevaux, firent une course devant Vallcnchiennes. 
Les nobles qui lors y estoient , ensemble aulcuns 
gens de guerre , paysans et manans en la ville , 
issirent en très belle ordonnance, et furent en 
bataille, surattendants lesdlts François, qui assez 
lost se retirèrent à Solempnes , dont ils estoient 
partis la journée. Et le jeudi ensuivant, Vallen- 
cliiennois, fort animés sur les François, levèrent 
étendart et guidon pour les combattre; amassè- 
rent picquenaires, archiers , arbalestriers , culeu- 
vriniers et liacquebutiers , et se mirent de deux à 
trois mille combattans , soubs la conduite du sei- 
gneur d’Aymeries , grand bailly de Haynaut , 
des seigneurs de Bossu , de Ligne , de Barben- 
chon , de La Ilouerdrie et du petit Salezar, et 
marchèrent de grand courage devers Solempnes 
pour les desfaire; mais les François, sachants leur 
venue, se dcslogèrent. Bouchain avoit pour ca- 


(*4;7) DE JEAN MOLINET. 2Q 

pilaine Christophe de Lannoi , et environ qua- 
tre vingts hommes de deffense. 

Les sommations faictes , le roy vint en per- 
sonne , qui le fist assiéger et battre de gros engiens 
seize heures continuellement. Nonobstant, les as- 
siégés se deffendoient vigoreusement. Il y eut 
' un hacquebulier de dedans qui apperceut le roy 
qui s’appuyoit sur un sien mignon , natif de Bre- 
taigue , et portant Tordre de sainct Michel , 
nommé Tanneguy du Chastel, et gouverneur 
de Caslillon. Ledit hacquebulier print sa visée ou 
sur le roy ou sur ledit mignon ; toutefois il be- 
soigna tellement que le mignon fut navré à mort, 
dont le roy fut merveilleusement marry ; et fît 
recueillir son corps^le mener et enterrer à Nostre- 
Dame de Clary, où lui-mesmes a voit choisi sa 
sépulture. Ceulx deBouchain, voyants que nul 
secours ne leur venoit, se composèrent à six mille 
escus , et les gens de guerre se mirent à la vou- 
lonté du roy ; se furent menés en prison à Cam- 
bray , dont ils eschappèrent. 

Condé sur TEscaut , voyant ses villes voisines 
en grande tribulation, persécutées de pestilence 
de guerre, esloit en grand souci comment elle 
s’eschapperoit. Le seigneur de Moy , ensemble 
aulcuns combattans du Tournésis et la garnison 
de Sainct -Amand , en nombre de quatorze à 
seize cents ^ se présentèrent devant ledit Condé. 
Ils SC divisèrent en deux parties, sur intention de 
faire sortir hors ceux de la ville , et espier com- 

ment l’on y pourroit mettre le siège. Ledit sei- 
gneur de Moy se lenoit avec ses gens vers la 
nialadrie , et ceux de Sainct-Ainand de l’aultre 
costé. 

L’on avoit donné à entendre audit seigneur de 
Moy que Condé n’estoit que pour un desjeuner ; 
mais quand il eut bien regardé la force et situa- 
tion du lieu , il respondit que c’esloit bien pour 
un bon disner. Toutesfois cbacune partie et aul- 
tre se mirent en paine de faire leur emprinse; et 
de faict perchèrent les maisons hors de la ville, 
qui estoient environ de six vingt hommes de def- 
fense. Et quant les Franchois eurent tiré les fles- 
ches de leurs arcqs , et leurs viretons de leurs 
arbalestres, le hérault du seigneur de Moy se 
descouvrit et s’avança pour parlementer. Se fut 
attainctd’un Iraict à main si vivement qu’il cheut 
mort sur la place. Aultres de leur sorte, au nom- 
bre de vingt , y laissèrent leurs vies. Ceux de 
Condé, pour estre quittes d’eux, commencèrent à 
crier: « voici Vallenchiennois! voici Vallenchien- 
)) Uois ! » Les François oyants ce cry , recueillirent 
leurs morts , et après qu’ils eurent esté illec l’es- 
pace de heure et demie pour faire ce beau vassc- 
lage, se retirèrent en leurs garnisons, horrible- 
ment hués et degabés comme gens confus. Mais 
ceux de Condé l’achetèrent depuis fort chèrement, 
comme il apperra cy-après , tant par peslillenco 
de guerre comme de; feu. Un jour advint que les 
petits enfans de Condé se prindrent à vouloir es- 

couvelier les arbres , comme font les grandes gens 
au behourdis. Se boulèrent le feu par meschef 
en une maison séante derrière le Chastel , assez 
près de l’hostel du seigneur , tellement qu’il j 
eut cinquante-six maisons bruslées en cendres, et 
autant d’entasmées , et mcsme le belFroj de la 
ville fut entasmé , et la cloche de l’horloge cheut 
fondue sur le marché. 

Tournay , qui tous jours a son retour en France, 
ne jamais à aultre quartier ne se voulut tourner ; 
le vendredi devant la Penthecouste , receut forte 
garnison de deux cents lances , qui attourna mal 
aulcuns de ses voisins, comme il apperra cy-après. 

Mortaigne avoit pour sa garde le seigneur de 
Bellamont, lequel, sentant les menaces des ca- 
pitaines francois, voyant que guères ne povoit 
tenir , car il n’y avoit alors que seize hommes , 
habandonna la place ; et furent iceux hommes si 
près baslés , qu’ils n’eurent loisir de jetter l’artil- 
lerie en l’Escault. Et ce mesme jour, lors mardi 
de la Pentecouste, y entra le seigneur de Saincte- 
Agathe. 

Quesnoy-le-Gonte, avoit pour sa garde et pro- 
tection comme capitaine, le seigneur de Villers , 
messire Mile de Bourbon , Jehan de Maulde , et 
Bertelemot Patcml, avec cent hommes de dé- 
fense. Une grosse compagnie de Francois se 
trouva devant la ville, le mercredi devant Penthe- 
couste, pour gaigner Faulreux, qui est quasi le 
fauxbourg ; mais ils furent vilement reboutés. Si. 

retournèrent confus ; parquoi le roy jura la Pas- 
ques Dieu qu’il y mettroit le siège. La nuit ensui- 
vant, ou un jour après, vindrenl François à grande 
puissance ; et le lendemain! au malin vint le roy 
en personne, qui fist descharger son artillerie , 
affûter serpentines et aulcuns courtaux , desquels 
il livra un hideux et aspre assaut à la ville, et la 
halist si merveilleusement , que, après le siège 
fini, l’on trouva, de conte fait, neuf cents pièces 
de gros engiens. Ils abattirent un grand pan de 
muraille; puis l’assault fut donné; et les francs 
archers montèrent et combattirent main à main 
les assiégés, qui vaillament et d’un très bon cou- 
rage se deffendirent. 

Pendant cest assault, les chappelains et anciennes 
gens non puissans, se boutèrent en l’église , sen- 
tants l’éminent péril qui leur estoit apparent ; et 
par grande dévotion, crians miséricorde vers le 
ciel, chantèrent une antbienne de Noslre-Dame, 
puis saluèrent madame saincte Barbe ; et soul)- 
dainement une pluie cheut si grosse et merveil- 
leuse, que les assaillans furent constraints de laisser 
leur emprinse; et n’estoit engien à pouldre d’un 
coslé et d’aultre qui peusist ruer une seule pierre. 
Et le lendemain se rendirent, leurs corps et leurs 
biens saulfs , parmi amiable imposition qui fut 
de neuf cents escus, lesquels furent distribués 
par l’advis du roy aux francs-archers, pour ré- 
compense du butin de la ville, que le roy avoit 
abandonnée ans archiers, si l’eussissent prise d’as- 

sault. £t dura ledit assault depuis dix heures du 
matin jusques à neuf heures en la nuict. Ceux du 
Quesnoy y perdirent cinq hommes seulement, 
mais plusieurs y furent navrés ; et le roy y perdit 
quatre ou cinq cents archers. Le roy de France 
ouyt messe en l’église du Quesnoy, la nuict de la 
Penlhecouste , puis le lendemain fit assembler le 
clergé et ceux de la loi , et proposa devant eux 
que madamoiselle de Bourgoigne estoit sa cou- 
sine et fillioelle , et qu’il n’y vouloit que bien , et 
qu’elle estoit abusée de vouloir avoir en mariage le 
fils du duc deClèves, qui n’estoit que un ivron- 
gne , disant qu’il avoit un coup en la jambe, et 
lui briseroit sur la teste, après boire, dix ou douze 
coupelles le jour. 

Àulcuns aultres , comme il disoit , la vouloient 
allier aux Angles , ennemis de la couronne , gens 
de piètre affaire. Aultres contendoient à lui faire 
espouser le fils de l’empereur, fort avaricieux , 
qui emmeneroit ladite damoiselle en Allemaigne, 
arrière de toute consolation ; et p^r ainsi la terre 
demoureroit sans seigneur. Mais s’elle estoit bien 
conseillée , comme il mettoit en avant , de soi 
allier avec monseigneur le daulphin , ce seroit 
grand bien pour le pays, à cause de la langue * 
walonne ; car le thiois n’estoit pas à sa touche ; et 
sur toute nation prisoit le pays de Haynault , pour 
son ancienne nobilité , disant qu’il n’y avoit un si 
petit berger en Haynault qu’il ne vaulsit un grand 
gentilhomme ; et à chascune fois qu’il nommoit 

le duc Philippe , il defFuloit son . chappel pour 
allicier son audience , afilrmant que le duc Charles 
estoit farsi de grand orgueil, par non vouloir 
croire bon conseil , parquoi il se trouvoit pugny 
du moindre duc de son royaulme. Geste remons- 
trance finie , il monta à cheval et se tira en son 
armée. 

Vallenchiennes , voyant le Quesnoy François , 
estoit en grand doubte, car elle estoit fort mal 
sortie de gens de guerre j et comme s’elle deusist 
attendre le siège , fortifia la porte cambrésienne, 
par les festes de Panthecouste, d’un fort et puis- 
sant boullevert ; brusla partie de ses fauxbourgs ; 
encloït les moulins de la porte d’Anzain dedans la 
ville ; lit venir d’Allemaigne et entretint à ses 
despens cent et cinquante hacquebutiers, et s’ac- 
coustra en tous endroits de si bonne sorte , faisant 
tant grande diligence de soi deffendre , que pen- 
dant ce terrible brouillis, elle.demoura et de- 
meure forte et entière sur ses pieds , combien que 
c’est moult grandement à ses grands cousts , frais 
et despens. 

* Lille se conduisit moult honorablement, pen- 
dant ceste pestilence. Elle avoit pour sa tuition 
* le seigneur de Chantereine , chevalier de grande 
emprinse , moult subtil et bien docte au mestier de 
la guerre, et avoit pour gens de raesme vistes 
et expers hommes d’armes. 

Saint-Omer avoit à capitaine le seigneur de 
Bevère, fils du grand bastard Anthoine de Bour- 

gogne,lequeljavec plusieurs aultres gens'de guerre, 
pensant. que le Voi lui ferpit une venue, fortifia 
merveilleusement la ville tant de décharge, tran- 
chés et holluverts , comme d’une tour grande, es- 
pesse de dix-sept pieds. Le rca feist ses prépara- 
toires pour le mettre en son obéissance ; mais , 
deux jours devant son arrivée, yentr rent, pour 
subside de la ville, trois cent et cinquante hàcque- 
hutiers ; et se estoit le seigneur de Cbantereine 
accompagné de quatre cents chevaux. 

Environ le jour Saint-Laurens fist venir son ost, 
pour y planter le siège ; et estoit logé entre la 
ville et Arcques , appartenant à l’ahhé de Sainct- 
Berlin. Le conducteur de son armée estoit le sei- 
gneur des Querdes , atout vingt-deux mille com- 
hattans. Le roy y fut un seul jour , qui comnaanda 
bouter le feu ès blés croissans avaà le$cham|tô, qui 
ne se voulurent esprendre ne brusler. Il màndà au 
seigneur de Bevère , que s’il ne se tournoit de sa 
bande ^ il feroit trancher la teste à son père , le 
grand bastard de Bourgogne , qui tenoit son parti, 
et lequel il avoit acheté aux Suisses^ qui l’avoient 
prins à la journée de Nancey. Le seigneur de Be- 
vère répondit au hérault, qu’il aimoit bien mon- 
seigneur son père, mais cncoires airaoit-il mieux 
son honneur et le parti qn’il tenoit et tiendroit 
bien loyaument ; et fesist de son père ce que ban 
lui semhleroit. Le seigneur de Cbantereine, avec 
aulcuns Boulisiens, preux et vaillans et du tout ad- 
donnésàla guerre, feirent plusieurs sailliessur l’ost 

des François; et leur livrèrent de grosses escar- 
mouches , dont ils issirent grandement à leur hon- 
neur; et quand l’armée du roy eust illec séjourné 
vingt et un jours, elle se partist et brusla la ville 
d’Arcques. Advint tantost après que trois cents hac- 
quebutiers sortirent de Saint-Omer et coururent 
jusqu’au chastel de Thiembronne, auprès de Fauc- 
quemberg, lequel chastel fut par iceux mis à feu 
et à flammes; et retournèrent hourdés de grosses 
proyes et de bons prisonniers ; mais ils furent agai- 
lés et poursuivis des François, en nombre de neuf 
cents bien à poinct , qui chargèrent sur eux à un vil- 
lage nommé Mecquène. Les hacquebutiers voyans 
leurs ennemis à leur queue, s’adossèrent d’un bois 
pour eux deffendre, et attendirent franchement 
les François qui les combattirent radement ; et 
les Suisses se delTendirent puissamment ; mais les 
archiers de France les servirent de flesches tant dru 
et menu, qu’ils furent rompus ; et demourèrent 
morts surla place quatre-vingts ou cent; et les aul- 
tres se sauvèrent qui mieux mieux , atout ce qu’ils 
peurent emmener de proie. Et les François saisirent 
les gros tambourins des Suissers illec despéchiés , 
ensemble leurs guidons ; et au son desdits tambou- 
rins, rentrèrent joyeusement en la ville de Ter- 
rouanne. 

CHAPITRE XLII. 

Le siège d’Avesnes. 

Alain d’Albrecht, comte de Peregort, seigneur 
de Roye et d’Avesnes, disoit que sa terre d’Avesnes 
avoit esté long-temps foullée du duc de Bourgo- 
gne , et doutoit que, se elle ne se toumoit du parti 
du roy, le roy la destruiroit, dont il seroit fort des- 
plaisant ; et à ceste cause ledit seigneur fist diligence 
de allécier et réduire par beau parler à traictéamya- 
ble, ceux d’Avesnes. Icellui seigneur d’Albrecht , 
estant assez près d’illec, à un villaige nommé 
Quarlignies, avec le grant-maistre de France, le 
prévost de Paris et aultres , accompagnés de deux 
mille hommes, manda ceux de la ville, et leur 
envoya saulf-conduict pour venir gracieusement 
parler à lui, afin que sa terre fust préservée des in- 
convéniens qui estoient apparents. Les manans et 
habitans s’assemblèrent au son de la cloche , et 
délibérèrent d’envoyer vers leur seigneur naturel, 
le prévost, le mayeur, l’argentier, le clerck et aul- 
tres, jusques à douze, pour avoir appoinctement, 
auquel le commun se vouloit enuis assentir. Et 
quant ils furent devant la personne de leur sei- 
gneur, accompagné des capitaines dessus dicts, 
il requist d’avoir sa ville d’Avesnes en ses mains, 
pour la garantir et defiendre. Ceux qui voudroient 
vider, faire le pouvoient. El se faisoit fort que le 

roy leur pardonneroit toutes iujur es, opprobres et 
malveillance faicles et proférées contre la personne 
dudict roy, par tel si que ses armes seroient mi- 
ses aux portes de la ville , avec plusieurs articles 
contraires audict traicté , qui longs seroient à ré- 
citer. Et fut l’accord escript et scellé du grant- 
maistre de France , du prévost de Paris et du sei- 
gneur d’Albrecht. Puis retournèrent à Avesnes les 
députés, faisans ostentation dudict appoinctement, 
dont la communauté fut horriblement desplai- 
sante. 

Le seigneur de Miogoval , qui lors estoit capi- 
taine de la ville voyant Avesnes en branle d’estre 
perdue, leur fist plusieurs remonstrances. Pendant 
ceste variation , le messager du seigneur d’Ayme- 
ries, nommé Archon, entra en la ville avec trente- 
deux Bourguignons, criant à pleine voix : «Secours, 
«Secours! vive Bourgogne!» A la voix dudit Archon 
futla communauté réveillée, à qui l’appoinctement 
estoit desplaisant ; et ceux estoient étonnés qui le 
pourchas faict en avoient; par quoi l’accord fut 
rompu avant qu’il fust scellé, par lequel le seigneur 
de Mingoval se debvoit partir, son corps, ses biens 
et ses gens saulfs ; et par ainsi Avesnes qui estoit en 
train de porter la croix droicte, pour estre Fran- 
çoise , reprint la croix Sainct-Andrieu ; se devint 
Bourguignone commç dessus. 

Ces nouvelles vindrent à la cognoissance du 
seigneur d’Albrecht et des capitaines de France, 
qui le traicté avoient scellé , espérans quo ceux 

de la ville feroient pareil debvoir. Le seigneur , 
fort marry et plein de grant courroux , fit 
approcher son armée à un quart de lieue près 
d’Avesnes, fit dresser une eschelle à la justice, 
pour monstrer signe de pendre aulcuns des ambas- 
sadeurs ou hostagiersde la ville, qu’il avoit vers soi ; 
et manda à ceux d’Avesnes que s’ils ne tenoient 
l’appoinctement , tel qu’ils l’avoient consenti et 
proumis de sceller, il feroit pendre leurs députés, 
ou trancher les testes sur le bord des fossés. A 
quoi ceux de la ville respondirent que, s’ils avoient 
chacun cent testes , si ne se rendroient-ils point ; 
et à tant sé retira ledit seigneur, ensemble l’armée 

francoise. 

»> 

Environ le mois de juing,le roy partant de V ervins, 
descendit à puissance à la comté de Haynault, par 
l’incitation du seigneur d’Albrecbt, afin d’assiéger 
Avesnes, Geste descente venue aux oreilles du con- 
seil de madamoiselle de Bourgogne, fille héritière 
duducCharles, une partie de la noblesse de Brabant 
fut députée pour entrer en ladite ville, pour atten- 
dre le siège, se le roi estoit conseillé de lui mettre; 
et se préparèrent à leurs défenses pour résister à 
tous assaults, le seigneur de Peruez^ principal capi- 
taine, le seigneur de Gulembourg, et aultres barons, 
chevaliers et gentilshommes, jusqu’au nombre de 
vingt-deux, accompagnés de gens de guerre, des 
manans de la ville et des paysans jusques au nom- 
bre de sept à huit cents combattans. 

Par un mardi, nuict deSainct-Barnabé,le roi estant 

à Estroes , ensemble le seigneur d'Albrecht, avi- 
ronnés de grande armée, furnie de serpentines, 
bombardelles, courteauxet autres artilleries, en- 
voya son hérault au seigneur de Peruez et de Cu- 
lembourg, pour venir devers lui avec trois Ou 
quatre Bourguignons des plus notables de la ville , 
afin de parlementer ettraictier de la reddition d’i- 
celle ; et portoit ledit hérault saulf-conduit suffi- 
sant pour les amener. Le seigneur de Peruez fit 
assembler , au son de la cloche , les manans d’A- 
vesnes, et leur récita la voulonté du roi^ comme 
dessus est dit , quérant Fadvis d’un chascun ^pour 
sçavoir quelle chose il seroit bon de faire, et qu’il 
vouloit^yre et mourir avec eux. La communauté 
respondit par une seule voix pour toute résolution : 
que nullement ne desiroit de parlementer au roy, 
ains tebir voloit la ville pour et au noua de madamoi- 
sello; et fut renvoyé ledit hérault sans ouvrir ne 
ouyr son saulf-conduit; et qui plus est, il lui 
fut dict : Que plus né s’empeschast de venir vers 
eux , ne d’apporter quelque lettre , car ils se sen- 
toient forts assez pour garder la ville , se le roy 
les vouloit oultrager. Le roy entendant ^ ceste 
dure responce, selon son conseil, délibéra assié- 
ger A vesnes, fit affûter ses engins, et commença 
à' battre la muraille, entre la porte cambrésienne 
et la poterne de Chauffeurs ; et pour ce que la- 
dite muraille estoit de fortes et dures pierres , et 
leurs engins par trop petits, ils ne la dommagè- 
rent guaireSi Nonobstant, ils continuèrent leur bat- 

terie nuict et jour, depuis six heures au disner, 
jusques à l’assaillir. Et se portèrent les François 
tant vaillamment à cest assault , qu’ils gaignèrent 
deux tours, où ils entrèrent pour y bouter leurs 
estendards. Mais les assiégés avoient garni icelles 
tours , de secs fagots , pouldre de canon et aultres 
matières combustibles, et tosl emprins et allumés, 
tellement que lesdits François en furent déboutés; 
l’un de leurs étendards y fut bruslé , ensemble as- 
saillans estaints en fumée. Ils y perdirent de leurs 
francs archers, que eschaudés, que bruslés, le 
nombre de huit à dix cents^ dont plusieurs d’iceulx 
tresbuchèrent de mont à val les fossés. Le roy 
voyant ceste grosse perte , fit sonner la retraite 
par deux fois ; et combien que les assaults fussent 
aspres et merveilleux, et que de huit cents combat- 
tans qui estoient dans la ville, où l’on espéroit faire 
les choses de l’aultre monde , l’on n’en voyoit que 
deux cents seulement qui soustenoient tout le faict, 
la pluspart des Brabanchons se tenoient pour le 
traict ès boves y celliers et maisons trouées , sans 
aller à la muraille. Geste manière de faire fut re- 
monstrée à monseigneur de Peruez , principal ca- 
pitaine de la garnison^ avec le petit debvoir que 
firent ses gens, tellement que par grosses prières, 
fut contrainct d’aller aux défenses pour donner 
couraige aux assiégés. Mais shost qu’il se trouva 
illec, il leva la main pour parlementer, et le roi 
ordonna un gentilhomme, nommé Jehan Marissal, 
capitaine de cent lances, pour ouyr ce qu’il vou- 

droit dire. Si fut abstinence de traict d’un parti et 
d’autre durant ce parlement , qui guères ne dura ; 
car nonobstant ceste abstinence , l’un de ceux de 
la ville navra à mort d’un vireton ledit Jehan 
Marissal. Ce voyant, le seigneur de Peruez, comme 
fort aygi’é, se print à furier, disant ainsi : « Les 
» vilains ne veulent cesser leur traict, tandis que 
» je parlemente ; mais je ferai mon appoinctement 
» sans eux. » 

Le roy , moult courroucié et perturbé de son 
homme navré à mort par ceux de la ville, fit 
de rechef donner l’assault à tous costés par les 
nobles de Normandie. Les manans et paysans d’A- 
vesnes se portèrent honorablement; mais quant 
le seigneur de Peruez, qui chassoit ses Brabançons 
à la muraille , /aperceut son coup , il descendit un 
bolluvert de la porte cambrésienne , ensemble les 
seigneurs de Culembourg et de Gâches, et firent 
aller les aultres au quartier le plus dangereux ; et de 
làsaultèrent oultre lesdits seigneurs^ etse rendirent 
François, habandonnant le remanant. Celafaict, 
les deffendans se trouvèrent fort ébahis, et fu- 
rent. plus que à demi hors de voulonté de bien 
besongner ^ par avoir le cueur failli. Et d’aultre 
part les François se parforçoient de poursuivie 
leur bonne fortune , et entrèrent par les moynnets 
que eux-mesmes avoient battus auprès de la tour 
bruslée et par le bolluvert de la porte d’Enghien, 
où n’y avoit guères de résistance. Si disoient les 
François aux Bourguignons : « Ouvrez-nous vos 

» portes; vos capitaines^ les seigneurs de Peruezet 
» de Culembourg, ont faict vostre appoinctement ; 
» ils sont en nos tentes ; par quoi, se ne les ouvrez 
» par amour, vous les ouvrirez par force » . 

Aulcuns de la ville ignorans le traffique de l’ap- 
poinctement, ensemble le despoinctement du sei- 
gneur de Peruez, plains d’espantement, se com- 
baltoient aux ennemis sur les terres des murailles 
en plusieurs quartiers, quand les François estoient 
en la ville. Les premiers entrans furent des hom- 
mes d’armes ; puis les archers des ordonnances , 
qui, sans faire grand desroy, saisirent les bons 
prisonnniers ; et conséquemment entrèrent les 
francs-archiers , qui, sans pitié et misérieorde, mi- 
rent tout à l’espée, jeune et vieux, de quelque 
sexe ou estât qu’il fusist. Bref, toutes inhumanités 
ou tyrannie que l’on pourvoit penser ou dire fu- 
rent illec commises par les mains des inicques bou- 
chiers francois, que l’on dit très chrétiens. Et pour 
ce qu’ils estoient fort affectés à or et argent , ils 
trouvèrent un enfant on fascettes, lequel ils tolli- 
rent des bras de sa mère ; puis le desfascèrent, cui- 
dans trouver or et argent ès drapeaux d’icellui , 
ce que point ne firent ; dont, par despit et courage 
très despravé et désordonné , le destranchèrent de 
leurs espées en plusieurs pièces, en présence de 
sa mère. 

Un aultre petit enfant , estant au berceau , as- 
sommèrent d’un maillet de plomb , pareillement sa 
mère présente. Brabauchons voyans ce terrible 

et criminel oullrage , afin d’avoir merci , respit, 
ou gracieuse mort,' ruèrent jus leurs armures, 
les picques et hacquebutes , requérans miséri- 
corde. Mais les francs-archiers qui ce langaige 
n’entendoient, pensans qu’ils estoient Brabanchons 
les submirent aux trencbans de leurs espées. Et 
furent trouvés morts, de ceux qui s’estoient mis à 
deffense , y comprins les manaus et les paysans , 
le nombre de huit cents ou environ. Après, lesdits 
arcbiers pillèrent et bruslèrent la ville et l’église , 
qui estoit iiioult bien aornée. Ne demeurèrent que 
huict maisons entières , le monastère des Corde- 
liers et un* bospital ; et finablement dilapidèrent 
les^^tours et les murailles. Ce très piteux desroy 
fut fàict par un mercredi en suivant le jour Sainct- 
Barnabé, au mois de juillet, an mille quatre cents 
spixante et dix-sept. 


CHAPITRE XLIII. 


Le reboatement de« François à Aassonne, et la prinse de Rocbeforl par 
messire Glaude de Yauldrejr, 


Après que les hérauts du roy de France eurent 
sommé la ville de Dole qui s’estoit rendue en son 
parti , il fit pareillement sommer la ville d’Aus- 
sonne, qui ne tint compte des sommations ; carmes- 
sire Glaude de Vauldrey , chevalier très renommé, 
preux et hardi , estoit en la ville avec environ 

vingt-quatre hommes de guerre , qui Aussorie en- 
tretenoient en sa fidélité, pour et au nom de ma- 
damoiselle Marie de Bourgogne , sa princesse et 
dame naturelle. LescapitainesderarméedeFrance, 
advertis que ledit seigneur Glaude estant illec, n’es- 
toit homme pour estre facilement converti à la 
réduction de la ville, ains la soustenoit en toute 
force en sa querelle , envoyèrent vers lui les sei- 
gneurs de la Cueille, de Gunny, et sire Simon de 
Quingi , seigneur de Montbaillon. 

Quand lesdits seigneurs eurent fait plusieurs 
remonstrances, tant audit de Vauldrey comme à 
aulcuns autres notables personnages, en le per- 
suadant de faire serment et obéissance "f au roy 
Loys, ce que point ne firent, ils retournèrent 
sans rien besongner. Lesdits capitaines François 
envoyèrent de rechefle bailly de Sens , lui quin- 
zième , vers ledit seigneur Glaude, pour traffi- 
quer, en lui offrant cent escus, afin qu’en autant 
d’espace que un disner povoit durer, il peusist 
aulcunement coinquer avec ceux de la ville, pour 
les réduire par beau parler, adulations et prou- 
messes, ce qui lui fut octroyé. Mais quand il eut 
tout sermonné, tout promis et tout jargonné, 
il ne sceut fleschir leur courage ; et demeurèrent 
immobiles comme pesante et dure roche. Auprès 
d’Aussonne estoit l’armée du roy, surattendant la 
response du.bailli de Sens, laquelle leur fut trop 
dure et fort loiugtaine de leurs désirs. Et adonc- 
ques se monstrèrent devant Aussonrte, en belle 

bataille estoffëe de cinq cenls lances et de mille 
francs archers, desquels estoient principaux capi- 
taines, le seigneur de Craon, lieutenant du roy en 
Bourgoigne, Charles d’Amboise, gouverneur de 
Champaigne, le grand Salezar, Gastonet de Lyon, 
et les capitaines des Escossois ; et ordennèrent trois 
mille arbalestiers , qui marchèrent à la couverte 
dessous les arbres , et se trouvèrent devant la 
porte de la ducé, pour gaigner le pont et ravir 
la porte ; puis députèrent aulcuns aultres pour 
escarmoucher en aultre quartier. Ceux de la ville, 
voyans ces approches, sonnèrent l’elFroi, se mirent 
qn armes et se préparèrent à leurs deffenses. 

La voix couroil que la porte de la ducé avoit l’as- 
sault. Messire Glande de Vauldrey, armé de toutes ' 
pièces , avec six hommes seulement , arriva celle 
part, et par force d’armes tint le pont contre les 
arbalestiers, lesquels il rebouta vigoureusement; 
et y acquit honneur perpétuel; car il batailla 
contre eux vis-à-vis, et main à main, tellement 
qu’il fut navré tout oultre le col d’un vireton qui 
passoit demi -palme oultre son hatreau. Mais 
oncques ne s’en desfît de courage , ains incitoil 
ses gens à bien besongner pour honneur acquerre. 
Et jàsoit ce qu’il fut angoisseusement blesché, tel- 
lement que le sang lui ruyoit, se disoit-il que 
c’estoit peu de chose ; car la grande ardeur qu’il 
avoit de rebouter ses ennemis lui faisoit oublier 
la grande douleur de sa blessure. Et se portèrent 
tant vaillament ceux de sa bande , <|ue plusieurs 

y demourèrent morts et navrés. Pendant le temps, 
que ce merveilleux exploict fut achevé , les Fran- 
çois besongnoient en aultre quartier pour em- 
pescher ceux de la ville , qu’ils ne lui donnassent 
secours ; mais toutes fois ils n’y proufitèrent riens; 
car un chef de guerre , nommé Maupas Jehan 
Martin , gascon de Wagrelan , ensemble aulcuns 
combatlans en petit nombre estans illec, leur 
baillèrent tant à besongner à leur emprinse , qu’ils 
retournèrent confus pour ceste fois ; et mirent 
garnison à l’environ d’Aussonne , et ès frontières 
et chasteaux , comme Rochefort, Grey , Sainct- 
Jehan deLone, Paime, Charleduc et Milebeau. 
Et les trois mille francs-archers se tinrent autour 
du pont d’Aussonne l’espace de trois jours , puis 
se retirèrent. Le seigneur de Craon se tenoit 
en Dole, et ès forts de là entour, lesquels il avoit 
conquis et desquels il prenoit possession. Trois on 
quatre jours après ce reboutement, qui fut quasi 
miraculeux, se vindrent rendre en Aussonne plu- 
sieurs nobles François, gentils compagnons, qui fi- 
rent serment de bien et léaument servir madamoi- 
selle , pour attendre l’adventure telle que Dieu 
envoyeroit à messire Glaude , lequel avoit aulcun 
entendement avec ceux de Rochefort , où estoient 
en garnison seize hommes d’armes et quarante 
archers. Icellui messire Glaude , accompagné de 
quatre-vingts combattans, print Rochefort , moitié 
par force et moitié par emblée^ . > 

CHAPITRE XLIV. 

IjC siège de Dole. IjB prinse de Grey et l’emprinse faicte par Âllemans 
et Boarguiguons sur la ville de Digeon. 

' Allemans estoient en grande abondance de- 
dans la ville de Dole , tenant le parti de mada- 
moiselle Marie de Bourgoigne. Souventes-fois les 
François firent leurs courses devant la ville , 
cueillans leurs proyes , et souventes-fois estans 
rembarrés par les Allemans , tant par escar- 
mouches que aultrement. Un jour advint où 
iceux François firent quatre ou cinq embusches en 
aulcunes adveques autour de la ville, afin d’attraire 
les Allemans et de charger sus , comme ik ont ac- 
coustumé de'faire ; et envoyèrent leurs pillardeaux 
pour avoir leursi, bestiaux. Les Allemans estans 
en Dole, voyans leurs ennemis cueillans vaceset 
veaui, firent sonner leurs gros tambourins, et 
sortirent de la ville en nombre de sept à huit 
cents, pour rescourre le butin. Les François s’es- 
longèrent, monstrans pieds fuytifs, et les Allemans 
les poursuivirent rudement, cuidans avoirfaict une 
belle rescousse. Et adoncques les embusches s’a- 
monstrèrent de qqatre ou cinq coslés, en nombre 
de trois cents lances , par lesquek six cents Alle- 
mans furent enclos et rués jus. De ceste malheu- 
reuse adventure , furent les François fort resjouis ; 

car ils cuidèreot entièrement avoir suhj ugué la 
garnison de Dole ; et leur sembla que s’ils plan* 
toient le siège devant la ville , ils l’emporteroient 
légèrement. Parquoy la vindrent assiéger en nom- 
bre quasi de vingt mille; et en poursuivant leur 
bonne fortune , firent amener engins et tous in- 
slrumens convenables à leurs assault. Dedans la 
ville estoit principal capitaine le seigneur de 
Montbaillon et le chevalier de Berne, accompagné 
de neuf cents Suissers, avec aulcuns aultres, jus- 
que sau nombre de deux mille combattans. Fran- 
çois, par l’espace de huit jours Continuels, battirent 
la muraille , et minèrent tellement qu’ils estoient 
dessoubs les niurs de la ville , puis donnèrent plu- 
sieurs assaults. ' Allemans , par dedans la ville , 
avoient faict un merveilleux bloc de bois ; si 
laissèrent monter leurs ennemis, jusqu es au nom- 
bre de neuf cents , cuidants avoir tout gaigné , 
pour tant qu’ils estoient sur les mjurailles. 

Quand bon sembla aux Allemans de besongner , 
ils deschargèrent leurs engins tout à un coup, 
et renversèrent les François de hault en bas de- 
dans lesdits fossés; puis, par une secrète voie, 
sortirent hors de leur fort , et les occirent en 
nombre de huit à neuf cents. Adonc furent 
François fort estonnés et desconfits , tellement 
que tost après levèrent leur siège , boutèrent le' 
feu en leurs tentes et pavillons, et habandonnè-- 
rent leur artillerie , c’est assavoir les trois frères 
de Bingres, le chien d’Orléans , une bombar- 
Chrokiqües. T . XIjlV . — J. Molinrt. II , 4- 

ciel le el au lires engins ; puis se tirèrent en la 
clucé. 

, Durant ce temps, messircs Glande et Guillaume 
de Vauldrey, avoient en leur compagnie neuf cents 
'ou mille Allcmans à cheval el de pied, et don- 
nèrent tel estonnement aux François, par leurs 
merveilleux exploicts de guerre , cju’ils se reti- 
rèrent en la ducé, souvent reboutés et desfaicts. 

Advint c|ue un marchand de Grey s’adressa 
audit messire Guillaume , auquel il avoit enten- 
dement , et se feit fort de lui faire avoir la place 
de Grey, quasi pSr emblée et de nuict. Et de 
faicl, pour achever cesteemprinse, messire Glaude, 
conducteur des hommes d’armes et chevaucheurs, 
divisa sa bande en trois parties. Si les ordonna en 
trois quartiers devant la ville , surattendant la 
bonne fortune; et ledit Guillaume, avec ceulx de 
sa roule , et ledit marchand qui les guidoit, fi- 
rent l’emprinse, qui fut telle. Par une obscure 
nuict , qui faisoit grand vent , ils se trouvèrent au- 
près d’un moulin à l’eau, menans grand bruict, où 
estoit le plus foible quartier de la ville; quand ils 
furent illec arrivés , ils entrèrent en l’eau , et par 
aulcunes eschelles montèrent sur la muraille, en- 
viron cinquante hommes. Le guet de la ville les 
apperceut , et fist un si grand alarme, qu’il 
esveilla les François , lesquels diligement y accou- 
rurent, tellement que à ceste première venue les 
Allemans furent vigoureusement reboutés. Dedans 
Grey estoient capitaines , le grand Salezar de 

France ,* le"^seigneur de Charlieu , et un aultre 
nommé Carnages, accompagnés de dix-huit cents 
hommes de guerre , bien acoustrés et montés de 
clievaux de prix. Nonobstant le rude réboute- 
rnent des Allemans , ils persévérèrent en leur 
queste, tousjours montans sur la muraille au son 
de leurs tambourins, tant vilement^ qu’ils se trou- 
vèrent à grand nombre. François firent allumer 
avant la ville, lanternes, torches et fallols ; et 
par un très grand hardement, chargèrent sur les 
Allemans, qui puissamment les reculèrent. Le 
combat fut aspre et horrible, et la meslée assez 
chaude et mortelle d’un parti et d’aultre ; mais à 
la fin le Allemans furent victeurs; car ils rebou- 
tèrent les François en une estroicte rue tant 
rudenaent , qu’ils les chassèrent ferrant battant 
jusques en leur forteresse. Ft quant ils s’apper- 
ceurent qu’ils avoient du pied , ils jetèrent leurs 
bonnes bagues, joyaux et vaisselles en puits , ci- 
ternes, celliers et chambres secrètes, puis boutè- 
rent le feu en leurs logis; et furent aulcuns d’i- 
ceulx bleschés. Ceux qui sautoient par-dessus les 
murs, pour saulver leurs corps , estoient rudement 
despeschés par les gens de messire Claude, qui 
estoient au dehors de la ville. Salezar et les siens, 
environ cinquante chevaliers, se retirèrent au chas- 
teau. ■ ... 

Les Allemans les cuidoient bien avoir, pensants 
que impossible lui estoit d’en eschapper. Pour- 
quoi, sans avoir regard sur lui, furent enclins à 

butiner. Et quant vint la nuict, à cause du travail 
qu’ils avoient porté la journée, se prindrent à 
dormir et les aultres à boire. Mais Salezar et les 
^ens, qui ne beuvoient ne dormoient, estoient 
fort empeschés à imaginer moyen et tour pour es- 
chapper dudit chasteau ; parquoi de nuict ils en- 
voyèrent une femme pour sçavoir si le pont estoit 
desfaict , et icelle rapporta que le bois du pont 
estoit sans plus osté et desfaict quant aux asseles , 
et que les gistes encoires y estoient , et que de 
leger il seroit mis en poinct pour s’en aider. Par- 
quoi fut hastivement remis sus , d’huis , de tables 
et de fenestres ; puis quand il fut radoubé, Salezar 
et les siens passèrent oultre , et s’aventurèrent la 
plupart de ceux qui s’estoient retirés au chasteau. 

- Ainsi eschappa lui centiesme, en grand danger 
de sa vie ; car il avoit les pieds cuits et eschau- 
dés du feu de Grey ; et laissa, de compte faict^ 
quatorze cents François morts, tant en la ville que 
sur la muraille. Le trésor d’iceulx et le butin fut re- 
coeilli et fusté par les Allemans ès celliers, ci- 
ternes et secrètes places, lequel fut estimé à la 
valeur de dix mille francs; puis Allemans et Bour- 
guignons, habandonnèrent la ville, à cause qu’elle 
estoit brüslée. 

Monseigneur le prince d’Orenge et messire 
Glaude de Vauldrey, ayants quatre mille Alle- 
mans, firent une assemblée de huit mille hommes 
ou environ , Guidants avoir entendement avec aul- 
cuns de la ville de Digeon ; et firent amener 

engins, eschelles et aultres instrumens convenables 
à faire leur emprinse. Quand Salezar, capitaine 
des François , estant en Digeon , apperceut cette 
puissance , il lit sortir la garnison sur les Bour- 
guignons et AUemans ; et lui-mesmes ne povoit 
estre à l’exploict, à cause qu’il avoit les pieds cuits 
du feu qu’il avoit senti à la destruction de Grey. 

L’abordement d’une partie à l’aultre fut moult 
impétueulx ; et donnèrent si horriblement les 
Bourguignons contre les François , qu’ils les rem- 
barèrenl en leur ville, et rentrèrent à la porte 
trois Bourguignons avec eux ; puis l’artillerie d’i- 
ceulx Bourguignons approcha si près du boluwert 
delà ville qu’elle fut en danger d’estre perdue. Gens 
applouvoient de tous costés pour donner secours 
à Digeon. Parquoi lesdits Bourguignons, après 
avoir illec séjourné trois jours, se retirèrent en 
Aussonne. Les François frappèrent en la queue. 
Messire Glaude, qui faisoit l’arrière-garde, estant 
veslu d’une robe grise en habit descogneu , lut en 
grand péril d’estre attrapé. 11 perdit aulcuns de 
ses gens par sept ou huit François qui chargèrent 
sur eux. 

CHAPITRE XLV. 


Curntncnt. la maison de Roiir('Of;nc fut en grande tribulation pour le 
trespas du duc Chartes à la journée de Nancy. 


Dures nouvelles, les plusangoisseuses que jamais, 
furent ouyesen la triomphante maison de Bourgo- 
gne, pour la très douloureuse journée de Nancey , 
en laquelle très excellent et très puissant prince , 
monseigneur le duc Charles^ que Dieu absolve! firia 
piteusement ses jours, par très fîère guerre mor- 
telle. Lors s’escousa le vrai soleil de justice es 
ténèbres; là tresbucha la très dolente fleur d’hon- . 
neur ès poindantes espines; le très précieux dia- 
mant fut cassé de meschans ferrailles ; et le très 
fort et noble lion attéré de vilaines bestes. O do- 
niage irrécupérable! Mort outrageuse, insatiable, 
piteuse, acerbe et lamentable, tu as effacé la très 
resplendissante image de nobilité , destranché la 
verde branche de chevallerie, et dilapidé le ferme, 
seul et unique pillier qui soustenoit la glorieuse 
arche de Bourgogne ! O guerre très horrible, hor- 
reur incredible , crueur exécrable ! et toi fortune, 
décepvable gengleresse , tu as long-temps par Ion 
bel accueil , en la fleur de ses ans eslevé ce ver- 
tueux prince jusques au sommet de félicité mon- 
daine ! Tu lui as doné hauts triomphes, belles vic- 
toires, inestimables richesses, claire renommée 

par mer et par terre; cl de qui le redoublé bruict 
résonnoit sur les infidèles, tellement que sept am- 
bassades de quatre rois et de trois ducs a recueilli 
pour un jour à son hostel ; il a restabli roi en son 
rojaulme; conquis pays inagressible ; subjugué 
cités et villes irnprénablesj dompté rebelles ; en- 
vahi par armes, à sa grande gloire , le plus puissant 
roi deschrestiens, et présenté fière bataille au très 
glorieux César, l’empereur Frédérick, toujours 
auguste; et avec ce que le ciel lui favourisoit et qu’il 
a esté revestu de singulières grâces et salutaires 
vertus, comme il appert au chapitre de la magni- 
ficence du siège deNusse, tu lui as faulsé fortune, 
fondé , attribué, non sans cause, le nom du grand 
duc d’Occident, Charles le preux et magnanime^ 
puis tu l’as , par grief accident , faict tresbucher 
sous la main d’un petit duc, josue d’eage et pusilla- 
nime ! 0 folle abusion mondaine , gloire caduque 
et de meschante valeur, tu as montré ton faux 
barat, ensemble la soudaine mutabilité de la cau- 
teleuse fallace, eu l’intéremption et décadence de 
ce très illustre et haut duc, digne d’estre cou- 
ronné et de porter sceptre royal, quant, par ton 
malice faulsaire, lu l’asdesrochéde son riche trosne 
mondain , pour nous loger ens ou limbe de deuil 
et en l’ombre de la mort ténébreuse. Nonobstant, 
ses vertus seront clarifiées devant Dieu , et ses vic- 
toires et pompes incomparables demeureront scul- 
ptées et perpétuées en la mémoire des humains , 
comme le vrai et hardi champion de la chose pu- 
blique , qui, à bonne et juste querelle, a oflèrl eÈ 

sacrifié son corps à son benoist créateur pour nous 
acquerre quelque jour le règne de paix bien heu- 
réo. Sa dolente expiation , ensemble son desfor- 
tuné fin , sont exemplaires d’admiration aux au- 
tres princes concjuérans, et donnent atiliction à 
ses nobles alliés, desplaisance à ses serviteurs et 
amis, et réjouissance à ses ennemis. Et entre les 
piteuxcueurs féminins aguillonnés d’amiable poinc- 
lure, madame la duchesse, sa chère espouse, et 
mademoiselle de Bourgogne, sa fille, en furent 
les plus désolées , ses pays espouvantés, ses cités 
et villes troublés, et le povrc menu peuple per- 
plex et confus, attendans, comme brebis sans 
pasteur, misérable désertion : car en la propre jour- 
née que la terre emprès de Nancey fut si heureuse 
que de recepvoir mort le noble corps de si excel- 
lent prince, les seigneurs de son sang, monsei- 
gneur le bastard de Bourgogne, son frère naturel, 
monseigneur le comte de Chimay, monseigneur le 
comte de Nassou , monseigneur de Croy , messire 
Josse de Lalaing, Cornilles de Berghes, messire 
Olivier de la Marche, capitaine de sa garde, et jilu- 
sieurs grants barons et puissans chevaliers, furent 
détenus prisonniers, lesaultres rompus et tournés 
en desroi, et grande partie des plus vaillans livrés 
aux trenchans des espées, avec lesquels rendit son 
ame sur le champ, et accompagna son maistre à vie 
et à mort ^monseigneur de Bièvres, son conseiller 
et chambellan , très preux, léal et prudent che- 
valier de la Tlioison, cler en vertu, flourissant en 
prouesse, et qui long-temps militant en la maison 

de Bourgogne, avoit acquis glorieuse renommée. 

Le roi de France sceut tantost par messaiges 
ceste piteuse desconfiture, et monstra par effect que 
nostre grant meschef nelul cuisoit guèresj et bien lui 
sembla qu’il estoit au-dessus de celui qui plus lui 
nuisoit, et qui moins admiroil sa liauteur ; et lors, 
sous umbre de souveraineté^ mist en oubli toute 
paction et bon appoinctement, pour soi fourer en 
pajsj et, comme j’ai poétiquement escript au Nau- 
frage de la Pucelle ' , il saisit villes et chasteaux^ des- 
quels le duc vivant il n’osoit regarder les crétaux ; 
et fit fraction des trêves prinses entre eux, pour 
l’espace de neuf ans tant solennelleinen en pa- 
roles de princes, sur les saints évangiles et le 
précieux fust de la croix, jurées, conceutes et ac- 
cordées pour eux,leurs hoirs, et successeurs venus et 
à venir ; puis mit sus sa grosse armée , descendit en 
personne sur la rivière de Somme , saisit Sainct- 
Quentin, en déboula la garnison qui se lenoit de 
par le duc Charles, vint devant Pcronne, qui pa- 
ravant lui estoit felle et dure, car elle estoit forte 
à merveille et bien en poinct pour résister à sa 
puissance ; mais il corrompit, par belles paroles et 
proumesses , le seigneur de Clary , gouverneur 
d’icelle, et aultres chevaliers nobles hommes , jus- 
ques au nombre de vingt et un, qui lui feirentser- 
ment, et rendirent la place ; dont le povre peuple 
l'ust en grant annoi. 

La povre désolée fille , orpheline de père el de 
mère , seule léf]^itime héritière , esloit lors en Oand 
avec madame la duchesse, à qui le duc, que Dieu 
absolve! l’avoil bien acertes recommandée. Les 
Gantois aussi en firent curieuse garde , car difiicile 
chose estoit de la tirer hors de leurs mains. La 
bonne damoiscllc voyant le futur éminent péril 
et pays tourner à gastine par la rigoreuse prétente 
du roi, délibéra par son conseil d’envoyer devers 
lui en ambassade , monseigneur le chancelier , 
monseigneur de Tournay, monseigneur de Hum- 
bercourt et monseigneur de la Gruthuyse , afin de 
remonstrer sa doléance et trouver traicté pacifique. 
La très humble et bonne damoiselle pour adapter 
l’amour de ses sujets, abolit toute taille et subside 
que son père, eu i Dieu pardonne! cueilloit par 
an sur ses pays. Elle rendit tous privilèges aux 
bonnes villes, et déclina le parlement de Malines , 
que le feu duc Charles avoit magnifiquement cs- 
levé, authorisé, pourveuet décoré de grands per- 
sonnages, présidens vertueux et discrets à la sem- 
blance, etgaires moindre de celui de Paris, où ses 
pays sorlissoient pour administration de justice, au 
très grand desplaisir de la couronne de France. 

Le roi , qui de riens ne se contenta , fit deman- 
der la duché de Bourgogne pour lui et pour ses 
hoirs héritablement , la comté de Boulongne , la 
rivière de Somme, six cents mille escus d’intérest, 
la damoiselle en sa garde et lutelle pour la marier 
à sa voulonté , et choses de si haulte estime, qu’il 


DE JEAW MOLIKET. 


(* 477 ) 



estoit impossible de les Fornir. Mais se traictié de 
mariage se povoit trouver entre monseigneur le 
daulphin son fils et ladicle damoiselle, sa cousine 
et sa filloele, il la lairoit paisiblement jouir et 
possesserde tous ses pays, terres et ses seigneuries 
que paravant possessoit le duc Charles son père , 
avec certaines offres, grandes et proufitables pour 
le salut et utilité du pays. Il crémoit l’alliance des 
Englets, ses capitaux ennemis, celle de Glèves et 
celle d’Allemaigne; car l’empereur F rédérick avoit 
un jeune fils en eage compétent, doué de précieuses 
vertus, en qui nature n’avoit rien oublié. Et lors- 
que ledit empereur, son fils Maximilianus elle duc 
se trouvèrent ensemble à Trêves, couroit la nou- 
velle que l’alliance s’en debvoit faire. Le roi donc- V 
ques avoit choisi ce mariage pour son fils ; car 
plus not)lement ne plus richement ne le povoit al- 
lier; et prétendoit annexer les pays à son royaume, 

^ les encercler et réduire à la couronne. Et plusieurs 
nobles ,.concernans le bien de paix, au rebbute- 
raent de la guerre desjà noée, assez se consentoient 
à l’alliance de France. Toutesfois. monsei|?neur le 
duc de Clèves, monseigneur l’évesque de Liège 
et monseigneur de Ravestain , oncles de madamoi- 
selle, en qui garde elle èsloit alors, monseigueur 
de Bcayne , la plus saine partie du conseil , et des 
G^tois, qui lors avoient grande audience, à cause 
qu’elle résidoit en leur ville, lieu de sa nativité , 
tous ensemble unis en un poinct, ne la voulurent 
^ allier aux François, tant pour les hostilités, ven- 

geances, infidélités, inconstances et aultres démé- 
rites indignes de record , que plusieurs disoient 
estre au roy, que pour ce que monseigneur le 
daulphin, son fils, encore puérile, qui oncques 
n’avoit attainct dix ans , n’estoit en eage sufiisant 
pour avoir génération. La damoiselle aussi estant 
eu fleur de jeunesse, douce et tendre^ en eage 
suffisant pour porter enfant , avoit son cueur en 
Germanie, où elleespéroit mari plus proportionné 
uses ans que le daulphin. Si se contenta légère- 
ment de la faulte, combien qu’en rien ne vouloil 
déroguer à la voulonté de ses oncles, pour l’utilité 
du pays. Quant le roi perceut le reculement du 
mariage de son fils, et J’advancement d’un aultre 
plus propice au salut du pays, il le porta dur; et 
jura la Pasque Dieu qu’il menroit son armée aussi 
avant en Flandres, que le duc Charles avoit esté en 
France ; et fit charger grande quantité de son artil- 
lerie, grosse et menue, et avança les francs-archers 
en gros nombre. Si descendist en sa personne avec 
sa puissance grosse, et férit en Artois, en Bou- 
lonnois, en Ilaynault; et avec ce qu’il se tenoit 
au-dessus de la ducé de Bourgogne, de la comté 
de Ponthieu et de Vermandois, et qu’il avoit saisi 
Péronne , Uoyc , Montdidier , Abbeville et Mon- 
treuil-siir-la-mer , il prinst Lens , Dourlens, Bé- 
thune , Thérouane , Boulongne, Hesdln, Arras, 
Cambray , Bouchain , Quesnoy , iMortaigne, Chi- 
may, Avesnes et Landrechies ; et conquist les unes 
par appoinctement et par faveur, les autres par 

fureur et par espouvantement , Jes aultres par 
gros traicts et terribles travaux , et les aultres par 
force et crimineux assaults , comme il est narré 
au long au chapitre précédent. Il conquestoit les 
villes par tourments et les hommes par blandis- 
sements, puis les appeloit Mamelens. 

Il suboma et tira à sa corde messire Philippe 
de Crevecœur, seigneur des Cordes, chevalier de 
la Thoison-d’Oretséneschal de Boulongne, dont il 
parvint à la comté, et fut servi des Boulenois. La 
conversion de ce chevalier plongea maints cueurs 
en tribulacion , pour ce qu’il avoit esté souef nourri 
en la maison de Bourgogne, car il avoit receu 
grands honneurs et haultains bénéfices, et estoit 
moult aimé du peuple, qui moult se confioit en lui, 
tant en Abbeville comme en Arras ; mais la parole 
du roi estoit alors tant douce et vertueuse, qu’elle 
endormoit comme la seraine, tous ceux qui lui pré- 
sentoient oreille. Chose incrédihle et trop longue 
à mettre en compte me seroient les exactions, dé- 
risions , opprobres , villenies , occisions , tyrannies, 
larroneries, captures et inhumanités que le roi per- 
mettoit commettre par ses francs-archers, ès con- 
questes qu’il feit par pbas et par nephas és villes 
nommées; car lors estoient en cours, défloration 
de vierges, efiusion de sang innocent, dépréda- 
tion des hospitaux_, spoliations de matrones, çafcé- 
ration de jouvenceaux, extinctions d’enfans, sub- 
mersions de vieillards, combustions d’églises , per- 
sécutions de personnes, forcemens de femmes, dé- 

molitions de villes, dilapidations de cliasleaux, 
et gastines de plat pays; autant par feu et cspée 
povoient durer que plustost failloicnt que les cou- 
rages de ces satellites qui les employoient. Et lors 
estoicnt séparés par prison les enfans des mères, 
les mères des filles, les filles des pères, les pères 
des oncles, les oncles des sœurs, et les sœurs des 
frères; et tous ceux qui estoieut détenus prison- 
niers en leurs mains, sans pitié et miséricorde cs- 
tüient angoisseusement traiclés, tourmentés et tor- 
turés pour augmenter leur rédemption. Ilastive 
mort, dont ils prioieut leurs détenteurs, leur es- 
loit moindre passion , que de languir en tel con- 
tinu, fel et cruel martyre. Les uns périssoient de 
famiue, les autres périssoient de v<?rmine; les uns 
avoient les membres brisés et tournés au revers , 
les aultres les avoient navrés et menofiés de vers. 

Pour plus aliontaiger et vilipender le féminin 
sexe, ce que les infidèles coeuvrentet honorent, ils 
coppoient aux femeleltes qu’ils trouvoient sur les 
champs, leurs vestements, une palme dessous la 
coroye, et destroussoientaulcunes qui portoienlla 
ranchon de leurs amis. Telle la paya bien au long 
pour son mari, qui depuis lui fut rendu mort; et 
bruloient les villaigesqui leur estoient chèrement 
rachetés. Bref, toute espèce de cruaulté que les 
tyrans payens souloient anciennement faire aux 
chrétiens, les François en passionnoient les Bour- 
guignons; etqu’il soit vrai, ils crucifièrent un prison- 
nier, et lui fichèrent, de gros clous, mains et pieds 

contre une couche en la paroisse de Saint-Brisse 
de Tourna^ , lorsqu’ils brûlèrent Harlebeke. 

Très chreslien roi des François, Loys odorant, 
précieux l'ruit, throsne azuré et décoré d’or, com- 
ment peux-tu souffrir estre exécutée par tes satra- 
pes cesle prophane impiété ? le céleste guberna- 
teur, amoureux de l’hostel de France, envoya divi- 
nement à les anciens progeniteurs , les glorieuses 
fleurs aurenges dont tu es grandement honoré; 
et par la vertu de la saincte ampoule, dont tu es 
sacré et oint, tu possesses le bénéfice de miracle en 
ta pleine vie. Très chrestien roi des François , 
comment peux-tu permettre cesle exécrable tyran- 
nie? où est la douceur de ta miséricorde? où sont 
les vertus de tes bienheureux pères; qiii en toi doi- 
vent resplendir par excellence ? tu doibs subvenir 
à la chose publique ; tu dois nourrir les orphelins ; 
regarde et vois les oppressés qui demandent à 
Dieu vengeance; regarde en pitié la désolée pu- 
celle , sans la deshériter de son seignourieux patri- 
moine; monstre doncques comment tu es très 
chrestien roi des François. Veux tu dégrader celle 
que tu dois garder? veux tu nuire et offenser celle 
que tu dois deffendre ? Convertis rigueurs’ en vi- 
gueur, sévérité en sereineté, démence en clémence, 
et crudelité vicieuse en nobilité vertueuse. Les glo- 
rieux rois triomphans, tes nobles prédécesseurs, dé- 
ployèrent jadis leur auriflamme sur les mécréans, 
hérétiques, payens, sarrazins et barbarins, en exal-; 
tation de la toi catholique , dont ils ont acquis 

honneur de perpétuelle mémoire ; et toi qui es 
nommé le non pareil des aultres, destruis tes frères 
clirestiens ; et sans regarder sexe , vocation , eage, 
affinité, consanguinité ne fdiation spirituelle, tu 
te combats con tre la quenouille d’une povre pucelle, 
et fais desrorapre sa maison par ta cruelle maisnie! 
Comment peux-tu donc permettre ceste exécrable 
tyrannie ? 

Aultre sorte de pestilence dure et felle as féri 
ès supports de la maison de Bourgogne , qui près 
les mena à totale destruction; car tantost après 
que le glorieux prince, ferme pillier de justice, fut 
esvanoui de nos )^eux, divisions, machinations, 
humiliations, conspirations , insurrections, rumeurs 
et murmures, séditions, hongueries, commotions, 
élations et mutineries se pullulèrent ès villes opu- 
lentes ; et s’eslevèrent les petits contre les grands. 
Le commun vouloit suppéditer les nobles, réformer 
les officiel^ et collecteurs des subsides et aides qui 
s’estoîent raictes pour soustenir les guerres. Gan- 
thois , qui avoient vent en poupe, et se sentoient 
forts ^ur leurs pieds, commencèrent ceste malheu- 
reuse danse ; à l’exemple desquels les grosses 
villes de Brabant, de Flandres et de Hajnault 
tournèrent à la carolle, et se prindrent non seule- 
ment à ceux que la police des villes avoient à ré- 
genter , dont plusieurs furent exécutés , mais aux 
plus hauts, grants , nobles et puissants chevaliers , 
domestiques et familiers du duc Charles, que Dieu 
absolve! ceux en qui plus se fioit de ses affaires, et 

auxquels il avoit baillé le principal régiment de 
son bostel et domaine. Ganlhois doncques, espris 
de grand fureur se mirent en peine de appréhender 
monseigneur de Humbercourt, comte de Meghc , 
qui portoit l’ordre de la Toison. Monseigneur le 
chancelier et monseigneur l’administrateur de 
Thérouane furent détenus prisonniers, et tor- 
turés villainement comme gens de basse condition . 
Etnonobstant toutes remonslrances, humbles re- 
quesles et prières, que madamoiselle de Bourgo- 
gne leur princesse naturelle, qui lors estoit en 
Gand , sceust faire, monseigneur le chancelier de 
Humbercourt et messire Jehan de Wanmelle, 
chargés pour aultre débet, furent jugés en la mai- 
son de la ville, et mis à mort sur un hourt, comme 
larrons ou meurtriers, et lîuablement décapités par 
un jeudi absolu, l’an de ceslc tribulacion mille 
quatre cents soixante-dix-sept ; et monseigneur 
l’administrateur de Thérouanne, à cause qu’il estoit 
homme ecclésiastique , eschappa lie ce mortel dan 
ger, et fut long-temps destenu prisonnier. 

Ainsi passe la gloire mondaine; ainsi finirent 
honteusement leurs jours, ceux à qui tous biens 
affluoient , devant qui tant de chefs furent descou- 
verls, et dessoubs qui tant de genoux plièrent; 
et ne peult cheoir en l’entendement que hom- 
mes de si grande estime de vie catholique et sin- 
gulière dévotion, comme ils estoient_, feussent cou- . 
pablesde ces misérables esclandres, sc n’est que 
Nostre -Seigneur, qui toutcognoist, les veuille as- 

siimer au nombre des martyres , ou que par eux 
nous vueille monstrer la folle abusioa du monde. 
Un grant abus fut semé au peuple , en l’an de 
ceste tribulation ; car une commune voix fut, qui 
s’esleva par cités et bonnes villes , que le duc Char- 
les, que Dieu absolve! estoit encoires vivant, et 
destenu par les Allemans prisonnier , qui célément 
le gardaient; mais à cause qu’il estoit griefment 
navré ^ ne povoit sitost retourner en pays. Plu- 
sieurs pèlerins et voyageurs certifîoient l’avoir veu 
vif, les uns à Metz en Lorraine, les aultres en 
Allemaigne, et de là à Rome, en Gériisalem, en 
Portugal et en Angleterre. 

A celle folle erreur ajoutoient crédence, non 
pas seulement menu peuple, mais plusieurs dames 
et damoiselles. Par Tardant désir et amiable affec- 
tion qu’elles avoient en sa personne, créoient de 
léger ce qu’elles désiroient; ceux mesmesqui para- 
vant tesmoignoient l’avoir veu mort , s’enclinoient 
à ceste opinion. JLes marchands en vendirent les 
uns aux aultres pour plus de dix mille escus de 
déniers à payer à sa revenue en pays. Toutesfois le 
contraire , dont il nous poise grandement 1 nous 
est trop clerc et manifeste. Les inventeurs de ceste 
mensonge dboient mieux qu’ils ne savoient ; non- 
obstant que le très bon prince soit absenté de nous 
corporellement , son ame vit et reigne, s’il plaist à 
Dieu, entre les bien heurés, et par sa haulte renom- 
mée , trèsclers vertus etexcellentes prompes,il vivra 
etrègncra par les siècles en lamémoire deshommes. 

Un aullre grand meschef advint en la maison de 
Bourgogne , qui fort travailla sa povré désolée fa~ 
mille. Ainsi que le roi à qui fortune avoit monstré 
sa clère face, se fourroit en pays par puissance , et 
que villes et chasteaux de frêle résistance se oii- 
vroient et se enclinoient devant ses bannières, 
Flandres, qui estoit forte et fière ^ se resveilla au 
bruit de ses armes: Gantois s’esmeurent; Brugelois 
se montèrent ; le Francq se prépara ; ceux de 
Courtraj et de Werny s’assemblèrent; chacun se 
mit sus, à pied ou à cheval ; firent provision de vi- 
vres , dé charroy s , d’artillerie , de tentes , de pa- 
villons et de tous instruments de guerre , et se trou- 
vèrent ensemble en nombre de dix-huit à vinsrt 
mille.^ Et entre les nobles qui les conduisoient , 
choisirent jpour chef et ducteur de leur armée, 
monseigneur le duc de Gheldre, Us se iq^nt aux 
champs en bel arroy^ et pour envahir- Tourni • 
siens tindrent leur parcq au Pont des Pierres. 

Tournay sentant l’approche du roi, devint haul- 
taine et orgueilleuse ; elle renoncha, à la paction 
qu’elle avoit faicte au duc Charles pour vivre pai- 
siblement entre ses pays, où elle estoit lors bien sur 
le sien, grasse et drue, et ses voisins estoient mai- 
gres et desplumés ; mais elle se mit d’aise en ma- 
laise , de richesse en povrelé , et de franchise en 
servage ; car à l’incitation du prevost de Pontoise 
et de Navairot, abbé de Sainct-Amour,*" et du bar- 
bier au roi, qui lors se tenoit en sa cité , combien 
que ce fust au desplaisir de plusieurs bourgeois , 

Ooiirguignons en cœur, elle receul une grosse gar- 
nison qui lui bailla toutes ses rojes ; et entrèrent 
dedans deux cenls lances bien en point, dont fu- 
rent conducteurs monseigneur l’admirai , messire 
Dolart de Moy , messire Maurice et François de la 
Sauvagerie. Escarmouches et dures rencontres se 
faisoient des Flamans aux Tournisiens. 

Advint de nuict, par un vendredi, que le duc de 
Gheldres, accompagné de sept à huit cents che- 
vaux , se partit du Pont des Pierres , approcha 
Tournay et fit bouter le feu aux faubourgs. Ceux 
de la ville en furent forteffréés; ils crièrent aux 
armes, pourvurent à leurs defenses, et montèrent 
sur la muraille ; et, comme sages, n’ouvrirent nulle 
porte. Quand l’aube du jour fut crevée, le sei- 
gneur de Moy et ceux de la garnison saillirent 
sur les Flamands et se frappèrent sur la queue , et 
les poursuivirent jusques auprès de Thin. François 
de la SauVagerie, très vaillant homme d’armes, 
chargea d’un fust de lance si rudement sur le duc 
de Gheldres , lequel faisoit retirer ses gens , qu’il 
l’abattit par terre. Nonobstant ce, il se delFendit à 
son pouvoir, comme très preux et hardi , plein 
d’un vertueux courage , mais guères ne lui valut. 
Le damoiseau et aultres le navrèrent en la gorge 
et au chef, où il receut deux plaies; et finablenient 
fut puisé par dessoubs, qui lui donna le coup de la 
mort; etadonc s’escria Gheldres! et oncques puis 
mot ne parla; et rendit son ame à Dieu, chevaleu- 
reusement, en defiendant l’héritage de la dolente 

pucelle, orpheline de père et de mère, dont il se 
monstra vrai champion. Il esloit vestu d’un riche 
hücqueton chargé d’orfaivrie, qui prestement fut 
deschiré par les lacquais ; chacun d’eux en print 
une pièce. Quelqu’un le chargea sur son cheval 
et l’apporta devant lui devant Tournay, tout des- 
playé, mort et desfiguré, qui esloit chose pitoyable 
à voir et du monde la plus douloureuse. Il fut tan- 
lost despouillé, lavé et mis en estai décent pour re- 
cepvoir sépulture, et porté en l’eglise Sainct-Jac- 
qucs, monstré en publique, la face descouverte, à 
tous ceux qui voir le vouloient, et de là porté à 
Nostre-Dame, en la chapelle Sainct-Loys, où il fut 
honorablement enterré , et son obsèque magnifi- 
quement célébré, comme il appartient à sa per- 
sonne. 

Nul ne sauroit imaginer les joies et les festoye- 
ments que les Tournisiens menèrent pour la perte 
de ce très noble duc. Ils firent feus, chansons et 
danses ; et comme s’ils eussent assommé le Grand- 
Turck, batelèrent et sonnèrent leurs cloches si 
haultement, que àpeine oyoient-ils l’un et l’autre 
parler; et en rendant grâces à Dieu de leur bonne 
fortune chantèrent solemnellement ce sainct can- 
tique de liesse. Te Deum laudamus. Flamens, 
d’aultre costé, menèrent grand deuil quant ils 
seurent ces dures nouvelles ; et ainsi que membres 
sans chefs, devindrent foibles et mates, eslevèrent 
murmures, semèrent divisions, et entrèrent en 
pointe les uns contre les aultres, disants qu’ils. 

avoient vendu et livré leur duc aux Tournisiens; et 
defaictse départirent confusément de leur part, 
habandonnèrent grand partie de leurs biens , et 
firent autant de chemin en une nuict, qu’ils avoient 
faict au venir en trois jours. Le seigneur de Moy, 
qui estoit adverli de leur desroy par un de leurs 
gens mesmes, les suivit de si près, qu’ils n’eurent 
loisir de recueillir leurs bagues, lesquelles la gar- 
nison de Tournay, ensemble la communauté, mi- 
rent à saulveté dedans leur ville, et ramenèrent 
de leur camp avec plusieurs proyes, vin, cervoise , 
pain, chair, poisson, fromages, chandelles, 
febves, pois, aulx, oignons. 

Ceux de Bruges, CourtrayetWerny, angoisseux 
de leur perte, et honteux de leur confus soubdain 
departement, reprindrent couraige en eux; et le 
lundi ensuivant se trouvèrent à grande puissance 
au Pontdes Pierres, pourveusd’arlillerie pourresis- 
ter aux ennemis. Le sieur de Moy et les capitaines 
du parti de France , tous préad visés de leur faict , 
lesquels congnoissoient par expérience le train des 
communes, et comment de léger sont mis en des- 
roy, firent vuidier leurs garnisons, et les Tourni- 
siens s’enstremelcrent avec eux sur esperance de 
plus gaigner que de perdre ; et envahirent les Fla- 
mens par tel effort, qu’ils les ruèrent jus et les 
mirent à desconfiture. Onze ou douze cents furent 
occis sur la place, et quatorze cents furent détenus 
prisonniers , et le demourant fourna en fuite, et le 
camp du tout despouillé de serpentines, de ban- 

nières, de vivres et toutes ustenciles de guerre. 
Les prisonniers estoient riches et puissants; si ron-^ 
dirent aux François innumérable finance. Le. 
bailli de Bruges paya pour sa part six mille escus. 
Fortune pour ce temps fut aux Flamens dure ma- 
rastre, non pas au Pont des Piërres seulement, 
mais au'Neuf Fossé et plusieurs frontières , èsquel- 
les, jà-soit ce que curieuse garde et diligente veille 
fust mise du parti de madamoiselle , toutes fois 
François pénétrèrent la cosie , la dommagèrent 
en plusieurs façons , bruslèrent la vallée de Cas- 
selle, et pillèrent les gros villaiges ; et leurs avant- 
coureurs boutèrent le feu jusques à quatre lieues 
près^eGand. 

Se^^ Flandres estoit ort foullée , Haynaut ne 
valloit guères mieux, et le résidu d’Arthois avoit 
assez à souffrir. Et se j’ose la vérité descouvrir , la 
communauté des villes hongnoit très fort sur les 
nobles du pays , et guères ne se fioit en eulx , tant 
pour ce que aulcuns de leurs amis s’estoient décla- 
rés François que pour ce qu’ils monstroiént se petit 
debvoir au reboutement des ennemis. Et comme 
Sainct Matthieu a comparé en sa parabole le règne 
descieux à.^dix vierges dont les cinq furent sages 
et les a ultres furent folles, il y eut cinq villes sur 
frontière , de grande recommandation , en qui la - 
lumière de fidélité ne fut jamais estaincte , mais 
allèrent en habit nuptial au-devant de l’espouse ; 
et ce bien leur vint , avec la bonne voulonté 
qu’elles avoient par les sages et prudens conduc- 

leurs et conseillers qui les avoienl en garde. Mon- 
seigneur de Bievres et monseigneur deColien nour- 
rissoient en amour Saint-Omer et Aires ; monsei- 
gneur des Pierre entretenoit Lisle en foi ; monsei- 
gneur de Tiennes et Salezar soustenoientDouay en 
sa force ; Philipes , monseigneur de Ravestain , et 
3acqucs Galliot, deffendoient Wallencliiennes à 
l’espée; et tous se conduirent si chevaleureuse- 
ment qu’ils ont acquis auréole de perpétuel hon- 
neur. Quant le roy percheut que ces cinq villes 
lui monstroient visage et ne vouloient ouvrir les 
oreilles à ses parlements, mais se tenoient closes 
en la foi, comme vierges fermes et constantes, qui 
debvoient répudier les doux langages des adula- 
teurs, voyant aussi que par armes, ne par mena- 
ces, ne par emblée ne les povoit enforcer, car 
elles etoient prudentes comme le serpent, et se 
gardoient de tous faulteurs et adhérents qui lui 
j)Ovoient donner avance, il proposa, après tous at- 
temptats , de les avoir par terreur de famine. Et 
comme jadis les horribles persécuteurs deschres- 
liens vaincuspar les simples vierges, non admirants 
leurs cruaultés, subtilloient nouveaux tourments 
pour les mener à fin mortelle , ce très chrestien 
roy Loys, trèssainctet sacré liligère, en qui pitié 
et clemence doibvent resplendir par-dessus tous 
regnans , misl avant pour les crucier une es- 
pèce de tyrannie, si énorme et contraire au bien 
publique que je resongne beaucoup la narration 
du cas, tant est misérable et vilain. Et puis qu’il 


Digitized by Google 


(>477) DE JEAN MOI.IKET. 7?> 

i’aut que la vérité s’en descouvre, il fit destruire 
et mettre en ruine non pas les tours , les murailles, 
les donjons, les maisons qui mechaniquement sont 
produits parles mains des hommes, mais il con- 
vertit ses lances en faulx, et livra guerre aux bleds 
et aux avoines que Dieu, par sa divine bonté, 
faisoit croistre avant les champs, pour estre servi 
et honoré en son temple et pour nous donner vie 
et substance. Et pource que Vallenchiennes et 
Douaj n’admiroient rien sa puissance, mais se for- 
tifioient contre tous assauts, entretenoient gens 
d’armes à leurs souldées, souslenoient picquenaires, 
archers , Suissers et hacquehutiers à leurs propres 
despens, et vuidoient sur eux à bannières desployées 
par cent, par milliers, il les print en haine, et 
pensa d’avoir par horreur ce qu’il ne povoit avoir 
par honneur. Dont, pour mettre ce hideux faict à 
execution finale, au mois de juillet, que les bleds 
ne sont tous verds ne tous meurs, et que la des- 
pouille mise ès greniers ne proufitoit ne aux 
gens ne aux hestes, il fit assembler d’autour de 
Paris, de Soissonnois, de Yermandois, de Beau- 
vesis et de Yalois, plus de dix mille faulcheurs, 
et en envoya la pluspart au Quesnoy. Le grand- 
maistre de France se donna grand pitié à voir tant 
del'aulx; et, pour compassion qu’il en eut ceste 
fois des povres laboureurs à qui l’interest povoit 
expéter , il en renvoya grand nombre, qui moult 
voulontiers se retournèrent, car ceste manière de 
faire leur desplaisoit trop. Toutesfois^ pour obéir 

au commandement du roi, il y en demoura grand 
planté qui firent horrible dommage en la garde et 
protection de quatre cents lances, et de quatre 
mille francs-archers^ que conduisoit ledit grand 
maistre de France. Le gouverneur de Limosin , 
le sieur de Torsi et le bailli de Sainct-Pierre-le- 
Moustier , commirent ce cruel exploict, tellement 
que par trois jours continuels, de deux à trois 
lieues de pays à l’environ de Valenchiennes et 
de Douay, en commun sjîcctacle de ceux qui voir 
le povoient, ces François faulcheurs faulchèrent 
les biens de terre que Dieu, par sa clemence, 
avoit envoyés en grande abondance et apparence 
de parvenir à salubre maturité, pour sustenter 
son povre peuple, s’il eust pieu au roi de France. 

0 sempiternel opprobre à maison tant saincte 
et famée ! roy régnant, rude et desvoyé, quel hi- 
deux desroy as-tu fait? tu te combas aux champs des 
pastoureaulx meschans et aux grains des oiseaux 
qui donnent leurs chans! Néron fit brusler les 
maisons où se tenoient les Romains, et tu fais 
couper les moissons qui soustenoient les humains ! 
Le roy de Ninive fit jeûner les bestes par purité 
de dérision^ et tu les fais jeûner par purité de 
décision. Les bestes mutes, maigres et sèches , de 
qui lu as mis en ruine la provision annuelle^ nous 
regardent en pitié, en faisant signe de demande, et 
ne leurs scavons que donner. O vous, les petits 
oyselels du ciel , qui sollez visiter nos champs en 
vos saisons, et nous resjouir les cœurs de vos 

amoureuses voix, querés aullres contrées main- 
tenant , departés-vous de nos labouraiges , car le 
Toy des faulcheurs de France nous a l'aict pis que 
les oraiges. 

Valenchiennes, fière et forte, salut du pays, 
singulier refuge des Hannujers, qui la première 
desaultres avoit mis son estendard aux champs, et 
dont estoient issus pour une fois, en la protection 
des nobles , trois mille deux cents hommes de 
delFense , fut terriblement animée en l’inspection 
de cest oultrageux et prophane cas, et nonobstant 
si terrible et grosse armée qui se rangeoit devant 
ses murs, avec la noble seigneurie, qui lors se 
tenoit en son clos, issit sur ses ennemis en très 
bel et très notable arroj. Et pendant le temps que 
ceste impiété fut faicte, une bonne demie-lieue 
arrière de son fort, tant devant Saultain et ailleurs, 
Phelippe, monseigneur de Clèves, monseigneur 
de Ligne, monseigneurde Boussu, monseigneur de 
Myngoval , monseigneur de Barbenchon , Cor- * 
iiiile de Berghes, Jacques Galliot, monseigneur 
de 'frelon, monseigneur de Famas, messireLion- 
nel de la Houarderie, Claude de Chimai, Anthoine 
de la Houarderie , Rondelet , et la communauté 
V alenchiennoise , livrèrent plusieurs escarmou- 
ches à leurs adversaires ; et sans quelque perte de 
leurs gens, prindrent hommes d’armes et faul- 
cheurs , qui estrangement furent fesloyés dans la 
ville. 

Quant François sévirent si durement recueillis, 
ils s’ ad visèrent de mettre les Valenchiennois en 

desroy; et tout à une fois se partirent de devant 
la porte Cardon , où ils s’estoient rangés en ba- 
taille les uns contre les aullres , et .servis des 
biens de la ville; et en passant tlevant le Ilauleur, 
marchèrent radeinent devant la porte Munloise. 
Vallencliicnnois, pour parvenir à leur einprinse et 
les avancer , soubdainenient se desfoquèrent , 
et en tirant celle part, ceux à cheval passèrent 
selon les hajes des faux bourgs, et se plantèrent 
devant leurs ennemis, Mais pour ce que les pié- 
tons, qui les debvoient recueillir et souslenir, n’y 
peurent venir à temps^ ils furent par les François 
rendïarrcs en leurdite porte. Jacques Galliot fut 
desmonté par meschef , et tantost recueilli de ses 
gens ; mais il perdit son page , son cheval et son 
armel. Fontaine, qui se nommoit l’Aulinosnier, 
ensemble ciruj ou six vaillans hommes, furent 
occis sur la place. Un trompette des François, 
et deux aultres de leur parti , finirent illec pa- 
reillement leurs jours. Ce jour, François se logè- 
rent à Sainct-Saulnc, où monseigneur de Myngo- 
val les costoya du long la rivière de l’Escaut, pour 
les escarmoucher ; et furent là rudement servis 
par les hacquebutiers de la ville. Au desloger, 
boutèrent le feu à l’abbaye et ès faulxbourgs de 
Vallencliiennes, et mirent en feu et en flamme la 
plupartdes villages entre Vallencliiennes et Sainct- 
Guislain. Pensez quelle engoisse de cœur avoient 
à porter les povres laboureurs et paysans, quand 
ils veirent leurs maisons brusler, leurs granges 
ardoir , leurs cslables fondre et tourner eu gast 

irrécupérable par ces mauldits faulclieurs, leur 
annuelle fructueuse substance, qui tant de gouttes 
leur avoit cousté en labeur. ^ 

D’une aultre verge plus poindante , furent de 
rechef aguillonnés les povres paysans champes- 
tres, de laquelle furent pareillement flagellés et 
battus les bons marchans aventureux , qui sous- 
tenoient le bien publicque. Tournisiens, qui lors 
en grande indigence languissoient , parce que 
vivres ne povoient aborder à leur ville , pour la 
prohibition et répugnant obstacle des garnisons de 
Lisle et de Douay, trouvèrent façon d’estre ravi- 
taillés par cauteleuse voye. Ils donnèrent à en- 
tendre que huit cents lances estoient toutes prestes 
de fuster le pays de Haynault , et de mettre ce 
qu’il y avoit mais tout à feu et à l’espée ; et con- 
seillèrent, pour mitiger ceste fureur, que bon seroit 
de practiquer quelques bonnes trêves , et que ce 
seroit le salut du pays. Chacun y entendoit vou- 
lontiers, tant pour recueillir le demeurant des 
bleds qui périssoient aux champs , que pour cul- 
tiver les terres pour l’année à venir. Le jour et lieu 
de convention furent prins et assignés en Tournay : 
parties y compartirent d’un costé et d’aultre. 
Le fruict de leur labeur porta, que bonnes seures 
trêves et abstinence de guerre par mer , par terre 
et par eaue douce , seroient conceues , accordées, 
scellées et publiées , commençansle neuvième jour 
du mois de septembre, et tousjours continuées jus- 
ques à la renovation de l’une des parties à quatre 

jours do signifiance. En l’ombre de ces trêves , et 
en l’attente de paix^ pastoureaux reprindrent les 
champs, pèlerins firent leurs voyages, laboureurs 
arrèrentles terres , marclians tirèrent en pays, et 
Tournay ne s’oublia poinct à soi ressortir de tous 
biens. Et lorsque chascun prospérer cuidoit en 
bonne seureté, comme en temps pacifique, sans 
quelque double de la guerre , violentcment, par 
le commandement du roy , sans cause et si- 
gnifier à partie, les garnisons du Quesnoy et 
Bouchain coururent en Ilaynault , prindrent 
marchans, pillèrent marchandises, emprison- 
nèrent laboureurs , coeillirent infinis biens , bou- 
tèrent feux, et firent maux innnmérables. Onc- 
ques si grand dommage ne fut veu pour une 
course au plat pays. Ces trêves durèrent dix jours 
seulement. Les marchands qui revenoient delà 
(este d’Anvers furent rudement rencontrés ; ils 
goustèrent avec les malheureux laboureurs véni- 
meux fiel , amertume de la guerre. Lors devin- 
drent marchands meschans; riches bouviers et 
pastoureaux n’eurent brébis, bœufs ne taureaux. 
Voilà la fidélité du roy ! voilà la cautelle des 
Tournisiens! voilà fière malice conceue, vlaine 
tyrannie engendrée, hideuse oppression sentie, 
et grande 'diablerie enfantée ! 

Se la ville de Mons avoil l’heure de non estre 
plainement en frontière d’ennemis , et d’estre 
moins tourmentée du flagel de Mars que les aul- 
tres, si ne fut-elle poinct pourtant exempte du 

martel de tribulation, dont elle Cul par eslrange 
mode terriblement persécutée. Advint, par un 
mercredi , dix-septième jour de septembre , à six 
heures du matin , que quelqu’un qui essayoit la 
pouldre de canon en l’hostel de la ville , laissa 
cheoir par mal-adventure quelque petite estincelle 
de feu sur ladite pouldre, dont l’on avoit faicl 
amas pourrésisler aux ennemis. Sitost qu’ellesentit 
le feu , un très horrible et très impétueux son 
s’esleva, tant vehement et cruel , que ceux qui en 
furent estonnés , tous aveuglés et espouvantés, 
Guidèrent que les infernaux fussent deschainés des 
abysmes, et que ce fust définement du monde. Les 
pierres se fendoient et sailloient sur le marché, si 
rudement , que ame ne s’osoit tenir ; les gistes et 
les sommiers en allumant se destordoient ; les 
chambres et les maisonnages par dedans ouvrés , 
tresbuchoient. Ce pestiférant accident fut une très 
griefve et dommageuse perte à ceux de Mons et 
leur artillerie. Le seigneur de Dormans, en- 
semble madame sa femme , couchés en un logis 
au plus près^ furent piteusement estains par un 
pan de mur qui cbeul sur eux. Aultres personnes, 
jusques à six, par ceste soubdaine tempeste, fini- 
rent piteusement leur vie. Oncques telle hideur 
du tonnoire ne fut ouye. 

Condé , la plus courageuse des aultres pour 
une petite ville , fut persécutée de pareil mode, 
jaçoit ce que chevaleureusement avoit résisté sou- 
ventefois aux emprinse desTournisienset de ceux 

de Mortaiffne, auxquels elle Caisoit une bonne , 
juste et forte guerre ; et que le seigneur d’icelle , 
pour un jeune homme, fust très vaillant, prudent 
et léal à sa maistresse , sans estre corrompu par 
belles promesses de ses adversaires. Toutesfois , 
avec les aultres fortunes, lui livra une très aspre 
escarmouche ; car le beffroi et grande partie des 
maisons sur le marchié et ailleurs, furent con- 
sommées par feu de meschef , et l)ruslées en cen- 
dres noires. La ville de Bouchain , nonobstant 
qu’elle tinst la partie des François, receut telle 
punition ; et fut arse si nettement , qu’il ne dé- 
molira église ne maison entière. Ainsi, par la pri- 
vation d’un seul homme très puissant, vertueux 
et redoubté , où gisoit le salut des pays et l’espé- 
rance de toutes créatures , la triomphante- mai- 
son de Bourgoigne, qui long-temps avoit prospéré 
en glorieuse lame , jiar diverses et estranges ma- 
nières de pestillence , fut piteusement molestée et 
tournée à dommageable ruine ; et les bons et 
justes supports d’icelle , détenus en dure captivité- 
mortelle de griefve tribulation. Dieu dointen brief 
et puisse résoudre en estât de convalescence, etqne 
les très haults et resplendissans personnages qui 
l’ont en domaine , et en sont les vrais héritiers , y 
puissent lellementlabourer,que ce soit à l’honneur 
des nobles, au proulit du bien publicque et à la 
salvalion tle leurs âmes ! 

CHAPITRE XLVl. 


Confédération matriraonlallc entre très hault et très paissant prince 
monseignenr l'archiduc d’Autrice et très rcdoubte'e princesse inada- 
mojrsellc de Bourgogne. 

Populus qui ambulat in tenebris vidit lucem 
magnam. Esaie, 9. 

Selon divine police humaine et naturelle , les 
essences inférieures sont gouvernées et conduicles 
des supérieures, les mortelles par les immortelles, 
les visibles par les invisibles , et les humaines par 
les divines. Ainsi comme il est un seul celeslial 
empire , et un seul Dieu impéraleur éternel , au- 
quel toutes choses créées obéissent, et qui par 
son infallible bonté régit la supérieure monarchie, 
où sont angéliques poestés, throsnes, dominations, 
ordonnées par ierarchie, selon l’excellence de 
leurs qualités, nous avons semblablement en ce 
bas empire terrestre un seul empereur temporel , 
auquel le monde est tributaire , et lequel , par son 
impériale majesté et royale rectitude, régit la 
rote orbiculaire, la terre et ce mondain fabricque, 
où sont rois, ducs, marquis et contes, introni- 
sés en leurs degrés, selon leurs haultes dignités et 
excelses vocations; auquel empereur, puisqu’il a 
prins le glorieux nom d’Auguste , nous lui deb- 
vons rendre, comme dit Végèce, fidélité, dévotion 

et service , comme à Dieu présent cl corporel. 
Doncqnes^cjuiconques n’obéità son indition etsainct 
édictimpérial, il doibt estre réputé son ennemi, car 
c ’esl le précieux image du souverain gubernateur ; 
et aussi comme l’éternel impératcur priva de son 
céleste empire les mauvais anges, lesquels, par 
superbe élation, vouloient mettre leur siège en 
aquilon , pour estre semblables à la souveraine 
impériale majesté , lesquels, en Iresbucbant, dd- 
vindrent ennemis spirituels ; pareillement les es- 
levcs coraiges rioteux se sont séquestrés du saincl 
sacré empire, et lesquels , pésentement nous 
sont ennemis temporels ; entre lesquels la franci- 
gène nation , jadis issue de chambre troyenne , 
iwrtée au ventre de (iermanie et nourrie entre le 
Tlin et laDunoe (Danube), en la cité sicambrienne 
se déclarent exempts de la couronne impériale , 
habitent les basses régions, et se font par usage 
appeler Franchois. Mais proprement, selon legrec, 
nommer se doibvent Férochois, comme cruels et 
pleins de mortelle férocité ; et sont les ennemis 
qui noiis temptent , qui nous battent, qui nous 
proumettent et abattent , et lesquels voudroient 
bien dégrader le sainct image impérial de sa 
chambre ecclésiastique, pour y planter et exalter 
leur idole babillonnique. Et comme le peuple de 
Dieu fut jadis travaillé soubs la main du roy Pha- ^ 
raon , et mené en captivité dessoubs Nabugodo- 
nosor, lespovres subgects de lamaisonde Bourgoi- 
gne, n’a guères tant honorée , maintenant toute 

(lesclnrée , sont piteusement cruciés , foullés , 
flagellés et boutés en misérable servitude. La loi 
est subvertie , les temples sont poilus , les vais- 
seaux sont pillés, les autels abattus, les clameurs 
«les oppressés, inhumainement traictés, deman- 
dent vengeance devant la face de Dieu ; et la 
povre désolée pucellc , triste de cœur et esplourée, / 
remonstrant la pileuse subversion de sa maison , 
se présente devant son créateur, et faict sa très 
douloureuse complainte des gens de Mars , Dieu 
des batailles , lesquels procurent ceste ruine. Elle 
s’escrie vers Noblesse , laquelle tant souef l’a 
nourrie , et dresse sa voix au chief du monde , le 
très sacré roy d’Ailemaigne. Quand l’éternel 
triomphateur , père des orphelins , consolateur 
des désolés , a ouy la dure oppression de son 
peuple chrestien , ensemble la piteuse lamenta- 
tion de sa dévote et humble pucelle , il a , par sa 
douce clémence, consolé le cuer virginal, prins 
pitié du sang innocent et pourveu de sa grâce à 
la réparation du throsne de Bourgoigne , violen- 
tement offensé. Mais, pour ce que ce cas pi- 
toyable concerne temporalité , et est perpétré âu 
règne terrestre , afin que les humains couraiges 
chevaleureux puissent mérir salvation en la 
poursuite , nonobstant que tout soit en sa juridic- 
tion , il renvoyé les supplians à son vicaire sécu- 
lier, le très sacré et glorieux empereur Frédérick, 
tous jours auguste. 

Quand les quérimonieuses doléances et hiimbb s 

requestes de la nolde pucelle sont espandues eu 
l’audience impériale devant le lieutenant de Dieu, 
et venues à la congnoissance de sa triomphante 
celsitude , il a prins compassion du faict, en re- 
gardant l’humilité de son ancelle, et est du tout 
délibéré de subvenir aux oppressés ; et ainsi 
comme le genre humain fut jadis redimé de prisons 
infernales, par le moyen d’une humble vierge, 
extraicte de maison royale, la réparation du povre 
peuple , captivé ès lacs des ennemis, se doit sem- 
blablement faire par l’alliance d’une noble pucelle 
nommée Marie , descendue de royale origine ; 
pourquoy l’empereur temporel , inspiré de l’éter- 
nel, veut employer sa puissance à repellerle prince 
des ténèbres hors de la maison des justes, et illumi- 
ner ceux qui séent en l’ombre de mort , pour les 
redresser en la voix de paix; et n’y veultenvoycr ni 
son marquis, ne son conte Palatin, pour ce faire ; 
mais lui plaist par sa douce benévolence, que son 
enfant personnellement en face la réparation. 

O bonté admirable, miroir charitable , charité 
louable! louenge bonnorable, honneur perdura- 
ble et gloire inestimable te debvons rendre , 
comme tu en es digne , par-dessus tous les princes 
qui oncques régnèrent en ce monde ; car à l’exem- 
ple du céleste gubernateur, dont tu es image et 
semblance , sans espargner ton noble sang , tu 
nous offres la plus précieuse gemme qui soit en 
ton coffre , c’est ton très cher et bien aimé fils que 
tu nous présentes et donnes pour subvenir à la 

chose publique. El comme toutes choses secrètes, 
preterites et futures sont réservées en la divine 
pensée de l’empereur sempiternel cesle très 
haulte et pacifique alliance avant le décès du 
duc Charles , que Dieu absolve ! estoit incorporée 
pareillement et conceuleen rinlelligence et digne 
mémoire de l’impérialle majesté ; et aussi , sin- 
gulières promesses, recommandations, missions 
et réceptions de joyaux d’un personnage à l’aul- 
tre se faisoient; parquoy la prophétie de Sibille 
ne povoit faillir d’estre adverie , laquelle dict 
ainsi : « Pidus aquilœ catidœ Iconis copidatus ve- 
natorem domahit indomilam y etc . ^ le pouillon de 
l’aigle conjoinct à la faoune du lion^ domptera le 
cruel veneur et suffoquera le venimeux dragon 
avec ses pernicieux roiteaux. Maintenant est venu 
le temps que cesle vaticinacion doibt sortir son real 
effect : c’est assavoir que le pouillon de l’aigle, par 
qui j’entens très hault et très puissant prince mon- 
seigneur l’archiduc d’Austrice , fils du triomphant 
empereur Frédcrick , doibt eslre uni par le lien 
matrimonial à la josne leonesse, ma très redoub- 
lée princesse madamoiselle de Bourgogne, fille 
du très fort et très victorieux lion monseigneur le 
duc Charles, que Dieu absolve! laquelle union 
se peult légitimement faire selon quatre choses 
qui sont requises en mariage : c’est à ssavoir sa- 
pience , beaulté, richesse et générosité. 

La première vertu pourquoi l’u ng doibt choi- 
sir et prendre l’aultre en mariage , est [>our 

la sapience estant en lui , laquelle je ne voy 
eslre lordose de ce très illustre et jeune prince ; 
carpuisque nousattrihuonspuissanceà Dieu le père, 
noslre créateur, et sapience s» son fils , nostre ré- 
dempteur, nous pouvons licitement, mais non point 
tant proprement, attribuer puissance à son vice-gé- 
renl, nostre temporel empereur , et sapience à son 
fils^ nostre très redoublé seigneur; car il est pru- 
dent en ses faicts, discret en conseil, sobre en 
parler, gracieux en maintien^ songé en ruse, es- 
légant en rescriplion, subtil en inquisition , dévot 
à l’église, catholique en la foi, charitable aux po- 
vres, humain à ses amis, emprenant sur ses en- 
nemis, resveillé aux armes, agréable aux dames, 
et selon la commune renommée , vierge et chaste, 
pur et net de corps et d’ame ; et avec ce qu’il est 
naturellement enclin à toute baulte vertueuse œu- 
vre, à qui bien bji conseille et monstre la docte voye 
salutaire, comme tout hault prince doibt tenir; et 
bref il est doué de tant de précieux dons, sciences et 
bonnes meurs, acquises et naturelles, que le peuple 
despaysse dira eslrcbienheuréd’avoirun tel prince 
àseigneur. Etse le seigneur est bien adrescliié, certes 
aussi est la damoiselle; car toute gracieuseté, honnes- 
teté , fidélité , libéralité , affabilité , débonnaireté, 
humilité, chasteté, constance, attrempance, pru- 
dence et science, <jue toute noble dame doibt avoir, 
elles sont encloses et reposent en elles , comme 
en Rebecca, Esther ou la saige Sibille. 

beauté , lequel est le second poinct requis en 

mariage , est tant excellente et resplendissante en 
ce josne et fleurissant prince^ qu’il est patron et 
vifexemplairede tous les beaux princes du inonde; 
nature n’y a rien oublié : la force est angélique , 
le regard est amoureux, le maintien est plaisant, 
le corps est vénuste, et les membres de mesme,lant 
bien proportionnés, selon la formosité du corps, 
que Pigmalion le artificiel entailleur n’y sauroil 
que reprendre; c’est Narcissus ressuscité. Si Ab- 
salon fut prisé en beauté pour sa riclie chevelure, 
ce très noble jouvencel en doibt emporter le bruicl 
sur toute créature , car les cheveux de son chef 
honorable sont, à la mode germanique, aureins, 
reluisants, aornés curieusement et de décente 
longitude. Son port est signourieux et de com- 
pétente estature, selon l’eage ; et n’y a si belle fille 
en pays, se elle avoit un tel,Gorgias à mari , qu’elle 
ne deusist eslre contente. Jassoit ce que la damoi- 
selle ne soit de si apparente monstre, touttes-fois 
elle est propre^ gracieuse, gente et mignonne , de 
tloux maintien et de très belle taille. Du surplus, 
je m’en rapporte aux dames ; niais son vif sens et 
sa très humble contenance, valent bien un bruicl 
exquis ou un chef-d’œuvre de beauté. 

Delà richesse de ce josne duc ne mesuis-je encoires 
au vif informé, sinon que son expectation est grande, 
clquesa paternelle succession sera de incomparable 
estime ; mais tant rne oognois-je en la domaine 
de lapucelle, que s’on ne lui faicl injustice, par 
vrai héritage et droict de palrimoisne, elle doibt 

jiossesser excellentes duces , puissantes comtés , 
haultes seigneuries, pays fructueux et villes opu- 
lentes, chasteaux inexpugnables, bourgs somp- 
tueux, terres fécondes, champs fertiles, rivaiges 
plantureux par mer et par eau douce , en telle 
valeur et quantité , que le tout mis en somme 
debvroil bien suffire au plus riche roi des régnans. 

La générosité de ces deux nobles jouvenceaux 
est tant ardue et clèi'e, qu’il n’esl nulle plus haulte 
ne plus resplendissante. Qui est celui vivant, aultre 
que l’archiduc d’Auslrice , qui peult dire licite- 
ment : « Je suis fils d’empereur et de roi I » Est-il 
royaulme plus auctorisé en la saincte escripture 
que celui des Romains? n’est-ce point celui dont 
Daniel faisoit ses songes , et celui lequel par ar- 
mes a succumbé les plus grands règnes de la terre, 
et qui resplend entre les autres comme le soleil 
entre lesesloiles? est-il nom plus victorieux que le 
nom de César? plus glorieux que celui d’Auguste, 
famé par les anguelols du monde? n’est-ce point 
celui lequel tels noms porte sur les humains, seul 
impéranl, le roi des rois, le seigneur des seigneurs, 
et auquel chacun est tributaire, à l’édict duquel la 
très sacrée Vierge Marie a voulu obéir , et duquel 
nostre Sauveur recommande le nom, quand il dict 
aux Juifs : « Rendez à César ce qui est sien ». 
Est-il diadème l’oyal plus digne que la triple cou- 
l’onne impériale, bénie et sacrée de nostre sainct- 
père le pape, lequel le pose et assit sur sou chef, 
comme le ministre de Dieu , le champion de la foi 

et le dénommé seul souverain recteur de la mo- 
narchie du monde? Est-il nation plus décorée de 
nobilité que le très sainct empire d’Allemaigne , 
dont le royaulme d’Angleterre est descendu , le 
rojauime de Lombardie engendré, et le royaulme 
de France extraict ^ et où le très victorieux Ch ar- 
lemaigne, empereur, habandonnant les Fran- 
çois, parusa sainctement le demorant de sa vie? 
Est-il enseigne plus seignourieuse que la saincte 
aigle impériale , qui, par son vol rade et agile , 
surmonte les oiseaux du ciel ? Est-il donc prince 
plus hault en linage que le très noble duc d’Aus- 
trice, fils du vicaire de Dieu, du divin empereur, 
fils du souverain roi des rois , et fils de la fille du 
roi de Portugal! Et se ce fils, lequel est de trèshaulte 
strenuité, paratainct la celsitude et est le plus noble 
des nobles, sa fille, son espouse future, n’est guère 
moindre en ceste qualité, comme il apperra au 
contenu de l’histoire. 

Nul ne doibt ignorer que les Romains, les Bre- 
tons , les Haynuyers et plusieurs nations pay en nés 
ne soient descendues de Ilion, le triomphant palais 
de Troye, la glorieuse cité, desquels leurs cbe- 
valeureux successeurs, rois, ducs, comtes et barons 
qui en possessent les règnes, ducés, contés et ba- 
ronnies se disent les plus nobles des aultres, en 
tant qu’ils sont parcréés de la sublime générosité 
du monde. Or est, ceste bienheurée fille, ex- 
traicte des nobles comtes de Haynault, dont elle est 
vraie héritière; se ne doibt avoir moins de bruict en 
noblesse (|ue les aultres : ainçois les doibt tous 


(JO ClinONIQUliS (‘ 477 ) 

exceller , connue je puis prouver par plusieurs 
raisos. 

Puisque ainsi est, que générosité concerne anti- 
quité de temps, et que ceux lesquels sont issus des 
plus nobles anciennes maisons sont préférés et 
honorés des aultres , cesle jeune fille , en laquelle 
respleud la strénuité de ses anchiens pères , doibt 
avoir la superexcellence de noblesse sur toutes 
nations, tant d’Europe que d’Afrique; et ses no- 
bles progéniteurs conquirent royaulmes et fondè- 
rent cités, ainsque Rome et France fussent en estre, 
ne qu’il fut nouvelles de Romulus ne de Franciolus. 

Nicolaus Renclercq et autres vénérables docteurs 
auctorisés, lesquels ont tissues et recoeillies les 
très merveilleuses histoires de la cité de Belges, 
récitent en leurs volumes, que, en l’an de la crpa- 
tion du monde deux mille sept cents quatre vingls 
et trois, Abdon estant juge en Isiaël , Bavo , 
roy de Phrigie , cler astror)omieii et de singulière 
dévotion aux Dieux, cousin germain-du roy Priam, 
son comilitant et frère d’armes, se party t de Troye 
bien accompaigné, lorsque tout fut consommé en 
cendres; et après avoir souffert maints dangereux 
périls de mer, il descendit, selon le Rin, par le 
conseil du Dieu Jupiter; et tirant vers occident, 
s’arresta au pays de Haynault; illec fonda la très 
renommée cité de Belges, et s’establit chef du 
royaulme. Il print d’assault la très anchienne cité 
de Trêves, dont il rapporta le dieu Bacchus, pour 
le introniser au temple de Belis. Il maria quatre 
filles à quatre ducs fugitifs de Troye , sans note 

de perdition; et se nominoient Turg’untius, 
Meselanus, Morineus et Clarineus ; lesquels, pour 
amplierle rojauline de Belges, l'ondèrent quatre 
cités très famées, et les dénommèrent par leurs 
noms ; c’est assavoir Tongres, Metz en Lorraine, 
Morina et Clarinée. Après la mort dudit Bavo, suc- 
cédèrent en son règne, par directe ligne, Bavo 
Belgineus, Bavo Leoninus, Bavo Lupinus, Bavo 
Brunjus, Brunehault, et autres scs enfants et suc- 
cesseurs, qui là régnèrent moult glorieusement, jus- 
ques au temps de Julius César, nonobstant qu’il y 
eut aucunes romptures entre les aultres. Brnne- 
liault, contemporain au roi David, fit 1 aire sept 
chaussées eslendues et veues aujourd’hui par le 
monde univers, et souhmist à son royaulme, Da- 
nemarch, Norewèghe, Prusse, Esclavonye, Hon- 
grie, Germanie, Allohrogiens^ Celles, Secanistes, 
Buthéniens, Neustriens et Aquitaine, jusqu’à la 
mer d’Espaigne. 

Puis doncques que les princes et comtes de Ilay- 
nault sont exlraicts de ceste veine royale, comme il 
appert par lesarmes dudit Brunehault, lesqnellosils 
ont portées jusqu’à trois cents ans enclià , ils excè- 
dent toutes nations occidues en antiquité de noblesse; 
et par conséquent ceste jeusne princesse , leur pa- 
rente et vraie héritière, est la non pareille en gé- 
nérosité anchienne qui soit an monde vivante. 

Se ceste générosité ne fusist pour ce qu’elle 
est paganique et hors des métes de chrestienne 
religion, qui est la maison seignonreuse sur le 

descouvert de la terre où il y ait autant de nobles 
seij^neurs et de dames canonisées et sainctes , 
comme il y en a en la comté de Ilaj'nault, se 
n’est en la maison d’Orléans , de Lorraine , ne de 
Savoye ; et se la maison de France est dénommée 
sur toutes les aullres très chreslienne , elle en doibt 
sçavoir gré à la rojne Clotilde. fille du roi de 
Bourgogne dont ceste jovene princesse est vraie 
beritière et diicesse. La très dévote Clotilde con- 
vertit le roi de France son mari, maculé d’idola- 
Irie, à la loi de Nostre-Seigneur ; à l’exemple du- 
quel le royaulme délaissa son hérésie, et se est 
acquis le nom de très chrestien. Et aussi se France 
a rien d’exquise nobilité en son liligère jardin , 
ceste très inclite fille, fleur de noblesse distillée 
du sang real, en doibt percevoir fruict ou feuilles 
pour parer son chapel ducal; et s’il se convient 
aider de son propre, sans emprunter la gloire de 
ses parents ou voisins , qui sont les maisons des 
grans princes , situées en ce climat , en qui 
])roesse ait esté mieux recoeillie , eslevée et 
exaulcée, puis cent ans en deçà, que en ceste des- 
forlunée maison de Bourgogne, dont le père, le 
grand père, l’ave, le proave de ceste principale 
fille ont esté par droicte ligne paternelle vrais 
heritiers, vrais ducs et possesseurs ? 

Ainsi appert de ceste flourissante princesse l’ar- 
due générosité , tant excellente, clère et vive que 
nulle plus rognante au monde ; et s’cllc est très 
noble de corps, encoires l’est elle plus de arne ; et 

aussi sa 1res honnourée mère qui la conceut et 
pora, madame de Gharolois, que Dieu absolve! 
fille du très bon duc de Bourbon, estoit tant 
humble, douce et bonne, queceste ne pourra faillir 
que de vertu ne soit la bonne. Et aussi, puisqu’elle 
porte le nom de la glorieuse vierge Marie, empe- 
rière celestienne, elle doibt ensujvir sa très 
sapiente marine, roine de miséricorde , en doul- 
ceur, pitié et clemence, et en toute perfection de 
vertus et de bonnes meurs. 


Ce nom est prononcié des angeles et tant honoré 
que rien plus; nul plus salubre pour une dame, 
nul plus amé ne plus réclamé. L’ame qui le mé- 
dité en est sanctifiée : la voix qui le profère en 
est clarifiée ; la personne qui l’oyt en est ce jour 
bien heurée; et celle qui le porte en est du tout 
asseurée. Et se le nom de ceste pucelle , nostre 
future princesse et dame, est très doux et salu- 
taire, le nom du seigneur, lequel se commence 
par mesme syllabe, est très sainct et terrible. 

Le très admirable nom de Maximilianus, magni- 
fique et auctorisé , contient en soi Maximus, Maxi- 
minus et Maximianus. Le premier de ces trois qui 
ce nom porta fut très sainct homme, humble et 
affable comme un bon prince doibt estre à ses 
amis, et les aultres furent terribles et espouvan- 
tables, car il convient donner aulcune terreur à ses 
ennemis. Ainsi doncques, tant pour la convenance 
de ces deux excellents noms que pour les quatre 
conditions requises en contract matrimonial , es- 

galleiuent proportionnées en ces deux jouvenceaux 
vertueux, bien en poinct toutes fois de multiplier 
lignée et remplir la terre de glorieux person- 
nages, l’alliance de mariage se peult licitement 
entre eulx continuer et parfaire. Et se la duchesse 
est à <;ela conseillée, je dis avec l’evangeliste : Ma- 
ria optiniam partent elegil, Marie a esleu la très 
noble partie. 

Quant la trinité terrestre, c’est assavoir les trois 
eslats, furent condescendus à ceste salutaire confé- 
dération, utile et convenable pour le bien des pays, 
le souverain du monde , par sa digne clémence , 
envoya saluer la vierge et adnoncer ceste joyeuse 
nouvelle aux pastoureaux des champs, dont les 
brebis sont à la gueule des loups; et descendit de 
son hault trosne une très noble ambassade portant 
credence impériale , dont furent chefs très révé- 
rend père en Dieu monseigneur de Mayence, mon- 
seigneur le duc Loys en Bavière^ et un très élégant 
prothonotaire , lesquels parvenus en ce ruyneulx 
vol de misère, le salut prononcé, lequel fut doulx 
et angelique , disoient à la pucelle Marie : « Tu es 
» bien heiirée entre les femmes , tu es bien en gré 
» de l’empereur Frederick très auguste , et tu au- 
» ras son fils pour espoux et mari, par lequel tu pou- 
» ras avoir enfanlquisera cause de retirer le peuple 
» des ténèbres de mort; il aura grand nom entre 
» les hommes , car il sera le fils du très souverain 
» prince. » 

De ces bonnes nouvelles et consolatives paroles 

lut la piicelle toute resjouic; et en regraciant l’im- 
periale majesté, recoeillant humblement ces très 
nobles a mbassadeurs et parany m phes, respondit par 
grande humilité : «Je suis la petite ancelle de mon 
J) très excellent seigneur. Puisr|u’il lui plaict 
» qu’ainsi soit, il me doibt très bien plaire. » 

Si tost que ces très désirées nouvelles furent di- 
vulguées par le monde , les nobles vassaux et sub- 
jects, souverainement ceux qui dévoient rendre 
service, foi et léaulté indissoluble à la pucelle , 
comme à leur naturelle princesse, furent joyeux et 
consolés, et les ennemis des pays fort anoyeulx et 
désolés Dont, pour briser ceste impérialle alliance, 
ils suscitèrent leurs inalings esperits, et les envoyè- 
rent vollelans par les aers , esmouvoir esclistres , 
tonnoirres, orages, fouldres, tempesles etbrouillis, 
afin de empescherla venue et descente du fils de 
l’homme , le très auguste empereur. Et nonobs* 
tant ces durs et rudes attemptats, la chose vint à 
son réal effect ; et en démonstrant qu’elle estoit 
agréable à ladamoiselle, elle envoya messire Baul- 
diiyde Lannoy, son maislre -d’hostel, vers son 
futur époux, pour coinquer avec lui sur ses af- 
faires. 

Et d’aultre part les trois estats du pays furent as- 
semblés en la ville de Louvain , où les dits ambassa- 
deurs se trouvèrent ; et très révérend père en Dieu, 
monseigneur de Mayence, proposa en langage 
thiois , comment ce mariage estoit traicté du 
vivant du duc Charles ; et pour plusieurs raisons 

et couleurs qu’il allégua, debvoit estre solide, 
ferme et totalement consommé sans fraction quel- 
conque; et vouloit que pour tel fut publié par pays. 
Et en présentantsa crédence, munie du seel impérial , 
bailla certaines singulières missives , de par très 
redoubté prince, monseigneur le duc d’Austrice, 
signées de Maximilianus , adreschans à aucunes 
villes particulières, contenants en partie comment 
il estoit leur futur prince et seigneur , par vertu 
de union matrimoniale. Et aiTin qu’il trouvast à sa 
bien venue, le commun des bonnes villes ensem- 
ble uni, qui lors estoit fort troublé, rihoteux et en 
grans litiges , madamoiselle le lit rallier et ré- 
duire en paisible concordance; et print possession 
de la ducé de Brabant, comme elle avoit faictde 
la comté de Flandres, où elle fit ses honorables 
entrées ; et en rendant leurs privilèges, fit les ser- 
ments accoutumés, et fut reçue à grant joie, 
comme darne du pays et naturelle princesse. 

Ce temps pendant, par délibération impériale , 
le fils descendit de l’arche du père, pour célébrer 
lasolempnité de ses nopces, accompagné des nobles 
princes de l’empire, monseigneur l’archevesque de 
Trêves, monseigneur le marquis de Baude , mon- 
seigneur le duc de Juliers et aultres grants sei- 
gneurs et barons^ desquels les noms me sont in- 
congneus. 

Ainsi vint en nostre région le souverain des rois, 
l’honneur et la clarté de l’universe fabrique du 
monde. Le peuple qui ambuloit en ténèbres, fut 

surprins de grande lumière , laquelle illumina 
ceulx qui habitoient en l’ombre de la mort. Et com- 
me les eiifans d’Israël honorèrent Noslre-Seigneur 
eu son entrée dans Jérusalem , les bonnes villes du 
pays envoyèrent au-devant de lui jusques à Cou- 
long ne , pour le resjouir et honorer, servir et 
obéir. Il entra au pays de Brabant en grant triom- 
phe; nonobstant , ses gens estoient vestus de noir. 
Et amena en sa compagnie monseigneur le comte 
de Gbeldres, lequel, depuis la journée de Nancey, 
en avoit esté prisonnier en Allemaigne. 

Grandes et somptueuses furent les réceptions 
des bonnes villes de Louvain et de Bruxelles. Cha- 
cun le bénissoit ; chacun l’honouroit ; chacun le pri- 
soit. Oncquessi beau prince ne l'eu veu ; oncques si 
beau soleil ne luist sur nostre ville. Les mains joinc- 
tes vers le ciel, remercioient Nostre-Seigneur de 
ceste joyeuse advenue. Les yeux qui le regardoient 
administroient si grande joie au coeur qu’il en y 
eut mille et mille couvers de larmes ; et les bou- 
ches qui povoientparlerdisoient :«vive Bourgogne! 
» vive qui est venu ! vive Maximilianus ! » 

Dix jours avant le jour des nopces^ furent cé- 
lébrées moult honorablement en l’église de Sainct- 
Jehan de Gand les obsèques du très excellent et 
puissant prince monseigneur le duc Charles de 
Bourgoigne , que Dieu absolve ! Tantost après fit 
son entrée dedans Gand, qui fut moult riche et 
de grande monstre, uionseigmeur le duc d’Aus- 
trice. Les nobles de la court de madamoiselle , 

ensemble ceux de la ville, allèrent au-devant en 
noble appareil , qui le saluèrent , bienveg-nèrent et 
recueillirent grandement, chacun selon sa fa- 
cullé. Puis alla voir son espouse , laquelle désiroit 
tant sa venue que riens plus. Et si parfaicle liesse 
fut oncques logée en cœur de parfaicl amant, elle 
fut trouvée ce jour en l-assemblement de ces deux 
jouvçnceaux, lesquels, nonobstant que guères ne 
pouvoient parler l’un à l’aultre, ils s’enlendoient 
assez par signes. Et quand les préparatoires des 
nopces furent faictes en la ville de Gand, assez 
honorables selon le temps ruineux et divers, par 
un mardi , dix - neuvième jour d’aoust l’an mil 
quatre cents soixante-dix-sept, très hault et très 
puissant prince, Maximilianus, duc d’Austrice, es- 
pousa ma très redoubtée princesse madamoiselle 
de Bourgoigne. Le légat de nostre sainct-père 
chanta la messe; et monseigneur l’évesque de 
Tournay fut présent aux espousailles. Les joustes 
ou festoyements furent d’assez grand monstre , 
où les Allemans se mettoient en paine d’acquérir 
los et bruict. Du parfaict du mariage , me puis- 
je bien taire , sinon de ce qu’il s’en appert au 
monde ; mais le duc a monstré par effect qu’il est 
géniteur et vrai homme , et bien aimé de nostre 
seigneur Dieu, qui lui envoyé génération; car 
nostre très redoubtée duchesse et princesse natu- 
relle, que Dieu n’a pas oubliée! a conceue mater- 
nellement, et s’est trouvée enchainte d’enfant 
vif, par lequel l’amour et la joie s’est redoublée 

entre eux et multipliée entre nous. O bien heurcc 
alliance ! saincte union ! salubre mariage ! be~ 
noist soit celui qui l’a commencé, moyenné, apar- 
faiCt! tu seras cause de nostre réparation. Nostre- 
Seigneur a visité la maison de Bourgoignej la 
rousée est descendue du ciel en son jardin , puis- 
que les jeunes plantes commencent à germiner. 
O très douce fleur de noblesse ! Marie , mère fruc- 
tueuse et féconde , tu seras bénie sur toutes géné- 
rations de mille millions de cœurs. S’il plaict à 
Dieu que ton fruict vienne à perfection salutaire, 
la paix sera dénoncée aux hommes de bonne Vo- 
lonté ; les pastoureaux s’esjouiront le jour de sa 
nativité ; les nobles princes de son sar«g lui feront 
honneur et grand oflre ; les ennemis ne s’oserbnt 
jamais trouver devant lui par champs et par vojes ; 
et s’il plaict à l’empereur célestien , il sera paix 
universe par les royaulmes chrestiens. 


CHAPITRE XLVII. 


Explo'.cu de guerre de digne mémoire adrenus en ce temps à l'honneur 
de la maison de Bourgogne. 


Avaîit le parfaict de ceste alliance , le roy des 
François estoit entré fort avant au pays de la 
joveneprincesse, où il avoit saisi villes et chasteaux, 
comme il appert au chapitre précédent; mais 
quant il senti la descente du duc d’Austriee , il se 

7 * 

retira en France, et laissa fortes garnisons sur les 
frontières , qui gardoient le plat pajs ; lesquelles, 
à la bien venue du nouvel prince , trouvèrent de 
dures et mortelles rencontres en plusieurs lieux , 
desquels, pour continuer ceste matière consolatrice, 
-je ferai narration ou demène de Thisloire. 

Environ la Sainct- Jehan, Philippes, monsei- 
gneur de Clèves, lieutenant général de la comté 
de Haynaut , Cornilles de Berghes et Jacques 
Galliot, en leur compagnie environ six vingt 
lances, furent envoyés en Vallenchiennes, par 
l’ordonnance de ladite princesse , pour obvier 
aux ennemis, desquels lesaulcuns s’estoient boutés 
au chastel de Main , appertenant au seigneur de 
Monceau, où ils perpétroienl dommages innuraé- 
rables au pays à l’environ , souverainement aux 
Vallenchiennois, leurs prochains voisins, lesquels 
s’estoient esprouvés pour les cuider ruer jus , mais 
riens n’y prouffitèrent. Quand lesdits seigneurs 
en furent advertis , ils tirèrent celle part avec le 
seigneur de Mingoval , et lesdits Vallenchiennois 
en grand nombre ; et se trouvèrent devant ledit 
chastel, lequel, nonobstant toutes defFenses, ils 
assaillirent tant vigoureusement , que , en moins 
d’une bonne heure, sans gros engins, ils en furent 
au-dessus; et furent lesdits ennemis, les uns occis 
les aultres noyés , et les demorans prisonniers. La 
place pillée , démolie et consommée par feu , ils 
retournèrent à Vallenchiennes, joyeux de leur 
victoire. 

Un pareil assaull lut faict à Sainct-Amancl en 
ce mesnie temps. Claude Ernault , dict Navarrot , 
se disoit avoir aulcun droiot en la crèce de Tah- 
baje dudict Sainct-Ainand , et la voloit tenir en 
commande, comme il avoit faict celle de Saincl- 
Thierry, emprès Reims. Lequel, quand il sentit des- 
cendre la puissance du roy, il s’advança devers 
ces contrées ; et par faveur et aide des Tournisiens, 
il saisit ladite abbaye ; et monseigneur le protho- 
nolaire de Brime u , qui l’avoit gouvernée deux ou 
trois ans comme commandeur, s’en absenta. Et 
pour ce que l’une des parties de la ville est assise 
surleTournésis, et l’autre sur le Haynaull, et que 
ces deux commandeurs tenoient parties contraires , 
plusieurs débats , noises et discords s’esmouvoient 
audict Sainct-Amand. Ceulx de l’abbaye mesmes 
tenoient poincle contre ceux delà ville. Ledit Na- 
varrot, pour les grever, mandoit secrètement ses 
adliérens en ladite abbavc, où il se fortifîoit, e* 
faisoit de la maison de Dieu une fosse à larrons 
Quant monseigneur de Bellamont, capitaine de 
Mortaigne au nom de la princesse , monseigneur 
de la Gruerie, monseigneur de Condé, son frère 
le bastard, Gobcrt Aspremont, Anthoine de Sains et 
aultres, en virent la manière, avec grande multi- 
tude de paysans qui se fourèrent, ils assiégèrent 
ladicte abbaye. Quant Navarrot, Arnoul,Crocquart, 
Vilain et tous ses complices, jusqu’au nombre de 
cent ou six vingt, percburenl que longuement ne 
povoient tenir, et que la force des assiégeans mul- 

tiplioit, ils se rendirent au bout de deuj; joors, 
les uns saulfs leurs vies, les aullres à la volonté 
desdicts seigneurs. Leurs maisons pillées, furent 
menés y)risonniers , les uns à Morlaigne, les aul> 
très à Warlain. Navarrot toutesfois eschappa, par 
beau parler ou aultrement, à ce grand dangier, et 
se trouva à Tournay, où il brassa plus grand mal 
que devant; car avecques le prévost de Pontoise el 
barbierdu roi, il induisit les Tournisiens à boutter 
les François en leur ville, et laboura tant, que une 
grosse garnison se vinst tenir à Sainct-Amand , 
a quelle tenoit en subjection tout le pays à l’en- 
viron , et ouvroit le passage à ceux de leur parti , 
qui conduisoient leurs butins en France. 

Environ la fin de juillet ensuivant, vinten Val- 
lenchiennes le seigneur d’Aighemont à cent che- 
vaux, bien en point. Tantost après se trouvèrent 
ceux de Anvers, environ vingt lances et trois cents 
piétons, hacquebutiers, crenequiniers, picquenai- 
res, et quatre serpentines; pareillement ceux deMa- 
lines, environ dix lances, deux cens piétons, hac- 
quebutiers, crenequiniers, picquenaires et deux 
serpentines , tous aux despens desdites villes. 
Quand Philippe monseigneur, le seigneur d’Ai- 
guemont, le seigneur de Boussu, le seigneur 
de Myngoval, Jacques Galliot et aultres, se vei- 
rend ainsi accompagnés, ils conclurent tous en- 
semble de visiter Sainct-Amand; et se partirent 
bien matin dudit Vallenchiennes, le premier jour 
d’aoust , avecques los hacquebustiers de’la ville el 


Digiiized by Google 



DE JEAN MOLINET. 


io3 


(*477) 

plusieurs paysans, qui les suivoient, plus pour le 
Lutin que pour le liutin. Le guet de Sainct-Ainand 
futmoult esmer veillé, quand il regarda ceste armée. 
On sonna à tout; on cria alarme; on cherclïoit les 
forts; on tiroit engiens; on pourvoyoit auxdeffenses; 
bref, on fistsçavoir ces nouvelles à monseig neur de 
Moy , qui estoit à Tournay ; lequel respondit 
plattement qu’il ne s’en bougeroit, dont il lut 
mal en grâce de Tournisiens. Nonobstant, ceux 
de la ville et la garnison se mirent en leur 
debvoir de garder leur place ; mais les hacquebu- 
tiers des bonnes villes, dont il y avoit grand nom- 
bre, élevèrent de leurs basions une si grande noise 
à l’aborder, que quatre grands coups de ton- 
noire ne seroient plus espoventables ; et n’y avoit 
tant hardi François qui ne fust bien esbahi. Les 
enfans pleuroient; les vieillards Irembloient; les 
femmes crioient; leurs maris se desconfortoient^ et 
les couarts se souhaidoien t bien arrière des bornons. 
Tant proiifita aux Bourguignons le traictà pouldre, 
ensemble la proesse des vaillans hommes, que par 
force d’armes ils gaignèrent le pont de l’Escarpe, 
où il y eutquatre François occis. Les aultres aban- 
donnèrent leurs engiens et se saulvèrent en l’abbaye. 
Finablement, tant par ledict pont que par la porte 
de Tournay, ils entrèrent en la ville , et la pillc- 
jent toute necte, qui mieulx mieulx. 

Les capitaines des Bourguignons , qui esloient 
venus sur intention de’ eux mettre au-dessus de 
’abbaye , oùj grande partie des François s’estoient 

retirés avec leurs meilleurs bagues , se trouvèrent 
comme asseulés, et ne peuvent parachever leur 
emprinse. Ceux qui debvoient batailler se mirent 
très fort à piller ; souverainement paysans ne lais- 
saientlouces ni plateaux(bêches);n’y avoil tantmal- 
heureux qui n’eramenast veau ou vache. Au partir, 
ils boutèrent le feu en la ville , qui fut quasi toute 
bruslée; puis retournèrent en Vallenchiennes à 
peu de perte, sinon qu’il y eut aulcuns navrés. 
Ils conquirent avec leurs proyes quatre serpen- 
tines et deux estendards. Ceux de Sainct-Amand 
perdirent, que mors que estains, cent et quarante 
hommes. Quant ils perchurent ceste destruction , 
et que le feu se frappoit en l’abbaye où ils s’es- 
toient garantis, ils perchèrent ung mur à force de 
bras, par lequel ils issirent secrètement, pour 
double des embusches; et emmenèrent le corps de 
monseigneur Sainct-Amand, les reliques de l’é- 
glise, ensemble leursdites bagues, en la cité de 
Tournay. Aulcuns disent qu’ils boutèrent mesme 
le feu en l’abbaye, afin que les Bourguignons ne 
la tenissent contre eux.Toutesfois, par ladissention 
du maistre abbé et le maulvais gouvernement des 
moines, Sainct-Amand, dont ce fut grand dom- 
mage, fut toute bruslée et livrée au pillaige. 

Or, aflin que les nobles côgnoissent que ceux 
qu’ils estiment vilains , sont parfois esprins de 
grand hardemement, je veuil mectre en escript 
deux vaillances que aulcuns paysans achevèrent. En 
ce lejups , monseigneur de Croy , monseigneur de 

Lisle, François de la Sauvagerie, partie des gens 
de monseigneur l’admirai, et aultres de la garnison 
deTournay, jusqu’à trois cents lances, montèrent 
à cheval soubdainement, chergèrent artillerie, ser- 
pentines, esclielles et tous instrumens qu’il appar- 
tient à faire assault ; se semhloit qu’ils deussent tout 
emporter devanteulx.Et pour ce qu’ilssavoientleur 
intention, Tournisiens espéroient qu’ils livreroient 
l’assault à ceux de Lisle. Aulcuns de leurs amis 
secrets plaindoient beaucoup le dur meschef qu’ils 
auroient à porter; toutesfois ils tournèrent aultre 
part. Il J avoit, à deux bonnes lieues de Tournay, 
un vieil chastel tout desmoli, nommé la Rayère^ 
qui moult leur desplaisoit. Les paysans sc boutoient 
à la fois pour doubte des François, et y montoient 
à une seule eschelle, laquelle ils tiroient après 
eulx. Quant paysans se sentirent approcher de 
leurs ennemis, ils se saulvèrent en ce fort, envi- 
ron treize ou quatorze cents, avec leurs Iburches 
de fer, picques et arcs de blanc bois, et aulcunes 
couleuvrines et arbalestres, qu’ils avoient de provi- 
sion. François qui environnèrent la place, deman- 
dèrent de prime venue: qui vive ! Lesdits paysans 
ne daignèrent répondre, mais montrèrent un petit 
enfant aux créteaulx , qui crioit : vive Bourgogne ! ' 

A ces mots sonnèrent à l’assault, dressèrent leurs 
eschelles contre les murs, et se mirent en tout 
debvoir de gaigner ledit chastel. Les paysans 
d’austre costé se deffendirent puissamment, et re- 
versoient de leurs fourches les eschelles et les es- 

chelleurs ès fossés; puis abattoient sur eux les pier- 
res des vieilles murailles, qui les parassomoient tel- 
lement que l’un d’eux tomba de hault en bas avec- 
ques son faix, et morutvicteursurses ennemis. Se 
l’assault fut cruel et cbaud , la deffense fut forte et 
ferme; car oncques gens de basse condition en 
petit nombre ne montrèrent meilleur corraige. Et 
se portèrent tant vaillamment , que François fu- 
rent tous jojeux de recueillir leurs engins, leurs 
morts et navrés, dont il y avoit plus de deux cents. 
Au partir furent bien mocqués de ces paysans, les- 
quels firent grande huée ; et retournèrent lesdils 
François à Touruay , honteux et confus de leur 
perte. 

Un cas semblable advint en la conté d’Ostrevant. 
La garnison de Bouchain print en grande haine les 
compagnons deWalers, pource que ils leur mons- 
troient fier visaige et peu les admir oient. Une nuit 
se partirent delà ville de Bouchain , environ cent à 
six vingt chevaliers, et arrivèrent audictWalersde 
jour , sur intention de brusler le villaige. Six com- 
pagnons seulement, c’est assavoir deux frères de 
Walers, deux frères de Pasquiers et deux aultres 
se tenoient à la Goulie, en une maison devant 
laquelle passoit une petite rivière. Quand ils per- 
cheurent la venue de leurs ennemis , avecques trois 
aultres qui leur vindrent en aide^se mirent à def- 
fense, etavoient quatre arcqset cinq picques. Fran- 
çois se mirent à pied , pour parler à eux de près , 
car ils n’AVoient guères de traict pour les saluer , 

sinon le feu et l’estrain pour l)rusler granges et 
maisons; et bien leur sembloit que ces gens dévoient 
trembler devant eux. Toutes-fois, ilsfurent assez, 
durement reçus. Advint , ainsi qu’ils escarmou- 
choient les uns contre 'les aultres, le seigneur de 
• Sang-Boulant s’avança de rompre lesdits compa- 
gnons, dont l’un estoit navré et l’autre desbas- 
tonné; et se boula si avant, qu’il fut abattu 
en la rivière et pris de ses adversaires. Il cria 
rançon î et dit qu’il rendroit mille escus; mais le 
plus malheureux des aultres lui donna tel cop en 
la teste , de sa grande macque engantelée qu’il 
en mourut sept jours après. Quand les autres vei- 
rent qu’on les servoit de si estranges mets et que 
rens n’y pouvoient conquesler, ils sonnèrent la re- 
traite ; et demeurèrent quatorze de leurs gens na- 
vrés, dont les trois moururent en moins de 
six jours; et lesdits compagnons de Walers, 
montés sur chevaux conquis , emmenèrent 
ledit seigneur de Sang-Boulant et le fourrier 
du capitaine de Bourbon, prisonnier à Vallen- 
chiennes. Mirez-vous, gentilshommes, mirez-vous 
à ces paysans, et ne desprimez trop les lalmureurs 
qui vous nourrissent, et deffendent l’héritage de la 
pucelle, ce à quoi vous estes tenus; se noef d’entre 
vous avoient fait une telle vaillance . il vous seroit 
compté pour une haulte prouesse. 


Digittzr ■ GOOfiÿl 


/ 


io8 


CIIHONIQUKS 


(' 477 ) 


CHAPITRE XLVIII. 

Comment Phelippes, monseigneur de Clèves, Jacques Galliot, les Aile- * 
mans et les Knglcs et la garnison de Yallcnchienncs ruèrent jus à 
Crespin les François de la garnison de Quesnoy . 


En ce teinpsVallenchiennes entretenoitàses pro- 
pres despens cent et cinquante Allemans', Suissers^ 
hacquehutiers , portans les robbes et parures de la 
ville. Des quels les dix, embrasés de convoitise , se 
partirent cauteleusement par un samedi quator- 
zième de febvrier, et s’en allèrent au chastel de 
Hardes, où estoient leurs facteurs parchonniers, 
avecques cinq ou six de leurs compagnons qui 
les gardoient. Quand ils se furent trouvés les plus 
forts, ils détindrent prisonniers madame de Harcies, 
sa famille^ le bastard , et tout ceux qui lors s'y 
tenoient; et puis qu’ils eurent bouté le feu en la 
basse-court pour donner signe à leurs adhérens, ils 
cloyrenl la porte, et la tindrent contre tous comme 
place conquise. Monseigneur de Harcies, qtii moult 
se confioit en hacquebutiers, de son chastel , estoit 
lors à la cour du prince ; le capitaine estoit à Val- 
lenchiennes; et ceux qui regard y dévoient prendre 
estoient à vespres. Ainsi nulle garde et ambition 
causèrent sa perdition. Pour ce que le lieu estoit 
puissamment fort, le seigneur et ses subjets y 
avoient réel uy grande cbevance, comme en leursin- 

gulier refuge. Ces dures nouvelles espandues en 
IJaj'naull, furent très angoiseuses à porter à plu- 
sieurs gens ; car ceux des villes voisines doubtoient 
qu’à l’aide des François ils empesclieroient la rive, 
si que nuis vivres ne pourroient descendre ; pour- 
quoi les Vallenchiennois envoyèrent vers eux un 
très gentil escuyer néapolitain assez éloquent, et sou 
Irère d’armes nommé Loys deBoucquarn, dit Ron- 
delet, ensemble celui qui les avoit levé ès Allemai- 
gnes , affin desçavoir leur intention^ et pour quérir 
avecques eux la reddition dudit cbastel. Mais leurs 
demandes furent tant grandes et hors de raison, 
que riens n’y peulrent besoingner. Monseigneur le 
grand-maistre , qui lors estoit auQuesnoy, s’enten- 
dit aulcunement avecque Icsdits hacquebutiers ; et 
quand vint le mardi ensuivant, environ noef heures 
du malin , il fit partir de sa garnison de quatre à 
cinq chevaliers, sous la conduite de monseigneur de 
Montfaucon ; et estoient en sa compagnie le sei- 
gneur de Saint-Marcel^ Flocquet de Saint-Conrard, 
le grand Bertrand , et autres compagnons de mon- 
seigneur , lesquels avoient fait charger loucliets , 
pelles et picques pour pionner, se mestier estoit. En 
peu de temps se trouvèrent au pont à la Iluyne ; et 
par l’advantaige qu’ils eurent d’airlcuns navires 
chargés de bois, ensemble les huis et fenestres 
qu’ils prindrent aux villaiges, ils passèrent le pont, 
vingt lances seulement, et se trouvèrent devant 
Harcies, où aulcuns d’eulx, en moindre nombre 
queceulx de devant, entrèrent au cbastel et parle- 
mentèrent ensemble, environ deux bonnes heures. 

Quant Philippe, monseigneur de Clèves , et Jac- 
ques Galliot, furent advertisque François estoient 
sur les champs, ils assemblèrent les compagnons 
des gens de guerre de Vallenchiennes , et vin- 
drent ce jour , environ deux heures et demie , en 
très belle ordonnance; premier Jacques Galliot 
et sa compagnie, puis cent archiers d’Angleterre, 
tous piétons, desquels estoit capitaine Thomas 
d’Aurican ; les picquenaires en suivant, que condui- 
soient Anthoine de Sains et Glaude de Zucre, comme 
hacquebutiers de Vallenchiennes; et en la dernière 
bataille, Philippe monseigneur de Clèves, et sa 
compagnie, où estoient monseigneur deDuisant, * 
lie seigneur de Famars, le seigneur de Wargny, 
Anthoine son frère. Rondelet et plusieurs gen- 
tilshommes , compagnons adventuriers et bien 
montés. 

Ce temps pendant , François se tournoient à 
Crespin , surattendant que les vingt lances et leurs 
parlementaires eussent repassé le pont. Ils avoient 
leur guet sur les champs ; mais la neige chéoit si 
espesse et drue, qu’ils ne povoient appercevoir 
l’armée des Bourguignons , de laquelle il entra 
partie à Crespin , ains qu’ils le peulrent noncer à 
leurs gens. Quand François se sentirent approchés, 
ils se mirent en belle ordonnance, selon la faculté 
du lieu, et eslevèrent un merveilleux cry. Tous 
archers Bourguignons se mirent à pied, lesquels 
firent très bon debvoir , souverainement les An- 
glois; leurs flesches voloient aussi dru que la 
neige. Jacques Galliot fit donner là dedans. Al- 

lemans, d’aullre costé , déchî^rgèrent leurs basions 
et leur firent grand grief. Ce jour, le ciel et la 
terre guerroyoient les François ; car tout à une 
heure. Dieu neigeoit, Anglois gresilloient, et Al- 
lemans pierrioient, tellement qu’ils ne peulrent 
soustenir le faix ; car. sans quelque perte de Bour- 
guignons , sinon de cinq ou six navrés , ils furent 
rompus et mis en desroi ; et furent les uns occis 
et noyés , les aultres pris et mis en fuite , dont 
plusieurs furent navrés, qui moururent sur les 
champs. Conrard fut tué ès mains de Rondelet, 
auquel il voloit bailler la foy. Il avoit renommée 
d’estre assez vaillant de son corps.-Le seigneur de 
saint Marcel se mucha quelque part , puis revint 
trois jours après au Quesnoy. François perdi- 
rent en ce dur rencontre , tant morts que prins 
et noyés, environ six-vingts hommes ; et eussent eu 
plus grand meschief, se la nuict ne feut venue si tost. 
Ce soir rentrèrent en Vallenchiennes Philippes, 
monseigneur, Jacques Galliot, et toutes les com- 
pagnies, avecques prisonniers, cornettes, armu- 
res, chevaux , brigandines, despouilles de morts. 
Tel y alla mal adoubé, lequel revint à cheval bien 
monté. 

Aultres très clères et haultes proesses de grand 
renom ont été achevées en autres quartiers et 
places à l’honneur de la maison de Bourgoigne , 
lesquelles je tiendrai en silence jusques à ce que 
je me polrai trouver ès lieux où les exploicls en 
ont été faits , pour enquérir la vérité. 

CHAPITRE XLIX. 


Comment mcssirc Frederick de Witem, monseigneur de Barbenclion et 
Le Veau de Bouzenton ruèrent jus les François delà garnison de 
Chimay. 


Quand le duc Maximilian , seul fils de l’empe- 
reur Frederick , eut espousé la duchesse Marie 
de Bourgoigne , seule héritière et fille du duc 
Charles , que Dieu absolve ! il print possession 
des pajs non occupés des ennemis, lesquels il 
trouva plus embrouillés et persécutés que jamais 
n’avoient esté de nostre temps. Toutesfois , par le 
conseil très sage et prudent de ses haults et puis- 
sants parents , nobles, barons , vassaux et féables 
sujets, sans quelque rébellion, chascun lui fit obéis- 
sance ; et estoit lors moult difficile chose de lui 
scavoir bien saigment conduire à ce destroit et pé- 
rilleux tempeste. Quand la mer est doulce et 
paisible, le josne marinier apprenti maine son 
navire à son choix; mais quand elle est fèlle,dure 
et cruelle , le saige patron de gallée y perd sens 
et entendement. Mais mon très auguste duc tout 
flouri en meurs , qui s’estoit eslongé de sa pater- 
nelle maison, très sacrée arche impéinalle pour 
préserver nostre pauvre caraque bersauldée des 
tourbillons deMars,vaucrant en flots de danger mi- 
.sérable^ prudentement s’est conduict en ses faicts 

pour nous mener à bon port salutaire; et quant 
il fut délibéré de visiter ses bonnes villes mar- 
cbissants sur frontières d’ennemis , lut honou- 
rablenient accompagné , tant de nobles de Ger- 
manie, comme des marches de par deçà, et lit 
assembler une armée de treize à quatorae mille 
hommes, et lit son entrée en la ville de Lisle; 
puis encostéant lesTournisiens, vintàDouaj, dont 
il print la possession; et en passant devant Bou- 
chain, il se trouva dedans Vallenchiennes, où il fit 
les serments accoustuniés ; et fut reçu à grant 
joye selon la qualité du temps. 

Advint, ès jours qu’il prenoit possession de la 
comté de Hajnault, et sejournoit en sa ville de 
Mons, les François de la garnison de Chimay, ac- 
compagnés d’aulcuns aultres des marches prochai- 
nes^ au nombre de six cents chevaliers et trois 
cents piétons, se mirent aux champs, sur intention 
de butiner, chemin faisant^ la terre de Beaumont, 
et le pays à l’environ, soubsla conduite de Auréole 
et du seigneur de Mamie. Quand monseigneur de 
Barbenchon , messire Frédérick Witemet le Veau 
de Buzenton en furent advertis , ils assemblèrent 
deux cents et cinquante chevaliers , et environ trois 
cents piétons. Tant poursuivirent leurs ennemis, 
qu’ils les trouvèrent à Froide-chapelle hourdés de 
proie , et se rangèrent en bataille les uns contre 
les aultres. Les Bourguignons pesoient moult le 
faix, à cause que les François les excédoient en 
nombre , et redoubtoienl beaucoup de joindre eux. 

Chrokiqdes. T. XLiy. — J. Moliket. Il , 8 

Mais messire Frédérick, pour leur donner un vif 
conraige , leur répondit : «Clignez les yeux; ne les 
» regardez pas; ils ne noussont que bien à poinct. » 
Chacune des deux compagnies avoit un ruisseau 
à passer, et chacune aussi le passa tout aussitost l’une 
que l’autre; et puis, sans guère marchander, ils 
donnèrent dedans ensemble. Messire Frédérick et 
le Veau chargèrent sur eux de bon hait , et aul- 
cuns des François planèrent pour ruer jus archers 
et picquenaires. Mais monseigneur Barbanchon , 
qui lestenoit sur esle, et les avoitprins en charge, 
se conduisit tant honnestement que par eux mesmes 
Franchois furent desfaicts. Bourguignons, qui ne 
prendoient un seul homme, leur donnèrent la 
chasse, qui dura plus de deux lieues. Trois jours 
après ce dur rencontre , les femmes trouvèrent 
ceux qui fourèrent les buissons; si les ramenoient 
liés et bretequiés. Ils perdirent trente hommes 
morts sur le camp^ deux chaînes de aur, soixante 
brigantines, deux cents cinquante prisonniers, et 
autant de chevaliers. Dont pour lesmoing delà vic- 
toire, messire Frédérick, qui grand honneur y ac- 
quist. présenta au duc d’Austrice lors estant à Mons, 
l’estendart d’Auréole et deux guidons, lesquels il 
avoit conquis à la journée ; et dedans ledit esten- 
dart estoit figuré un loup qui estrangloit les mou- 
lons; mais ceulx que les François réputoient estre 
agneaulx, veaux et moutons, furent ce jour , par 
leurs prouesses, maistres et cruels loups félons. 

CHAPITRE L. 


Comment monseigneur le comte de Chimay ]iar eschellement repeint 
la ville de Cbimay sur les François. 

Par l’incitalion et pourchas de Jehan Gosset, du 
majeur de Chimay, Jehan Robert, et aultres vrais 
Bourguignons, qui moult désiroient estre retirés de 
la captivité des François , et prospérer sous la mafn 
de leur seigneur naturel, monseigneur le comte 
de Chimay, de l’adveu et cognoissernent de mon- 
seigneur le duc d’Anstrice duquel il espéroit se- 
cours, sur cestui cas mit sus certain nombre de «rens, 
sur intention de reprendre et reconquester par 
eschellement ou force d’armes la ville et chasteau 
de Chimay, occupé de ses ennemis; et eut en sa 
compagnie monseigneur de Boussu , monseigneur 
de Myngoval, monseigneur de Barbencon, mon- 
seigneur de Bievres, monseigneur de la Gruerie, 
Le Veau de Bouzenton, le baslard d’Auxi, Claude 
de Zucre , et autres nobles hommes et gentil? 
escuyers de leurs familles et sequelles , jus- 
ques au nombre de sept à finit cents chevaul- 
cheurs ; lesquels, par une nuicl de l’an mil 
soixante dix sept, se partirent de Beaumont , che- 
vauchèrent parmi le l)ois , et se trouvèrent assez 
près de Chimay. Monseigneur le comte ordonnant 
ses affaires, pourveu d’engiens etd’eschellescon- 

8 . 

venables à son emprinse, fit mettre gendarmes à 
pied. La nuit estoit trouble et obscure, le vent assez 
dur et horrible , et estoit environ huict heures. 
A grand destroict passèrent gendarmes l’eau 
dessus une meschante planchette, et assez dangereu- 
sement. Quant ils furent hors de ce grand péril, 
ils dressèrent leurs eschelles à moins de noise que 
se povoit. Et pour donner empeschement à l’oye 
des ennemis. Jehan Robert, inciteur de ce voyage, 
leva aulcuns.ventelles, desquelles l’eau dessous 
courant , causoil un très merveilleux bruit. Le 
Veau de Bouzenton conduisoitla première eschelle 
par la quelle monseigneur le comte , tost après les 
premiers montants, se trouva dessus les murailles. 
Guaires d’yeux ne faisoient leguet, tant pour la du- 
reté du temps comme pour la nuit, qui lors estoit de 
grande récréation. Toutes fois, de prime venue, ils 
trouvèrent deux hommes, l’un dormant et l’autre 
veillant ; le dormant estoit un bourgeois , et le 
veillant estoit François ambulant dessus les terres, 
lequel se rendit prestement Bourguignon, et, qui 
plus est, aida à surmonter les aultres. 

Tantost après , monseigneur le comte et les no- 
bles preux et vaillants, esprins d’un très grandhar- 
diment, en petit nombre mais en grande volonté 
de bien besongner, se trouvèrent sur les creteaulx. 
Plusieurs qui le guet visitoient s’en apperceurent, 
tellement qu’ils esmeurent un gros effroi , en criant 
et sonnant alarme : voici Bourguignons ! D’autre 
costé firent sonner par leurs trompettes à l’assault , 

et ville gaigner, en criant : « Bourgogne! Chimay ! >» 
Le capitaine Auréole s’estoit parti dès le matin a 
tout sa charge de cent lances. Mais monseigneur de 
Namur, ensemble ses trois frères, est oient demorés 
en garnison, en nombre environ de cent lances; 
desquels aulcuns estoient au chasteau , et les aul- 
tres dedans la ville , pour souper et faire grand 
chière. Au cri des hommes , aux pleurs des fem- 
mes, au son des armes et res veil des trompettes, 
furent François, ainsi que tout jours sont, prompts 
et prests et très delligents depourveoir à leurs 
delFenses ; et Bourguignons d’autre coslé , qui 
n’avoient un seul lieu de refuge , firent aussi 
très gTand debvoir de parachever leur emprinse ; 
tellement que ces deux parties , barbe à barbe , 
et front contre front, se rangèrent sur le marché. 
Et lors monseigneur de Ghimay, l’exemple et 
le patron de éloquence^ par son très doux et 
armonienx langaige, rendit couraige à sesleaux 
amis, et leur pria ung chacun de bien faire; et fit 
chevalier de sa main Charles de Reubempré, sei- 
gneur de Bievres. François, ainsi que petits tigres, 
furent lors forts et courageux; et Bourguignons, 
comme lions fiers et forts , chargèrent sur iceulz , 
François chargèrent sur Bourguignons qui sous- 
tiudrent ung pesant faix; et Bourguignons rompi- 
rent François tellement , qu’ils furent defiects. 

Bref, par la sage conduite de monseigneur le 
comte, et la vive proesse de ses biensveillans, par- 
chonniers à son adventure , la ville fut gaignée , et 
les François vaincus; dont trois Bourguignons, 

demeurèrent morts sur la place ; les aultres fu- 
rent prisonniers ; et le demeurant , qui mieux 
mieux, se sauva dedans le chasleau ; et perdirent 
chevaliers, harnois, armures et tous aultres biens. 

Quant monseigneur le comte de Chimaj eut 
reconquis sa propre forteresse et ville , désirant 
poursuivre sa bonne fortune , il volt assiéger le 
chasteau dedans lequel estoient le seigneur de 
Namur, vingt et deux nobles François et aultres 
de petit tat, qui gecloient de mortiers et aultres 
engienssurlesdicts Bourguignons. Et de faict, pour 
continuer son emprinse et avoir hastif secours , 
manda ces nouvelles à monseigneur le duc d’Aus-^ 
trice ; mais à ceste heure , gendarmes estoient tant 
occupés au ravitaillement de Douay , qu’il ne peult 
avoir quelque aide ne de ceulx mismes qui promis 
lui avoient. NéantmoinsmesseigneursdeCroy , de 
Ligne et de Chanteranne , avec soixante dhevaliers 
seulement , se acheminèrent pour venir celle part ; 
mais si petit nombre de gens ne lui povoit guaire 
aider. Quant Jehan de Longchamps, qui estoit 
arrivé au camp avec trois cents Namurois, veitque 
autre secours n’y avoit , il retourna hastivemenl. 
Ceux du chasteau, diseteux de vivres, faisoientde 
nuict aulcuns feux aux François ; et les François, 
enhabitsdescongneusjs’enti'emesloientavecquesles 
Bourguignons, portans pain et chair et escharpe. Si 
furent prins avec ces vivres ; et confessèrent plaine- 
ment que Auréole et aultres capitaines de France , 
venoient à bien grosse armée pour secourir les as- 
siégeans. D’aultre part, plusieurs Bourguignons 

plus affectés au butin qu’au butin , se partoient se- 
crètement, bourdes des bagues des François ; et se 
tiroient eu leurs marchés. Parquoi le comte de 
Cbimay considérant ces choses, que nul secours ne 
lui devoit apparoir , et se véoit abandonné de ceulx 
qui aider le debvoient , le douziesme jour de jan- 
vier retourna devers son prince. 


CHAPITRE LL 


Comment le duc d'Âustrice Maximilien fut faict chevalier, et tint la 
feste et solemnité de la thobon-d’or en sa ville de Bruges. 

Pbisdaht le temps que monseigneur le duc 
d’Austrice prenoit possession des pays de Hollande 
et de Zelande , environ Pasques , l’an mille quatre 
cent soixante et dix huit , où il séjourna l’espace 
de cinq à six sepmaines , pour patûfier les ruyneu- 
.ses contentions des Houlxet des Gabeillaux , gran- 
des préparations se faisoient en la ville de Bruges, 
pour célébrer la feste et solemnité de la Thoison- 
d’Or , desquelles estoit principal conducteur , mes- 
sire Olivier de la Marche^ son conseiller, chara- 
berlan et premier maistre d’hostel. 

Pour laquelle feste entretenir , forent appelés à 
certain jour dénommé les très baults et très puis- 
sants roys, princes, barons et chevaliers de l’or- 
dre ,* et envoyés plusieurs hérauts et officiers d’ar- 
mes en divers royaulmes et provinces , mesmes èa 


Digitized by Google 


130 


CHRONIQUES 


(1478) 


métes francoises, où résidoient alors aucuns de 
ces chevaliers, les uns détenus prisonniers, les 
anltres alliciés de belles promesses. Pourquoy les 
dits héraclts n’y proufitèrenl guerre ; ains furent 
d’aulcuns François pillés, battus, emprisonnés, et 
durement traités. Car le roy Loys donnoit à enten- 
dre qu’il liendroit mesmes la dicte fesle comme 
chef et souverain de l’ordre , à cause de la ducié 
de Bourgoigne, qui lui est nouvellement eschue 
par la mort du duc Charles, que Dieu absolve! et 
aussi pour ce qu’il avoit, du commenchement et en 
son command, plusieurs chevaliers de la Thoison , 
comme messire Jehan de Noefchastel, messire Phe- 
lippe Pot, messire Phelippe de Grevecœur, messire 
Jacques de Luxembourg, monseigneur le bastrad 
de Bourgongne, et messire Jehan de Damas. 

Nonobstant toutes ces romptures , monseigneur 
le duc d’Auslrice, persévérant virilement en son 
salubre propos , tant pour forger nouvelles allian- 
ces à son principe et nouvel advenement, que 
pour nourir en union et parfaicte amytié salu- 
taire , les nobles cœurs et chevaleureux personna- 
ges de son hostel, délibéra de susciter et en- 


tretenir icelle confraternité , alors tirant à ruyne 
et lamentable désertion, parles horribles et fières 
guerres que machinoit le roy de France contre la 


maison de Bourgogne. 


Et au milieu de la croysée de l’église de Saint- 


Salvator en Bruges, fut fait ung hourd, grant^ 
spacieux et ricjhement paré. Et le dernier d’apvrU, 

jour de l’Ascension , an avant dist , messeigneurs 
de l’Ordre, qui lors estoient en petit nombre, c’est 
assavoir: monseigneur de Lannoj, mouseigneur de 
Raveslain , monseigneur de la Gru tusse, monseigneur 
de Chimay etmonseigneurde Nassou, se trouvèrent 
enl’hostel demonseigneurleducd’Aiislrice;etdelà, 
environ dix heures au jour, envoyèrent en la dicte 
église sur un coursier couvert de velours noir, le 
colier de la Toison, lequel reposoit sur un quarreau 
de niesmes; et fut par honorable cerimonye mis en 
un siège , au dextrelcz sur le dict hourd. Et tantost 
vindrent plusieurs officiers d’armes, trompettes, 
rois et héraults richement vestus; ensuite les officiers 
de ladicte ordre Thoison subdict : le hérault, le 
greffier, le trésorier, le chancellier , messeigneurs 
de l’Ordre, J’esciiyer d’escuyrie portant l’espée 
ducale , et monseigneur le duc d’Austrice , lequel 
avoit siège noblement paré à la senestre dudit 
colier ; et chacun d’eux montés sur le hourd , 
prindrent place selon leurs degrés et pertinences. 
Silence imposé au peuple , très reverend père en 
Dieu, monseigneur l’évesque de Tournay, chan- 
cellier de l’ordre , commença en latin une très belle 
oraison, et print son themme Dominus tecunij 
vü'oriun forlissime \ Juges, vers. 6o, V'ès fort 
entre les hommes y le Seigneur est avec tqjrj 
en laquelle , en très élégant stile, récita comment 
ceste amyahle ordre et confraternité, au fulciment 
de nostre foy catholique , et dévotion de noblesse 
vertueuse, avoit esté premièrement instituée eu 

Bruges, en l’an mil quatre cent trente et un, par 
feu de généreuse mémoire, monseigneur le duc 
Philippes , lorsqu’il célébra la solemnité de ses 
nopces, et espousa madame Isabelle, fille du roj 
de Portugal , tante à la mère du duc d’Austrice 
présent, emperière pour lors régnante. 

Récita pareillement ledit chancelier , comment 
ladicte Ordre avoit été exaltée magnifiquement par 
le duc Charles , que Dieu absolve , et augmentée 
de trois roys les plus puissans de chrétienté , le 
roy de Castille, le roy de Naples et leroy d’Angle- 
terre. Et en recommandant la générosité, beauté^ 
prudence , science , mœurs et vertus louables du 
duc d’Austrice ^ par très humbles prières, persua- 
doit ledit duc de susciter ledit ordre et en estre 
chef et souverain ; car à luy seul appartenoit 
comme successeur et vray serviteur , à cause de 
madame Marye de Bourgongne , son espouse , 
unique fille du duc Charles. 

A cesle oraison respondit le duc par la bouche 
de messire Jehan de la Beuverie, son président, 
disant, entre les aul très choses, que en l’honneur 
de Dieu , pour la protection de la foy catholique et 
exaltation de nobilité chevaleureuse , et en ensui- 
vant le salubre propos de ses nobles prédéces- 
seurs, il s’offroit défaire tout ce qu’il appartenoit à 
recevoir le dict ordre. Et ce fait, print l’espée que 
tenoit son escuyer d’escuyrie, et la présenta à 
monseigneur de Ravesain, qui le St chevalier de- 
vant tout le peuple. Et lors fut faict grand resjouis- 

sement de trompettes et clarons qui là furent pré- 
sens. Le duc, ensemble les chevaliers de l’Ordre, 
descendirent du hourd et entrèrent en la trésorerie 
du Saint-Salvator , et le vestirent d’un mantel de 
velours cramoysi , et d’un chaperon à bourreau de 
mesme, pareil à leurs vestures, puis montèrent sur 
le dit hourd ; et monseigneur de Lannoy , comme 
le plus ancien des confrères, print ledict collier et 
luy mit au col en disant ces parolles : « Très hault 
» et très puissant prince, pour le sens, preud’- 
» hommie, vaillance, vertus et bonnes mœurs 
» que nous espérons estre en voslre personne, 
» l’Ordre vous reçoit en son amjable compagnie ; 
» en signe de ce je vous donne le collier d’or. 
» Dieu doint que le puissiez porter à la louange 
» et augmentation de vos mérites. » Dont mon- 
seigneur le duc baisa ses frères l’un après 
l’aultre. 

Ce faict, descendirent de rechef du hourd, et 
entrèrent au choeur; et print chacun lieu convena- 
ble à son dégré ; car dedens ledit choeur estoienl 
pourtraictes en riches tableaux et honourableinent 
assises sur les fourmes, les armes, noms et tiltres 
des frères de la Thoison, tant des présens et absens 
vivans, comme de ceux qui estoient trespassés 
puis la dernière feste, qui s’estoit tenue en Vallen- 
ehiennes, l’an mille quatre cent soixante et treize. 
Sur la couverture du premier tableau, au costé 
dextre , soubz lequel tenoit son lieu monseigneur 
le duc d’Austrice , estoient figurées les armes et 

tiltres du duc Charles que Dieu absolve ! commen- 
chant : Charles, par la grâce de Dieu, duc de Bour- 
gogne,elc.,est trespassé. Plusieurs nobles courages, 
tant vassaux comme léaux serviteurs et subsects 
au très illustre, duc fondirent en larmes en regar- 
dant ce très douloureux mot trespassé', car tant 
l’aymoient et de si bon cœur, que à dur donnoient 
credence à sa mort pitoyable. 

Au fond dudict tableau estoient les armes et 
nom du duc d’Auslrice, qui estoit intitulé: très 
haut et très puissant prince , Maximilien , par la 
grâce de Dieu , archiduc d’Austrice , duc de Bour- 
gongne , de Lothier , de Brabant , de Stire , de 
Carinte , de Carniole , de Lembourg , de Luxem- 
bourg et de Gueldres; comte de Flandres, de 
Thirol , d’Arthois, de Bourgogne; palatin de Hay- 
nault, de Hollande, de Zélande, de Namur, de 
Zutphen ; marquis du saint - empire ; seigneur 
de Frise, de Salms et de Malines, etc. 

Au mesme destre côsté en suivant , par ordre , 
estoient titulés en lettres d’or, au-dessus de leurs 
armes, trèshault et très puissant prince Jehan, par 
la grâce de Dieu , roi d’Arragon et de Navarre ; 
très hault et très puissant prince Ferrande, par 
la grâce de Dieu^ roy de Naples; Anthoine de 
Croy, conte de Portien, trespassé ; Jehan de Me- 
leun , seigneur d’Anthoing ; Jehan de Neuf chas- 
tel , seigneur de Montagu ; Phelippe Pot, seigneur 
de la Roche , de Nolay ; Loys de Bruges, conte 
de Vincetre , seigneur de Gruthuse , prince 

de Steen-Hiijse; Phelippe de Crevecœur, seigneur 
des Cordes; Jacques de Luxembourg, seigneur 
de Richebourg; Jehan de Damas, seigneur de 
Clessy ; Loys de Chalon , seigneur de Chasteau- 
Guion, trespassé; Phelippe de Savoye , conte 
de Baugey, seigneur de Bresse; Jehan de Reu- 
bempré, seigneur de Bièvre , trespassé ; Phelippe 
de Groy, comte deChimay, vicomte de Honges, 
seigneur de la Bove ; Jehan de Luxembourg , 
conte de Marie, trespassé. 

Au lez senestre dudict chœur, estoient armoyés 
et titulés en lettres d’or : très haut, très puissant prince 
Edouart , par la grâce de Dieu , roy d’Angleterre, 
seigneur d’Irlande ; très haut, très puissant prince 
Ferrand , par la grâce de Dieu, roy de Castille, de 
Léon et de Sécille, prince d’Arragon ; Jehan duc 
d’AIenchon, comte de Perche, trespassé ; Simon de 
LaLaing, sieur de Montigni, trespassé; Jehan, sei- 
gneur et baron d’Auxi, trespassé ; Henry de Bor- 
selle, seigneur de la Verre, comte de Grand-Pret, 
trespassé ; Régnault^ seigneur de Brederode, tres- 
passé ; Jeban duc de Glèves, comte delà Marche ; 
Jehan , seigneur de Lannoy ; Anthoine , bastard 
de Bourgogne, comte de la Roche en Ardennes; 
Adolf de Cleves , seigneur de Ravestain ; messire 
Adolf de Gheldres, trespassé; Ghuy de Brimeu, 
seigneur de Humbrecourt , comte de Meghes , 
trespassé; Engleberl, comte de Nassou et de Viane, 
seigneur de Breda. 

Monseigneur d’Auslrice, ensemble ses frères ré- 
sidons en leurs formes, armoyées comme dist est. 


Digitized by Google 



l 


I2fi CHRONIQUES ('4?8) 

ouyrent messe solennelle,celcbrée par monseigneur 
l’evesque de Tournay; à laquelle le duc alla à 
l’offrande; elfitchevalierdesamain, messire Jehan 
de la Bouverye, seigneur de Wiere, president et 
chef de conseil. La messe dévotement ouje, le duc 
retourna en son hostel. 

Ce mesme jour après diner^ les chevaliers de 
l’Ordre s’assemblèrent à l’hoslel du duc ; et en très 
noble ordonnance, riche somptueuse, et qui moult 
resjouvssoit le peuple, allèrent de rechef ouyr ves- 
pres à Saint-Salvator; les officiers de l’Ordre, le duc 
et ses frères habitués comme dict est. Et le lende- 
main, premier jour de mai, qui escheuit par vendre- 
di, fut célébrée lasolemnité de la Thoison en la- 
dicte église, où le duc et ses chevaliers se trouvè- 
rent de bonne heure. Monseigneur l’evesque de 
Tournay, chancellier de l’ordre, chanta la messe; 
et quant vint à l’offrande , Thoison-d’Or , roy 
d’armes de l’Ordre, se trouva devant la forme du 
duc d’Austrice, et l’appela en disant: «très hault et 
très puissant , etc. ; venez offrir. » Et lors le duc 
offrit denier d’or, et fit chevalier de sa main messire 
Michel de Trany, baron ; messires Bertremieu et 
Traiiberg, barons tous deux d’Allemagne, et mes- 
sire Colart de Halu , Walon. 

Thoison-d’Or appella pareillement le roi d’An- 
gleterre eu disant : « très hault ettrès puissant, etc. ; 
« venez offrir, ou procureur de par vous » . Et lors 
monseigneur de la Gruthuse offrit pour le roi 
d’Angleterre; monseigneur de Chimay pour le roi 
de Naples; monseigneur de Bavestain pour le roi 

de Caslille; monseigneur de Lannoy pour le roi 
d’Arragon ; monseigneur de Nassou pour monsei- 
gneur de Bresse j et pareillement fut faict pour les 
autres absens. Et pour ce qu’aulcuns chevaliers 
dessus nommés tenans le parti du roi de France, 
ne estoient venus ne comparus en personne ne par 
procureur à ladicte fesle, jà-çoit ce que suffisam- 
ment y fussent convoqués et appelés ; toutefois 
quand Thoison-d’Or se trouva devant les armoyries 
et sièges^ il fit intimation honorablement ; et sans 
mot dire J passa oultre. 

Leoffertoire paraccompli,monseigneurrévesque 
de Tournay fît une très dévote et saincte prédica- 
tion, plaine de très belle doctrine, à l’utilité du sou- 
verain de l’Ordre et de ses frères, qui pour la tuition 
de la foie atliolique étoient appellés en cesle cheva- 
leureuseet amyable société; etprint en son themme 
Ecce quant bonum et quant jucundwn , etc. Voyci 
combien c’est bonne et chose joyeuse que les frères 
habitent en un. 

La messe parfaicle et la bénédiction donnée, le 
duc et ses frères retournèrent eu son hostel, auquel 
étoit préparé magnifique diner; et furent servis de 
plusieurs metz, tant riches et sumptueux que mer- 
veille. 

Ce jour, habitués de manteaux noirs et de chape- ’ 
ronsde mesmes, allèrent en très noble ordonnance 
ouyr les vigilles de mars en la dicte église ; et le 
lendemain se trouvèrent à la messe, et présentèrent 
l’olFrande plusieurs cierges armoyés des armes 

des chevaliers ses confrères et compagnons trespas- 
sés de ce siècle, entre lesquels monseigneur le duc 
d’Austrîce offrit pour monseigneur le duc Charles^ 
cui Dieu pardoint ! 

Le duc retourné en son hostel, ensemble ses frè- 
res et compagnons, célébrèrent et tindrent honou- 
rablement le chapitre de l’Ordre; et furent parfaictes 
les cerimonyes à ce accoutumées bien solennelle- 
ment. Ce mesme soir de la procession de Bru- 
ges, deslogea le duc d’Austrice à toute diligence; 
se vint loger à Escloz; et tira vers Mons, où il assem- 
bla son armée pour résister aux entreprises du roy 
tenant le siège devant Gondé. 


CHAPITRE LU. 

Comment, pendant le temps que monseigneur le duc d’Austrice tcnoit 
la feste de la Thoison en la ville de Bruges, le roy de France tenoit 
siège devant la ville de Condè. 

Jà-soit ce que la ville de Condé fust toute desmo- 
lie par feu de meschief, avec plusieurs menus des- 
plaisirs et grands brouillis qui jour et nuict la tra- 
vailloient; loutes-fois,pour une petite villc,elleestoit 
assez fello et fière, et menoit tous jours bonne 
guerre auxennemysde la frontière, souverainement 
aux garnisons de Tournay et de Morlaignes, qui la 
coeillirent en hayne. Plusieurs moyens quirent 
F rancois pour la tirer à leur cordelle; l’une fois par 
doulces promesses, l’aultre par dures menaces. 

Mais sans estre corrompue j>ar Jieau parler ou 
faux semblant, demeura léalleet entière. 

Quant ils perceurent que fallace ne les povoit 
seduire,ilsmarehandèi’ent à un gentilliomme, nom- 
mé Jehan Persot, qui leur vendit ladicte ville pour 
certaine somme de deniers, et debvoit bouler ens 
les dicts François parle chastel; mais le secret fut 
ouvert de bonne heure ; et fut trouvée lettre de la 
vendilion sur ledict Persot, ains que la marcliandise 
peult estre livrée. 

Advint d’aullre part que monseigneur du Lude, 
lieutenant du roy , se lenoit àTournay; et envoya ce 
jour du vendredi sainct un bérault à Condé, avec 
certaines lettres de sa main, contenans comment il 
avoit pieu au roy de luy donner, avec la terre de 
Leuse, celle de Condé, et estoit son vouloir que 
les. Bourguignons et manans de celle envoyassent 
leurs députés vers lui pour traiter ceste matière, et 
pour lesquelsilenvoyoitsaulf-conduits; et comment 
plusieurs fois il les avoit faict sommer de rendre la 
ville, et de faict les sommoit une foys pour tout; et 
se deffault avoit en eux, il la feroit delapider, 
mettre en flamme et ruer parterre. Lesdicts Bour- 
guignons et manans luy mandèrent pour toute res- 
ponse comment ils estoient tant empeschés à faire 
leurs flans pour les Pasques, que entendre n’y po- 
voient à ses sommations. Toutes fois s’employèrent 
d’avoir Condé à toute force; et leur sembloit que 
plusieurs biens povoient arriver en leur ville par la 
rivière de l’Escault, qui couroit de l’une à l’aultre. 

CnROHKjoM. T. XLiy , — J. Molihet. //. q 

Si donnèrent à entendre au roy que Condé estoit 
quasi l’armaire au pain desVallenchiennois ; et que 
s’ils perdoient une telle nourrice, ils seroient comme 
assiégés ; et que par la prinse de Condé, qui moult 
leur desplaisoit , il parviendroit de loger à Vallen- 
chiennes, que beaucoup désiroit; et donneroit le roy 
quinze cens riders pour fiirnir ceste emprinse. 

Le roy , qui moult voulentiers entendit ces 
parolles , se résolut d’assiéger Condé. Il feit 
préparer son armée , monter ses gendarmes , 
abillier ses francs-archers , charger ses engiens , 
marcher ses batailles , et descendit à grande 
puissance en la ville du Quesnoy , qui pour lors 
tenoit son parti. Il cherchoit tours et moyens les 
plus convenables pour parvenir à ses intentions. 
Et pour ce qu’il estoit expédient que ses engiens 
et la plus part de son armée passassent par le pont 
à la Hayne , il se mist au-dessus du chastel de 
Harchies, et traicta tellement avec les hacquebu- 
tiers qui l’avoient emblé par cautelle, qu’ils le ren- 
dirent en sa main. 

François se trouvèrent devant le chastel de 

O 

Ville, fort à merveille, appartenant à monseigneur 
de Fiennès. Ils firent semblant de l’assaillir : le 
bastard de Ville qui l’avoit en garde avec aulenns 
paysans , le vendit pour un mieulx au bastard de 
Floyon , et ceux qui dedans estoient se retirèrent 
en la ville dé Mons. Dedans le chastel de Bernis- 
sard se tenoit un homme de guerre , nomme Pru- 
dence, parent à Jacques Gai lie t, lequel sentant la 

venue du roy, pilla ledict cliastel , avec aulcuns 
Italiens qui tost boutèrent le l'eu ens. 

Ce mesme jour^ par un mardy vingt-huit d’ap- 
vril, environ quatre heures après midy, an soixante- 
dix-huit , le siège fut mis devant Condé. Tourni- 
siens arrivèrent par eau à grande puissance de 
gens , d’artillerie et de vivres. 

François applouvoient de tous costés , amenans 
grant charroy_, qui affûtèrent de prime venue 
un courtaulx et deux serpentines , dont ils saluè- 
rent les assiégés , desquels trois hommes d’armes 
saillirent aux escarmouches qui vivement furent 
recueillis des assiégeans , puis rentrèrent en leurs 
portes et se mirent en leur deffense. Dedans Condé 
estoit en chef monseigneur de Myngoval, ma- 
dame de Condé , le seigneur de Condé et le sei- 
gneur de Fresne, ses enfans , les bastards de 
Condé et de Fresne , avec environ vingt -cinq 
lances de gentils compaignons , et quatrevingts 
bacquebutiers ; et estoient en tout environ trois 
cens combattans. 

Le mercredi ensuivant , le roy deslogea du (^ues- 
noy avec sa puissance ; et en tirant vers Gondé^ as- 
siégea le chastel de Montreul-sur-le-Hayne , ap- 
partenant à monseigneur de Lignes. Il lit horri- 
blement battre le dongeon du chastel et mettre 
ses gros engiens devant la porte. Ils estoient de- 
dans environ quarante compaignons ; lesquels , 
voyans que à la longue ne poroient tenir serré , se 
rendirent, corps et Inens saulves. Aulcuns d’eux fu- ' 

rent menés devant Condé comme prisonniers , ce 
mesme jour, pour en faire monstre aux assiégés, affin 
que plustost s’inclinassent à reddition. Mais ceci 
ne les amollit guères , ains furent plus corageux. 
Car quand vint après disner, environ deux heures, 
un gentil compaignon nommé Baudon , le bas- 
tard de Condé et aultres gentils -hommes de l’hostel 
du conte de Romont^ avec vingt aultres gens de 
guerre, esprins de grande hardiesse , se boutèrent 
en une tuoire , vers la porte Raimbault , et des- 
cendirent par une eschelle assez estroitement. Si 
firent une saillie sur les François, lesquels ils 
trouvèrent en desroy ; ils chargèrent sur eux, 
prindrent marteaux pour serrer leur engiens , et 
saisirent aulcuns pavois de leurs ennemis , lesquels 
ils apportèrent en la ville pour enseigne de leur 
emprinse, et rentrèrent sans quelque perte. 

De ceste saillie furent François moult admirés; 
et cuidèrent lors avoir affaire à gens plains de 
grande prouesse et hardement. 

Le roy fit ordonner son siège , faire trenchis , 
affûter engiens , tendre pavillons , et besongner 
chacun à son appartenir ; et s’estendoit son osl de- 
puis la maladrie de Condé , où le roy se tenoit 
jusques au bois. 

Le seigneur de Moy , accompaigné de huit cens 
lances , se tenoit d’aultre costé , vers Fresne , 
aflin que nul secours ne venist des Vallenchiennois. 
Et estoit l’armée du roy estimée à plus de vingt 
. mille hommes. 

Le roy , à toute diligence , fit battre la ville de 
Condé de quatorze gros basions courtaux et ser- 
pentines , entre lesquels estoit le Doyen des pères, 
et le Chien d’Orléans. Horrible chose et la plus 
cspouvanlable de jamais , d’ouyr ce fouldroyant 
orage, qui dura jour et nuit l’espace de vingt-huit 
heures continuelles. Ce hideux tonoire fut ouy 
jusques auprès de la ville de Bruges , où le duc 
d’Auslrice célébroit la feste de la Thoison-d’Or. 

Bruges doncques et Condé estoient diversement 
partyes aux biens de fortune à une mesme heure j 
car Bruges s’esjouyssoit de la feste , et dansoit au 
son des bedons; Condé s’anoyoit du tempeste et 
trembloit au son des canons ; Bruges reposoit en 
paix, qui dormoit avec son amy ; Condé labouroit 
en sesfaicts, qui resveilloit son ennemy; Bruges, 
très riche, estoit en fleur, arrière des mortels 
périls; Condé, trèspovre, estoit en pleurs auprès 
des mauvais esprits ; Bruges bruyoit sans nul soing 
entre vassaux plains de paresse^ et Condé couroit 
aux assaults par besoing pour quérir prouesse, 
qui fut bersault aux bombardeurs de France , et 
soustint trois jours et trois nuicts la puissance du 
roy Loys. 

0 vous les bonnes villes fortes , fortes de gens , 
d’argent et de murailles , que doubtez-vous la puis- 
sance françoise ! vous voyez comment celle povre 
petite villetle, moindre que ne sont vos faux- 
bourgs, et quasi de nulle réputation , se deflend 
d’un très grand courage , si que jamais blasme n’y 


l34 CHUONIQUES . (i4;8j 

poell avoir, et vous tremblez engrosses tours es- 
pesses, plaines d’engiens , de souldars et de vivres ! 
Et ne faicles double que si Condé eusist eu secours 
suffisant en temps dû , nonobstant puissance 
réalle, elle seroit encores droicle. Mais un discord 
assez fel s’estoit lors engendré entre le seigneur de 
Myngoval et Jacques Galliot, qui tenoit Vallen- 
cbiennes soubz bride ; ponrquoj la povre malheu- 
reuse fut de tous poincts habandonnée, et ne povoit 
avoir subside de ses voisins, qui le plaindoient. 
Toules-fois elle se deffendit vigoureusement, selon 
sa petite puissance ; et à grande diligence répa- 
roit de fagotz, de terre et de liens la muraille 
abbatue. Le roy fit tirer ses engiens sur la porte 
Raimbault , et promit mille escus à ses canonniers, 
moyennant que en dedans le vendredy vespres elle 
seroit rasée et démolie. Tant fut battue de gros 
engiens et continuellement bersauldée ceste mal- 
heureuse porte, qu’elle trébucha de haut en bas, 
remplit les fossez et tollit l’eaue aux assiégés. Les- 
quels, voyants ce périlleux dommage, furent 
tristes et esbahis. Les liacquebu tiers de Condé, pour 
une espace de temps, firent un grant et merveil- 
leux debvoir. Mais un Allemant de l’ost du roy , 
quiaultres-foisavoit esté capitaine à Huysse, nommé 
Muysebacq , parlementa avec eux à telle heure , 
que oncques puis ne firent beau faict ; et estoient 
fort travaillés desommeil, pour le labour continuel. 
Pendant le temps de ceste angoissieuse baterie , 
fit le roy dresser un char de bois grand et spa- 

cieux , par lequel il povoit venir tout au couvert 
et à ^ande compagnie jusques au bord des fossés 
de la ville ; lors les assiégés perdirent grande part 
de leur hardy courage. Environ soixante pajsans 
se emblèrent de leur garde et vuidèrent par l’es- 
cluse, et aulcuns aultres saillirent par-dessus les 
fossés. Allemans doubtoient l’assault ; madame de 
Condé estoit fort espantée , qui moult craindoit à 
perdre ses enfans. Parquoy de légier s’enclina à 
faire appoinctement auroy , combien que paravant 
avoiten ceste affaire courage d’homme, sans mons- 
trer signe d’espovantement , ains vocquoit chas- 
cun à defiPense. Hacquebuticrs pareillement fui- 
rent de ceste opinion. Le seigneur de Myngoval ne 
s’i vouloit nullement condescendre, et leur pria 
beaucoup de reprendre courage^ et de parbouter 
oultre honnestement le pesant fardeau que vail- 
lamment avoient soustenu. Rien n’y valut, prière 
ne requesle : ils lui dirent , que touchant leor part, 
ils avoient traicté au roy ; et louchant la sienne, 
bien lui en venist. Et tantost Jehan-le-Cat com- 
mença à parlementer de la reddition ; et dévalè- 
rent les médiateurs par la muraille, et allèrent 
parler au roy qui se tenoit ès fossez d’emprès la 
porte Raimbault , accompagné du seigneur d’An- 
goulesmes, de Beaujeu, ou Lude, de messire 
Philippes de Crevecœur et aultres grans barons 
deFrance. Il fit convenir le seigneur de Myngoval 
en sa présence, et lui dist : « Seigneur de Myngo- 
»> val^ il est en nous de faire de vous nostre vo- 

» lunté. — Il est en vous, chier sire, responditle 
» seigneur ; mais je tiendray tousjours léalement 
>* mon party. » Le roy perçut qu’il n’estoit pas à 
corrompre par paroles. Il ploya à son aise 1er 
bastards de Condé et deFrasne, Autlioine Gallet 
et aullres, qui luy firent serment. 

Ainsi se rendit Ck)ndé par appoinctement au roy 
de France, le vendredi premier jour de may, an 
dessus dict , à quatre heures après disner, par tel 
si , que le seigneur de Myngoval , la dame de 
Condé , ses enfans, les Allemans , et ceux qui vou- 
loient tenir ce parly s’en iroient , saulve leurs 
corps et leurs biens. 

Geste nuict coucha le roy en sa tente, et Fran- 
çois enJrèrent en Condé, qui ne firent quelque 
desroy ; mesmes Bourgoingnons demeurèrent pai^ 
siblement en leurs logis, lesquels lendemain vui- 
dèrent par saulf-conduit avec leurs bagues et tirè- 
rent vers le duc. 

Le roy fut grandemment esmerveillé; si furent 
tous ceux de son ost, comment si petit nombre de 
gens avoient si longuement tenu et monstré si 
hardy courage contre si grande puissance j et de- 
mandoient souventes foys se plus n’en y avoit , 
car ils esperoient trouver par milliers ce qu’ils 
trouvoient par cens. Et toutesfois les Bourgoin- 
gnons n’avoient perdu pour tout le siège que dix- 
huit hommes de guerre et une femme. 

Le roy ensuite ouyt messe au vieux Condé, 
où il donna mille francs pour l’onder chascun jour 

de l’an une messe perpeluelle. Les chanoines de 
Condé en receurentle denier. Le roy entra unj' 
jour dedans la ville par la posterne du chasteau , 
et sans visiter l’esglise de Nostre-Dame , s’en alla 
à l’hoslel du plus povre pescheur de Condé , qui 
guères ne se doubtoit d’avoir tel hoste. Mais onc- 
ques ne coucha en la ville. 

François tindrent les habitans paisibles autant 
que le roy y séjourna , lequel y mit très grosse gar- 
nison; et firent, à l’ayde desTournisiens, plus de 
réparations de bastilles et de fortifications en un 
mois que les Bourguignons n’en avoieut faict en 
un an. Et jà soit que leroy à son partement eusist 
promis d’entretenir les habitans d’icelle qui vou- 
loient tenir son party en paisible union, sans quel- 
que violence , toutes fois, quant vint la nuict de 
Penthecouste ensuivant, environ deux heures , les 
capitaines d’icelle firent crier de par le roy , à son 
de trompe , que tous les habitans et manans, hom- 
mes , femmes et enfans, de quelque estât qu’ils fus- 
sent , sur peine de la hart, vuidassent incontinent 
et sans délay hors de la ville , ainsi qu’ils estoient , 
sans rien emporter de leurs biens. Adoncques ceux 
qui cuidoient estre tous asseurés au lieu de leur 
nativité et espéroient demeurer en leur propre hé- 
ritage, furent forment troublés et esbahis. Les uns 
se départirent pour éviter la peine criminelle ; les 
autres se appactirent et demourèrent gouvernés en 
tutelle. 

CHAPITRE LUI. 


Reddition falote aux François d’aucuns chasteaux séans autour de 

Condé. 


Ces nouvelles espandues par le pa^s de la prinse 
de Condc, aulcunes bonnes villes et chasteaux voi- 
sins, tenans le party de monseigneur le duc d’Aus- 
trice, furent en grand soucy. Toutes fois Vallen- 
chiennes , la plus prochaine des aultres , à qui l’eau 
estoit tollue, ne s’en espanta de guères, ains avoit 
le cœur au hutin , et par semblant desiroit l’ap- 
proche du roy , tant pour le saluer de traicts à pou- 
dre , que pour revider ses francs archers. 

Mais aulcuns forts à l’environ estoient comme sus 
espines. Le chaslel du Riez , appartenant au fils de 
madame la seneschale de Haynault, fille de monsei- 
gneur de Moy, fut avironné de François. Anthoiue 
de Chivry, pour préserver la place d’estre bruslée, 
et saulver ceux qui retraicts y estoient , s’appensa 
qu’il le rerideroit en les mains de Jacques de Moy , 
frère germain à ladicte dame, lequel, par l’oc- 
troy et licence du roy, le tint en saisine. Ceulx 
qui ne voulurent tenir son party s’en allèrent, corps 
et biens saulves. 

Dedans le chastel deBriffoel se tenoit Anthoine 
de Moryames , lequel voyant ses voisins porter la 
croix droicte , et que nul secours ne se boutoit 

avant , fit charger tous ses biens , abandonna la 
place , et bouta le feu dedens. 

Le chasteau de Ligne avoit esté fort menacé , 
tellement que Tournisiens luj avoienl bruslé sa 
bassecourt. Toutefois en ce fel orage le baslard 
de Ligne se bouta ens , attendant toutes adventu- 
res , et ne fut plus avant adomagé. 

Lechastel de Bellœil, appartenant à monseigneur 
de Ligne , fut fort désiré des François , qui le eu j- 
dèreut emporter soubdainemenl sans coup férir. 
Et de faict, le roy l’envoya sommer par un de ses 
liéraultz. Montaigle, un gentil escuyer du chastel, 
en l’absence de monseigneur son maistre, avoit 
prins le chastel en garde ; lequel , quand il sentit 
l’approche de cest officier d’armes, pour luy donner 
à entendre qu’il y avoit forte et puissante garni- 
son , laquelle , à la vérité , estoit assés petite pour 
soutenir gros fai , fit armer tous souldarts , pay- 
sans et hacquebuliers , desquels aulcuns se mon- 
stroient aux fenestraiges, et les aultres l’accompa- 
gnoient pour ouyr la légation du herault j lequel 
de prime face adressa sa voix au capitaine , et luy 
somma de rendre le chasteau au roy de France. 
Montaigle respondit que monseigneur son maistre 
luy avoit baillié en garde , et que jamais à aultre 
ne donneroit la possesse , et estoit moult fort esbahy 
quel droit le roy y pretendoit avoir. 

Quant le herault se veit servy de si dure et fière 
response , après plusieurs menaces et vantises en- 
trejectées à la mode francoise, il brocha des espe- 

rons , et les hacquebutiers , par certain signe que 
Montaigle leur avoit donné, en un seul moment 
deschargèrent tous leurs basions , desquels le Hé- 
rault respondit :« Je ne cuydois pas qu’en si petite 
» chapelle y eut si grosses orgues. » 

Le chasteau d’Escambruges esloit abandonné aux 
François , qui le destruisirent par feu , après que 
les Tournisiens eurent bruslé tout le village. 

Le chasteau de Boussu fut sommé des François. 
Monseigneur de Boussu , qui lors estoit avec le 
prince , l’avoit laissé en la garde de Jehan Gossart, 
accompagné de trente lacquais , avec aulcus bom- 
bardiers et paysans qui s’y estoient retirés. 

Ledit Jehan Gossart alla parlementer à monsei- 
gneur de St. -Marcel, conducteur des François, tel- 
lement qu’au retour il descoragea ses compagnons, 
et leurdict:«Noussommes tous perdus; nous ne pou- 
» vous estriver contre l’aquilon. Nous aurons bon 
» appointement si nousvoulonstirerde bon coller.» 

IjCS paysans, doubtans plus grande puissance, 
considérans que la ville de Condé avoit povrement 
esté porvue à son extreme nécessité , et n’espéroient 
quelque aide hastive, s’enclinèrent de legier à traic- 
ter. Si rendirent la place , leurs biens et leurs corps 
saulves, sans rien emporter des bagues d’icelle. 

Ainsi le seigneur de St. -Marcel se bouta ens pour 
les François, et Jehan Gossart feit serment au roy et 
suyvit son armée. Aulcuns des bombardiers gardè- 
rent le chasteau, et les lacquais retournèrent vers 
madame de Boussu, qui povoient eslre environ vingt 

iiuil ; laquelle les entretint jusqu’à la revenue de 
monseig’neur son mary. 

La ville de St.-Guislain voyant Buussu son pro- 
chain voisin i-eduict en ce party, estoit en grand 
bransle. Et jàsolt que Messire Jehan d’Irul)resele, 
capitaine d’icelle, le reconlortast à son povoir, plu- 
sieurs qui la devhoient garder s’en partoient secrè- 
tement ; et se trouva ledicl capitaine seulement ac- 
compagné à ce destroict de cinquante hommes; 
et ne lais double que si les François eussent poursuivi 
leur amyable fortune, elle estoit de légier prinse. 

CHAPITRE LIV. 

Rencontre des François, de Flamens et d’AngloU, au dommage 
des François. 

Il advint en ce temps que aulcuns François de 
la garnison de Tournay et des places voisines te- 
nans leur party, environ huit cents chevaliers, prin- 
drent voulenté de faire une course en F landres, où 
il y avoit plus à prendre que au povre pays de Hay- 
nault ; et furent guydés par Jacques de Vercbin, 
qui s’estoit tourné de leur bande jusques assez près 
d’Oudenarde ; et coeillirent un gros butin aux vil- 
lages à l’environ. 

Quant Fdamens sceurent ces nouvelles, ils se mi- 
rent sus à grande haste^ et furent conduicts par Je- 
han d’Aisele et le Ghiest qui les tindrent en ordon- 
nance. 

Thomas d’Arrican, expert aux arnies et très bon 
capitaine Anglès estoit lors en la ville d’Audenarde, 
qui avoit en sa compagnie quatre-vingt arcliiers et 
picquenaires flamens , environ de sept à huit cens* 
Si poursuyvirent leurs ennemys et les trouvèrent 
hourdésde proyes à Esghem, où ils se repaissoient. 

Quant Flamens les apperceurent, ils chargèrent 
sus de bon hait. François feirent un grand alarme ; 
lesquels de rien ne se doubtoient ; et se tirèrent en 
un champ, cuidant ordonner leurs batailles. 

Il y avoit une grosse haye derrière, contre la- . 
quelle Flamens se tapissoient qui les bersaudoient de 
flesches ; et de ce traict peu les adommagèrent; ils 
estoient armés à la couverte; mais quant Anglès 
lurent venus , ils les lardoient à tous lès , et blessè- 
rent gens et chevaliers. 

François abandonnèrent le champ où ils furent, 
par la prouesse tant des Anglès que de Flamens, rom- 
pus, desfaicts, et esgueulés. Picquenaires gardèrent 
le passage ; et paysans abbatoyent gros arbres au 
travers des chemins. Se furent de tous poincts en- 
clos. Les mieux montés qui purent saillir oultre^ 
eschappèrent de ce cruel danger.D’aultres François 
de leur compagnie , qui s’estoient boutés en une 
esglise, vindrent a la rescousse. Mais quant ils vii’ent 
leursgensen cepoinct rués, leur courage leur faillit; 
et furent tellement espouvantés et desconfis que un 
seullîlamen,tout à son aise, emmenoit quatre prison- 
niers. En ce dur rencontre perdirent Anglès deux ar- 
chers, et Flamens ungpicquenaire; etlesdictsFran- 

cois perdirent le frère inessire Meurice,qiii demou- 
ra mort en la place avec quatre cens hommes , que 
tués que prisonniers. Adonc Flamens, joyeux et lies 
de leur bonne fortune, retournèrent en Oudenarde, 
où le guide des François fut exécuté sur la marche. 



CHAPITRE LV. 


• - . ^ , 

Comment les chasteaux de Bous^u et de Trclon furent reprlns sur 

les François. 

^ Après la prinse de Coudé, couroit le bruict par 
le pays que le roy tiendroit son parcq à la Belle- 
Croix en Haynault,tant pour coupper les vivres aux 
Vallenchiennois, comme pour attendre et combat- 
tre les Bourguignons. 

Monseigneur le duc d’Austrice, lors créé nouvel 
chevalier, honorablement aorné du collier de la 
Tlioison-d’Or, comme chef et sou verain’de l’Ordre, 
désirant le salut du povre peuple et la protection 
de ses pays, mist main aux armes à toute diligence; 
et pour résister aux emprinses du roy qui journel- 
lement s’esforçoit de lui tollir son héritage, souve- 
rainement la conté de Haynault, où nul droit ne 
devoit avoir le dict roy, se tint une espace en la 
villede Mons, où il assembla grande armée; et avec 
la noblesse d’Allemagne dont il esloit accompagné, 
il fut secouru et servi de haults et puissants sei- 
gneurs , messeigneurs le comte de Romont, le 

comte de Chimay, le comte de Nasso , le marquis 
de Bande , Phelippes, monseigneur de Ravestain, 
monseigneur de Bevres, monseigneur de Croy, 
monseigneur de Fiennes , messire Jehan de Luxem- 
bourg, monseigneur deLitrestein, Allemant, mon- 
seigneur des Pierres, monseigneur d’Arsi, monsei- 
gneur de Hames, messeigneurs Jehan de Berghe et 
Cornille de Bei^he, monseigneur de Haubourdin, 
le bastardde Brabant, monseigneur de Monligny, 
monseigneur de Yernes, monseigneur de Ugne, 
monseigneur de Barbenchon, monseigneur de My n- 
goval, monseigneur de Boussu , le seigneur des Cor- 
des , lé seigneur de Fresne , monseigneur de Chan- 
teraine, le Veau de Bouzenton, Jacques Galliot , 
Claude de Zucre, Salezar, Anthoine d’Oizi , et aul- 
tres haults et grands barons expers , preux et har- 
dis aux armes ; ensemble multitude de piétons Al- 
lemans, Suisses, Brabanchons, Haynuyers, Mali- 
nois, et bonnes villes, qui, de très bon cœur, 
s’employoient de servir et complaire à leur prince 
et dame naturelle. 

Quant le duc eut faict son amas de bombardes , 
serpentines, mortiers, courtaux, et artillerie vo- 
lant, pour reconquerre les places occupées par les 
François, il envoya monseigneur le comte de R(>- 
mont, Philippe, monseigneur de Ravestain, et 
antres , avec quatre mille piétons Allemans et tixiis 
ou quatre serpentines ; lesquels , esprins de très 
grande hardiesse, sans crainte de leurs ennemys, 
vindrent planter le siège devant le ehasteau de 

Boussu, et là lurent deux ou trois jours battant les 
tours de traict à poudre. 

Quant le seigneur de Saint-Marcel et ceux de son 
parly se trouvèrent ainsi assiégés , voyans que nuis 
François ne s’approclioient pour leur donner se- 
cours ne ayde, considérans que l’artillerie du roy 
estoil repassée par le pont à la Hayne , et que la 
pluspart de son année esloit retirge es frontières 
voisines , ils se rendirent à la volonté de monsei- 
gneur le duc d’Austrice , saulves leurs vies. Se fu- 
rent amenés en la ville deMons, où ledict seigneur 
de Saint-Marcel fut long tems prisonnier au chas- 
tel. Allemans entrèrent au fort de Boussu , lesquels 
à la mode d’Allemaigne le voldrent tenir comme 
place conquise. Toutesfois monseigneur de Boussu, 
parmy quelques deniers qui leur furent donnés, 
en reprint la possesse. 

Pareillement monseigneur le comte de Bomont, 
Philippe monseigneur , messirc Jehan de Luxem- 
bourg et au très, jusques à huit cents chevaliers, avec 
grand nombre d’Allemans et Suissers piétons, con- 
duicts par mon devant dict seigneur de Bomont, qui 
s’estoit mis de pied , une pique à son col , firent 
charger une bombarde à Mous avec aultres engiens 
vollans, et vindrent pour mectre le siège devant le 
chasteau de Trelon ; et l’envoyèrent sommer par 
Fuzil, le herault de la Thoison-tl’Or. Le seigneur de 
Havrech , qui en estoit capitaine pour le party du 
roy , le rendit par appoinctement. Ceux qui es- 
toient dedens le rendirent , saulves leurs vies , et 

furent amenés prisonniers à Mons , et ledit siegneur 
de Havrech les fit délivrer ; se les mena en France. 
Les François qui tenoient le fort chastel de Ville, 
n’osèrent attendre le coup , et doublèrent la puis- 
sance du duc d’Austrice ; se boutèrent le feu et 
bruslèrent la place , et Jacques de Moy rendit le 
bien à son nepveu , le séneschal de Haynaull. 

CHAPITRE LVI. 


Comment , à la venue de monseigneur le duc d'Austrice k Crespy , les 
François doobtans le siège , habandonnèrent la ville de Coude et la 
bruslèreuL 

Quant monseigneur le duc d’Austrice eut as- 
semblé la plus part de ses gens , et faict son amas 
d’artillerie grosse et menue, de tentes et de pavil- 
lons pour tenir les champs , il envoya partie des Al- 
lemans à Crespy , où ils suratlendirent sa venue ; 
et le lendemain deslogea de Mons , et fit son pre- 
mier logis aux quesnes de Homes, où Julius César , 
comme aulcuns disent, avoit mené ses légions en 
l’obsession de la cité de Belges ; et de là arriva 
à Crespy à grande compagnie assez fière et dure , 
ayant grande voulenté de soy joindre à ses ennemis. 

Le roy à celle heure avoit esloffe la ville de 
Condé , séante à une bonne lieue^ d’une très forte 
et felle garnison , où estoient en chef le sei- 
gneur de Moy, son fils, le bailli de Tournesis- 
Auréole, et deux cent lances bien à poinct pour 

soustenir un gros assault. Nonobstant toutes leurs 
forces , si furent - ils en grand soucj , quand ils 
sentirent tels voisins logés si près de leurs fron- 
tières ; et pensèrent bien qu’ils seroient salués assez 
durement. Dont , à ceste cause , monseigneur de 
Moy envoya Jacques de Moy son fils vers le roy, 
estant en Arras; lequel se jetta à genoux devant luy 
et luy feit remonstrance comme^tt monseigneur 
de Moy son père l’avoit bien et léaulment servy, 
pourquoi il estoit fort ennuyé de ses amys et fort 
hay de ses ennemys. Et avec ce le duc d’Austrice 
à grande puissance estoit abordé à Crespy, qui 
deffendoit que nuis vivres ne povoient venir du 
Quesnoy aux Tournisiens ne passer parmy Condé, 
qui très grand besoing en avoil. Si prioit en toute 
humilité sa majesté royalle , que, de sa benigne 
grâce, il pleusist regarder en pitié monseigneur son 
père et luy donner hastif secours. 

Le roy qui tous jours veult saulver ses gens, et 
aymeroit trop mieux perdre dix mille escus que le 
moindre arcbier de sa compagnie, entendit ces hum- 
bles requestes ; et jacoit ce que son barbier et plu- 
sieurs aultres euissent receu la somme de huict 
mille francs pour ravitailler les dictes villes, il 
rescrivit au seigneur de Moy que , incontinent ces 
présentes vues, ils se partist de Condé, et fesist 
bouter le feu dedens. 


Jacques de Moy , retourné à Condé , présenta 
ses lettres à son père , le seigneur de Moy, lequel , 
quant il les eut lues bien au long , il fut à demy 

consolé. Si pensa beaucoup comment il metlroit le 
contenu d’icelle à exécution. 

Quant vint le mardi bien matin, deuxiesme de 
juin^, il fit monter aulcuns de ses gens au clocher 
de la grande église et bateler les cloches soleranel- 
lement , comme se unhault et glorieux miracle fust 
soubdainement advenu. Adonc les manans et habi- 
tans de la villq furent grandement esmerveillés 
d’ouyr ce hautain batelage, et demandoient les uns 
aux autres de quel sainct on faisoit la Teste. Mais il 
leur fut commandé par exprès que tous ensemble, 
grands et petits , hastivement et sans délai s’en 
allassent dedens l’église pour rendre grâce à Nostre 
Seigneur d’une très joyeuse et prospère fortune qui 
esloit survenue au roy. Et lors les bonnes simples 
gens, innocents comme brebisettes, au commande- 
ment de ces loups se mirent en dévotion et louèrent 
Dieu de bon cœur. 

Quant ils furent tous assemblez, le seigneur de 
Moy estant en la chimelière, appella deux des cha- 
noines qui estoient fort embesongnés avec leurs 
compagnons de chanter Te Deum et autres canti- 
ques pour rendre à Dieu louange : si leur recom- 
mandabien à certes, que, sans quelconqueexception, 
ils encloïssent en l’église tous ceux qui là dedans 
estoient : et en faisant ce bon debvoir , la garnison 
pilloit Condé et chargeoit bagues à tous lez , non- 
seullement celles des François, mais celles de ce dé- 
vot peuple qui prioit pour le roy de France. Puis 
quant diacun eut son sac plain , et que bateaux 

furent chargés, ils boutèrent le feu en six lieux de la 
ville, qui totalleinent fut bruslce, l’église etquatorze 
cents maisons. Ainsi payent François leurs hos- 
tes au partir; ainsi séduisent gens sans prouinesse 
tenir ; ainsi fut Condé mise à piteuses rujnes, et 
fut hideux exemple à toutes ses voisines. Si tost 
que la flamme du feu monta contre le ciel, Fran- 
çois ruèrent leurs engins, qui estoient sur la mu- 
raille, dedans les fossés de la ville, laquelle estoit 
fortifiée au double depuis sa reddition. Nonobstant 
ce , ils l’abandonnèrent , et chevauchèrent devers 
Tournay. Ils n’estoient au bout des hayes, quant 
Suissers et paysans entrèrent ens à grand effort 
pour parpiller le résidu ; et ne demeura clef^ ne 
clou , ne verrière , ne verriau qui ne fusist pris 
et ravi ; ainsi l’église fut fustée et despouillée 
d’ornemens. Semblablement la garnison de Mor- 
taigne abandonna son fort ; et , à la mode accous- 
tumée , reschauffa son hoste, car elle brusla nette- 
ment la ville et le chasteau. 

CHAPITRE LVII. 


Comment aalcunes compagaies de l'armée da duo d’Aastrice 6rem une 
courte devant la ville de Quetnoy. 


Noovelles gens applouvoient de tous costés en 
l’armée du duc d’Austrice , lorsqu’il se partit de 
Crespy en très belle ordonnance , et vint loger 
à Saint-Saulve auprès de Vallenchiennes ; et avec 
ce qne son ost se multiplioit de nobles person- 
nages , il se augmentoit de hardys courages , les 
quels conclurent ensemble de resveiller les Fran- 
çois du Quesnoy-le-Gonte , séant à trois petites 
Ueues , où il y avoit alors grosse garpison de 
huit cents lances bien estofFées , l’eslite et chois de 
l’armée du roy de France ; lesquels attendoieot de 
jour à aultre d’avoir un merveilleux hutin. Et ad- 
vint par un sabmedi , au point du jour, six de 
juing, que aulcunes compagnies de l’ost du duc, 
ensemble entremeslées, oùestoient Allemans, Bra- 
banchons , Hainuyers , Lombards et Espagnols de 
cheval et de pied, jusques au nombre de sept à huit 
mille combattans, se mirent sus pour faire une 
course devant le Quesnoy , et menèrent aulcuns 
engiens volans , serpentines , arbalestres et hacque- 
butes. 

Quand ils furent assez près du Quesnoy , ils se 
mirent en grosse eiubuscbe , et aulcuns aultres s’a- 

nionstrèrent pour attraire la garnison hors de sou 
fort. François, qui estoient assez pourveus de leur 
faict, tenoient leurs chevaux sellés, tant pour 
saillir aux escarmouches que pour retourner en 
pays, se le cas s’yfust adonné. Toutes fois ils issirenl 
sur les Bourguignons en assez bon nombre. Et lors 
Jacques Galliot, conducteur des escarmouches, avec 
aulcuns arbalestriers, passèrent oullre une rivière; 
et pour commenchement il fit tirer aulcuns engiens, 
qui rompit la bataille des François , lesquels furent 
vigoureusement rembarrés dedens la ville ; et de 
faict une serpentine tira au tape-cul de la porte , 
dont ils furent fort espouvantés. 

Néantraoins François avoient accueillis environ 
quarante Allemans, et labouroient fort de les 
emmener en la ville , quant Jacques Galliot et aul- 
Ires rustres en rescourrent la pluspart , et les aul- 
tres furent happés. Monseigneur de Baugimont 
lieutenant de monseigneur de Gey , moult aventu- 
reux chevalier, et assez en gré du roy , vint en 
grande pompe sur les rens , monté comme 
un petit saint George ; et comme celuy qui rien 
n’admiroit ses ennemys , se fourra si avant entre 
eux, qu’il en fut rué jus par terre, et demoura 
mort sur la place. 

Quant François percheurent la mortelle perte 
de si bon et preux chevalier , ils furentg rande- 
ment troublés; et pour contrevenger sa mort, ils 
liabandonnèrent aux pages huit Allemans prins en 
l’estour, lesquels furent par eux et de froid sang 

meurtris, tranchés et esgneulés. Le seigneur de 
Baugimont fut recueilly mort par ses gens , qui Iny 
firent notables obsecques; ses entrailles demou- 
rèrent au Quesnoy , et son corps fut mené en 
France. 

François y perdirent huict hommes , et ceux du 
party d’Austrice , parmy un seigneur Allemant , 
treize ou quatorze. 


CHAPITRE LVIII. 


Comment le« Francis Tuidcrenl la contë de Haynault, d'Âustrevant, 
de Cambre'sis et de TouraesU. 


Quant le roy de France fut adverty de la course 
qui s’estoit faicte devant le Quesnoy par les gens de 
monseigneur le duc d’Austrice, et sceut la mort 
de monseigneur de Baugimont, son bien-amé, 
il fut dolent et couroucé; si cuyda bien que le siège 
se de^ist clorre celle part. Pourquoy il manda has- 
tivement au comte Dampmartin, ses lieutenants et 
capitaines, qu’ils habandonnassenl la ville, bou- 
tassent le feu dedans, et retournassent vers luy. 
Mais quant les dicts capitaines apperceurent la re- 
traicledesBourgoingnons, ils choisirent aultre con- 
seil , et deinourèrent en leur fort. Toutes fois de ce 
jour en avant , le roy mitiguasa fureur, et fut très 
fort amoly. Aulcuns dirent qu’il eut remord de 
conscience de ce qu’il occupoit les pays de l’em- 

pereur par armes, et que le Sainct-Esprit avoit 
ouvré en luy. Et avec ce il fut informé d’un mi- 
racle qui en ce temps apparut en l’église Nostre- 
Dame de Cambray. 

Esloit advenu la nuictdu sacre, vingtième de may 
précédent, à l’heure de complj'es, lorsque messei- 
gneurs chantoient bien dévoiement ce verset, O 
salutaris hostia quæ cœli est, la ciboire où reposoit 
le corpus domini , descendit tout à tret sur l’autel , 
visiblementdevant tous, sans ayde de créature née, 
les serrures bien fermées et sans quelque décep- 
tion. Les François qui lors estoient au service 
divin , furent assez esmerveillés ; si furent tous les 
regardans. 

Ne scay si à ceste cause le roy volt refrener 
son ire où s’il cremoit ses ennemis; mais de legier 
s’enclina à trêves ; et fut donnée abstinence de 
guerre, qui fut criée et publiée entre François et 
Bourgoingnons en Allemant et en Bornant, en l’ost 
du duc, et en Vallenchiennes^ pour durer l’espace 
de huit jours inclus , commenchant le dix juing 
et hnant le dix-sept. 

Pendant ces trêves, qui depuis furent rallongées 
de cinq jours, monseigneur le conte de Chimay, 
fort affecté au bien de paix et au salut de la chose 
publique, fut envoyé devers le roy. Se besongna 
tellement, que les François, sans quelque violence, 
se départirent de la ville du Quesnoy , et conten- 
tèrent très bien leurs hostes. Puis monseigneur de 
Myngoval, le Veau de Buzenton , et trois cents Aile- 

mans j rentrèrent pour le duc d’ Austrice. Pareille- 
ment la garnison de Bouchain se retira en son party, 
et monseigneur de Boussu le print en garde. 

Tournisiens, fort elevés en orgueil des François 
qui leur soustenoient le menton , lesquels faisoient 
maux innumérables aux pays voisins, furent sembla- 
lablement deffaicts de leurs garnisons. Si fut le 
fort chasteau d’Anthoing, car messire Jehan de 
Luxembourg le print en sa garde au prouifit des 
Bourgoingnons. 

Le roy de France estant à Cambray, ce jour que 
ces trêves furent publiées, fit vuider sa garnison, et 
fit commandement à messire Louis Maraffîn , 
seigneur de la Charité, lequel avoit terriblement 
exactionné ceux de la ville , qu’il restituast aux 
églises les calices, reliques, encensoirs d’argent, 
joyaux et pierres, desquels il avoit fait chaînes et 
colliers, au décorement de son corps. 

Ce mesme jour, après disner, se partist le roy, et 
donna à l’église Nostre-Dame douze cents escus d’or, 
afiin de les employer en douze plats d’argent, 
pour mettre douze cirons et les fonder à perpétuité. 
Et quant il print congié aux Cambrisiens, il 
s’excusa de Condé , et leur dict que ses gens en 
esloient vuidés, pour ce que ses engiens avoient 
tellement escroUé la muraille, lorsqu’il y tintsiège, 
qu’elle trébuschoit chacun jour par grosses mas- 
ses es fossés, et ne leur estoit pas possible de plus 
avant y séjourner. 

Il avoit à sa première venue à Cambray, faict 

effacer et planer les armes de l’Empire , tant à la 
chambre de la ville comme aux portes ; au messager 
et baslonnier d’icelle , si leur feit porter en ce lieu 
les plaines armes de France. Mais à son dernier 
parlement, il commanda de les osier pour y remettre 
le très saint aigle impérial , ainsi que paravant por- 
toient, et leurdict en telle manière. «Nous voulons 
» que vous soyez neutres et demeurez de telle con- 
» dition que vous soliez estre. Nous sommes viconle 
»> de votre cité , et voulons garder nostre jurisdic- 
» lion , et le droit que nous y avons. Et au regard 
» de nos armes , vous les oslerez quelque soir, et y 
» logerez vostre oiseau, et direz qu’il sera allé jouer 
»> une espace de temps , et sera retourné en son lieu 
» ainsi que font les arondelles qui reviennent sur le 
>» printemps. » Et atant se partist le roy de Cam- 
bray^ mais Marraffin se fourra au chastel de Seles , 
et ne s’en alla jusques au dimanche en suivant. 
Du parlement du roy, ensemble de la vuidance 
des François qui occupoient le pays, assez piteuse- 
ment foullés , travaillés de soubz leur verge , fut 
resjouy , lequel louoit Dieu haultement , et bénis- 
soit cent fois le jour , les médiateurs et facteurs 
par qui ce très excellent bien luy estoit à coup ad- 
venu. 

Nonobstant ces petites trêves et la retraicte des 
François, monseigneur le duc d’Auslrice ne se 
defiit de son armée, ains l’entretint et augmenta 
chascun jour. 11 se deslogea de Saint-Saulve ^ et 
pour plus approcher frontières d’ennemys, il s’en 

alla devers Douay , puis marcha avant jusques au 
pont de la Sauch , où les Flamens, à grande puis- 
sance , le vindrent haultement servir. 

En ce temps, le perron de Liège, que monsei- 
gneur le duc Charles, que Dieu absolve ! avoit faict 
amener à grand triomphe , et honorablement col- 
loquer au quartier de la bourse à Bruges , par la 
licence de monseigneur le duc d’Austrice , fut 
ramené en son pays. 


CHAPITRE LIX. 


Comment madame Marye ducheste d’Austrice, eapouse au duc Maximi- 
linn, accoucha de son premier enfant eu la ville de Bruges et du bap- 
tesme d’iceluy qui se fcit à Sainl-Donal. 

Durant le temps que monseigneur le duc d’Aus- 
trice tenoit les champs en frontière d’ennemys, 
comme dict est, et labouroit au salut de la chose 
publique, madame d’Austrice, son espouse, seullc 
fille au duc Charles, que Dieu absolve ! se travailloit 
d’autre costé pour le bien des pays; et accoucha 
d’un beau fils en sa ville de Bruges , environ trois 
heures au jour, le vingt-deux de juing , l’an 
soixante et dix-huit. 

Nouvelles espandues par le monde de la nativité 
de ce très noble et désiré enfant, donnèrent 
grande réjouissance aux bien - vueillans et vrays 
amys du jeune prince , et causèrent grand desplai > 
sir aux bataillans et ennemys de sa province. 

Sur tous aiiltres qui s’en esjouissoient , le povro 
commun et menu peuple tles pays longuement op- 
pressés de tirannie estoit tant joyeux en cœur, 
qu’il ne luy souvenoit de nulle tribulation précé- 
dente. 11 estoit comme relii’é de limbe et revenu 
de ténèbres à lumière, et ne se reputoit moins 
heureux du peuple d’Israël , lorsqu’il issit de la 
misérable servitude du roy Pharaon ; sa tristesse 
estoit convertie en liesse , sa douleur en douceur, 
son hélas en soûlas, son malheur en valeur, et non 
sans cause. Car ainsi comme la triomphante et che- 
valeureuse maison de Bourgongne estoit déclinée 
et tournée à ruyne par carence de preux suppôts 
desquels la mort avoit faict son amas, aussy povoit 
elle estre haultement relevée en la bien heurée 
naissance d’un très noble hoir masle, précieux per- 
sonnage, dont Noslre Seigneur de sa grâce l’avoit 
haultement pourveue, en espérant qu’en temps 
futur il sera le baston de nostre vieillesse , la gloire 
de nostre pays, le fort bras de nostre querelle, le 
glaive de nos ennemys, et le port de nostre salut. 

Très dévotes et solemnelles processions et pré- 
dications notables furent faictes par les bonnes 
villes de l’obéissance de ceste excellente princesse, 
mère très noble de nouvelle accouchée , laquelle 
estoit bénie de mille bouches , et louée sur toutes 
dames, quant elle avoit produict le noble fruict 
qui refectionnoit de joie les cœurs tristes et désolés. 

Grandes chères, grans festemens de feux, de 
danses et d’esbat s’en faisoient en plusieurs lieux , 

souverainement en Bruges, par l’espace de trois 
jours, en Gand , en Brabant et en Flandre. 

Quant le duc sceut ceste nouvelle , il loua Dieu 
de tout son cœur. Tout son ost pour le conjouir de- 
menoit leste inestimable ; chansons mélodieuses par 
diversescompagnies furent chantées et prononchiées 
de voix humaines, de clairons et d’autres divers 
nistruments; dont pour trouver la datte de cette na- 
tivité, quelqu’un voulut composer ce métré : 
« Omnibus acceplus régnât novus ecce Philippus. » 

Grands préparatures se firent pour le baptise- 
ment de ce nouvel seigneur ; et fut faicte une gal- 
lerie de bois , large de huict pieds , eslevée sur 
deux cubites , commenchant à la porte de l’hostel 
du duc , passant par la rue de Saint-Amant au tra- 
vers du marché, et finant à l’église de Saint-Donat, 
dedans laquelle , au mylieu de la croisée de la nef, 
esloit un grand hourt, où furent assis et cloués 
les fons fermés à la clef, armojés des armes de 
Bourgongne , et noblement parés d’un très riche 
pavillon; eten unechapelle, audextre lez du chœur, 
y eut un licttout tendu de drap d’or ; pareillement 
la croizée de l’église et le dossal furent tendus de 
très riche tapisserie ; et les unes de couleur blan- 
che , noire , et vermeille. 

Ces préparations achevées, le vingt-huitième jour 
du mois de juing_, an susdit, l’enfant fut porté àbap- 
tesme par la dicte gallerie, où il y avoit quatre cent 
torses à chascun costé du hourdage, tenues fermes 
en leurs estans par aulcuns gens de mestier j et fut 

conduict à Sainl-Donat en très Ijelle procession , 
laquelle fui encominenchée par deux cents hommes 
de la loy de Bruges^ et aulcuns députés de Gand et 
du pays de Flandres , portans chascun une torse en 
leurs mains. Quatre-vingt gentils-hommes servi- 
teurs de l’hostel, quarante à chascun costé, mar- 
choient après eux, portans pareillement chascun sa 
torse ; et les suyvoient le collège de Saint-Donat , 
messeigneurs les chappellains de la chapelle do- 
mestique du duc, huict abbés, et monseigneur 
l’évesquede Sareple, tous revestus de riches aorne- 
mens. Et ensuyvant ces notables prélats , marchoit 
très révérend père en Dieu , monseigneur l’évesque 
de Tournay, chancellier de la Thoison-d’Or. Après 
messeigneurs de l’église , lindrent ordre les sécu- 
liers , monseigneur le prothonotaire de Bourgon- 
gne , le jeune bastard de Bourgongne , messei- 
gneurs de La Laing , de la Hamaide et Huges de 
Meleun , Et puis vindrent trompettes , roys d’ar- 
mes, ethéraulx. Devant ceux qui portoienl aucunes 
riches choses servans au saint mystère de ce bap- 
tisement^ précédèrent douze nobles chevaliers 
ayans chascun , la torse au poing. Desquelles choses 
l’aube aornée de riches pierreries, fut portée par 
monseigneur de Renty, les bachins d’or et une ser- 
viette par monseigneur de la Gruthuyse, la salière 
et le sel parLoys, monseigneur de Luxembourg, 
fils de monseiffneur le connestable , et le ciron de 
viergecire par le fils de messire Adolphe de Gheldre^ 
les huyssiers marchans en très belle ordonnance. 

Très haulle et très noble princesse , madame Mar- 
guerite d’Yorcq, ducesse de Bourgoingne, vestue 
d’une robe de velours noir , adextrée de très bault 
et puissant prince, Adolphe de Clèves, seigneur de 
Ravestain, etsenestrée de haut et puissant seigneur 
monseigneur Pierre de Luxembourg, comte de 
Saint-Pol, de Brienne et de Marie , portoit l’enfant 
entre ses bras, dessus lequel estoit une très riche 
couverture de drap d’or cramoysi, fourrée d’ar^ 
mines à longue queue , laquelle portoit madame 
Adriane deBourgongne,espeuse à monseigneur de 
Ravestain; et estoit la dicte dame vestue d’orfabverie 
la plus riche de jamais; et esloient auprès de la dicte 
duchesse Marguerite, pour la servir et assister, mes- 
sire Guillaume de Baulme , seigneur d’Erlan , son 
chevalier d’honneur, et raessire Josse de La- 
laing , seigneur de Montigny^, chevalier d’hon- 
neur de madame la duchesse d^Austrice ; après 
lesquels marchoient, mademoiselle de Gheldres, et 
madame Agnès de Bourbon , cousine gernaaine 
à ma dicte dame , accompagnées de messire 
Phelippes de Homes , seigneur de Gasbecque et 
Baussignies ; et avoitsuyte, de madame Jehanne de 
Bourgogne, fil) e de monseigne ur le bastard, dame de 
Culembourg, de madame delà Gruthuse et aultres 
plusieurs grandes dames et damoiselles de la court; 
et madame de Hallevyn, dame d^honneur de ma- 
dame d^Austrice, demeura auprès de la dicte dame, 
pour raccompagner. 

La procession passée en très grand bruict et no- 

table ordonnance , estoient expectants l’enfant 
auprès des fons à Saint - Donat , très révérend 
père en Dieu monsei^neur l’évesque deïournav; 
présens et assistans , monseigneur de la Grut- 
Huyse, comte de Wincestr^, chevalier d’honneur, 
le seigneur de Molenibaix , premier maistre d’iios- 
tel de madame d’Austrice , le doyen de Sainct-Du- 
nat , maistre Philippe Ciron , premier chapellain 
de la chapelle ordinaire de monseigneur le duc , 
maistre Jelian Parmentier confesseur de madame 
d’Austrice, maistre Dominique et Jehan de Lan- 
noy , médecins. Et pour appeller la grâce du 
Sainct-Esprit , et affin que Nostre Seigneur eusist 
agréable le sainct mistère du divin sacrement qui 
se préparoit à faire , mon devant dit très révérend 
père en Dieu , monseigneur de Tournay , com- 
mencha à chanter le f^eni Creator; puis baptisa 
l’enfant qui fut appelé Philippe, et tenu sur fonds 
par madame Marguerite, ducesse de Bourgongiie , 
qui luy donna un très riche fremail, vallisant la 
somme de vingt mille escus, par monseigneur de 
Ravestein qui luy donna nne très riche espée , et 
par monseigneur de Saint'-Pol qui luy donna un 
riche et bel armet et une fleur de lis d’or. 

Item avec ce, ceux de Bruges lui donnèrent qua- 
tre flacons et une couppe et quatre grans pots 
d’argent. 

Le baptesme accompli, on chanta le Te Deiim 
laiidamus. L’enfant fut monstré à tout le peuple 
qui fundoit en larmes de joie ; et quant il fut 

faschié et adminitré par les sages dames et la nou- 
rice qui moult bien en soignoit , ma dessusdicte 
dame Marguerite, sa très noble marine, le rap- 
porta moult honorablement et à grand Iriumphe, 
à riioslel de monseigneur le duc son père, par ces 
mesmes galleries. Et furent apportés les dons des 
parins et marine , par Charles de Groy, seigneur de 
Renty , par le seigneur de Quieurain et par Hughe 
de Melleun , fils de monseigneur le vicomte de 
Gand. Et ce jour , monseigneur de Molembaix 
semoit or et argent avant les rues et au travers 
du marché en très grande abondance. Pourquoy 
les trompettes démenant grand resjouyssement , 
ensemble les héraults cryoient haultement : Lar- 
gesse ! L’enfant saulvement rapporté, sans quelque 
destourbier, à l’hostel dessudict, madame de Bour- 
goingnesa marine, entra en une chambre tendue de 
très riche tapisserie d’or, où estoit un dressoir riche- 
ment garni, un lictde parement, et un aultre où- 
madame couchoit , avironnée de dames et damoi- 
selles à grand planté , et gardée par messire 
Robert de Menneville , son maistre d’hostel , et 
monseigneur de Mousqueron , maistre d’hoslel 
de madame Marguerite de Bourgogne ; et là fut 
ce nouvel chrétien appellé Philippe , présenté 
à sa très redoubtée mère , madame d’Auslrice , 
qui le receut à très grand joye j puis on donna 
vin et espices. 


Digitized by Google 


(. 478 ) 


DE JEAN MOLIWET. 


l63 


CIIAPITIIE LX. 


Trêves accorde'cs pour un an entre le roy de France et monseigneur le 
duc d’Auslrice. 


Monseigneur le duc d’Austrice se deslogea du 
pont à la Saulcli à tout fière et grosse puissance, 
et tint son camp lez le pont à Wendin. IjO roj de 
France d’aultre coslé se tenoit en Arras, aviron- 
né de son armée, laquelle on estimoit à trois 
mille lances et quinze mille francs archers ; 
Dont pour pacifier les parties, ou parvenir à 
quelque bonne trêve , plusieurs ambassadeurs nota- 
bles furent envoyés d’un costé et d’autre , mais rien 
ne se povoit conclure. Le roy fit présenter un che- 
val noir au duc, moult richement paréd’orfabverie, 
et de riche drap d’or. Finablement monseigneur le 
conte de Chimay , fort affecté à la chose publique , 
fut envoyé par le duc vers le roy; lequel, après 
plusieurs voyes ouvertes, besongna avec luy telle- 
ment qu’il rapporta les trêves pour un an, publiées 
par pays en la forme et manière qui s’en suivent. 

«Maximilian et Marye,et,àtous,etc.Commepour 
eschever les grans maux et inconveniens qui sont 
advenus, et encoire peuvent advenir, à cause des 
guerres, divisions, questions et différons entre le 
roy d’une part, et nous d’aullre, plusieurs jour- 
nées ayentesté tenues entre aulcuns commis et dé- 

11 . 

pûtes de parleroj, et aultres députés et commis de 
par nous, pour icelle guerre et division pacifier et 
accorder; aus quelles journées les dictes questions et 
différens n’ayent peu eslre pacifiés , et encoires ne 
sepourroient mettre à fin durant les troubles et ri- 
gueurs qui chascun jour surviennent à cause de la 
guerre: pourquoy, ayt semblé à plusieurs notables 
gens d’un party et d’autre nécessaire de faire et 
prendre quelque trêve et abstinence de guerre, 
pendant laquelle les moyens se puissent mieux et 
plus honorablement traicter et practiquer pour , à 
l’ayde de Dieu, parvenir au bien de paix finalle, à 
laquelle nous ayons tous-jours eu et encoires avons 
le cuer et affection. 

» Considérant que le dictbien de paix est le plus 
grand , plus fructueux_, et le plus acceptable à Dieu 
qui puist estre en ce monde; et à ceste cause, pour 
l’honneur de Dieu nostre créateur, pour eschever 
l’elFiision du sang humain , et les aultres maux et 
inconvéniens , foules et oppressions , qui par la 
dureté de la guerre , peuvent chacun jour souffrir 
le povre peuple , duquel tout prince vertueux doibt 
avoir singulière compassion : Nous, par l’advis et 
délibération de plusieurs seigneurs de nostre sang 
et linage, gens de nostre grand conseil , avons faict, 
conclu et accordé entre le roy et nous , et tous les 
pays, terres et seigneuries, et subjectz d’une part 
et d’aultre, trêves générales en la forme et manière 
contenue ès articles dont la teneur s’en suit. 

» Premièrement , seure et léalle trêve, seur estât 
. et abstinence de guerre a été faicte,prinse, conceute 

et accordée entre le roy d’une part, et les duc et 
duchesse d’Austrice , d’autre part , tous les pays , 
terres , seigneurie , et suhjects , tant d’une part 
comme d’aultre , par terre , par mer et par eaux 
douces, pour un an entier commenchant le onzies- 
me jour de ce présent mois de juillet, et finissant 
ensemble pour l’an révolu que l’on dira mil quatre 
cent soixante et dix-neuf, l’un et l’aultre jour 
inclus et jusques au soleil levant le jour en suivant 
le dernier jour de la dicte trêve. 

» Item durant laquelle trêve cesseront d’une part 
et d’autre toutes hostilités et voyes de faict , et ne 
seront faicts par ceux de l’un party sur l’aultre 
aucuns exploicls de guerre, prinses ou surprinses 
de villes, cités , chasteaux, places ou forteresses à 
présent estans ès mains et obéissance de l’un ou 
de l’autre party , quelque part qu’elles soient si- 
tuées, par assaults, par siège, d’embles, par eschel- 
lemens , compositions on aultrement , en quelque 
manière que ce soit , pour occasion ne soubs cou- 
leur de debtes , obligations , hypothèques , don- 
nations de marriage , aliénation , vendition , ces- 
sion , transport , douaire , usufruit , tiltre de 
hoirie , succession ou aultrement , par quelque 
tiltre de droict que aulcun des princes ou de leurs 
subjectz ou aultres quelconques y voudroient ou 
pourroient demander ou prétendre, semblablement 
démarqué QU contremarque de reprensaille, ne soubz 
quelconques aultres couleurs , ne en quelque ma- 
nière que ce soit. Supposé ores que que les sei- 

gneurs ou hahitans des dictes villes , cités , chas- 
leaux , places ou forteresses, ou ceux qui en au- 
ront la garde , les voulsissent rendre , bailler ou 
délivrer, de leur volonté ou autrement, à ceux du 
parti et obéissance contraire, et s’il advenoitque par 
quelque voie et manière lesdites villes, cités, chas- 
teauxou forteresses fussent prinses par les princes ou 
aulcuus de l’un party sur l’aullre , celui duquel sera 
faicte la dicte substraction ou surprinse, sera tenu 
de rendre ou restituer , ou faire rendre ou resti- 
tuer plainement la ville ou chasteaux , places ou 
forteresses à celuy sur qui la dite surprinse auroit 
esté faicte , dedans quarante jours après la somma- 
tion sur ce faicte de l’une partie à l’aultre, ou 
plustost se bonnement faire se peult, sans délayer la 
dicte restitution pour quelque cause que ce soit 
ou puisse estre. Et au cas que faulte y auroit de la 
dicte restitution dedens les dicts quarante jours, le 
parti duquel la dicte surprinse auroit esté faicte 
porra recouvrer la dicte ville ou villes , cités, chas* 
teaux , places et forteresses , par siège , assaults, 
eschellement , emblée , composition, par voye de 
hostilité , de guerre ou aultrement , sans ce que 
le prince ou aulcuns subjets de l’aultre party y 
donne resistement ou empeschement, etsansceque, 
àl occasion delà guerre et hostilité quise feroitpour 
le recouvrement de ladicte place, seur estât ou absti- 
nence de guerre ne puisse estre dictes ne entendues 
estre rompues ou enfraintes , mais demeureront ce 
nonobstant en leur force , vigueur et vertu. Et 

avec ce le prince qui dedens les dicts quarante 
jours, ou plnslol se faire se peut , n’aura faite la 
dicte restitution , sera tenu de rendre et payer tous 
coustz , frais , despens , dommages et intérests qui 
auroient esté faietz et soustenus, en général et par- 
ticulier, à celuy ou ceux sur qui la dicte surprise 
auroit esté faicte. Et ne polra celuy qui aura faict 
la dicte surprise , avoir grâce ou pardon de son 
prince^ sans le consentement de l’aultre prince sur 
qui la dicte surprinse auroit esté faicte. 

» Item durant icelle trêve , tous les subjeetz de 
l’un ou de l’aultre parti , soient gens de guerre, 
marchans ou aultres , de quelque estât ou qualité 
qu’ils soient , pourront coinquer , marchander et 
faire toutes leurs négociations et besongnes les 
V uns avec les autres, seurement, saulvement, sans 
que aulcun mal empeschemenl ou deslourbier leur 
soit ou puist estre fait en corps ny en biens, par 
quelque manière ou action que ce soit , si ce n’est 
par voie de justice , et pour debtes ou débets 
qu’ils auroient commis depuis le temps de ces pré- 
sentes trêves , aulcune chose puisse estre demandée 
par eux de l’un parti à l’aultre , de] povoir entrer 
dedens les dictes villes et places fortes , sans de- 
mander congé, pourvu qu’ils ne feront ne pour- 
chasseront chose prejudiciable au_ party et obéis- 
sance auquel seront les villes ou places de ceux 
où ils viendront. 


» Item et au regard des nobles et aultres gens de 
guerre, ils ne pouront entrer dedens aulcunes des 
dictes villes et places fortes, et pour tel temps que 

ledit congé leur sera donné ; et samblablement n’y 
poliront entrer sans le dict congé, et pour le temps 
qui leur sera donné, les jirélats seigneurs, ou autres 
qui aurontenleurcornpagnieplusdedouz. chevaux, 
» Item, pendant ladicte trêve, le roy de sa part, 
et ledit duc et ducesse d’Austrice de la sienne, 
joyront et démoliront saisis chacun des villes , 
places et pays qu’ils tiennent à présent, réservé 
que le roy, dedans un mois prochain venant^ fera 
délivrer à mon dict seigneur d’Austrice , ou ès 
mains de qui il luy plaira, tout ce qu’il tient en la 
comté de Bourgogneet ès appartenances d’icelle, 
cl semblablement en la comté de Haynault. 

» tous les prélats d’église, aussi nobles, mar- 
chans et autres de quelque estât qu’ils soient , 
jouyront pendant le temps de la dicte trêve, de la 
revenue de leurs bénéfices, terres, seigneuries, 
renies héritables ou viagères, sur qui les dictes 
rentes soient dues, par les princes ou par aultres, 
aux subjeetz de l’un party ou de l’aultre , no- 
nobstant quelque don ou déclaration qui ait esté 
faicte à l’occasion de ces dernières guerres , et 
quelque rachat qui auroit esté faict des dites ren- 
tes , ou quelque bannissement faict par ceux de 
l’un party d’aulcunes personnes de l’aultre party; 
et au regard des places fortes, elles demeureront 
ès mains et en l’obéissance où elles sont; et seront 
gardées les dictes places aux despens de la reve- 
nue d’icelle ; et pour la dicte garde sera prinse la 
tierce partie de la revenue des terres et seigneuries 
despeiidans des dictes places fortes. 

n Item , et pourront ceux cjui auront la dicte re- 
venue des dictes places, terres et seigneuries, com- 
mettre recepveur et officier de justice , pourveu 
qu’ils aient tenu et tiennent le parti et obéissance 
du prince soubz l’obéissance et party duquel les 
dictes places et seigneuries sont à présent , par les 
mains de quelques recepveurs , et ce sur les plus, 
chers deniers de leurs receptes ; et au terme 
qu’elles escherront , sera baillée paye et délivré la 
tierce partye des dictes revenues à ceux ès mains 
desquels seront les places fortes. 

» Item et s’il estoit question ou différent touchant 
les dictes rentes et revenues , ou aultre chose à 
quoy l’on doibt revenir par vertu de ceste trêve, 
il sera au choix et option de demander de soy 
pourvoir sur ce devant les conservateurs de la dicte 
trêve, ou devers les baillys ou aullres ôfficièrs 
ordinaires, en l’obéissance, pouvoir et juridiction, 
èsquels seront situées et assises les dictes rentes, 
et entre aullres choses à quoi ledict demandeur 
voudra revenir par vertu de ceste dicte trêve. 

» Item , nulles des villes, places, villages, ou 
maisons estans ês mains dont est débat ou que- 
relle entre les dicts princes, ne seront gaslées, 
pillées , ou détenues durant la dicte trêve par 
boutement de feu en quelque manière que ce 
soit. 

» Item, durant ceste dicte trêve ne seront par les 
gens de guerre de l’une des parties sur l’autre de 
leurs alliez qui y voldront estre comprins , faictes 
aulcunes prinsesou ranchonnement de prisonniers. 

de bestes ou autres biens quelconques, deslrousses, 
pilleries , logis apportés , de quelque manière que 
ce soit; aincois seront et démoliront tous les subjectz, 
de l’un party et de l’autre , et de leurs alliés qui y 
voudront estre compris en ceste présente trêve, 
de quelque estât, qualité, nation ou condition 
qu’ils sont, chacun en son party et obéissance, sûre- 
ment, saulvement , et paisiblement de leurs per- 
sonnes et de tous leurs biens. Et pourront marchan- 
der , labourer et faire pourvoir à toutes leurs 
aultres besongnes, marchandises, négociations et 
affaires, sans destourbier ne empeschement quel- 
conque, et tout ainsi que en temps de paix. 

» Item J à esté expressément dict que, se aulcune 
chose estoit faicte ou attentée au contraire de ceste 
trêve, seur estât, ou abstinence de guerre, ou 
aulcuns des poincts ou articles contenus en iceux, 
ce ne tournera ne portera préjudice fors seulle- 
ment à l’infracteur ou infracteurs. Et ce nonob- 
stant, demoura tousjours ladicte trêve durant le 
temps d’icelle en sa force et vertu ; lesquels infrac- 
teurs ou infracteur en seront punis si griefvement 
que les cas le requerreront ; et seront les infrac- 
tions reparées et remises en premier estât et deu 
par les conservateurs des dictes trêves , cy après 
nommés, ou leurs substitués ; lesquels commence- 
ront à besongner sur les réparations dedens six 
jours après qu’elles seront venues à leur congnois- 
sance. Et pour icelle faire, se rassembleront les 
dicts conservateurs, ou leurs substitués d’une part 
et d’auUre, au lieu qu’il sera advisé, et ne partiront 

d’ensemble , jusques à ce qu’ils auront appoinclé 
et pourveu sur les dictes réparations ; et y beson- 
gneront le plus promptement que faire se polra. 

» Item , et es marches de pardeca y aura deux 
conservateurs ; c’est assavoir , pour la part du roy, 
monseigneur de Baudricourt; et pour la part de 
mesdicts seigneurs et dame d’Austrice, monsei- 
gneur de Fiennes. Et pareillement es marches de 
Bourgongne y aura deux conservateurs ; c’est as- 
savoir , pour la part du roy , monseigneur de Chau- 
mont , comte de Brienne , gouverneur pour le roy 
de Bourgongne et de Champaigne ; et pour la 
part de mesdicts seigneur et dame d’Austrice, 
monseigneur de la Bastie ; et pour les marches de 
Luxembourg, ledict seigneur de Baudricourt y 
commettra conservateur tel qu’il advisera. Et pour 
la part de mesdicts seigneurs et dame d’Auslrice, 
messire Claude de Noef- Chastel, seigneur du 
Fay. Et semblablement pour toute la mer y aura 
deux conservateurs ; c’est assavoir , pour la part 
du roy , monseigneur l’admirai de France ; et pour 
la part de mesdicts seigneur et dame d’Austrice , 
messire Josse de Lalaing, seigneur de Montigny. 
Lesquels conservateurs, chacun en ses marches, 
polront substituer et commettre en 1 eur lieu, là 
où ils voiront qu’il sera besoing ; ausquels subs- 
titués et commis lesdicts conservateurs , se bon leur 
semble, donront puissance pareille à la leur. 

» Item et lesquels conservateurs ou leurs substi- 
tués d’une part et d’aultre seront tenus de eux as- 
sembler, pour le moins de quinze jours en quinze 

jous, ès limites du roj, et une fois es limites de mes- 
dicts seigneur et dame d’Austrice, ès lieux propices 
et convenables qu’ils adviseront pour coinquerdes 
doléances qui y seront survenues d’une part et 
d’aultre touchant les choses despendantes de cesle 
dicte présente trêve, exécutée réalmenl et de faict, 
et à ce constraincts les subjects de l’un et de l’autre 
party, nonobstant oppositions ou appellations quel- 
conques, et sans ce que les condamnés puissent 
avoir ne obtenir aucuns remèdes au contraire par 
quelque manière que ce soit. 

)) Item s’il advenoit que pendant le temps de la- 
dicte trêve aucuns des conservateurs nommés d’un 
des partjs et d’autre allassent de vie à trespas, .en 
ce cas le roj de sa part, et mesdicts seigneur et dame 
d’Austrice, seront tenus, dedens un mois après, 
nommer , ou mettre et establir, en lieu de celuy 
ou ceux qui seront trespassés, aultres conservateurs 
qui auront telle ou semblable puissance que ceux 
qui sont nommés en ceste présente trêve. Et ce 
pendant les substituts qui auront esté commis pou- 
ront user de leur puissânce et substitution pour la 
conservation de icelle trêve. 

» Item et en ceste trêve sont compris les alliés 
d’une part et d’aultre cy-aprês nommés, se com- 
pris y veulent estre. C’est assavoir, pour la part 
du roy , très hault et très puissant seigneur l’em- 
pereur et les princes et électeurs du saint empire, 
le roy d’Angleterre , le roy de Castille et de Leon, 
le roy d’Escoce, le roy de Danemarche, le roy de 
Jherusalem et de Sicille, le roy de Hongrie, la 

«lucesse de Savoje, le duc son fils, et toute la 
maison de Savoje, le duc Sigisniond d’Austrice, 
le duc de Lorainne, le duc de Milan, le duc et 
seigneurie de Venise, la seigneurie et commu- 
nauté de Florence, la seigneurie et communauté 
de Bernes, l’evesque de Metz, les confédérés et 
alliés delà grande et ancienne ligue d’Allemaigne, 
aussi les princes confédérés de la nouvelle ligue 
d’Allemaigne, ceux du paysde Liège qui se sont dé- 
clarés pour leroj, et qui se sont déclarés ou veulent 
se déclarer pour son part j. El pour la part de mes- 
dicls seigneur et dame d’Austrice, le roj d’Angle- 
terre, le roj de Castille et de Leon , le roj de Hon- 
grie , le roj de Portugal , le roj d'Arragon , le roj 
Fernand de Naples, le roj d’Escoce, le roj de 
Poulongne , le roj de Danemarke , les électeurs 
du Saint Empire , le duc Sigismond d’Austrice, le 
duc de Bretaigne, le duc de Bavière, le duc Lojs 
en Bavière, conte de Weldenez, la ducesse de 
Savoje, la maison de Savoje, le duc de Glèves, 
l’évesque de Liège , l’évesque de Metz , le duc de 
Jullers, le conte palatin du Rin, le duc et sei- 
gneurie de Venise, le duc de Milan, le conte de 
Romonl , le marquis de Baulde , l’evesque de Cam- 
firaj, l’evesque d’Ütrecht, l’evesque de Muns- 
ter , et les ligues d’Allemaigne anciennes et nou- 
velles. Lesquels alliés d’une part et d’aultre seront 
tenus de faire leurs déclarations dedans quatre 
mois prochains venans, s’ils veulent estre compris 
ou non en cesle trêve. 

nllem et pour venir au bien de paix final seront 

esleuspar le roy d’une part six notables hommes, 
et par mesdicts seigneur et dame d’Austrice, au- 
tres six notables chevaliers, lesquels , comme mé- 
diateurs et arbitres, auront puissance de juger, 
décider et déterminer dedens six mois prochaine- 
ment venans, de toutes les questions, querelles et 
différens estans entre le roj et mesdicts seigneur 
et dame d’Austrice , eu commenchant à celles des 
querelles que mesdits seigneur et dame d’Austrice 
voudront premièrement mettre en avant, et en 
ensuite à celles du toy. Et au cas que lesdicts ar- 
bitres ne polroient accorder, sera esleu et choisi, 
du consentement du roy et de mesdicts seigneur 
et daine d’Austrice concordablement^ un super-ar- 
bitre , pour avec lesdicts arbitres décider et déter- 
miner des choses dont iceux arbitres seront demou- 
rés en discord. Tout selon le contenu des trêves 
qui sur ce sont faites. 

» IteîTi le roy de sa part et mesdits seigneur et 
dame de la leur requerront le roy d’Angleterre et 
ceux des ligues d’Allemaigne , s’il y a aulcuns 
d’eux qui par force , hostilité , ou guerre ouverte, 
par siège, par assault, par emblée, par eschelle- 
ment ou aultrement, prende aulcune ville , place 
on forteresse sur l’aultreparty, en enfreignant les- 
dites trêves^ qu’ils veullent donner ayde et assis- 
tence à celuy sur qui ladicte place ou forteresse 
sera ainsi surprise, au cas qu’il ne soit réparé, et 
samblablement contre celuy qui sera refusant de 
tenir la sentence desdicts arbitres. 

» Item et au cas que le roy de sa part et mesdicts 

seigneur et dame d’Austrice de la leur roinpe- 
roient* par guerre ouverte ceste présente trêve, 
est pourveu que parladicle guerre ouverte rompera 
trêves, perdera le droict et action qu’il prétend ês 
choses coulentieuses entre le roj^ et inesdits sei- 
gneur et dame d’Auslrice. Sçavoir faisons que 
pour considérations des choses dessus dictes , et 
principallement de Dieu nostre créateur, aucteur 
de paix; mesmement, ayant regard à la proximité de 
lignage qui est entre le roy et nous, et singulière- 
ment en espérant de parvenir au bien de paix final : 
Nous, par l’advis et délibérations desdils seigneurs 
de nostre sang et linage, de gens de nostre grand 
conseil, lesdictes trêves, seur estât et abstinence 
de guerre avons faictes , acceptées , prinses , fer- 
mées , proumises , conclues et accordées ; et avons 
proumis et juré, prouinettons et jurons en parolle 
de prince, par la foy et serment de nostre corps, 
soubz nostre honneur et soubz l’obligation de tous 
nos biens , avec les sainctes évangiles , canon de la 
messe, par nous manuellement touchées pour ceste 
cause , de garder , observer , entretenir et accom- 
plir , et faire tenir et observer de poinct en poinct 
ladicte trêve et toutes les choses contenues ês arti- 
cles mentionnés en icelle, sans rien en laisser ne 
jamais faire ne venir au contraire , ne quérir quel- 
ques moyens pour y venir , ne pour en rien par- 
venir, ne faire ou faire faire quelques mutations 
des choses dessus dictes; et seaulcune chose estoit 
faicle , atténuée ou innovée au contraire par nos 
ofliciers et subjects de la faire reparer ; et des trans- 

grosseurs et infracteurs en faire telle pugnition 
que le cas le requiert , et en manière qite ce sera 
exemple à tous les aultres. Et en toutes les choses 
dessus dictes, nous sommes submis, submettons 
et obligeons par liypoteque et obligation de tous 
nos biens présens et à venir quelqueconques. Et 
aflin que ce soit ferme chose et estable, nous avons 
signées ces présentes de nostre main , et icelles 
faict sceller de nostre scel. Donné en nostre camp 
lez le vieux VVendin, le onzième jour de juillet, 
l’an degrace mil quatre cens soixante et dix-huict. 
Ainsi signé Maxiniilianus, par monseigneur le duc 
et madame la ducesse, et de secrétaire Wales. 

Ce sont les six personnages prins du costé du roy 
pour dire , décider et déterminer des questions et 
dilferens estaiis entre le roy et monseigneur et 
madame la ducesse d’Austrice , et dedans demy 
an prochain venans en la ville et cité de Cambray , 
c’est assavoir : maistre Loys d’Amboise, évesque 
d’Alby , cousin du roy , maistre Jehan de Mont- 
chenu, évesque deVivers, commandeur, Adetd’Ai- 
die, conte de Commignie, seigneur de l’Eseu lîoufle 
de Juge, conte de Castre, maistre Jehan Cham- 
bon , maistre des requestes en l’hostel du roy, et 
Raoul Pinchon , conseiller en la cour de parle- 
ment à Paris. » 

Ces trêves furent accordées sur espérance de 
parvenir au bien de paix final. Et pour coinquer 
avec les six personnages députés du costé du roy, 
furent pareillement ordonnés du party de monsei- 
gneur le duc d’Auslrice, très révérend père e» 

Dieu monseigneur l’evesque de Tournay, mon- 
seigneur de Fresnes , monseigneur l’abbé d’Afile- 
ghen , monseigneur de Ligne, monseigneur le pre- 
vost de Saint-Donat en Bruges , monseigneur de 
Labregement, maislre Thomas de la Pappoire , 
inaistre Jehan d’AulFay et aultres, qui se mirent 
en leurs diligences de eux trouver en la cité de 
Tournay , où ils séjournèrent l’espace de deux 
mois, surattendans et expectans lesdicls commis 
de par le roy; mais oncques n’y voulurent venir 
ni comparoir , et n’approchèrent plus près de 
Saint-Quentin. Ainsi se passoit toujours le temps 
sans besongner au principal. 

Tournisiens , qui pendant la guerre , tant par 
leur garnison que parleurs manans, avoient piteu- 
sement foullé le pays de Flandres et de Haynault, 
trouvèrent façon', par le moyen d’aulcuns person- 
nages do ce quartier , d’avoir leur traicté à mon- 
seigneur le duC d’Austrice. Et fut faict et accordé, 
environ la Saint-Martin, par tel si, que jamais ne 
debvroient recepvoir garnison pour les François, 
si le roy n’y esloit en personne ; et tous leurs biens 
confisqués pour les Bourguignons jusqu’à ce jour 
demouroienl perdus pour eux , avec aultres 
poincls et conditions qui sont hors de ma con- 
gnoissance. 

CHAPITRE LXl. 


De l'horrible conspiratioa et meurtre qui advint en ce temps en la ville 

de Florence. 


üeux lignages famés par le monde univers pour 
leur merveilleuse richesse, semblables d’estat et de 
vocation , mais différeus de meurs et de condition , 
regnoient en ce temps en la très renommée et opu - 
lente cité de Florence. L’un estoit de la secte et 
parenté de Medicb , laquelle on disoit estre hu- 
maine , benigne , affable , très large et agréable 
au peuple , dont les principaux estoient Laurens 
et Julien , enfans germains de Cosme de Medicis. 
L’aultre estoit la génération ou famille de de Pacis 
et de Salviatis , lesquels ensemble estoient réputés 
prodigues, séditieux , rudes, ambitieux, et plains 
de grans présumptions , et à ceste cause estoient 
hays et desplaisans à aulcuns citoyens. Et pour ce 
que maudicte envye se conchoipt, engendre et pul- 
lule entre gens de pareille sorte , la faulse tortue 
serpente, ensemble hayne couverte, s’estoit secrè- 
tement nourie entre les haults cœurs élevés de ces 
deux bandes florentines. Tant embrasés furent 
d’ardant courroux, que les brandons de ire se 
allumèrent tellement que sept citoyens de Flo- 
rence , c’est assavoir Jacques de Pacis , Jacques 
Salviatis, l’archevesque de Pise, Jacques son frère. 

Jacques Poge, filzde Poçe le très éloquent orateur, 
Bernard et Baulduin , machinèrent, comme la voix 
courroit, et conspirèrent en la mort du lignaige de 
Medicis. Item et aulcuns estrangiers, comme Jehan 
Baptiste , messire Estienne , chapelain Jacques 
de Pacis , Anthoine Volateran , Regnier et Guil- 
laume , f urent souillés et maculés de cest horrible 
maléfice. Pour lequel mettre à exécution, fut advisé 
que par un dimanche devant l’Ascension y en l’an 
soixante-dix-huict , ledict messire Estienne chan- 
teroit la messe en l’église cathédrale de Florence , 
à laquelle se trouvoient de coustnme et se trouvè- 
rent ce jour Laurens et Julien , enfans de Medecis, 
ignorans toutes Ibis la conjuration. La.pluspart 
des conjurateurs furent présens à divin service pour 
mutiler lesdicts deux frères germains; et quant 
le chapelain eut lévé la très sainte el sacrée hostie, 
prolongeant son dernier memento, pour perpétrer 
ce meurtre lorsque le peuple estoit en grande 
dévotion , par certain signe qui fut donné , Ber- 
nard, Bauduin et François envahirent Julien , qui 
de rien ne se doubtoit. El de faicl ledict Bauduin 
tira sa dague, et le férit parmi le corps, tellement 
qu’il cheut quasi mort. Cela faict, François de 
Pacis , d’un poinchon qu’il avoit en main , luy fit 
plusieurs places mortelles. Ainsi rendit son esprit 
a Dieu ce jouvencel , comme agnel sacrifié au ven- 
tre de sa mère. Pendant le temps que ceste pro- 
phane impiété estoit exécutée, Jehan Baptiste, 
Anthoine et leurs complices , esprins d’un maling 

esprit , quéroient Laureiis de Medicis pour le met- 
tre au point de son frère ; et de faict Anthoine mit 
l’une main sur son espaule, et de l’autre lui vou- 
loit coupper la gorge ; mais quant Laurens sentit 
Je coup , sans point estre navré à mort , soubdaine- 
ment dévestit son manteau , dont il couvrit son 
bras senestre, et du destre, comme preux et liard^, 
tira son espée , et fit signe de charger sur ses enne- 
ni)'s. Et ceux , à demy espouvantés , prestement 
tournèrent en fuite ; mais Baulduin^ qui luy avoit / 
occis son frère, non saoulé de commettre sacrilege, 
luy vint livrer un grand assault ; et celuy avec ses 
amysse saulva en la tresorye. Quantce malheureux 
Rauduin se vit frustré de son exécrable attente , 
pour paroultrer sa rage furibonde , au rencontre 
qu’il fit du prévost de la famille de Medicis , luy 
donna tel coup et non plus qu’il le rendit mort 
dessus la place, et luy trespercha l’estomach. A 
l’heure que ce meschef advint estoient en ladicte 
esglise messire Raphaël , cardinal de Saint-George 
au voile d’or , nepveu au conte Jeromin , l’arche- 
vesque de Pise, Jacques Poge , Jacques Salviatî , 
suspicionnés et notés de ceste machination , en- 
semble multitude de révérentes personnes eccle- 
siastiques de leurs familles et sequelles ; lesquels 
voyans ce trouble dissolu , pour éviter pestilence 
mortelle, se saulvèrent au palais de Florence. Une 
grosse compagnie de jouvenceaux embastonnés de 
la maisnie de Medicis firent ouvrir la trésorie, et 
conduirent seurement jusques à son hostel Lau- 

rens, leur bon seigneur et maistre , assez honteu- 
sement navré. Lors fut Julien fort plouré ; lors fut 
Florence toute esmeute ; lors s’armèrent josnes et 
vieux; lors furent femmes désolées; lors firent 
enfans piteux cris ; et estoit chose lamentable à 
voir ceste horrible tempeste. Pour ce que la plu- 
part du peuple florentin avoit trouvé la secte de 
Medicis humble, courtoise et liberalle , il se adhéra 
à sa querelle et se tira devant son domicilie , le 
préservant de toute hostilité , et Iny presta faveur , 
force et subside. Puis quant ce peuple ouyl nou- 
velle qae le cardinal , l’archevesqiie et aultres de 
leur tire adverse s’estoient boutés au palais, pen- 
sans qu’ils se deffendroient , et que par l’ayde et 
secours de leurs fauteurs , adhérens et complices , 
ils pourroieut piller la ville et la livrer aux sac- 
quemans, ils se tirèrent celle part et par force en- 
trèrent léans. IjC cardinal fut de bien près gardé ; 
l’archevesque fut tenu prisonnier , et les aultres si 
rudement traictés , que oneques depuis ils n’eurenl 
joye au cœur. Jacques de Pacis, chef principal de 
la conjuration , ayant perdu l’espérance de mutiler 
son ennemy , cuida faire une grosse armée de 'cita- 
dins sur le marché, et se travailla moult de les 
alier et convertir à son party ; mais ils avoient son 
détestable cas en telle abomination que nul ne 
voulut s’adjoindre à sa querelle. Ceuxmesines qui 
estoient en la souveraine arche du palais le ner- 
sanldèrent de dards, de flesches et de pierres, et 
fut très durement navre. Quant il se trouva destitué 

d’honneur, d’amys et de santé de corps, il cuyda 
vuider hors des portes. Se fut suivy à grant effort , 
et fut appréhendé par un rude vilain , auquel il 
donna sept ducas, priant qu’il le voulsist occir ; mais 
le vilain ne s’i voelt consentir , et refusa or , ar- 
gent et prières. Ainsi qu’ils estrivoient ensemble 
et marchandoient de sa dolente mort , le frère de 
ce mesme vilain, rude et robuste, appellé Sci- 
pion , accompagné de huit aultres rustins, le prin- 
drent à force de bras, et le menèrent bon gré 
maugré , au plus bel bourg de la cité , où sans en- 
durer quelque torture, confessa son cas plaine- 
ment , et puis fut pendu par le col. Jehan Baptiste , 
persécuteur de Laurens de Medicis, Anthoine et 
sire Estienne , prestre , qui la grande messe avoit 
chantée , se tappirent en une abbaye ; mais ils fu- 
rent tirés hors , menés au dernier supplice , et es- 
tranglés d’un bout de corde. Tous aultres qui lu- 
rent vaincus et attaincts de ce faict enorme furent 
prins . proscripts ou tués. Pendant le temps que 
ceste zizanie , fureur maudite et oultrageuse rage, 
brusloit les cœurs |des mutins allumés de rechef, 
vindrent au palais sergeans, souldars, satellites, 
sattrapes et sacquemains furibondeux, lesquels par 
aspre violence brisèrent huis et fermetures; et sans 
crainte du perdurable juge ne des censures de l’é- 
glise , mirent la main sur ledict cardinal et le tin- 
drent prisonnier bien estroict, et comme loups 
rabis et foursenés devourèrent les simples ouailles. 
Ils occirent et de faict suffoquèrent sa très vene- 

rable famille , ensemble tous ceux de Perouse , les- 
quels accompagnoient ledict archevesque ; et qui 
plus est, en détestant les supposts catholiques, ils 
pendirent Francisque de Pacis à une fenestre du 
palais de Florence ; et à celle mesme fenestre , et 
en commun spectacle , s’il faut que je le dise , ils 
pendireul l’archevesque de Pise. O terrible com- 
motion de peuple, dérision desordonnuée , pro- 
terve génération , et tyrannie insatiable ! Penses- 
tu point que Dieu se vengera de l’opprobre faict 
à son serviteur? Penses-tu point que le saint apos- 
tol te maudira pour ta griefve insolence? Soiez 
certains, peuple desraistjonable , que le ciel, le 
monde et les quatre élémens te feront grosse guerre 
ouverte jusques à ce que tu auras reparée ceste 
grande esclandre. Encoires ne suffisoit-il aux mi- 
sérables ruraux d’avoir patibulé Jacques de Pacis 
en son vivant , se de rechef n’estoil perçu après 
sa mort ; car il advint peu de jours après, que les 
pluyes et terribles lavaches furent si grandes aval 
les champs, que laboureurs furent constraincts de 
retourner en la cité ; et pour ce que le corps dudict 
Jacques estoit bouté en terre saincte , ils imagi- 
nèrent que c’estoit contre droict et raison , car il 
avoit polu le temple de Noslre Seigneur ; se n’y 
debvoit reposer un seul jour , mais en debvoit estre 
expulsé du tout; et à ceste cause, par l’indigna- 
tion que Dieu en avoit prins , il envoyoit ce plu- 
vieux deluge qui destruisoit les bleds croissans en 
terres. Chascun crut ceste opinion ; dont à coups 

plus drus que freinions arrivèrent au sepulchre de 
Jacques , et desfou} rent sa charongne puante , et 
l’enterrèrent arrière en un jardin. Trois jours 
après, multitude d’enfans le desfouyrent, et puis 
en dérision le traînèrent parmi la cité avec le licol 
dont on l’avoit pendu. Lors fut gabé des habitans, 
pilé aux piedz, retourné en la fourche , servy d’or- 
dures et batu de ramons ; et quant le jour fut cou- 
vert de tenebres, il fut conduict de faloz et lan- 
ternes , et de plain vol rué en la rivière. Ce ziza- 
nieux litige et impétueux opprobre, venu à la 
coignoissance de la court romaine , despleut gran- 
dement à nostre saint père , tant pour l’emprison- 
nement de son cardinal que pour la très honteuse 
mort de son reverend archevesque , si inhumaine- 
ment traicté. Parquoy il destina son légat en la 
cité de Florence , requérant aux facteurs et parli- 
cipans du mesus, qu’ils restituassent ledict cardinal 
en sa francise et liberté : ceulx rendirent plaine- 
ment de vive voix que rien ils n’en feroient. Dont 
nostre saint père, non content de ceste ruse, 
comme hommicides, infâmes, sacrilèges et cou- 
pables de crime de leze majesté, les dénonça pour 
excoinuniés. 

CHAPITRE LXII. 


Comment anlcun* mutins de la ville de Gand s’eslevcrent contre mes- 
teigneurs de la j iisticc. 


Qüant mortelle division , laquelle peu som- 
meille, se vit expulsée et bannie d’entre les prin- 
ces pour une espace de temps par la vertu de trêves 
et de abstinence de guerre , celle, sans point estre 
en oyseuse , qiiérut aullre domicile pour monstrer 
ses cruelz exploicz. Et de faict, enlafindu mois de 
febvrier, se logea en Gand , et anima les mutins de 
la ville, tellement qu’ils s’eslevèrent contre mes- ' 
seigneurs de la justice , pource qu’ils vouloient 
haulser d’un denier au lot la malelolte de la petite 
eervoise. Secrètes rumeurs , grandes murmures 
et monopoles se tenoient de plusieurs Ganlhois , 
souverainement d’aulcuns mestiers, comme febvres 
et tisserans, lesquels secrètement s’armèrent, et 
firent grosses emblées en leurs maisons , sur l’in- 
tention de ruer jus et mettre à mort les principaux 
médiateurs ayant cause de cesle haulce. Messei- 
gneurs les officiers , le sonoz-bailly et aullres , 
adverlis de ceste conspiration , affin d’éviter plus 
grands inconveniens, et résister à leur soubdaine 
machination, firent mettre leurs gens en poinct , 
cuydans mettre les mains sur les conspirateurs ; 
mas iceux inesmes vindrent à main armée sur les- 

cücts seigneurs et leurs sequelles, contendans de 
toute leur force à les mutiler et deffaire ; et hur- 
lèrent les uns contre les aultres si rudement que 
trois ou quatre hommes des inestiers demourèrent 
mors sur la place. Aucuns aultres de leurs com- 
plices, armés et sortjs de basions, se boutèrent 
en une chapelle de laquelle ils firent forteresse, 
et la delFendirent contre la puissance desdicts sei- 
gneurs. Mais pour le monstre d’aucunes serpen- 
tines affûtées devant eux ilz vindrent tost après à 
mercj, et eurent les testes trenchées. Les doyens 
des febvres, des tapissiers et des tbserans de 
toiles , et soixante aultres , furent bannis , et les 
aultres emprisonnés. Environ huit ou dix mutins , 
soulliés et vaincus de ce crime , jugés à estre déca- 
pités, congneurent au destrolct de la mort que leur 
volonté estoit, s’ils pouvoient parattaindre la fin 
de leurs conceptions , de tuer les deux bail lys de 
Gand, les deux doyens, les eschevins des deux 
bancs, et finablenient tous ceux qui se fussent op- 
posés à leur folle insurrection. Pareillement es- 
toient conclus de piller les églises de Saint-Pierre , 
Saint-Bavon, les trois ordres mendians , les riches 
bourgeois de la ville et les lombards; etavoient 
proposé de marier riches vefves aux joesnes mutins 
de leur bende , et de renouveler la loy pour gou- 
verner Gand à leur mode. 

CHAPITRE LXIII. 


La prinsu du chatteau de Suies de Bokain et de Bcaurevoir. 


Ja soit ce que le roy de France à son dernier 
parlement de Cambray eut fait retirer ses enseignes 
de la cité en restaurant les armes impériales, et 
commandant à tenir neutralité comme dit est, tou- 
tesl’ois soixante ou quatre-vingts François, desquels 
estoit capitaine Louys de La Salle , se tindrent au 
chasteau de Selles , et mirent peine à fortifier 
pour dompter les Gambresiens et les tenir en 
grande subjection. Sur quoi aulcuns notables per- 
sonnages de la ville, doubtans que le roy ne mesist 
une très fière et très forte garnison dedens ledit 
cbasteau vindrerit à refuge à ceulx de Vallen- 
chiennes , où tant exploiclèrent par remons- 
trances ou supplications que les Vallenchienois 
leurbaillèrent cinquante Allemands bacquebutiers, 
une grosse bombarde, dix bombardiers, ung gros 
voglaire, un serpentin , trois tonneaux depouldre 
avec quatorze cb&iiots à mener manteaux et 
pavais. Monseigneur de Boussu, lors estant en gar- 
nison à Boucbain , pareillement le seigneur de 
Hercbies à tout quelque nombre de gens, don- 
nèrent faveur, assistance et secours aux Cainbre- 

siens, lesquels tous ensemble avoienl grant désir 
d’affuter bombardes et engiens pour assiéger les 
François. Mais aulcuns riches bourijeois de la ville 
favorisans à leur party avoient la pluspart de leurs 
biens dedans ledit chasleau. Se fut ceste emprinse 
rompue. Néantmoins les François tiroient, assez 
souvent sur lesdits bourgeois , tellement qu’ils en 
occirent à plusieurs fois de seize à vingt. Finable- 
ment ils se deslogèrent par appoinctement. Et pour 
ce que la place estoit ou debvoit estre neutre, 
partie des gens de messire Jacques de Luxem- 
bourg et partie des gens de monseigneur de Fien- 
nes , également portionnésen quantité, en eurent le 
gouvernement ; messire de Boussu et de Hercies re- 
tournèrent à leurs affaires; et l’artillerie dessus dicte 
sans quelque perte fut rendue aux Vallenchienois. 

Assez paisiblement^ l’espace de neuf mois, se 
niaintindrent ces deux parties dedans le chasleau 
de Selles; mais quant vint le vingt-huitième jour 
d’avril , an soixante-dix-neuf, les Bourguignons , 
par aulcuns adhérons qui les lavorisoient subtille- 
ment , entrèrent audit cliastel et mirent les Fran- 
çois qui léans esloient prisonniers on fond de 
fosse. Puis lendemain de matin , nos seigneurs de 
Boussu et de Habourdin, en tout deux cents lances, 
et les archers entrèrent par la porte Saint-Jehan 
dans Cambrai ; puis en belle bataille se rangèrent 
sur le marche ; dont Cambrisiens furent moult 
esbahis , car guaires de gens ne savoient leur 
veuue. Toutefois monseigneur de Boussu par ainsi 

parler les réconforta moult; et leur dit en sub- 
tance : « Messeigneurs , ne vous fourmonnez de 
» riens ; car ce que nous faisons vous tournera 
» à grant profit et utilité, et la besoguance en 
» sera bonne ». Lesquels François prisonniers 
en la foeillie furent délibvrés ; se reinenèrent leurs 
bagues. L’aprés-diner inesdits seigneurs et leurs 
compagnies se trouvèrent devant Crevecœur, Oisi, 
Esne, Laidaing et Houecourt, qui leur firent obéis- 


sance. 


Peu de jours après , Philippe, monseigneur de 
Ravestain, messire Jehan de Luxembourg; mon- 
seigneur de Boussu et monseigneur de Habour- 
din , ensemble leurs compagnies , considérans que 
fortune leur estoit favorable, avec la grande vo- 
lonté qu’ils avoient de bien besongner, se tirèrent 
vers Bohain , et tant exploitèrent qu’ils prindrent 
la ville. Les habitans d’icelle voyans que le chas- 
teau de Selles estoit tout réduit au parti des Bour- 
guignons se contentèrent de leur prinse, en espé- 
rant meilleur conséquence ; mais les gens de 
guerre setenoient au chasteau de Bohain atendans 
toutes adventures, parquoi ceulx de la ville furent 
assez, dolans pensans que la pareille division, si pro- 
chaine que de chief au membre ou de ville à 
chasteau , leur porleroit horrible préjudice , si ils 
n’estoient ensemble unis en un parti. Non repugnans 
en humbles prières et aigres remonstrances faisoient 
les dicts habitans à cest noble seigneur , aflfin d’as- 
saillir ledict chasteau, et leur présentoient secours , 

aide et adresse à leur povre petit povoir. Or estoit 
la place quasi imprenable , forte oiiltre mesure, 
et la mieux sortie d’artillerie que nulle forteresse 
prochaine ; et à ceste cause la seigneurie mettoit ce 
faict en la balance , car elle doubtoit enconvenan- 
cer chose , se la fin n’estoit glorieuse. Prouesse 
d’aultre costé les incitoit aux armes et leur pro- 
mectoit d’acquérir grant renom d’honneur perpé- 
tuel; et tellement que, tout pesé et mis le foible 
contre le fort, parce que monseigneur de Boussu les 
encouragea plus que nulle riens , ils se conclurent 
à l’assault, 

Les sommations accomplies , trompettes firent 
leur debvoir ; gens d’armes mirent main à l’œuvre ; 
archiers tirèrent de bon hayt ; ceux de la ville 
s’acquittèrent ; eschelles , pavais et taudis furent 
en bruit à cest estour ; iceulx du chasteau 
d’aultre costé se défendoient puissament. L’as- 
sault qui fut faict de six costés ou lieux dura de 
deux à trois heures , pendant lequel temps il y eut 
plusieurs proesses faictes du parti des Bourgui- 
gnons , lesquels entrèrent ens par les moisnets et 
aultres trouées. Ily avoitune fenestre barrée de fer, 
laquelle , de grandes coignies et aultres instru- 
ments propices à ce , fut toute rompue , cassée 
et réduite à plaine ouverture. Le premier <jui 
dedans entra perdit la vue ; le second eut si bon 
secours qu’il obtint fin de son désir; tant que fina- 
blement le chasteau fut gaigrïé d’assault. Les assail- 
lants y perdirent six hommes; entre lesquels ter- 

mina ses jours Antoine de Lebeque , un vaillant 
homme d’armes au seigneur de Boussu. Les onze 
de ceux de dedans, qui estoient environ dix- 
huit hommes de delFense, furent incontinent exé- 
cutés ; ledict chasteau conquis par force d’armes 
et pourveu de bonnes gardes. Mes devantdits 
seigneurs en poursuivant leur prospère fortune , 
allèrent devant Beau-revoir pour le réduire en ce 
parti et lui donner un aspre assault ; mais les 
François qui dedans estoient n’osèrent attendre 
le cop , ains s’enfuirent , abandonnans leur fort ; 
et Jacques bastard de Sainct-Pol, surprit la place 
avec cinquante lances. Et par ainsi furent 
reprinses par les Bourguignons ces deux fortes 
places appartenantes à monseigneur le comte de 
Sainct-Pol, ains le terme des trêves expirées. Fran- 
çois adverlis de ces nouvelles ^ furent en grand 
esmai pour reconquérir les forteresses perdues. 
Environ la fin du mois de mai , ils amassèrent les 
garnisons des frontières voisines , et firent une 
armée de huit cent à mille lances, et grand nombre 
de franc-archers soubs la conduite du seigneur Des 
Cordes , du marissal de Gey , du seigneur de 
Vaulx et aultres , lesquels , de prime venue , re- 
prinrentOisy, Crevecœur, Laidaing et Ësne; et la 
nuit de Pentecouste en suivant , se trouvèrent 
devant le chasteau de Beaurêvoir, où ils affûtèrent 
leurs engiens et livrèrent un gros assault, lequel 
dura jusqu’à la nuict. Plusieurs François perdi- 
rent leurs vies. Jacques de Sainct*Pol et les siens 

se cleffendirent vaillamment; mais pour ce qu’ils 
avoient faulle de vivres et que la rarité d’icelles 
vivres ne pouvoit suffire à la quantité de ceulx qui 
esloient là dedans, ils se partirent, saulfs leurs 
corps , leurs biens , leurs chevaux et leurs armes. 
De ce inesme train iceux François et leurs batailles 
environnèrent la ville de Bohain ; monseigneur de 
Habourdin estoit dedans avec cinquante lances, 
attendant leur puissance, qui avoit li'ès grande vo- 
lunté de résister à leurs emprinse ; mais sans l'aire 
, semblant d’assault retournèrent avec leurs proies. 


CHAPITRE LXIV. 


Comment François mirent grande peine d'einblcr la ville de Douay. 

Sun toutes aullres villes en l’obéissance de 
monseigneur le duc d’Austrice, François cueilli- 
rent en haine la bonne ville de Douay; et l’avoient 
en telle despection qu’ils ne la daignoient nommer 
son nom propre, ains l’appeloicnt la Rouge-Taille. 
Et n’est pas merveil se ceulx de ladite ville estoient 
Tort ennuyés de leurs ennemis , veu que toujours 
firent forte guerre et leur monstrèrent bon visaige; 
et aussi , avec leur garnison qui estoit assez felle 
et fière, ils avoient Kaults et puissans seigneurs, 
monseigneur le comte de Romont , le seigneur de 
Fiennes , le seigneur de Ghauteraine , Salezar et 
aullres, lesquels les induirent à ce faire, et lesquels 

par grant labeur , advis et subtilité fortifièrent 
eurs villes en divers quartiers de bastillons , bolu- 
verts , trenchis , moisnets et faulses braies. 

Plusieurs attemptats cauteleux quirent Fran- 
çois journellement pour les avoir en leurs attrapes, 
par promesses , par fallaces , par menaces , par 
sommations , par aguets, par espoiiventement de 
famine, en faulchant et ardant les bleds, par courses 
et diverses rencontres, par engiens tirés en leur 
ville , par faicts d’armes et singulier çhampraige 
de hommes contre hommes, et finablement par em- 
blée. Advint, le seizième jour de juin, an soixante-dix- 
neuf, que plusieurs compagnies françaises, environ 
trois ou quatre mille,s’assemblèrent dedans Arras, 
lesquels caulelleusement conclurent d’embler la 
ville de Douay. Dont, pour achever leur emprinse, 
ils chevauchèrent cautelleusenient toute la nuict, et 
amenèrent avec eux pieds de chièvres garnis de fer, 
gros baulz et certains insti'urnens, sur intention de 
saisir laported’Arras,et la tenir ouverte jusques à ce 
d’avoir tué et occis les portiers, etque.leurs gens 
se feroient les maistres ; et de faict firent quatre 
embusches. Les uns se couvrirent des bleds et 
avoines ; aultres se habillèrent en manière de 
paysans et hostiers , porta ns pain et vivres pour 
abuser les guides de ladicte porte et ville ; mais 
un bon Bourguignon en coraige manda leur cavil- 
lation secriîtement par une femme à un sien ami 
à Douay , lequel en advertit messeigneurs de la 
justice, emsemble ceux lesquels regard y debvoient 

Cshomiqties. T.XLiy, — J. Moliket. Il , 

avoir. Lesqnels à bon compte advenir tindrent ce 
jour la porte close du matin assez longuement. Ft 
pour taster s’il y avoit couleur de vérité en ce qui 
leur estoitdonné à entendre, affûtèrent une serpen- 
tine, et tirèrent au quartier où ils espéroient que la 
plus grosse embuschepovoit estre logiée. Du copde 
ceste serpentine furent François descouverts, tous 
lesquels assez confus s’en allèrent frustrés de leur 
folle prétente. Apres ceste retraite, ès lieux visités 
où ils se tapissoient furent trouvés les baulx et les 
ferrailles servans à leur cauteleux larchin ; et de 
ce jour en avant furent Dôuay et les villes sur fron- 
tières merveilleusement sur leurs gardes, tant pour 
résister à leur malicieux aguet que pour les U'èves , 
lesquelles brief se décliuoient. 

Monseigneur de Boussu print en garde la cité 
de Cambray que les François menaçoient souvent; 
et avoit en sa compagnie cent lances , deux cents 
archers et quatre cents' piétons , lesquels furent 
payés et livrés par la ville de Vallenchiennes. Le 
roy d’autre costé ne se confioit guères à son peuple 
<hs^la ville d’Arras, nouvellement converti à sa loi, 
et 'doubtoit beaucoup d’estre mesuré de pareille 
mesure dont il voloit mesurer les aultres. Se fit bou- 
ter etchasser hors tous les manans et babitans, tant 
de la ville que de la cité , gens d’église, femmes et 
enfants ; si les envoya demeurer à Paris, à Tours et 
à Rouen ; et ceux desdites villes de France , bour- 
geois , marchands et gens connus , délaissèrent 
leurs maisons et vindrent résider , demeurer et 

habiter en ladite ville et cité d’Arras , laquelle 
fut de ce jour en avant par eux nommée Françhe- 
Fille ; et l’official de l’evesque s’escrivoit en latin, 
OJficialis liherlinensis. Pensez quel doeil au cœur 
debvoient avoir autant lesunsquelesaultres, à l’an^ 
poisseux département du lieu de leur nativité , et 
délaissant leurs héritages , maisons , gardins et 
lieux plaisans , et quérant estrange patrie diffé- 
rente à leur nation. 

L’église de Sainct-Vaast d’Arras , la plus sei- 
gnourieuse et notable abbaye de toutes les mar- 
ches voisines, et laquelle par avant avoit esté servie, 
décorée et furnie de vénérables personnages et hon- 
nestes et en grand nombre, fut pour un temps tant 
mise au basqu ’il n’y avoit religieux qui chantast une 
seule messe; ains estoient tant prieurs et proffïis 
dispers , fugitifs , vacabonds et mendians par lés 
pays. Et estoient leurs cloistres , dortoirs et dé- 
votes chapelles pleines des religieux dé. Mars , de 
gendarmes et compaignons de guerre, lesquels, en 
lieux de plains chants notables et à Dieu adres- 
chans, chantoient chansons infâmes et desbonestes 
et à lui desplaisans, jouoient à dez , à tables, caries 
et aultres jeux méchants, et en lieux de saincte 
lecture, disoient à Dieu injure. 


i3. 

CHAPITRE LXV. 


La reddition de Vertoii faicte à monseigneur le comte de Chimay, lieu- 
tenant-gdnéral de monseigneur le duc d’Austrice au pays de Luxem- 
bourg. 


Pendant ces trêves, la ville de Verlon estoit 
garnie de François, Bourguignons, Espagnols, 
Lorrains, et Barrois entremeslés ensemble, et de 
plusieurs routiers et grands pillards de guerre, tant 
de cheval que de pied , lesquels tenoient la ducé 
de Luxembourg , et ceux de Metz en très grande 
subjeclion. Dont, pour délivrer les pays à l’environ 
de ceste cruelle et. misérable servitude etextirper la 
proterve rachine de ceste faulse et horrible laron- 
iierie, monseigneur le comte de Ghimay, La Barbe, 
le sanglierd'Ardenne, le marissalde Luxembourg, 
le seigneur d’ Autel, le seigpeurDu Fay, le seigneur 
d’Estroen , le Veau de Bouzenton et les Namurois, 
en nombre quasi de dix mille, assiégèrent la ville, 
et laquelle fut horriblement battue de bombardes 
et gros engins. 

Ceux lesquels esloient dedans doubtoient l’as- 
sault ; et, comme domptés et moult descouragés, 
voyans que plus avant ne polrent tenir serrés, fu- 
rent contraints par pure nécessité de quérir leurs 
appointemens ; et trouvèrent en substance traicté 
tel qu’il s’ensuict. 

» A l’humble supplication et requestre de Pe- 

rico de Lorado et gens de guerre , mayeur , jus- 
tice, et habilaus de la ville de Verlon , monsei- 
gneur le comte de Cliimay , premier chambellan 
de mon très redoublé seigneur, monseigneur le 
duc d’Austrice, de Bourgongne , et son lieu- 
tenant-général en son pays de Luxembourg; au- 
jourd’hui, vingt-septième jour de ce présent mois de 
j^)in , a passé le traicté en la manière qui s’ensuicl. 

» Premier, la ville de Verton sera mise ès mains 
de mondict seigneur le lieutenant , et de ce en 
sei*ont baillés de bons hoslages, ^ 

» Item, tous prisonniers qui sont des pays et ser- 
viteurs de mon très redoubté seigneur , de madame 
la duchesse sa compaigne, et qui sont ès mains des 
gens de guerre estans audict Verton et où qu’ils 
soient, seront quites ; et autres prisonniers , tant de 
Metz et autres lieux , seront mis ès mains de mon 
dict seigneur le lieutenant , et de ce en bailleront 
lesdicts gens de guerre bons hostages. 

» Item tous gens de guerre, tant de cheval que de 
pied, qui seront des royaulmes de France et d’Es- 
paigne, s’en iront à pied et en pourpoint, un blanc' 
baston en leur poing , sans povoir porter aulcune 
chose de leurs bagues et biens. 

» Et tous aultres qui sont des pays de mondict sei- 
gneur et madame la ducesse sa compaigpe , ou 
manans et habitans en leursdils pays, demeu- 
reront en la bonne grâce et plaisir de mondict 
seigneur le lieutenant. 

» Et tous ceux qui sont des pays de Lorraine et 
Barrois, ou qui sont infracteurs de paix ou traic^é 

l’aict par inesseigneurs des alliances de la Haulte 
Allemagne, demoiireront au bon plaisir et vo- 
luiité de raondict seigneur le lieutenant. 

»El sera compris le Grand Gillet au traicté de 
ceulx qui s’en iront un blanc baston en leur poing. 

« Et ne polront lesditsgens de guerre estre pour 
le présent en ladite ville de Verton , ni aller de- 
dans un mois ès places de Dam pvillers , Marville^ 
Ghamecy et Loupper ; et mondit seigneur le 
lieutenant fera conduire lesdits gens de guerre 
jusquesoultrela rivière d’Othan sûrement eGsaul- 
vemenl des sujets etserviteurs de mondicl seigneur 
et de ceulx de la cité de Metz. 

» Toutes lesquelles choses, et une chacune d’i- 
, celles , nous Perico de Lorado , pour moi et pour 
toutes les gens de guerre , tant de cheval que de 
pied ; et nous majeur , justice et communauté de 
ladite ville de Verton, avons promis et juré de bien 
et lojaument entretenir le traicté dessus dict et le 
contenu d’icelui , témoins nos seings manuels de 
moi Perico et de nous lesdits majeur, justice et 
bourgeois cj mis ledit ving-septième de juin l’an, 
mil quatre cents soixante-dix-nœf» » 

Monseigneur de Chimaj en ce vojage conquist 
sept chasteaulx , places imprenables et quasi inag- 
gressibles. 

CHAPITRE LXYI. 


La joui-iicc de la Viefville ((uc l’on clicl de Es(juine{jalte, empres 
Terrewanne. 

Tant excellenis et de merveilleux comptes 
furent leshaultset glorieux exploits du duc Maxi- 
milien et de sa baronie à la journée de la Viefville, 
que ma foible plume assez rude ne polroit escrire le 
dixiesme. Néantmoins ce peu que j’en ai peu sentir 
par le record de gens dignes de foi, présens lors et 
eslans sur le camp où s’engendra l’honneur de la 
victoire , je l’ai cueilli et amassé sous la verge et 
correction deceulx lesquels plus avant en sceurent, 
en protestant, se besoing est, de eslargir et de sinco- 
per le moins ample et le superflu. 

Le très redoubté duc d’Austrice voyant expirer 
le temps de la trêve, terminant au mois de juillet, 
par l’ardent amour et bon zèle qu’il avoit au bien 
des pays et au salut de la chose publique , se tira 
sus frontières d’ennemis ; et à l’entoup de la ville 
de Sainct-Omer assembla très grosse puissance, 
laquelle parmi ses ordonnances, Bourguignons , 
Allemans^ Flameiids , Picquars, Anglès et aultres 
nations , sans comprendre les armées de monsei- 
gneur le prince d’Orange et monseigneur le comte 
de Chimay avec aulcune garnison, fut estimée au 
nombre de vingt-sept mille et quatre cents comba- 
tans. Quand le duc Maximilianus se trouva si bien 


Digitized by Google 


200 CHnONIQÜES («479) 

accompagné et honorablement servi de ses bons et 
léaiilx subjects, lesquels désiroient moult le rebou- 
lement des François et l’avanchement de son 
honneur, il se partit de Sainct-Omer le vingt- 
cinquiesme jour de juillet, etlinlson osl à Arques 
environ trois jours. El pour ce que la ville de 
Thérouanne possessée des ennemis, estoit la pro- 
chaine frontière qui grevoil la comté de Flandres 
avec le .demourant d’Artois , par la mauvaise fe- 
nestre dont le veut François se dégorge ; pour res- 
touper ceste trouée et gouffre , il proposa de tirer 
celle part et fil trois ou quatre logis avant de 
venir devant la ville , tant à Clarques que aultre 
part. Finablément , le joedi en suivant, se logea 
devant Terrowaine, et fit semblant de l’assiéger, 
car il fit affûter bombardes , lever manteaux et 
abattre murailles ; et fut logé de sa personne en 
une maison de bois derrière l’abba^e de Sainct- 
Jehan-au-Mont. Il fut servi à l’aborder de traits à 
pouldre drus et menus , car les François affûtèrent 
une serpentine , laquelle tiroit directement dedans 
le portail de ladictc abbaye; aussi fut toute son 
armée assez durement recueillie. 

Il y avoit dedans la ville quatre cents lances bien 
en poinct^et quinze cents arbaleslriers , desquels 
estoit principal capitaine monseigneur de Sainct- 
Andrieu, lequel ne tint pas ses souldars en oyseuse, 
mais très souvent resveilloient les Flamens. Pen- 
dant ce temps , le duc fut adverti que François se 
metloienl sus à grand effort pour le desloger a 
l’espée, et lui livrer grosse bataille; et de faict trois 

cents lances de leurs gens estoient desjà en Tenen, 
un gros village, lesquels cherchoient leurs bonne» 
adventures. De ces nouvelles le duc fut merveil- 
leusement resjoui, car il ne desiroit que à soi joindi’e " 
à ses ennemis face à face ; et de faict les vol oit quérir 
au logis où ils séjournoient. Nonobstant son haul- 
lain voloir , il remit la chose en conseil ; et lui fut 
remontré par une raison apparente, comment il 
n’avoit en tout son ost que huit cents et vingt-cinq 
lances.dont la pluspart ne suffiroit à rompre ceulx 
dudit village, et l’autre ne seroit vaillable à préser- 
ver son exercite. Mais sur ce fut délibéré que Sale- * 
zar, accompaigné de cent à sixvingts chevaliers^ 
porjecteroit lesdits François. Salezar doncques , 
lequel ne fut jamais lassé de faire quelque bonne 
emprinse , hardi comme un Hector , subtil com- ^ 
me Ulysse, heureux comme César, plus asseuré 
avecque ses petits Scipions que n’estoit Achille 
entre ses myrmidons , chevauchant jusques à 
Tenen , trouva les François audict village, et les- 
quels furentde prime venue desfaicts et mis à grand ‘ 
desroi. François tournèrent le das: Salezar les 
poursuivit; furent rués jus par terre et eurent qui 
les recueillit. Ils perdirent leurs chevaux; Sa- 
lezar les attrapa ; lequel avec cinquante ou soi- 
xante bons prisonniers et autant de chevaliers , 
tous lesquels il amena en l’armée de Bourguignons , 
pour donner certain témoignage qu[il avc»t v«u ses 
ennemis; et perdit des siens moult petit nonAre^r^ 

Et lors couroit la renommée que les Frartçois 
estoient à Blangey. Le duc, plus désirant de voir 


Digitized by Google 




^ » 


202 CHRONIQUES (M79) 

leurs estandards que n’est le cerf de boire à la 
elère fontaine, les voelt à toute fin quérir sur 
ledit lieu ; mais le conseil de sa noble baronie, 
d’aiilcuns expérimentés en ce très noble inestier 
d’armes , porta comment Blançej estoit quasi ina- 
gressible, moult forte de sa propre nature, tant de 
canals que de rivières , et desquels mots le duc se 
contenta. Salezar , qui souvent avoit l’œil au quar- 
tier de ses ennemis, print de rechef un prisonnier, 
lequel afferma pleinement au duc et à sa sei- 
gneurie que les François estoient résolus de le 
' combattre dedans heure de none, le sabmedi sep- 
tième jour d’aoust. A ces mots, le duc Maximi- 
' Han renouvella son hault ardent désir, et redoubla 
sa jôye oultre mesure : car aultre rien ne desiroit 
au monde que de soi joindre aux batailles fran- 
çoises; mais pour ce que son armée estoit séparée en 
trois parties , et quel’iine nepovoit aider l’aultre, il 
eut conseil de desloger sans les attendre celle part 
et.de les quérir au fer de la lance. Il fit lever son 
artillerie , tentes , pavillons et manteaux ; et fit " 
mener ses bombardes à Aire. Si ne retint que ses 
engins volans, puis retourna à son premier logis. 
Nul ne polra penser, viser ne mettre en escript les 
hideux opprobres , infameux scandales- et veni- 
meux languages que les François jeclèrent , di- 
rent et désgorgèrent au département de l’armée, 
cuidans que les Bourguignons s’enfuissent et se 
retirassent à Aire ; et mandoient aux François 
estant à Blangey, qu’ils les chassassent; et touteslois 
il en advint autrement. Les Flamens,qui les enten- 

dirent, furent fort animés sur eux; et proposèrent 
de eux-mesmes , si jamais dompter les po voient, 
d’en prendre une horrible vengeance. Monsei- 
gneur de Fiennes , comme maressal de l’ost , eut 
charge de faire les ponts ; et fut accompagné de 
rnessire Josse de Lalain et de messire Jehan de 
Berghes; et monseigneur de Mingoval,fut envoyéde 
par le duc pour trouver passage décent à conduire 
engiens et charroi, lequel trouva un pont tout faict 
sur la rivière deCresecq; et pour ce qu’il ne suffisoit 
à passer toutes compagnies , il fit faire un grand 
pont, des manteaux et des bombardes du duc , les- 
quels manteaux furent rués en l’eau après que 
l’armée fut passée, afin que les ennemis ne les sui- 
vissent. Et ce fit monseigneur de Nassau , lequel 
mit sus archers en l’eau pour garder ce passage, 
messire Loys de Cene et messire George d’Es- 
cornet avec quatre raille Flamens. *' ^ 

Quant l’aube du jour fut crevée , le sabmedi 
dessus nommé, le duc fit passer son armée en nota- 
ble et belle ordonnance. Premiers cheminèrent 
piétons, chàntans et démenant grand resveil , aussi 
joyeusement ou plus que les femmes qui vont àux 
nopces ; puis le charroi s’en alla son train ; et les 
gens d’armes en suivant passèrent au pont, et pié- 
tons à guet. Et se les Bourguignons avoient grand 
désir de combattre aux François , les François 
desiroient autant ou beaucoup plus de eux joindre 
aux Bourguignons ; par quoi ils deslogèrent de 
Blangey , etpassans par Libourg, menèrent char- 
rois , vins et vivres droict sur la montagne de 

Knqui. Ils avoient vingt-deux estendards, dix- 
huit cents lances, quatorze mille francs-archers, 
grand nombre d’arlilleri^ volant , dont les deux 
principales pièces estoientlaGringade et la Girade, 
bourbonnoises. Et quand l’armée des François fut 
venue sur la montaigne;, icelle montaignesembloil 
mieux estre de fin acier poli que de terre, car le so- 
leil resplendissoit sur leurs salades et armures. 

Or est que entre icelle montaigne d’Enqui et 
l’armée des Bourguignons y avoit une autre mon- 
taigne qui se nommoit d’Esquinegatte , dessus la- 
quelle le seigneur de Baudricoiirt, avec deux cents 
lances se monstroit pour s’escarmoucher ; et au val 
de ces deux montaignes estoit le charroy des 
François. Le duc, voyant ses ennemis en front et en 
ordre terrible et cruel , considérée sa tendre ado- 
lescence , ne changea par espouvantement sem- 
blant de face ni couleur, mais il monstroit chair 
joyeuse , hault voloir et grand hardiment, plus as- 
seur en ses noirs lions que Julius César en ses lé- 
gions; car par meure discrétion , il disposa de ses 
batailles , et donna charge à Salezar de sousteiiir 
les escarmouches ; lequel duroit ceste journée be- 
sogne très momentanée. Toute son armée fut mise 
en une seule masse ; et ne fit ruer que une seule 
• bataille, tirant surla fachou d’une herse; et mit pre- 
mièrement en pointe cinq cents archers anglois pié- 
tons, surla conduite de Thomas d’Orican; lesquels 
furent accompagnés d’aulresarchers, arbalestriers, 
culeuvriniers et Allemans hacquebustiers jusques 
au nombre de trois mille ; puis les engins du duc 

entresuivoient , qui faisoient très bon debvoir 
de tirer sur François. Conséquemment la bannière 
du prince tenoit son ordre , laquelle portoil pour 
lors Anlhoine de Duzée*, natil de Bourgogne, 
escuyer d’escuyerie. 3osse de Hem porta le penon 
d’Allemaigne , où il avoit très grande confidence 
et singulier refuge, ensemble messeigneurs les 
comtes de Romond, de Nassau et de Joigny , le- 
quel fut blesché en la gorge et fort batu , et aul- 
tres puissants chevaliers expérimentés de la guerre, 
dont il avoit conseil et recréance. Et fut ce jour 
accompagné de Philippe , monseigneur de Raves- 
tain , monseigneur de Bièvres , monseigneur de 
Croy , monseigneur de Fiennes, marissal de toute 
l’armée, iiiessire Josse de Lalaing, raessire Jehan 
de Luxembourg, messire Baulduin de Lannoy, 
monseigneur de Ham , messire Jehan de Berghes , 
monseigneur de Habourdin, monseigneur d’Er- 
chouwez , monseigneur de Ligne et Brabenchon , 
monseigneur de Montignv , monseigneur de Min- 
goval , messire Jehan d’ A dise , le grand bailli de 
Gand , monseigneur de Pieruez , messire Olivier 
deCroy, monseigneur deChanteraine, monseigneur 
deBrimeu, monseigneur de Wargny , monsei- 
gneur de Famars, Charles de Croy, seigneur de 
Quieuvrain, aisné fils du comte deChimay, messire 
Jehan de la Gruthuse , Salezar , Cornille de Ber- 
ghes , Claude de Zucre , Le Moine de Renti , et 
plusieurs aultres grands personnages bons vas- 
saulxel iéaulx subjects, qui plutost la mort choi- 
siroient que reproche de leur honneur. 

Monseigneur le comte de Romont estoit prin- 
cipal ducteur des Flainens , accompagné du comte 
de Solre^ Allemand, cjui milita vaillament ceste jour- 
née ; de monseigneurde Salenove, natifdeSavoje, 
du seigneur d’Auby, de Claude de Zucre, et aulcuns 
compagnons bien instruits au mestier d’armes. 

Monseigneur de Nassau avoit aussi une très grosse 
charge de Flamens picquenaires} et avoit en sa com- 
pagnie un noble escuyer de Bourgogne, nommé la 
Mouche , lequel honnestement besongnoit en cest 
estour. Pareillement Jehan de Vy, Philippe d’Ale, 
Robin Gaillard , Claude de Roussillon , natif du 
pays de Bourgogne et aultres en grande multitude, 
capitaines et routiers de guerre , conduirent les- 
dits Flamens si bien , que l’honneur leur en de- 
moura. Et avoient iceulx grands personnages, et la 
plus}>art de leurs serviteurs et sequelles , chacun 
le bras dextre nud, pour démonstrer que peu ou 
néant ne doubtoient leursennemis. Les huit cents et 
vingt cinq lances que le duc avoit seulement, tous 
par nombre de vingt cinq, furent ordonnées hasti- 
vement sur esles de toute la bataille. 

Ce temps pendant, François pensoient à leurs 
affaires; car ce jour,monseigneurDesQuerdes, lieu- 
tenant-général du roi, et haultement accompagné 
de monseigneur de Saint-Pierre, monseigneurde 
Baudricourt , monseigneur de Magny , messire 
Maurice Brandelies de Champagne , François de 
la Saulvague, monseigneur de Saint - Andrieu, 
monseigneur de Belloy, Conbrian, le Moisne, Clo- 
^ chier deBeauvoisie,\Kerkelevônt, Jacques d’Aillon, 

Pierrin des Aiges , le lieutenant du marissal de 
Loheac, le lieutenant de monseigneur de Torsi, 
le lieutenant de monseigneur.de J.ojeuse, le lieu- 
tenant de monseigneur le gouverneur de'Limosin , 
Jehan de Chanu etMaunourj, avec plusieurs rou- 
tiers de guerre, disciples de Mars, ennemis de 
paix, flagelleurs de peuples, durs comme métal , 
legiers comme daims, nourris en fer, et usités de 
respandre le sang humain. Messire Philipe de 
Crèvecœur seigneur Des Querdes, chevalier de la 
Toison-d’Or , qui tout le temps de àa jeunesse avoit 
été eslevé et nourri en la triomphante maison de 
Bourgogne, avec le très puissant duc Charles, estoit 
principal conducteur de l’armée francoise.En fai-' 
sant aulcuns chevaliers , comme le seigneur de 
Crequy et aultres , il divisa son ost en trois ba- 
tailles, et le rangea contre le duc d’Auslrice, son 
naturel prince , seigneur et maistre ; puis pour in- 
citer les François à faire très bien la besongne , 
il proféra ces mots, ou pareils en substance : 

« Noble fleur de chevalerie, les odorans par toute 
» Europe, gens les plus famés du monde , qui par 
» vos bras chevalereux avez tiréfin glorieuse de tant 
» d’excellentes besongnes ; et de tant de mortels 
» périls estes eschapés sans dangier , monstrez vos 
» hardis coraiges; desploiezvostre grande prouesse; 

» servez le roi; gaignezhçnneur. Si vous savez rien 
» de secret en subtilité de guerre ou bataille, si l’em- 
» ploiez à cestefois. Voyez ci l’orgueilleuse assem- 
» blée de vos ennemis capitaux , que tant desirez à 
» combattre ! véez-ci les chiens mastins et rebelles 

» persécuteurs de ce rojaulme, quiderognent à la 
» couronne. Livrez-les tous aux tranchants de vos 
>» espées; faites debvoir , car il est heure. » 

Pareillement le très hault duc d’Austrice amo- 
nestoit sesvassaulx à bien faire; et corameceulxqui 
le recordoient qui les mots cuidoient entendre , 
monstrant semblant doux et riant, se print à dire 
en telle manière. 

« Piejouissez-vous, mes enfants, rejonissez-vousde 
» bon cœur, voi-ci la journée venue que long-temps 
)) avons desirée.Nous avons les François en barbe , 

»> qui tant de fois ont courru sur nos champs, des- 
» truict vos biens , brûlé vos hostels , travaillé vos 
» corps. Employez vos sens et toutes vos forces ; 

» il est heure, mes beaux enfans^ il est heure de 
» besongner. Nostre querelle est bonne et juste. Re- 
»> querez Dieu en vostre aide, qui seul peut donner 
M la victoire, et lui promettez de bon cœur, que en 
» l’honneur de sa passion, vous jeusnerez contens de 
» pain et d’eau par trois vendredis ensuivants ; et s’il 
» nous veultsa grâce estendre , la journée sera pour 
H nous. « 

Adonc chacun leva sa main en lui promettant ainsi 
faire. Flamens furent tant resjouis et contens de 
son bon voloir, que plusieurs fondoient en larmes 
de léesse qu’ils avoient. Se disoient en leurs courai- 
ges ! « 0 noble fleur d’adolescence, royale semence, 

» impériale branche, duc, archiduc, duc le plus 
» grand du monde, qui de ton arche paternelle , 
w très sacrée inclite maison , est descendu en Flan- 
» drine contrée pour nous oster de la grande ser- 

» vilude. Nous sommes tes propres oailles , tu es 
» nostre père et pasteur , et nous voyons les loups 
» famils qui pour nous mordre et engloutir vien- 
» nent sur nous lesgueulles béeés.Ne fais doute, duc 
» très auguste, nous viverons et mourrons avec toi. 
» Si tu vis oncques bons sujets léalment servir son 
» seigneur, tu le verras en cest estour. » 

Le duc, pour exaulcer noblesse et esmouvoir les 
bons couraiges à tout bault vertueux emprendre , 
créa nouveaux chevaliers : Charles de Groy , sei- 
gneur de Quieuvrain , fils aisné du comte de Chi- 
may , Adrien de Blois, Jehan Grecy, qui vail- 
lamment se porta , George de la Roche , Pierre de 
Noyelles, Loys de Praet, Jehan de la Gruthuse, Mi- 
chel deCondé, Anthoine de Barlette, Thomas d’Au- 
rican et autres , esprins de bon voloir pour l’honneur 
de leur prince en soustenant la bonne querelle. 

Sitost que le cri fut donné, et qu’il estoit temps 
de marcher , les Angloisqui furent en poincte à la 
mode d’Angleterrre , se prémunirent du signe de 
la croix, baisant la terre ; Bourguignons et Fla- 
mens avoient vent et soleil à l’avantaige ; il estoit 
deux heures et plus quant la bataille commença. 
Combien qu’ils fussent travaillés de la chaleur, qui 
estoit grande, ils eurent telle ardeur de combattre 
que guaires ne leur fut de menger ne de boire ; et 
d’une voix assez resonnante , crièrent Sainct- 
Georges ! Bourgogne ! de très bon couraige. 

Pour ce que les engins de monseigneur le duc 
d’Austrice travailloient fort les Franc,ois , monsei- 
CRxomQTiEs. T. XHV. — J. Molirkt //. l4 

gneur Des Querdes fut contraint de diviser par 
grosses esquadres pour environner les Bourgui- 
gnons, à cinq ou six cents lances et grant nombre 
de francs archers, avecque les archers des ordon- 
nances qui le suivoient à la queuwe , et lesquels 
eslevèrent ung haultain cri , moult terrible et im- 
petueulx , et commencèrent à marcher à la file du 
lez vers Dunquierke ; et en passant devant un bois, 
tirèrent à main droicte, faisant un demi tour pour 
venir bailler sur les èles des gendarmes de cheval 
de Bourgogne. Si donnèrent rudement sur iceulx 
et d’un très grand couraige ; et Bourguignons , 
à peu de marche , leur donnèrent visaige et 
les sustindrent puissament. £t se joindirent les 
compagnies des Bourguignons , qui paravant mar- 
choient par esquadres sur l’esle qui soustenoit 
les piétons ; mais , par puissance ennemie , la com- 
pagnie des Bourguignons fut séparée et coupée 
hors de l’aile desPiquards^ tellement qu’ils furent 
constraints de prendre chemin versTeruane. Aussi 
les seigneurs de Brimeu, Guillaume de Bouzenton, 
monseigneur des Pierres , messire Holquestain , 
Allemand, etaultres, furent poursuivis jusques sur 
les fossés de la ville d’Aire , par une compagnie 
de François , avecque une autre bande qui se 
mirent à ruer jus les vivandiers des Bourguignons. 
La compagnie des François avoit derrière elle les 
francs archers avec ceux des ordonnances , qui 
trouvèrent en barbe la compagnie de monseigneur 
de Nassou , qui les despescha et print si verd , qu’ils 

n’eureut loisir de bander arcs ne de tirer espées ; 
et furent rués jus en un villaige auprès d’une baye , 
par Allemands, Picards , Bourguignons, Anglois 
et Flamens , lesquels en firent horrible boucherie. 

A la desconfilure desdits archers voloient venir 
les Bourguignons piétons ; et avoient les capitaines 
d’iceulx lieaucoup de peine pour les entretenir 
ensemble , afin de non rompre la grosse armée 
pour les adventures qui survenir porroient. Et est 
à assavoir que , à celle mesme heure que les com- 
pagnies françoises et bourguignones hurtèrent 
ensemble , y eut peu de gens morts , mais grand 
planté de lances rompues. Lesdicts François , ar- 
chers de France et de l’ordonnance , furent des- 
peschés par les Bourguignons , comme dit est. Or 
pensez quel estonnement, quel cri et quelle hor- 
rible noise se firent en ces deux batailles d’en- 
gins , de gens et de trompettes. Le son reverberoit 
en l’aer tant violent et merveilleux, que se Dieu 
euyst lors tonné , ils n’euyst point eu d’audience. 
Traict voloit en l’aer plus dru que grésil en temps de 
gelée ; et là y eut maint horion donné , maint pe- 
non abattu , maint cheval enfondré , maintes 
lances brisées , maint homme renversé , mavnt 
heaulme cassé , mainte flescbe tirée, maint archer 
esgueulé, mainte gorge coppée. Là combattoient, 
par manière de dire, croix fourchues contre croix 
droicles , hallebardes contre agus tranchants , 
picques contre couteaux prageois , lions contre 
loups ravissants , et liéppars contre cerfs-vollans , 

i4. 

Bourguignons , Flamens et Anglois contre Ma- 
melus et François. Tous ceux qui soustinclrent ce 
faiz , tant de cheval que de pied , sont dignes de 
très grande loenge. Et dict-on que le duc d’Aus- 
trice chargea dessus un homme d’armes, sur lequel 
il brisa sa lance en trois pièces , et ahbatit ung franc 
archier d’ung baston qu’il avoit en sa main; et 
depuis print un prisonnier , nommé Alexandre , de 
la nation de Bretagne , lequel lui donna sa foi. 

Advint en ce très dur rencontre que Philippe 
monseigneur, très preux et vaillant de son corps , 
jensne d’eage et plein d’esprit , donna dcdens 
comme les aultres, où il acquit honneur et bruit ; 
mais il se fourra si avant , pour ce qu’il estoit fort 
monté , que quand il se cuida rejoindre en sa ba- 
taille avecq les aultres , il trouva les François en 
poincte , et fut couppé et séquestré des Bourgui- 
gnons. 11 avoit une manteline de drap d’or, riche 
et gorgiase. Si cuidèrent ses ennemis avoir trouvé 
le duc d’Austrice ; il fut accueilli de dix lances qui 
lui tindrent le fer au dos et lui donnèrent une chasse 
jusques à demi lieue d’Aire ; lequel se vint à Aire ; 
et semonnoit et requist tous fuyants qui estoient à 
Aire , de retourner en la bataille avecq lui. Dont , 
avecq tous ceulx qu’il en peult recouvrer, revint 
en l’ost et fut bien venu et recoeilli. Au premier 
hurt de ce très dur rencontre dessus dit se parti- 
rent par aultre sorte aulcu ns Bourguignons , en- 
viron trois cents chevabers , comme don Ladron et 
aultres. Autres trois cents lances francoises, voyant 

que lesdits Bourg’uig'nons estoient fon enibeson- 
gniés à despescher les francs-archers pour les em- 
brascher d’une aultre esle et leur donner nou- 
velle besongne, se partirent de la grosse puissance ; 
et en passant par devant la Viefville , vindrent 
charger sur le charroi du duc , et occirent les vi- 
vandiers, prebstres, séculiers, mendians, religieux, 
femmes enchaintes , paiges, ladres et les enfans 
qui pemloient à la mamelle- Ceulx qui estoient 
ordonnés à l’arrière garde pour les protecter et 
deffendre. se joindirent à la grosse bataille j et 
avoient tel ardent désir de combattre leurs en- 
nemis, que leur sembloit bien que jamais n’y 
poroient venir à temps ; et habandonnèrent richesse 
pour gaigner honneur par prouesse. Toutefois il 
y eut grosse perte, tant de joyaus, vestures, 
vaisselles et bagaiges , comme de pouvres vivan- 
diers occis et piteusement mutilés. 

O très noble maison de France, renommée très 
chrétienne , qui par la doulceur et suavité et mi- 
séricorde , qui en toi doibt resplendir plus que 
en nulle aultre , es doée des fleurs de lis dorées ; tu 
as faict criminel excès. Tu combattois jadis les Sar- 
rasins, et tu occis les povres orphenins ; tu exaul- 
chois l’église et ses pasteurs, et tu destruis ses 
povres serviteurs; dompter sollois tyrans et frelles 
gens, et tu deffais les povres iunocens. France'. 
France ! tu as faict grant souffrance , aux impo- 
tens ; tu as accis les mors , ladres et meseaulx , <?t 
commis grief oultraige, voire et la plus honteuse 
playe qui jamais advint en ton règne. 

Souvent François rassemblés en bon nombre 
se travailloient d’effondre la compagnie des pié- 
tons qui fut conduicle sous la main de monseigneur 
le comte de Romont et le comte de Nassou ; mais 
les Fia mens est oient tant bien duitset usités de bas- 
tons et de picques, qu’ils n’osoient fourer en eulx, 
ains en planant retournoient confus. Ce jour ny 
eut si courrageux François, qui les poelt desco- 
cher neesbranler. Pareillement^ la compagnie que 
conduisoit le comte de Nassou eut plusieurs mor- 
tels gratis assaults , et demora ferme en estant sur 
le camp; mais il survint une grosse puissance de 
la grant masse des François, qui tant bouta par 
force d’armes, qu’elie gaigna l’artillerie du doc , 
vent et soleil qui très fort l’empeschoit. Chose 
admirable, et chose retournée ils servoieiït les 
Bourguignons du traict de leurs propres basions. 
Bourguignons eurent ce hasard , qui furent es- 
bahis et troublés ; mais monseigneur le comte de 
Romont voyant le faict des Bourguignons en 
bransle et en grand dangier de perdre la journée , 
retourna tout soubdainement vers la seconde 
compagnie, pour lui donner ung sorcroide ren- 
fort ; et lui , plus animé que ung tigre entre ses 
petits lionceaulx, et chevalereux, champion comme 
inspiré de divine proesse , reconquit l’artillerie 
du duc en reboutant les François à puissance ; 
et, qui plus est, en poursuivant leur bonne for- 
tune , tous embrasés du brandon de vaillance , 
puissans de bras et hardis de couraige , conquirent 
le camp des François, leur vin, leur chaire et 

leurs vivres, et trente-sept pièces cl’arliüerie ser- 
pentines et gros basions. 

Là trouvèrent les Bourguignons , pain, sel, fa- 
rine et moutons cras ; là furent très bien ra- 
fraiscliis Allemaus , Piccars et Anglois ; là Ijeurent 
Flauiens Ju nleilleur, faisans hanaps de leurs 
liiinettes ; et furent François deslogés de leur 
camp par grant vasselaige. Plusieurs archiers 
des ordonnances estaient descendus à pied, sur in- 
teutiou d’esgueuler ceulx que leurs lances abba- 
teroient. Se furent chassés de si près qu’ils n’eurenl 
loisir de monter surleurschevaulx; et furent mesme 
esgueuilés par les picquenaires , qui gaignèrent 
leurs Jiocquetons chargés de riche orfavrerie. 

Quant Bourguignons furent maistres du camp , 
les François tournèrent en fuite, et Bourguignons 
leur donnèrent la chasse; les uns , sans courir gaires 
long, passèrent par le tranchant des épées ; et 
les aultres furent chassés jusques aux portes de 
Sainct-Pol, de Hesdin , de Béthune et de Dour- 
lens. Au destroi des passages prochains, comme 
à Bony , Ënequin , Ripemont , Ergny , Cohen et 
Loricourt fut la terrible occision. Ceulx qui tenoient 
leur parti, comme les paysansd’Arthois, qui est oient 
bons Bourguignons en coer, voyants les François 
mis en chasse et racourir tristes et desconfis, s’ap- 
pensèrent qu’ils avoient combattu contre eux et en 
faveur du duc d’Austrice, et lesoccirenten plusieurs 
lieux. Ceulx aussi des bonnes villes ne leur vou- 
lurent ouvrir leurs portes, jusques à ce que leurs 

capitaines, qui vinclreiit à grosse compagnie , leur 
donnèrent à entendre que la journée estoit pour 
eux. Et est f acile à croire qu’ils se rendoient Bour- 
guignons , si le duc ou quelque puissance y f’ust 
rudement venue; et jà-soilcequela poussière fut ce 
jour grande et horrible , toutesfois l’armée du 
duc s’entretint assez en état; et celle des François 
estoit ce jour dispersée çà et là, tant par fuyes et 
par desroi ; et ne se peulrent la vesprée trouver 
cinq enseignes ensemble. Et advint que plusieurs 
François qui retournoient de la chasse , à file et 
sans tenir ordre , arrivèrent à leur charroi , duquel 
ils s’estoient partis , cuidans trouver leurs compa- 
gnons pour eux rafrescbir et bien boire ; mais ils 
lurent Ibrt esbahis quand ils trouvèrent nouveaux 
hostes qui payèrent leur bien venue d’une picque 
à travers leurs corps. Les aultres^ qui furent plus 
fins, arrivèrent pareillement sur le vespre ; mais 
pour doubte de l’aventure , afin qu’ils ne fussent 
connus, ils traînoient leurs estandars. Les Bour- 
guignons les attendoient sans dire mot ; et quand 
bon leur sembla , ils chergèrent sur eux; si les exé- 
cutèrent. 

Ainsi doncques le très victorieux duc d’Austrice, 
à l’aide de Nostre-Seigneur , et par la proesse de 
ses haults et puissans barons , nobles chevaliers et 
vassaulx , bons subjects et vaillants souldards , qui 
très léallement le servirent , gaigna le camp , la 
journée etvictoiredelabataillenomméed’Esquine- 
guetes ou de la Viefville. Et aulcuns François 


Digitized by Google 



DB JEAN MOMNET. 


(*479) DB JEAN MOMNET. 21 J 

qui mietilx aimoient le butin que le butin , gaig’nè- 
rent , plus par pillage que par vasselaige , trois ou 
quatre colliers de l’ordre de la Thoison-d’Or, ro- 
bes, jojaulx , vasseaulx , et utencilles. Et coucha 
le duc ceste nuict au lict d’honneur, tendu defflo- 
rieuse renommée, au logis des François, auquel il 
print la patience , et se passa de leurs biens tels 
qu’il les trouva. Et pour ce que lui et son ost 
avoient esté environ vingt-huit heures à cheval 
sans desbrider, et estoient fort travaillés , tant de 
sommeil et aultres nécessités , le lendemain se 
deslogea et se logea dedans la ville d’Aire. Le 
seigneur Des Querdes logea à Blengy, accompagné 
de quatre enseignes seulément , et au poinct du 
jour il rentra en Hesdin. 

■ Ceste bataille dura puis deux heures jusques à 
huict ; et demourèrent morts en la place, du parti 
des François , le comte de Pureux, le seigneur de 
Maigny , le capitaine Argenterel de Beauvoisis, 
le lieutenant de monseigneur de Torsi , le lieute- 
nant de messire Meurice seigneur de Dourdau , le 
Moisne de Broeucq , deux capitaines des piétons do 
cent hommes d’armes , de six à sept mille francs 
archiers et aultres en bon nombre ; et monta la 
totale somme jusques à dix mille combattans. Et 
de la partie du duc d’Austrioe furent morts sur 


le camp, le grand bailly de Bruges, le seigneur 
d’Alvredinghes , souverain de Flandres, le fils de 
Cornilles, bastard de Bourgoigne , messire An- 
thoine de Hallewin audiencier, messire Loys du 

Cornet , messires Marquades , de Bussières , Gor- 
mot, Charles de Salrnes, Jehan de Moleroucourt, 
Anthoine Lequien , avec environ cent hommes 
d’armes, six cents vivandiers parmi trente prestres, 
six ladres , femmes et petits enfans. 

Monseigneur le comte de Romont, qui entre 
tous aultres avoit acquis grant bruict dans la 
journée , fut navré d’ung virelon à la cuisse ; 
monseigneur de Ligne, qui très honnestement s’es- 
toit conduict en ladicte bataille , fut prins au 
retour de la chasse des Franchois. Si furent prins, 
messire Olivier de Croy , lequel se delFendit fort 
d’une mâche d’acier , si que à grand peine en 
vindrentà chief les Francoisqui le prindrent, mes- 
sire Michel de Condé , seigneur de Frasne , le 
grand Pouchain, Allemand , messire Anthoine de 
Barettes , le seigneur de Grantmez , Flamend 
de Brusselles, Charles de la Marche , Jehan de la 
Gruthuse , Bastien de la Tilloy , Quesnoy et 
aultres. 

Les francs- archers qui là gissoient parmons, par 
cents et par milliers , es celliers , ès puys et ès 
hayes, estoient si très fort armés, que à grand peine 
ies povoit-on occir ; car chacun d’eulx avoit sal- 
lade , gorgerin , longue briganline à haults col- 
les, espée, dague, gouge, arc, et trousse. N’y 
avoit en tout le camp quasi nulle lance entière ; il 
estoit semé de bastons , arbalestres^ culeuvrines, 
hallebardes , crannequins et harnais^ ou d’aultres 
armures assez et en telle abondance, qu’on donna 

cent brigandines pour un double patard la pièce. 
Les paysans povres et nus qui ven oient gens 
dcspouiller, s’en ralloient en leurs villages armés 
comme de petits Sainct George. Les paysans 
artésiens , espérant que les Bourguignons avoient 
tout gaigné , tindrent les bois, et firent tant forte 
guerre aux François, qu’ils n’osoient vuider leurs 
forts , sinon à grosse compaignie. 

D’autre lez , monseigneur Des Querdes fut très 
mal en grâce du roi , à cause que , sur un hazard 
il avoit mis l’honneur de France. Dont, pour mestre 
avant ses excuses devant aulcuns qui l’accusoient, 
il manda tous les capitaines des garnisons à l’en- 
viron qui furent à celle journée , et leur fit telle 
remonstrance. 

« Le roi est assez averti du dommaige qui nous 
» est advenu. Aulcuns de vous m’ont chargiésans 
» raison. J’ai besongné à mon possible ; si vous 
» eussiez fait aussi bon debvoir contre les gens de 
« guerre que vous avez faict contre les vivandiers, 
» prestres , ladres et les femmes enchaintes , qui 
» est grande inhumanité et esclandre perpétuel au 
» roy, vous eussiez gaigné la bataille ; mais péché 
» vous l’aict grand encombre. Et n’est pas grand 
» merveil , se povres paysans ont tué de vos gens, 
» car tousjours les avez inhumainement traictés : 
» pourquoi je vous conseille que vous leur par- 
» donniez; aussi si nous avons encor un tel essecq 
» ils nous donneront le mat et si nous destruiront. » 

Et adonc conclurent ensemble de rappeler les 

paysans , et seroient prins à inerchy ; et fut crié 
de par le roy , que chacun deslaissast les bois et 
vinst faire sa besongne , et que tout esloit par- 
donné. 

Et ne fut, de vivant d’homme , bataille de plus 
longue durée , sans cognoistre qui en auroit la vic- 
toire , fors celle bataille devant nommée, dicte 
de Quinnegate , qui fut le septième jour d’aoust 
an mil quatre cent soixante-dix-nenf. 

Et jà soit ce que le très illustreetle très victorieux 
duc d’Austrice demoura victeursur le camp, ce ne 
fut pas sans estre en grand danger de sa personne , 
veu que le duc estoit comme le signe du bersaud, 
aprèsqui sesennemis tiroient,etqui,àrabordenïent 
des deux batailles , avoit vigoureusement sur ses 
ennemis rompu sa lance , et ne cessoit de bien 
encourager ses gens à bien faire, par plusieurs fois 
et en grand péril d’estre attrapé. 

Et advint ainsi, que messire Charles de Croy , 
nouvellement créé chevalier , trouva messire Guil- 
lardde Gouy, seigneur de Wildegrade, soi com- 
battant à ung homme d’armes de France. Icelui 
Charles de Croy cuidant secourir ledit seigneur 
de Gouy, eut telle fortune que ses estriers rompi- 
rent en combattant audit homme d’arme ; et ce 
temps pendant arriva le duc, accompagné j de 
dix chevaliers allemans , entre lesquels estoit 
Josse de Brant, son escuyer d’escuyerie, portant 
un penon aucunement semblable au grand esten- 
dard , par lequel le seigneur de Quieuvrain re- 

cogneut que c’estoit le seigneur duc son maistre ; 
et après estre sépare dudit homme d’armes 
francois, le suivit à la chasse des francs archers, qui 
donnoinet la fuite , où cestui s’employa de bon 
vouloir. Mais une compagnie de François , en 
grande abondance , marchoitpourclorre le passage 
de la rivièretle courant le village ; laquelle, comme 
aulcuns disoient , estoit toute rougie par l’effusion 
du sang des francs-archers occis en la bataille 
Parquoi chacuu print la retraicte arrière d’iceux, 
sinon ledit seigneur de Quieuvrain, qui cuidant 
prendre nouveau cheval et estriers, à l’aide d’un 
archer qui le recongneut^ fut en grand dan- 
gier d’estre enclos ; mais lui remonté fut habile 
de rataindre le duc , qui retournoit à la grande 
bataille. Et icellui ducillecq venu avecq aulcuns 
piétons de la compagnie du comte de Nassou , 
s’en alloit fourrer en ung ost d’hommes d’armes 
francois , cuidant que ce fussent ses gens , n’eust 
esté le seigneur de Quieuvrain , qui s’en percent ; et 
le duc, pour en sçavoir la vérité, choisit ung gen- 
tilhomme de Picardie, nommé Jennetde Gour- 
teville, et lui dit qu’il allast veoir s’ainsi estoit , et 
qu’il en rapportast certaine nouvelle , ensemble et 
de scavüir où estoient les anltres seigneurs , capi- 
taines it conducteurs de la bataille. Ledit gentil- 
homme , pour obéir au duc son maistre , en post- 
posant crainte de mourir , paour et hide qui lui 
povoit survenir , se mit à toute diligence pour 
achever sa charge. Esprins de grand couraige , s’en 

alla celle part ; mais en chemin trouva si mer- 
veilleux rencontre, que son cheval fut tué et ah- 
batu sur lui ; et tost apres , cinq francs-archers 
eschappés de la tuison des aultres , s’amasèrent 
et reposèrent sur ledit cheval tué , en regardant 
ledit Jennet soubs ledit cheval , Guidants qu’il 
fuist expiré ; et se prindrent à dire ensemble : 
« Quoy que soyons fort reboutez, au moins celui-ci 
»y est demouré ». Ledit gentilhomme se sen- 
tant mal à son aise , pour le faict du cheval qu’il 
portoit sur lui, retira les bras à soi. Parquoi les 
cinq archiers , voyarts qu’il n’estoit encore mort, 
lui coururent sus de tous lez. Ne faut doubter se 
ledit Jennet estoit fort estonné , car il se senloit 
agressé tant du cheval que de ses ennemis ; toute- 
fois iceulx archiers ne le scavoient comment at- 
taindre, pour la pesanteur du cheval mort qui leur 
donnoit empeschement. Néanmoins l’ung d’iceulx 
lui mit la dague sur la gorge ; et ledit gentil- 
homme lui arracha à force de bras , et se coppa 
les doigts ; et quand il gecta sa veue, j>erceut un 
homme d’armes de sa conuoissance , nommé Jé- 
han de Walers , auquel il escria aide ; et icellui 
mit lance en arrest , deffit les francs-archiers , 
délivra ce gentilhomme d’angoisseux péril , et le 
monta sur son cheval pour achever son message ; 
et se trouva vers le duc,’ auquel il recita son ad- 
venture; et demanda au seigneur de Quieuvrain 
qui estoit ce gentilhomme : et lui dit sa na- 
tion , son nom et son estât. Parquoi le duc de 

ceste heure le print en sa grâce, et lui fit depuis 
beaucoup de biens; et ne fault doubter que pen- 
dant le temps que ledit gentilhomme avoit achevé 
son vo^'age , il avoit passé par un petit purga- 
toire. 

Les François en bon nombre, et par plusieurs fois, 
firent leurs affaires d’entamer les devant dicts pié- 
tons; mais iceulx, vo^'ans qu’ils tenoient bons ter- 
mes, les laissèrent, ciiidans copperleur assemblée 
et emporter le ducd’eulx, non sachans que ce fust 
lui ; mais toujours encourageoit ses gens, et mit 
painedesoi contregarder, jusques il fut parvenu 
aux aultres, comme dict est. Et trouva, par le rap- 
port dudit genlilhomme , que ceulx pour qui il 
estoit envo)'é estoient ses ennemis , selon ce que 
lui avoit dit le seigneur de Quieuvrain. Et lors le 
duc se joindit au grand tas de ses gens, qui estoient 
en grand souci pour sa personne ; et donna tel 
courage à iceulx, qu’ils marchèrent ensemble viri- 
lement et si bien qu’il regaigna son artillerie et 
en débouta ses ennemis , lesquels avoient tant 
trouvé d’arcs et de saiettes, qu’ils les firent voler 
en l’aer comme bouillons de neige en temps 
d’iver. Parquoi le comte de Joignj , qui vigo- 
reusement s’estoit conduict cesle journée, fut navré 
en la gorge. Monseigneur le comie de Nassou 
ayant le bras destre descouvert, se combattit main 
à main contre un grand puissant homme franc- 
arc hier ,etle vainquit. Messi re J eha n de Grim a ig'h es , 
seigneur de Palmes , eut deux chevaulx tués sous 

lui , l’un après l’aultre , et chevaleureuseraent se 
porta. Philippe de Mamines; releva l’enseigne que 
l’escujer d’escuyrie avoit laissé cheoir , lequel 
escuyer avoit eu son cheval perclié de deux lances 
et plusieurs coups d’estoc es lames de sa cuirasse; 
et fut bien battu ceste journée. Aultres faicts 
d’armes par plusieurs compaignons de guerre fu- 
rent achevés en ce jour, en plusieurs et divers 
quartiers , qui ne sont venus à cognoissance , et 
dont le record causeroit attédiation aux escoutans. 


CHAPITRE LXVIl. 


La destraction des chasteaulx de Malannoy et de Licite, ensemble 
aulcunes coarses d’ung parti et d’aaltre qai lors advindrent. 


Environ le mois d’octobre , l’an mil quatre cent 
soixante et dix-neuf, très illustre prince , monsei- 
gneur Maximilian , duc d’Austrice , remit sus 
une grosse armée , et assembla en aulcunes places 
autour de la ville d’Aire , de neuf cents à mille 
chevaux de ses ordonnances , et trente-six mille 
piétons, Bourguignons , Flamens et Brabanchons, 
puis se tira devant ung chasteau nommé Malannoy, 
où il y avoit trois forts qui n’estoient de petite es- 
time. Toutesfois le duc le fit assiéger et battre de 
gros engins par le comte de Romont , qui puissam- 
ment s’en acquitta. La batterie férit par l’espace 
de trois jours continus. L’assault fut donné audict 

chasleau, duquel esloit capitaine pour les François, 
ung vaillant homme de guerre , nommé Cadet 
Ramonet , accompagné de six vingt compagnons, 
bien en poinct pour résister aux assiégeans. L’as- 
sault fut tant aspre et virilement conduict, que les 
assiégés perdirent deux forts et furent constraincts 
de eulx retirer au troisième, où ils furent tant rude- 
ment poursuivis et oppressés par les Bourguignons , 
qu’ils se rendirent à la volunté de monseigneur le 
duc. Aulcuns d’eux eurent les vies saulves , et les 
aultres furent pendus. Et entre les aultres , Cadet 
Ramonet , capitaine dudit chasteau , fut si piteuse- 
ment ramonné , qu’il fut pendu par un sien val- 
let aux gistes d’une maison , à deux pieds près de 
terre , auprès de la ville d’Aire. Ceux qui le des- 
pouillèrent trouvèrent en ses souliers seize nobles 
d’Angleterre. 

Et advint que ceulx qui furent trouvés au don- 
jon dudit chasteau lorsqu’il fut assailli , projetant 
le malheur qui leur survint d’estre pendus, comme 
ils furent, avoient illec, pour venir plus aisément à 
leur fin misérable , semé soubs l’estrain grande 
abondance de pouldre de canon , afin de ardoir 
soubdainement. Aulcuns butiniers qui se trouvè- 
rent audit donjon , fort aspres de saisir les des- 
pouilles, y furent, par y bouter le feu, que bruslés, 
que rostys et eschaudés environ le nombre de six- 
vingt hommes. 

11 y avoit au pied d’illec un chasteau nommé 
Liettes , nouvellement édiffié par messire Simon 

de Luxenibourj,^ , prévost de l’esylise de Saincl- 
Omer , où se lenoicnt aulcuns compagnons de 
guerre tenans le parti de France. Iceulx , vojans 
la piteuse désertion de Malannoy , ensemble le 
povre paiement de ceux qui l’avoient en garde , 
boutèrent le feu audit Liettes , abandonnèrent la 
place, et s’en allèrent quimieulx mieulx. 

Les Bourguignons entrèrent en la ville de Lillers, 
appartenant au seigneur de Waurin , tenant pour 
le Toy de France. Ils ne trouvèrent personne qui 
leur donna résistance, et y boulèrent le feu ; puis 
retournèrent en l’armée du duc d’Austrice, lequel 
avoit grand désir de soi joindre aux François ; et à 
ceste cause envoya à Hesdin Tboison-d’Or , son 
roi d’armes, vers le seigneur de Gueldres , lieute- 
nant-général du roy , duquel il rapporta très crue 
et estrange response. Nonobstant , le duc ne se 
tinta tant; mais sur l’espérance de trouver ses 
ennemis en barbe , fit tirer son armée devant la 
ville de Sainct-Pol-en-Ternois , où estoient vinirt- 
deux cents Allemans , lesquels saillirent assez vi- 
goureusement sur les Bourguignons , desquels ils 
lurent bien recoeillis. Le duc pareillement se tira 
vers l’abbaye de Sainct-Eloy , et devant la ville 
d’Arras, où il monstra son armée, cuidant que 
les François les dussent combattre. Mais ame 
d’iceux ne sortit de leur fort. Et à cause que le 
temps d’iver donnoit son approclie , et male paye 
estoit en régné , et que les Flamens se commeu- 
çoient à refroidir, le duc d’Austrice defiit son 

armée ; mais environ le jour des A.mes ensui- 
vant , une armée des François de plusieurs garni- 
sons rassemblées , se mit sus , en nombre de six à 
sept cents lances , pour venir courre sur le Hay- 
nault ; et s’arrêtèrent à un gros village nommé 
Solermes , lequel estoit demoré entier , à cause 
qu’il est sous la seigneurie de monseigneur de 
Sainct-Denis, en France. Nonobstant, lesdits Fran- 
çois bruslèrent les halles et les marchés, ensemble 
les meilleures maisons dudit Solermes ; et de 
faict boutèrent le feu en l’église. Un petit nombre 
de gens s’estoient bontés au clochier, lesquels, 
voyant leur manière de faire, pour saulver leurs 
vies , se rendirent prisonniers. 

Aultres compagnons s’estoient retirés en une 
tour auprès d’Ulecq, laquelle ils tindrent puis- 
samment. Les François firent amener deux pièces 
d’artillerie faisans semblant de tirer , mais ils 
n’avoient pas de pouldre ; puis environnèrent la- 
dite tour de charriots , comme s’ils la volsissent 
miner. Mais ceulx qui dedans estoient ruèrent de 
hault en bas grand planté de bouges d’estrain avec 
pouldre de canon , tellement qu’ils ardirent lesdits 
charriots ; et par une sieulte de grosses pierres 
dont ils servirent leurs ennemis, ils tuèrent le four- 
rier de la compagnie , accompagné de cinq ou six, 
lesquels rendirent illec leurs esprits ; et les corps 
d’iceulx morts furent bruslés et jetés par iceulx 
mesmes qui bruslèrent et ardirent lesdits charriots. 

En ces jours, les François de la garnison de Bé-r 

i5. 


Digiiized by Google 



228 CHUOJVIQUES ('479) 

thune , Thérouanne et Sainct-Pol se mirent sus 
en grand nombre, à pied et à cheval , et se prépa- 
rèrent pour courre en Flandres jusques cmprès de 
Bourbourg , où ils boutèrent les feux et prindrent 
prisonniers à leur choix. D’aultrepart, la garnison 
deChimay, tenant le partides Bourguignons, fit une 
course au pays de Liège, dont ils ramenèrent pour 
proye quarante boefs. Et le jourde Noël en suivant, 
à l’heure que l’on chante matines, François se four- 
rèrent en l’église de la ville de Denain, à deux lieues 
deVallon, où ils pillèrent la chand>rc de l’abbesse 
et trois ou quatre aultres chambres de ses con- 
sœurs , avce prisonniers et bestiaulx qu’ils rame- 
nèrent à leure garnisons. Plusieurs aultres courses 
et pilleries d’ung costé et d’aultre se firent en ce 
temps , dont le compte polroit attédier les escoji- 
tans. 


CHAPITRE LXVIII. 


La nalivitd de madame Marguerite d’An^triccs, ensemble aulcims 
exploicU de guerre qui lors advindrent. 


Ln dixième jour de février, l’an mil quatre 
cent soixante dix-neul’, environ onze heures , au 
jour, madame Marie de Bourgogne , espouse de 
monseigneur Maximilien duc d’Austrice, fils unique 
de l’emjKîreur Frédérick , troisième de ce nom, 
accoucha en sa ville de Bruxelles de son second 

enfant , qui fut une fille , laquelle fut baptisée en 
l’église de Saint-Goule, par reverend père en Dieu 
Hiaistre Ferry de Clugny, évesque de Tournay; 
et le tindrent sur fons, madame Marguerite 
d’Yorck , duchesse de Bourgogne , espouse à très 
redoublé prince monseigneur le duc Charles, que 
Dieu absolve ! madame de Ravestain et monsei- 
gneur le prince d’Orange. 

En ce temps monseigneur le duc d’Austrice fil 
son caresine en Hollande, afin d’accorder les Houlx 
et les Cabillaux. Monseigneur de la Vère , fut 
mandé à la journée, et le seigneur de Cbante- 
reine print,ce temps pendant, une petite ville 
marcliissant au pays de Gueldres; et les ducs de 
Clèves et de Julliers, au nom de monseigneur le 
duc d’Austrice tindrent siège devant Nimeghe. 

En ce temps, le petit Salezar, tenant le parti de 
Bourgogne , associé de la garnison de Saint-Omer- 
fit une course devant la ville d’Estaples; les ma- 
nans d’icelle se retirèrent au chasteau ; la ville fut 
pillée ; et ceulx qui estoient audit chasteau le ra- 
chetèrent du feu une grosse somme de deniers. 

Pendant ce susdict temps de caresme , l’ordre 
des Jacobins de Vallenchiennes, alors fort desre- 
glé, fust réformé par le pourchas principale- 
ment du seigneur de Fiennes , ensemble d’aulcu ns 
notables personnages ses adhérons , qui le repeu- 
plèrent de religieux fort dévotieux et de grande 
recommandation , tellement qu’ils prospérèrent en 
multipliant , et multiplièrent en prospérant. 

Le joecli absolu, vindrent nouvelles à ungg'entil 
compagnon de guerre demorant à Lisle , nommé 
lebastarddeFiesnes, que aulcuns François, en nom- 
bre de cent à six vingts chevaliers, s’estoient missus 
pour piller aulcuns villages à l’environ ; et de faict 
estoient très fort chargés de proye. Quand le 
bastard en fut adverli, à toute diligence , accom- 
pagné de trente chevaliers et autant de piétons , 
exploicta tellement qu’il les trouva à Fretin , où 
les paysans s’estoient embuschés pour clorre le 
passage et leur donner empeschement et clorre le 
pas; à l’aide desquels paysans, le bastard donna sur 
eulx, et besongna si bien, que desixvingls François, 
les quinze demourèrent morts sur la place et le 
demoui’ant fut ramené à Lisle , environ cent che- 
valiers et autant d’hommes ; et y avoit trois cor- 
nettes d’enseigne, et aulcuns trompettes, lesquels, 
à peu de joie, furent constraints de sonner leur en- 
trée dedans la ville. 


CHAPITRE LXIX. 


Comment les gens d’armes forent bontés hors de la comté de llaynaut. 


Après que les trêves furent données entre Fran- 
çois et Bourguignons , et que gens d’armes se te- 
noient en délense , aulcuns compagnons de morte 
paye , bannis des pays , et aultres du quartier de 
Haynault , se mirent à la pillade , et furent associés 

d’aulcuiis niaalvais garnements paysans de niesine 
sorte, qni leur tindrent route. Aulcuns d’iceulx 
tenoient les bois , aultres guettoient les chemins, 
et aultres se fourroient ès censes des bons la- 
boureurs, comme si plaine guerre eust esté en 
sa vigueur et force. Et par ainsi , pèlerins , mar- 
chands, censeurs et labourans estoient en pileuse 
désertion. Dont, afin d’extirper ceste mauldite 
race , fut conclud par le conseil de ceulx qui le 
régime et police avoient des bonnes villes de Hay- 
nault , que tous ceulx qui polroient prendre iceulx 
malfaicteurs, et les amener et livrer en main de 
justice , ils auroient de chacun homme une livre ; 
et par ceste manière de faire, paysans se mirent sus 
en leur 'diligence de les attraper, tellement que les 
gihbets, potences et fourres des bonnes villes, 
en furent en peu de temps bien estoffes, bien refais, 
et rapprouvandés; car, en moins de trois semaines . 
eu furent exécutés par plusieurs fois le nombre de 
vingt-sept en la ville de Vallenciennes. Et ainsi 
que les petits chats sont de plus légère prinse que 
lie sont les grans chats moufilus, qui desveloppent 
les griffes de leurs pâtes quand ils sont ahors, les 
petits compagnons se laissèrent prendre et pendre ; 
mais les gros routiers de guerre, qui estoient favo- 
risés et portés d’aulcuns gi’ans seigneurs^ ne souf- 
froient eulx approcher du menu peuple , ains les 
griffoient et mordoient horriblement, obstinés et 
endurcis en leurs roberies ^ pillades et larronne- 
ries. Dont, pour remédier à cest angoisseux incon- 

vénient , messire Philippe de Croy , comte de 
Chiinay, premier chambellan de monseigneur le 
duc d’Austrice et son lieutenant-général au pays 
de Luxembourg, en présence dudit seigneur et 
des trois estais du pays, fit remonstrance comment 
lepovre pays de Haynault, frontièrese et de niesne, 
estoitplus molesté piteusement que nul des aullres, 
tant par les tailles que payent les nobles et gens 
d’église, que par le piteux régné qui lors courroit 
sur le povre peuple;parquoi,par longueur de temps, 
les bannières deviendroient civières , les croches 
se convertiroient en broces, charrues, charriots et 
chareltes en beneaux , traineaulx et brouettes. Et 
disoit le noble comte, ayant grand zèle à la chose 
publique, que tout ce provenoit par faulte de jus- 
tice, et que ceulx qui la debvoient garder, estoient 
ceulxquila perturboient, déperdoient et pilloient. 
Ladite remonstrance fut tant notablement pro- 
férée, de si bon estomach et de si doulx organe , 
qu’elle fut acceptée de monseigneur le duc d’Aus- 
trice et de tous les assistans ; si que, aulcuns grands 
personnages estant illec présents volrent emprendre 
de faire la place bonne , en donnant repuise aux 
malfaioteurs ; mais , quand ce vint au fort , riens 
ne fut faict. 

Messire Jehan de Trasegnies , seigneur d’Ir- 
couwez , voyant ce cruel désordre , et que ce 
que monseigneur de Chimay avoit proposé , riens 
ne se mectoit à exécucion , se trouva devant les 
trois membres de Flandres , auxquels fut narré la 

remonstrance qu’avoit faict ledit comte , requé- 
rant quej, pour le bien du pays , provision y fusist 
mise. A laquelle requeste iceux trois membres en- 
tendirent voluntiers ; et besongnèrent tellement, 
sans advertir aulcuns grands personnages favorisans 
aux susdits delinquans, que en un jour préjSx ils 
envoyèrent mil picquenaires sous la conduite de 
messire Adrien de Rassenghes , et de Adrien de 
Licherke , ensemble six cents aultres de la chas- 
tellerie d’Ath , soubs la conduicte du seigneur 
d’Irchouwez ; et tous ensemble se acheminèrent 
vers la ville de Mons, lesquels, avecqceulx de Val- 
lenciennes, leur avoient promis les aider et con- 
forter , considéré que c’estoit le bien du pays. 

Tous ceulx qui firent cesle emprinse portoient 
parure de blanc et de sanguin , tant les nobles 
que les aultres, et ils furent devant Mons. A grande 
difficulté leur furent les portes ouvertes; néant- 
moins ils y entrèrent avecq le seigneur d’Aymeries, 
grand baill^ de Haynault , et le seigneur de la 
Marche, qui les accompagnèrent , ensemble aul- 
cuns aultres nobles, qui tous ensemble promirent 
d’esloger la gendarmerie, par qui tant d’exactions, 
de tyrannies et inhumanités estoient perpétrés au 
pays de Haynault ; et tous ensemble esprins de 
bon voeil , se tirèrent vers Maubeuge , où il leur , 
sembloil que la plusparl des mall'aicteurs avoient 
leur repaire ; et y trouvèrent illecq plus de mil 
en plusieurs compagnies ; et fut par iceulx grands 
personnages tellement besongnéavec eulx que sans 

coup férir , ils furent reduicls. Ceux qui vouloient 
servir leur prince, furent retenus, et promirent 
que le feroient bien , et seulement aulcuns aultres 
se rendirent François ; aultres entrèrent en aul- 
cunes garnisons sur les frontières, et les aultres, 
cœurs faillis, fort pesans, et qui u’avoient volunté 
de bien faire , passèrent par le pendant ; car jà soit 
ce qu’ils fussent favorisés des seigneurs , grandes 
exécutions en furent faictes en la ville d’Alh et 
ailleurs , et les maistres desquels ils se renom- 
mèrent en portèrent la patience ou la passion ; 
et par ceste manière de faire justice elle reprint 
son train, et le comté de Haynault fut en paix 
pour un espace de temps. 

En ceste année, fut le plus angoisseux y ver , et 
de semblable n’avoit esté faict quarante ans par 
avant ; et encommenclia le destroit de la froi- 
dure le vingt-troisième jour du mois de décembre, 
iînant le septième de febvrier sans desgeller un 
seul jour ; et plusieurs gens de cheval engellés 
par les champs , moroient à leur logis au des- 
cendre. Pèlerins , bosquillons et gens qui habi- 
toient et hantoient les bois, furent les aulcuns tout 
roides engelés ^ mesme les petits enfants estant en 
leurs berceaux ; les oiseaulx de l’aer chéoient 
morts sur la terre ; les bestes saulvaiges , et les 
arbres, qui oncques puis fruict ne portèrent ; et 
par faute que le vent ne se deslogea de bise , le 
printemps, apvril et raay furent froids et moistes, 
continuants jusques à la Sainct-Jehan. Parquoi, 

l’esté suivant, tant |X)iir le desroi de la gendar- 
merie que pour l’horrible froidure de cest yver , 
la famine s’engendra, et espandit par pais tant 
grande, qu’un seul witelde bled se vendoit soixante 
gros à Vallenchiennes. 


CHAPITRE LXX. 


La dure oppretsion que les tnanans et habitans de Cambray eurent à 
souffrir pendant le temps de ceste guerre. 


Nul ne polroit penser la piteuse souflPrance que 
la ville et cité de Cambray eut à porter pendant 
ceste pestillence de guerre , à cause qu’elle estoit 
ès frontières des deux partis , et tenue de l’Em- 
pire , par quoi elle debvoit demorer comme 
neutre entre François et Bour£fuio;nons. Toute- 
fois chacun d’iceulx se confortoit d’en avoir la sai- 
sine , comme de faict , après la journée de Nancey , 
le roy Loys de France envoya audit Cambray , 
maistre Jehan Portefais , faire plusieurs remon- 
strances tendant à fin de l’avoir; ceulx deCam. 
bray envoyèrent leurs députés à Péronne vers 
le roy , pour monstrer neutralité ; lequel roy les 
retint prisonniers et demanda à la ville de Cam- 
bray la somme de quarante mille escus, promettant 
les rendre en dedans deux ans ensuivant, parmi 
ce qu’il leur bailla lettres confortans leurs privi- 
lèges. Les ambassadeurs de Cambray se mirent sus 

j’ai appercij par la coppie d’une lettre missive 
envoyée au roy de France. 

Alors firent tons ceulx de Cambray serment au 
roy. Le seigneur Maraffin demanda iiue grosse 
somme de deniers aux Cambrisiens ; et pour ce 
que promptement ne se povoit trouver , l’on livra 
douze ou treize prisonniers , lesquels furent vers 
le roy Loys à Amboise ; et fut la ville contrainte 
de payer six mille escus d’or ; et, pour trouver ceste 
somme, furent fondus deux calices d’or, l’un de 
l’église Nostre-Dame et l’aultrede Sainct-Aubert, 
desquels lesdits Maraffin et de Lude , ensemble 
leurs complices , firent des chaisnes ; et lors les 
damoiselles de Cambray , rices bourgeoises et 
marchands, desployèrenl chaintures et vaisselles 
pour redimer lesdits prisonniers. Tost après 
vindrent quatre cents lances de France à Cam- 
bray , où ils furent deux ans routiers ; pendant 
lequel temps ils firent un dommaigeinnumérable, 
tant à la cité comme au dehors ; car ils fustèrent^ 
pillèrent et abbastirent toutes les maisons qu’ils 
scavoient appartenir aux Bourguignons. Maraffin 
dilapida et fit ruer par terre une grosse tour 
pour y faire un boluvert et édiffier une porte con- 
tre la ville.- 

Et quant une trêve fut faicte au Pont à Wer- 
din , François vuidèrent de la ville du Quesnoy ; 
et le roy , passant par Cambray , dit aux Cambri- 
siens , qu’ils tinssent leur neutralité comme ils 
avoient faict anciennement. Et lors furent les fleurs 

de lys cassées en la chambre et portes de la ville, 
et les aigles furent assises en leurs lieux comme 
devant, et par ainsi vuidèrent François hors de 
la ville et cité de Cambray, et les Bourguignons 
y entrèrent; desquels ils eurent assez à souffrir, 
car lors advint la prinse du chastel de Soles durant 
la trêve. 

En ce temps irespassa Jehan de Bourgogne, 
évesque de Cambray , et le vingt -sixième de may , 
nuict de Sainct-ürbain , an susdict , fut esleu 
évesque dudit lieu, par la voie du Sainct Esprit, 
en la ville de Vallenchiennes, Henri de Glanes , 
prothonotaire , et fils du seigneur de Berghes, 
comme en appert la date de son élection par ce 
qui s’ensuist : Ecce sacerdos magnus qui in diehus 
suis placuit Deo. 

Après que ledit évesque fut esleu , Gamilles de 
Berghes, son frère, fut faict capitaine dudit Gam- 
bray ; et lequel, afin d’ojjvier aux embusches , em- 
prinses, aguets et assaults que lesFrancois povoient 
faire, il fît abattre et brusler les faubourgs de la 
ville, ensemble l’église de Sainct-Ladre. Et cinq 
ans après cette horrible persécution de guerre , le 
roy de France renvoya les hostagiers , parmi 
payant mil escus d’or pour leurs despens ; et l’é- 
vesque de Cambray impétra la neutralité, tant vers 
le roy que vers le duc d’Austrice , et ledit roy ren- 
voya enCarnbray la somme dequarante mUle escus 
d’or qu’il avoit empruntée aux manans , lesquels 
furent restitués à chacun selon sa portion. 

CHAPITRE LXXI. 


Du voyage de Luxembourg et de la prinse d’aulcuocs places à l’environ. 


Estoit advenu, l’an soixante-dix-neuf, que mon- 
seigneur le comte deChimay , lieutenant-général 
de monseigneur le duc d’Austrice au pays de 
Luxembourg , avoit mis le siège devant la ville de 
Verton, laquelle fut fort battue d’engiens ; tou- 
tesfois elle se rendit par appoinctement. Puis ad- 
vint l’an sequent, an quatre-vingt, environ la 
Pentecouste, que monseigneur de Chaumont, gou- 
verneur de Champaigne, à grande armée, environ 
de vingt à vingt-quatre mille François , battit 
ledit Verton d’artillerie , tenant le siège devant 
icelle ; et fut donné l’assault tellement, qu’il l’em- 
porta ; et de ceulx qui y estoient , hor le duc , fu- 
rent les uns morts et les aultres prisonniers. 

Depuis , François vinrent à Yvuy , qui est terre 
de Luxembourg , devant laquelle ils firent alFuler 
leur artillerie ; et en cependant monseigneur le 
comte de Chyniay vint de Namur celle part, pour, 
coinquer avec lesdits François et avoir aulcun 
traité; et lors fit l’appoinctement d’Yvuy , telle- 
ment que les babltans demourèrent François, pour 
ce qu’ils n’eurent point secours dedans un jour 


Digitized by Google 


24 o CHUONIQUES (,480) 

qu’ils avoient assigné. Monseigneur de Chimay, 
toujours dissimulant avec les François^ et les entre- 
tenant de paroles , parlementa avec eulx en ung 
parc, assez près d’Yvuy, par l’espace de plus de six 
semaines , puis retourna au Pont-à-Mousson , vers 
le gouverneur de Champaigne. Environ six cents 
chevaliers partirent d’A.rlon, et coururent devant 
Luxembourg , où ils furent escarmouchés par 
ceulx de dedans, qui saillirent sur eux; puis se reti- 
reront aulcuns à Rodemacq,etles aultres ès villages 
à l’environ. 

Tjlefrelen. 

Monseigneur de Boussu en chef, le comte de 
Bisse, Allemand', et le seigneur de Fay, avecq les 
gens de monseigneur le comte deChimay^et quatre ' 
cents chevaliers vindrent avecq engins devant le 
chasteau de Tylefrelen , appartenant au seigneur 
du Fay ; il y avoit dedans trente-six compagnons, 
qui se rendirent à la volonté de monseigneur de 
Boussu et de monseigneur du Fay , leurs viessaul- 
ves ; et furent amenés à Luxembourg prisonniers. 

Hasprem. 

Monseigneur le comte de Chimay , monseigneur 
de Boussu,les seigneurs du Fay etde Perwèzet deux 
mille combattans de cheval et de pied , partirent 
avecq bombardes et serpentines, et vindrent devant 
un chasteau nommé Hasprem emprèsLuxembourg, 
et firent faire les sommations afin de rendre la 

place. La dame du chasteau, qui dedans estoit, res- 
pondit que riens ne feroit ; pourquoi la place fut 
battue de bombardes et de gros engiens, tellement 
que, au bout de trois jours, elle se rendit. La dicte 
dame du lieu et ses femmes s’en allèrent atout 
leurs bagues à leur volonté ; et les paysans qui 
dedans estoient,se rendirent à la volonté de monsei- 
gneur le comte de Chymay, leurs vies saulves.^ Et 
à cause que ceulx dudit chasteau avoient esté con- 
traires aux gens d’armes de monseigneur le duc 
Charles, que Dieu absolve! au retour de la journée 
de Nancey , par l’advis desdits seigneurs , ladicte 
place et chasteau furent ards et bruslés. 

Rebu. 

Environ le mois d’aoust, monseigneur d’ A ustrice 
arriva en Namur , ensemble madame la ducesse, 
le prince d’Orange. Monseigneur de Ghantereine 
eu chief, et environ quatre mille combattants, 
vinrent devant le chasteau de Rebu , dedans lequel 
se tenoit Thierry Pouillon , Liégeois. Il fut Iraicté 
de telle manière, que monseigneur de Ghantereine 
eut dix mille florins. Les François qui dedans 
estoient, s’en allèrent, saufs leurs corps; les aul- 
tres furent prisonniers, et ledit Pouillon fit serment 
que jamais ne s’armeroit contre le duc d’Austrice. 

De Longues. 

Toute l’armée revint à Namur, laquelle fut sur 
pays environ huit jours ; et fut conclu que mon- 

Chroniques. T. XLIV. — J. Molinet. //, l6 


Digitized by Google 



3^2 CHRONrQtTliS 

seif^eur <ie Chantereine , chief d’aiilcunes com- 
pagnies clesdits seigneurs , iroit devant Longues , 
appartenant à messire Giiillard de la Marche, 
nommé la Barbe; mais le sanglier d’Ardennes, 
gouverneur de Luxembourg frère audit Barbe, 
vint au devant ; et fut appoincté que ledit Chante- 
reine auroit dix mille florins et cbercheroit ail- 
leui-s ses advenlures. 

De Staulot. 

L’abbaye de Staulot fut butinée, et les biens des 
moines mis à merci. Le signet de l’abbé prins, qui 
vaîoit cent couronnes d’or, lui fut rendu , et mon- 
seigneur fut très dolent de ce butinage. 

De Same. 

Monseigneur de Chantereine et les compagnies 
passèrent oultre sept ou huit lieues pour assié- 
ger le cbasteau de Same , dedans lequel estoit 
un conte renommé d’estre grand pillard , car il 
destruisoit fort ceulx du parti d’Austrice. Quand 
ledit de Chantereine fut environ demy-lieue près 
ledit comte , envoya pour traicter ; et afin que la 
place ne fuSt pillée , il paya six mille florins audit 
de Chantereine et ne se bougea de son pays. Il 
avoit prinS huict charriots de marchandise venans 
(le la feste d’Amiens , qui valoient plus que tant, 
les deux à ceux de Thionville , autant à ceulx de 
Metz et lesaultres à ceulx de Trêves et Stras- 
bourg ; et n’en fut rien restitué. 

De Beaumont. 

Monseigneur de Chanlereine et les compagnons 
tirèrent oultre huit lieues et se trouvèrent devant 
Beaumont , une ville où il y avoit ung très fort 
chastéau. La ville fut très puissamment assiégée 
d’engiens, affûts, bombardes, courtaulx et serpen- 
tins , lesquels tirèrent par trois jours. Entre les 
aultres engiens , monseigneur le duc avoit une 
grosse bombarde queceulxde Vallenchiennes lui 
a voient bai liée , 1 aquelle abbatit au premier j our, u ne 
grosse tour au chastéau , laquelle fut radoublée de 
terre et dé fiens. Pareillement, elle abbatit un pan 
de mur bien long de la closture de ladite ville ; et 
doubtèrent les assiégés d’avoir l’assault. La dame 
de Beaumont estoit dedans , espouse au comte de 
Vernenbourg , et soeur à monseigneur de Croy , 
laquelle conduisoit ses gens et deffendoit son chas- 
teau moult vaillamment ; mais quand elle vit sa 
ville ainsi desrompue par engiens , elle fit parle- 
menter aux assiegeans. Et toujours tenoit son 
propos de point rendre ladite place, jusques au qua- 
trième jour en suivant , qui estoit ou debvoit estre 
un jeudi ; et ce jeudi passé, elle se conseilleroit 
qu’elle debvroit faire. 

En ces jours vint une ambassade d’Allemagne , 
qui cuida mettre d’accord les parties, et ne peult. 
En la présence d’icelle ambassade , la ville fut 
emportée d’assault, laquelle fut pillée et bruslée, 
et les assiégés se boutèrent au chastéau , lequel 

16. 

vigoureusement fut assiégé et très fort battu d’en- 
giens; et souverainement la grosse bombarde per- 
elioit d’un coup tout oultre la muraille ; les assiégés 
lousjours Ibrtifioienl. Monseigneur le comte de 
Chimay et monseigneua de Boussu . ensemble leurs 
compagnies, vindrent planter le siège à ung lez du 
cbaslcau , lequel fut très fort battu ; car engiens 
ruoient jour et nuict , et quant vint le mercredi, 
une ambassade vint à trente chevaliers, où estoit 
comme l’on disoit le frère du comte de Vernen- 
bourg, etbientost fut crié à son de trompe que chas- 
cuiî cessast de tirer; et lors futl’accord faict; et porta 
queladamevideroitelleetson estat,laquelledebvoit 
ou povoit emporter trois chariots de bague à sa 
volunté; etvuidalejoedi àbeaupied, plorant, avccq 
son estât. Pareillement vuidèrent par composition 
quatre vingt souldars, ensemble ceulx de la ville , 
et le chasteau fut donné en garde à monseigneur 
de Bouliers, gouverneur de Baslongne. Le comte 
de Vernenbourg , seigneur de ce dit lieu, estoit à 
Neuf-Chasteau en Allemagne, lequel estoit sien 
et ladite son espouse s’en alla celle part. 

De Luxembourg. 

Monseigneur le duc d’Austrice, accompagné de 
monseigneur le prince d’Orange , monseigneur de 
Chimay , de Nassou , de Croy , de Boussu, et autres 
grands seigneurs et barons, et de leurs compagnies, 
print possession de laducé de Luxembourg, où il 
séjourna environ seize jours ; il estoit logé au chas- 
leaii , dont estoit capitaine Domar. 

Ce temps pendant vint Farchevesque de Trêves 
son oncle, ayant quatre cents chevaliers bien eni- 
poinct à merveilles ; et lors fut pourparlc cL 
moyenne du comte de Vernenbourg', lequel tenoit 
la place de Rodemacq , pource qu’il avoit preste ' 
au seigneur d’illecq la somme de dix mille florins ; 
et estoit content, ledit comte, de rendre la place 
an duc d’Austrice, s’il voloit payer ladite somme; 
et ne fut riens faict ; et estoit mcsmc devers le 
duc ledit comte de Vernenbourg ; lequel, quand il 
futparti, pareillement l’arehevesque deTrèvcs, fut 
faicte la tuison des Allemans. 


CHAPITRE LXXII. 


G)inmenl aulcun* Allemans qui se vouloieiit rendre el Innuer en Ro- 
dcniacc] furent exécutas. 


Monseigneur le duc d’Austi'ice logé au chasteau 
de Luxembourg, aulcuns Allemans vouloient estre 
payés pour un mois, et on leur offroiî paye de 
quinze jours seulement; ils ne se volrent contenter, 
ains commencèrent à murmurer et dire, comme 
•la voix coroit : «» Nous avons mis à fin le duc Charles, 
» encoiresy mettrons nouscestuy-cy. » Ces paroles 
furent notées et recueillies de quelques uns qui 
pensèrent qu’ils avoient maulvaise volunté. Tou- 
tefois ils se partirent de Luxembourg par la porte 
du chasteau : l’une partie print chemin à Trêves, 
et l’aultre partie pour aller à Rodemacq ; et fu- 

rent espiés et pourjectés. Et quand ils furent à 
demi - lieue près dudit Rodemacq , les gens de 
monseigneur le prince d’Orange, dont estoit con- 
ducteur le bastard deVergy^et les gens de mon- 
seigneur de Groy , conduits par le bastard d’ A- 
velu , avecq aulcuns archiers , les défirent sur le 
champ une quantité , et les aultres se boutèrent 
en une court , à l’encontre d’une maison où ils se 
fortifièrent. Toutefois ils levèrent la main , et fu- 
rent prins J et au bout de trois jours , ne sçais si ce 
fut le sceu et commandement du duc , ou s’ik 
estoient coulpables du faict, mais ils furent pendus, 
noyés, tués et decoppés^ car aulcun seul archer 
en décapita cinquante-deux. 


CHAPITRE LXXIII. 


Comment aulcnns Wallons comparèrent la tuison des Âliemans. 

Monseigneur le duc d’ Austrice estant aux champs, 
monseigneur lé comte de Chimay et aultres sei- 
gneurs wallons , et leurs compagnies, estoient de- 
mourés à Luxembourg. Et celle propre nuict que 
les Aliemans avoient esté occis , autres de leur " 
parti et querelle s’eslevèrent contre les Wallons, 
lesquels assiégèrent l’hostel de mon dict seigneur 
de Chimay, estant sur le marché , et occirent au- 
tant de Wallons qu’ils poelrent trouver. Monsei- 
gneur le comte de Chimay mesmes fut en grand 
danger; et butinèrent les gens de Charles de Reu- 

benpré , de monseigneur de Bièvres et de mon- 
seigneur dè Harchies. Ceulx de la ville se four- 
roientav«îcq et attenduient qui auroit le pins bel ; 
les portes esloient closea, et il n’y a voit lieu de 
refuge pour lesW allons. Horrible chose et piteuse 
esloit d’ouyr et de voir ceste cruelle peslillence. 
Aulcuns desdits Wallons se tirèrent à une porte 
de la ville , cuidansou pensans vuidier^ct illecq en 
y eut plusieurs occis , comme Jehan de Fontaine , 
deux Bourguignons , aucuns Piccars ; et de ce 
cruel trouble mourut monseigneur de Pannethière, 
qui fut fort plainct , et aultres , environ vingt-six. 
Domarien , capitaine du chasteau, voloit vuider au 
secours des Wallons , mais, pour éviter un pins 
grand inconvénient, monseigneur de Chi may et 
les seigneurs ne le souffrirent. Lesdits Allemans 
furent trois jours en suivant dedans Luxembourg. 


De Hodemacq. 

Quelques jours fut monseigneur d’Auslrice de~ 
vant Hodemacq , veoir et pourjecter comment on 
la polroit assiéger. Toutesfois, deux jours devant la 
Toussainct, an quatre-vingt, monseigneur le comte 
de Chimay, monseigneur de Boussu , les gens du 
prince d’Orenge, les gens de monseigneur de Croy, 
vindrent devant Rodemacq, faisant signe d’y mettre 
le siège ; et tournèrent autour de la ville pour 
veoir s’ils parleinenleroient ; et ils dirent que oyl, 
s’ils vouloient reculer. Le seigneur du Mont-Sainct- 
Jean alla à Rodemacq et parlementa à monseigneur 

le comte de Vernembourg, son cousin, et monsei- 
gneur le comte de Chimaj retourna à Luxem- 
bourg ; et lors lurent faictes trêves trois mois et 
un jour. Et à la vérité. il estoit besoing d’ainsi faire 
pour un mieulx, car six cents lances francoises et 
six mille Suisses venoient à puissance pour assiéger, 
si le siège se fut clos ; ainsi gens d’armes retour- 
nèrent à Luxembourg, car ils estoient illecq à 
grande crainte et à grand danger; et le duc retourna 
pas à pas à son pays. 


CHAPITRE LXXIV. 


Le «iége de Rodes. ■ ■ • 

La ville et cité de Rodes est assise en une 
grande île toute environnée de mer , fort fertile et 
opulente, où il y a bon port et l’ung des plus 
grands passages du Levant. A l’opposite d’icelle est 
la Turquie, terre ferme, et un très grand pays ; 
à l’aultre faut passer dix-huit milles de mer. 
Ladite ville est forte , bien tourée , murée et avi- 
ronnée de fossés à fond de cuve ; et est la muraille 
de trente-deux pieds d’épaisseur , et fort bien 
garnie d’artillerie grosse et menue , ensemble de 
plusieurs austres bastons et de nobles chevaliers 
chrétiens de toutes nations du monde , militant 
contre les ennemis de la foi catholique , lesquels 
font plusieurs invasions et courses ès limites desdils 

infidèles. Tout autour d’icelle sont jardinaiges , 
vieilles murailles, maisons, chapelles et édifices, 
où les ennemis voeillans l’assiéger se povoient 
taudir pour éviter le traict à pouldre de la ville ; 
pourquoi facilement les Turcs povoient approcher 
sans attaincte de gros engiens. 

Le troisième jour de mai, les Turcs descendi- 
rent par plusieurs ports de mer devant la ville et 
cité de Rhodes ; cent voiles ou environ , comme 
galères, fussent palendres, gaperneset aultres na- 
vires chargés de gens et d’artillerie et aultres choses 
nécessaires et convenables à mettre siège. Et de 
prime face montèrent sur une petite montaigne 
plate , nommée le Mont Saint-Etienne , de la- 
quelle on descouvroit plusieurs lieux de la ville ; 
et illecq tendirent leurs pavillons et deschargèrent 
leurs engiens de guerre. Lesdits navires des- 
chargés retournèrent à Fusto, ung port de mer 
séant en Turquie, à dix-huit milles de Rodes, 
auquel port estoient venus chevaucheurs et pié- 
tons à grande quantité , pour arriver audit siège. 

f.e siège mis devant la ville, le grand -maitre 
de Rodes, nommé messire Pierre d’Aubusson, 
preux et vaillant homme , de son premier et der- 
nier aux assauts et exploicts de guerre , donna 
bon ordre et police aux capitaines et chevaliers , 
pour résister aux emprinses desdits Turcs; et ad- 
vint que une bande de Turcs , tant à pied comme 
à cheval, portans blancs plumas sur leurs testes, 
firent une course aux fossés de la ville, et furent 

servis de traicts tant lourdement , que la pluspart 
d’iceulx y demourèrent. Ung aultre jour se trou-» 
rent les Turcs devant Rodes; aulcuns Grecs, efc 
ceulx de la ville firent une saillie sur eulx. Si les 
chassèrent ung traict d’arc loing, et pour recoiellir 
iceulx Grecs, ung chevalier chatelan, nommé mes- 
sire Pierre de Bornas (Burgos), sortitsur iceulx par 
le boluwerd du palais; se fut surprinset enclos de 
Turcs; et combien qn’il se defiendoit moult fort, 
ung Turc le férit d’un dard en la teste ; si cheut 
par terre ; ils lui coppèrent la teste . et le corps 
fut recoeilli et amené èn la ville. Le bachal, sou- 
verain coducteur de l’armée dés Tiircs^ fit as- 
seoir trois grosses bombardes du costé de l’église 
Saint- Antoine, auprès de la ville , pour abbattre 
la tour Saintr-NicoLas , estant au droict de ladite 
église, deux cents pas en mer; et est ladite tour, 
grosse , ronde, ayant vingt pieds d’espesseur. 
Sexnblablement le bachal fit asseoir plusieurs en- 
giens ès jai'dins dudit Saint-Antoine , pour tirer 
au palais du grand- maisti’e. Ceulx de la ville voyans 
cest afiutemenl , affûtèrent à l’encontre trois b(»m- 
bardes, par lesquelles ils tuèrent plusieurs affûteurs. 
Ung Allemant nommé maistre George, se partit 
de l’ost des Turcs, approcha la muraille, supplia 
aux gardes que pour le bien de chrétienté il 
peusist entrer en la ville ; et fut tiré dedens et 
examiné ; et dit qu’il estoit chrétien renoyé, dont 
il se repentit , priant d’estre illecq receu. 11 estoit 
tort élégant de corps et de faconde , froid et dis- 

cret, et son parler fort excellent en artillerie. On 
lui demanda de Testât de Tarmée du Turcq. 11 
respondit qu’il y avoit cent mille hommes, de 
toutes manières et conditions de gens ; il y avoit 
seize grosses bombardes de trente-deux pieds de 
longueur, ung pied et quatre doigt d’espesseur , de 
métal , jectant pierres de onze palmes de rondeur , 
onze gros mortiers jectans pierres de pareille ron- 
deur , et plusieurs aultres petits basions à feu. 

Et environ le dernier jour de mai , tirèrent les 
Turcs aulcuns mortiers, lesquels brisèrent plu- 
sieurs édifices sur T hostel du maistre de Rodes, 
raaû» ils ne grévèrent personne. Le hachai voyant 
la situation de la cité , imagina que s’il povoit 
avoir la tour de Saint-Nicolas, estant sur la motte 
où sont plusieurs moulins à vent , il conquerroit 
légèrement Rodes; et fit par quinze jours battre la- 
dite tour des trois bombardes susdites , lesquelles 
tirèrent trois cents coups , tellement que du costé 
de ladite batterie, il sembloit que ladite tour fust 
ung gros mont de pierre , et du costé vers la mer 
sembloit estre toute entière. 

Le maistre de Rodes voyant ladite tour piteuse- 
ment dilapidée d’nng loz , députa certains capi- 
taines , chevaliers , et expérimentés de la guerre 
pour la tuition d’icelle ; et aussi ^ pour conserver 
ladite motte , il fit faire taudis et bastides, tant de 
pierres et de bois, comme de tonneaux et vaisseaux 
plains de terre; et assirent et affûtèrent engiens, 
serpentines et aultre artillerie convenable à ladef- 

lense , et appreslcrent certaines barques et vieux 
navires plains de mixtions et de feu, allnde brusler 
les galères, fustes et aultres navires, s’ils estoient 
assaillis de leurs ennemis. Le baehal lit appro- 
cher navires et gens pour donner l’assault , en fai- 
sant le plus horrible cri de jamais, tant de bou- 
ches , de gros tambourins et aultres certains ins- 
truments, comme de canons et couleuvrines. En 
oest horrible et cspouvantable estonnement , fit 
le baehal approcfier ladite tour et motte ; et 
quant ils eu.rent mis pied à terre pour donner l’as- 
saut, ils furent tant virilement acueillis et servis 
d’engiens et de cops de main par les capitaines, 
illecq expectans leur descente et projcctés de 
leur faict , qu’ils reculèrent honteux , tristes , et 
à leur très grande confusion , Ibrt esmerveillés 
detrouverillecq si vert recueil; et ne sceurent iceulx 
Turcs si hastivement reculer , qu’ils ne demou- 
rassent morts sur la place sept cents , sans ceulx 
qui furent noyés, sans perte de nuis chrétiens, et 
il n’y en eut guaires de Jdeschés. 

De ceste victoire le maistre de Rodes et les 
chevaliers rendirent grâces àNostre-Dame de 
Philermes , qui lors estoit en la ville , en une pe- 
tite église des Grecs. 

Ce temps pendant que le hachai faisoit battre 
la tour de Saint-Nicolas, les Turcs, de l’aultre 
costé , battoient le boluwert du palais ; mais riens 
n’y profitèrent, car ledit lx)luwert estoit massis 
et plain de terre jusques aux creueaulx. Les pierres 

(les bombardes demourèrent fichées dedans ledit 
boluwert sans guère l’endonimager. Le hachai 
voyant que riens ne povoit gagner audict bo- 
luwert, disposa de faire battre la ville du costé 
de la juilFerie, afin d’attraire illecq la force qui 
estoit en la tour Saint-Nicolas ; et combien que 
la muraille de ladite juilFerie eut dix-huit pieds 
d’espesseur , ils firerjt illecq grand dommage par 
continuellement, asprement et furieusement le 
battre , si que le son et tombissement desdites 
bombardes fut oiiy de Langon , estant à cent mille 
loingde Rodes, et pareillement du chasteau Rouge, 
une petite isie du costé du levant , pareillement à 
cent milles loing dudict Rodes. Le maistre , les 
chevaliers, capitaines et gens expérimentés de la 
guerre , voyans ce terrible abbalis , fortifièrent 
un fort par dedans de taudis, pierres , clayes , bois 
de tonneaux furnis de terre ; et avoient fait pré- 
parer de trois à quatre mille l’agots , ensemble 
soulfre, pouldre et mixtions à ce convenables pour 
jccter sur les Turcs, si l’assault y donnoient ; et 
lors n’esloit personne, de quelqu’estat qu’il fust, 
qu’il ne rnist main aux delTenses. 

Quand le hachai apperceult la diligence des as- 
siégés, et que ce qu’il avoit abattu la journée estoit 
ediflié par nuict de tonneaux plains de terre et 
aullres besongnes , il advisa d’aflPuter ses engiens 
au niesme quartier et place où il avoit tiré du jour, 
et tirer illecq de nuict, afin d’occir ceulx quiréédi- 
difioient ; et en ce faisant il fit destruire plusieurs 

de la ville; et oultreplus, ledit bachal fit affuster 
plusieurs engiens et tirer jour et nuict de travers la 
ville, afin de dilapider les édifices et maisons d’icelle; 
et fut celle batterie tant espouvautable , que nuis 
des manans ne s’osoient tenir en leurs maisons, 
ains se tenoient au loing des murailles par de- 
dans ; et tiroient de courtaiix dont les pierres es- 
toient plus grosses que de bombardes: mais tou- 
tefois lesdits courlaux ne tuèrent guères de gens , 
car le coup chéoit sur places vagues et lieux in- 
habités. Tout le peuple de la cité, en quelqu’estat 
qu’il fust , estoit en grande dévotion ès églises, con - 
fez et repentant , attendant d’heure en heure estre 
ès mains de leurs ennemis infidelles et mescréans. 

Durant ce siège plusieurs chrétiens renojés , se 
vindrent rendre, faindans qu’ils se repentoient d’a- 
voir prins aultre loi , promettans faire merveilles ; 
mais le grand maistre ne s’y confioit en riens, car 
l’un d’iceulx fut trouvé variable. Si fut livré à la 
torture. Ut confessa que le bachal l’avoit illecq en- 
voyé pour l’empoisonner; il lui fit mestre une 
pierre au col et le ruer en la rivière. 

Un jour advint que les TurcS feirent plusieurs 
approches par tranchis et taudis, tellement qu’ils 
ruoient grosses pierres ès fossés de la ville pour 
les emplir. Le maistre de Rodes bouta hors de la 
ville environ quarante compagnons, qui entrèrent 
en leurs tranchis et fossages et en tuèrent dix, 
desquels ils rapportèrent les testes, qui furent mises 
sur fusts de latlcës pour en faire monstre aux 

assiégeans, et les autres Turcs se retirèrent en leur 
siège. Le hachai fit faire un pont de tonneaux , 
vaisseaux et aultres bagages pour donner assault à 
la tour Saint-Nicolas ; et estoient lesdits tonneaux 
attachés et cloués l’un à l’aultre et couverts de ta- 
bles , et assellés tellement que six hommes allbient 
de front bien à leur aise; et estoit si long que de 
l’église Saint Antoine il touchoit à la tour Saint 
Nicolas, etempavoisé d’un costé et d’aultre comme 
une galée. Pendant une obscure nuit , les Turcs 
jetèrent une ancre en mer auprès de la tour Saint 
Nicolas, lequel ancre estoit loyé et attaché d’une 
grosse corde, dont ils tenoient le bout devers eulx, 
pour mieulx tirer et varrer leur pont estant en 
mer et mieulx à leur aise; mais les chrétiens gar- 
dant la tour Saint Nicolas s’en appercurent; parquoi 
incontinent envoyèrent un marinier qui plongea et 
alla au fondde l’eau et couppa la cable et leva l’ancre, 
quifuttiré dehors et porté à monseigneur le maistre. 
Et les Turcs voyant leur cable couppé , et que rien 
ne profitloitde ce que faictavoient, ils ordonnèrent 
aulcunes barques pour mener et tirer leur pont en 
mer avec trente de leurs galées et grande quan- 
tité de fusles et aultres navires pour mettre leurs 
gens sur la motte de ladite tour ; et ès dites bar- 
ques et navires, le capitaine des galiaces des Turcs 
et Natalie et Merlebey, gendres du fils du Turc , 
gens de grande réputation en leur armée, ensem- 
ble plusieurs routiers de guerre, furent mis sur le- 
dit pont, qui oncques puis ne retournèrent au siège. 

ains furent tués à l’assault qui se fit devant la tour j 
car, ainsi comme après minuict ils eurent affûté 
leurs barques, ils mirent leur pont en mer, l’un des 
bouts d’icelui vers ladite tour de Saint-Nicolas, et 
de l’aultre costé de ladite tour vers la mer, vin- 
drent galces, fusles et aultres navires en grande 
puissance, pour eux jecter sur ladite motte^ faisans 
grands et épouvantables cris et horrible noise de 
tambours et autres, plus que paravant ii’avoient 
faict, pour cuider espouvanter les. gardes et gens 
de ladite tour et motte, afin de les faire abandon- 
ner ; mais les puissans chevaliers chrétiens estans 
jllec bien armés et accoutrés, esprins de grande har- 
diesse, se défendirent fort bien, tenans pied ferme, et 
les servirent si vaillameut et si dru de bombardeset 
autres traits, de cops de hache et de feu en telle 
manière que quand ils mettoient pied à terre ils 
estoient occis , hachés cii pièces et bruslés. Et 
pour ce que ceulx de ladite motte avoient esté 
advertis de l’approche dudit pont, ils affûtèrent 
trois grosses bombardes du costé où le pont deb- 
voit venir, tellement que quand il fust venu et 
prest d’aborder à ladite tour Saint - Nicolas , ils 
tirèrent leurs dites bombardes ; et fut ledit pont 
rompu tout aultre par le milieu et mis en pièces, 
la plus grande partie des Turcs qui estoient dessus 
ledit pont tués ensemble la pluspart des princi- 
paux capitaines; et au regard des galées , fustes et 
autres navires, plusieurs furent effondrées en mer 
de coups de bombardes , ensemble les Turcs qui 

dessus estoient morts et noyés. Là furent prises neuf 
de leurs Ijarques, et morts tous les Turcqs qui de- 
dans estoient, avec trois capitaines dessous nommés. 

Et y avoit audit assault sur ladite motte, un 
corclellier qui fit merveilles d’armes ; car quand 
lesdiles barques approchoient du motte, il entroit 
en mer jusques à la ceincture, en tirant les Turcqs 
hors de leurs barques, et leur coppoit la teste ou 
hachoit en pièces, et les jetoit en mer. Bref il fit 
merveilles d’armes, toutefois il fut blesché en la 
fin; mais monseigneur le maistre le fit bien panser. 
Et par ainsi furent lesditsTurcqs vaillammentrebou- 
tés trop plus que la première fois ; et dura cest asaul t 
depuis'peu après minuict jusquesàdix heuresdu ma- 
tin ; et y furent tués deux mille cinq cents Turcqs et 
des plus principaux capitaines qui fussent audit 
siège ; et grande quantité d’iceulx Turcqs furent 
navrés ; et ne dernourèrent des chrétiens morts sur la 
place que onze ou douze , deux frères chevaliers et 
aullres plusieurs bleschés et navrés. 

Geste victoire accomplie, monseigneur le maistre 
et aultres illustres et nobles personnages allèrent 
rendre grâces à NostreDaïUv' dePliilermc et à mon- 
seigneur saint Jehan -Baptiste. 

Le bachal appercevant ses gens reboutés vailla- 
inent et la dommageable perte d’icenlx grands 
personnages fort auctorisés Turcqs, print telle dou- 
leur et mélancolie, qu’il se bouta seul en son pavil- 
lon, où il fut l’espace de trois jours, sans vouloir par- 
ler à quelqu’un de ses gens. 

Chrokiqof.s. T, XUy. — J. Moltnet. i/. 1 7 

Advint tost après que la solennité de la nativité de 
saint Jelian-Baplisle, patron de Rhodes , approcha ; 
et quand la veille d’icelle fut venue, les Rodiens 
fn-eiit, comme ils ont accoustumé, grands feux sur 
les tours , clochiers et édifices de la ville ; -dont les 
Turcks à l’environne povoient imaginer ce que po- 
voil estre ; et s’approchèrent des fossés de la ville 
pour en avoir connoissance. Or avoientceulx de la 
. ville aflfusté tous leurs engiens grands et petits, pour 
les descharger tous à un coup, comme ils firent, 
tellement que de ceulx qui s’estoient approchés 
pour sçavoir ce que ce povoit estre, furent morts 
et tués le nombrede trois cents, de traits à pouldre, 
à la descharge desdits engiens. 

Quand le hachai eut perdu l’espérance d’avoir 
ladite tour Saint-Nicolas il fit faire grands fossés 
et puissans trancliis en approchant la muraille de 
la Juifferie, laquelle muraille esloit fort bastûe, 
tellement que les Turcqs venoient en couvert jus- 
quesau pied des fossés de la ville, lesquels ils em- 
plirent tant de pierres comme de bois et aultres 
choses. Mondit seigneur le raaistre voyant ces 
tranchiset approches, et que l’artillerie de la ville 
ne les povoit grever, il fit faire tribus de bois, c’est- 
à dire instrumens jectans pierres par pair; si les 
fit jetter souvent et dru , tellement que beaucoup 
de leurs approches furent effondrées, et toujours y 
’ demouroit quelque Turcq mort ; et leur firent les 
dits tribus plusieurs dommages et inconvéniens. 
Et monseigneur le maistre fît subtilement retirer 

les dites pierres dedans la ville, et nettoyer les fossés 
à grande diligence. 

Maistre George, Allemand, chrétien ronoyé, fut 
amené unjoursurla muraille, en lui monstrant com- 
ment elle estoit battue, et les repaires et approches 
des Turcqs, pour ouïr son opinion , qui fort lui fut 
demandée; à laquelle il responditque l’artillerie des 
Turcqs estoit tant puissante et furieuse, quemuraille 
du monde n’y povoit résister , quelque espesseur 
qu’elleeut; etdisoitla ville estre en grand péril d’es- 
tre prise veu les tranchis, approches et replétion des 
fossés , ensemble la grande quantité de Turcqs dont 
Us estoient environnés; et de tout ce dont il fut in- 
terrogé , respondit fort laschement et chose ou il 
n’y avoit apparence ; et lui fit-on tirer deux ou trois 
coups de bombardes, mais ne fut chose de value. bJa 
la fin fut suspicionné, car l’on tiroit flesches en la 
vUle : «Gardez-vous de raaistre George,» Et à 
ceste cause fut mis à torture ; et de faict confessa 
comment il avoit servi le Turcq par long temps, et 
duquel il avoit reçu beaucoup de biens, et comment 
il lui avoit faict avoir par trahison vUles et cités 
par plusieurs manières, et comment le Turcq lui 
avoit proumis faire plus de bien que jamais, s’il lui 
povoit Caire avoir Rodes, pour laquelle il estoit 
venu en la ville afin de la trahir par aulcun tra- 
fique. Et pour ce que les habitans désiroient fort 
qu’il fustéxecuté, monseigneur le maistre, qui lon- 
guement le voulcûit garder, pour scavoir quelque 
chose de lui, car il avoit expérimenté plusieurs 

17. 

choses, le fit pondre el élrani^ler au milieu de la 
ville , pour contenter et donner meilleur cou- 
rage aux assiégés, en donnant espouvantement aux 
mauldits infidèles. 

Le hachai fil tirer en la ville aulcunes lettres, 
contenans comment, si on se Vouloit rendre, il 
donroit la vie ' et les biens saulfs , car il ne 
chereboit ou demandoit avoir sinon la souverai- 
neté d’icelle ; desquelles lettres le maistre de 
Rodes et les chevaliers ne lindrent nul compte , 
mais demourèrent unis avec tout le peuple, comme 
bons catholiques, proumettants de tenir pied ferme, 
eteulx deffendre virilement , et vivre et mourir 
ensemble comme certains et léaulx chrétiens. 

Un jour advint que une course fut faicte sur 
l’ost des Turcqs, et que par maladventure iceulx 
Turcqs prindrent un frère de l’ordre et de ceulx 
de la ville qui furent mis au pal sur le bord des 
fossés , avecq un aultre de la ville , qui estoit allé 
pour les espier. Le pal est un martire que les 
Turcqs font'souffrir aux chréliéns^ pour les faire 
mourir plus angoisseusement. Quant monseigneur 
le maistre vit qu’ils les avoient mis audit pal, 
le lendemain y fit mestre cinq Turcqs; lesquels 
il fit picquer et mettre en hault sur la muraille, 
à la veue de tous les Turcqs, en leur demon- 
strant que pour un chrétien il j. mettroit deux 
Turcs. * > 

Quant le hachai apperceut que par trahison, 
adulation, proumesseou force d’armes, ne peult 

coiiquerre la cité tic Uotles , il envoya un Gi'cc 
renommé , lequel aultrel’ois s’estoit parli <le la 
ville pour soi rendre Turc ; el s’approcha d’une 
éfirlise des Grecs, nommée Nostre-Dame de Li- 
monistre, auprès des fossés de la ville, et appela les 
gardes estans sur la muraille, disant que le hachai 
l’avoit ilhîc envoyé pour dire à monseigneur le 
maistre , que icellui hachai parleroit voulentiers à 
lui, et qu’ils donnassent sauf conduict l’ung à 
l’aullre pour parlementer. A quoi fut respondu 
que le lendemain il vintillecq près desdits fossés, 
el il parlementeroit à lui. Le hachai n’y alla praint, 
mais son ambassade s’y trouva , à laquelle mon- 
seigneur le maistre ne se voulut monstrer ne parler; 
maiâ ordonna le chastelain de la ville , nommé 
Saint- Anthoine Gaultliier , bon chevalier , fort en- 
tendu, pour respondre à ladite ambassade duba- 
chal , laquelle commença à dire ces mots en sub- 
stance. 

« Messeigneurs, il nous semble que licite et bon 
» seroit pour nous et pour la ville , que monsei- 
» gneur le maistre et aultres chevabers de la ville 
» fissiezpaix et union avecq monseigneur le Grand- 
»> Turc et son bachal, el que ce seroit le grand bien 
» el prouflit de la ville et de ceulx de dedans ; et si 
» vous le voulez entendre, nous le traiterons par la 
» meilleure manière que nous pourrons. Et nous 
» esbahissons fort comment monseigneur le maistre 
» et vous de la ville , ayez résisté à un prince tant 
» puissant comme monseigneur leTurcq, letpiel 

» de son temps a conquis grandes et belles terres, et 
» quantité de beaux pays et grands, comme deux 
» empires, douze royaulmes et plusieurs aultres 
» seigneuries , en vous advertissant que ayez pitié 
» de vous et de vostre ville , et ne vous laissez 
» faire si cruelles choses comme fait faire le ba- 
» chai à ceux d’une ville^, quand il la prend par 
» force. » 

El plusieurs aultres choses disoient qui seroient 
longues à racornpler. Le chastelain , commis à 
donner la response , dict ainsi : 

« Mais sachiez que monseigneur le maistre , et 
» nous de céans, nous sommes fort esmerveillés 
» de vostre hachai et de vous, qui estes cy venus 
n à si grande puissance, et avez tant de si belle 
» et si bonne artillerie et tant d’aultres engiens . 
'« et que estes vaillansgenssi en grand nombre et 
» si puissans, comme vous dictes que est vostre 
>x seigneur le Turcq , pourquoi nous exhortez faire 
*> paix et union avecq lui , et puis d’aultre part 
» vous nous menacez ; nous ne savons si le faictes 
» pour esprouver nos couraiges ; mais sachiez que 
» tout ce que vous avez dict et faict auparavant , ne 
» nous mouvent point à faire chose qui soit desho- 
» neste à nostre foi et religion chrétienne ; ni vos 
» menaces ne nous font aulcunement paour. Nous 
» sommes tous unis en un conraige, et croyons 
«fermement en Nostre Seigneur Jésus - Christ, 
» qui est un Dieu, pour lequel nous sommes plus 
» prestset appareillés de combattre et mourir, que 

» d’estre conjoincls à vostre Mahomet, qui est un 
V Dieu i'aulx, et sa loi l’aulse et inaulvaise, et la 
j> nostreest bonne et juste, et de tout nostre pou- 
» voir la garderons. Puis qu’estes venus à grande 
» puissance^ parfaictes, ce qu’avez enconimanché ; 
» et en la grâce de Nostre Seigneur Dieu, nous vous 
)» responclroos si bien et de bon courage, que vous 
» connaîtrez que vous n’avez point affaire aux 
» Asiens ne à gens de mesclïants courages, lit dictes 
» à vostre bachal Tort hardi, aimant le profliitdu 
» grand Turcq son maistre, qu’il ne despencle 
» plus tant qu’il a fait pour tirer ses bombardes 
» et mortiers, mais qu’il s’en vienne à toute sa 
» puissance, et que les deux portes de la ville, 
» telles qu’il eslira, lui seront ouvertes à plain et 
» face du mieux qu’il pourra. » 

Quand les ambassadeurs du bachal veirent qu’ils 
ne pouvoient avoir aultre response, baissèrent les 
testes et s’en allèrent à leur bachal compter la ré- 
ponse du chastellain. Le bachal oyant icelle, fut 
courroucé amère ment, et jura parson Mahom que , 
s’il povoit prendre la ville, il les feroit tous mettre 
au pal ; et fît faire quatre cents pals propices, et ex- 
trême diligence de battre la muraille, de remplir 
les fossés, et de montrer à ceulx de la ville deux 
cents échelles, faignants qu’ils voulsissent prendre la 
ville par icelles, afîn quelesassiégéss’espandissent 
plus avant à la muraille, et qu’ilyeut moins de gens 
à la Juifferie où ils battoient. 

J^e vingt-sixième jour de juillei, battit fort à mer- 

veilles la muraille de la JuilFerie, et les tours pro- 
chaines de huitgrosses bombardes, et sans aulcun re- 
pos; de telle manière que ladite muraille l ut rasée et 
battue au rez du fossé, et ledit fossé tout rempli de . 
‘ pierres , tellement que un homme à cheval fut 
monté ducosté des champs sur ladite muraille; et 
la firent battre jour ensuivant si fort, que en 
peu de temps tirèrent cent coups de bombardes 
grosses; et tiroient comniiinémenthault, pour des- 
loger les gardes de dessus les murailles , et rompre 
les tauldis qiieceulxde la ville avoient faict la nuict 
sur icelle muraille bat ue. Cependant qu’ils tiroient 
ainsi fort, les Turcqs s’approchoient des fossés à 
moult grande puissance, tellement qu’ils estoient 
près du fossé à grand nombre et tant que à peine 
povoient contourner l’un pour b’aultre; et ne les ap- 
perceurent point ceux de la ville , pour ce que tenir 
ne se povoient sur muraille n’en lieu haut, pour la 
fureur des bombardes; mais estoient bas, où ils 
avoient faict leurs repaires; et y demoura peu de 
gens, car la plus part se reposoit pour le travail, et 
les aultres servoient Dieu, cuidans qu’ils dussent 
tirer comme ils avoient accoiistumé. 

Quand il fut jour, comme une heure après soleil • 
levant, et qu’ils eurent tiré environ cent coups des- 
dites bombardes, iis tirèrent un mortier pour le 
signal; et incontinent les Turcqs qui estoient près 
du fossé en gTande pviissance, saillirent hors de 
leurs approches, et montèrent sur la muraille, tel- 
^ lement qu’en peu d’heures furent sur ladite mu- 

raille deux mille cinq cents Turcs et plus; et 
furent ceulx de la ville ainsi soubdainement sur- 
prins par leur malgarde. Et de prime face que les 
Turcqseurentainsigaigné la muraille etqu’ils furent 
dessus 'comme dict est, et sans trouver résistance , 
mirent et assirent le grand étendard du Turc sùr 
une tour laquelle ils avoient gaignée, ensemble plu- 
sieurs étendards et bannières, car les assiégés ne les 
apperçurent jusquesà ce qu’ils montoient. Inconti- 
nent la trompette sonna, et les chevaliers et gens 
de la ville sortirent en armes ; mais quant vint à 
monter sur la muraille^ les Tnrcqs gardèrent les 
montées conquises par l’artillerie et autres bastonsde 
défense ; et lors lurent faicts plusieurs beaux faicts 
d armes; car les assiégés de la ville assailloient les 
assiégeans, qui bien se défendoient.Toutesfois ceulx 
de la ville joignirent les degrés vigoureusement 
à force de traits, de lances et de voulges, et mon- 
tèrent à mont par grande prouesse ; et d’aultre 
part lesTurcqs se défendoient moult asprement, ti- 
rans flèches et jeclans pierres; et estoient si près 
joincts, fort espès et serrés, qu’ils ne se povoicnt 
aider les uns pour les autres^ par quoi plusieurs 
tombèrent de la muraille en la ville, qui furent tués 
et mis en pièces. 

Monseigneur le maistre, qui n’estoit guères loin, 
accompagné de plusieurs chevaliers et autres gens, 
vint a l’une des montées, et de grand courage com- 
mença à monter le premier, faisant armes merveil- 
leuses, donnant et recevantgrands coups; et futjecté 

lieux ou trois fois en bas; mais il fui vig-oureusenienl ' 
secouru des siens; et combien qu’il fut blesché en 
deux lieux, il monta sur la muraille et illec com- 
battit ses ennemis main à main ;et fit mondit sei- 
gneur le maistre desployer une bannière où estoit 
la figure du crucifix, Nostre Dame d’un costé et 
sainct Jehan- Baptiste de l’autre; alors les Turcs 
voyans cesle bannière desployée, commencèrent à 
baisser les lestes, comme s’ils ne vissent goutte , et 
saultèrent de hault en bas sans faire semblant de 
deffendre. Alors estoient tués et assommés comme 
jKjurceaulx, et eux-mesmes tuoient l’un l’aultre; 
car ceulx qui venoient les derniers pour entrer en 
la ville, rencontroienlles aultresqui s’enfuyoient, et 
frappoiént dessus comme sur chiens; bref il y eut 
si grande desconfiture de Turcqs que merveilles; 
et fut gaigné le grand estendarddes Turcqs, lequel 
estoit de soye vermeille et dessus une pomme d’or 
faicte à manière’ d’un cœur plat et large d’une 
palme ou plus ; et si furent gaignés tous les autres 
eslendards et bannières qui estoient sur la mu- 
raille; car en eux retournant, n’eurent l’espace de 
les reprendre, tant furent près chasses de ceux de 
la ville; mais au venir, gaignèrent l’estendard de 
inonseigneur l’hospitalier, qui estoit l’un des prin- 
cipaux capitaines de k ville; et fut toute la gaigne 
que les Turcs y firent, qui leur fut chèrement 
rendu. En effet ceux de la ville, tant hommes que 
femmes, se portèrent bien ù merveilles ; et n’y avoit 
celui qui n’en porta les enseignes, car ils liroient 

si dru , que les murailles des maisons au droict du 
dit assault estoient si piccotées de leur traict, qu’il 
sembloit encore à les voir chose merveilleuse ; 
et dura cestui assault eaviron deux heures. 

L'assault passé, lesTurcqs reculèrent ; si recueilli- 
rent leurs grosses homhardes , et se tinrent serrés 
comme hrehis; et ceulx de Rodes sortirent de leur 
fort pour recueillir les morts, et tuer ceulx qui vi- 
voient, etfurenttroijvés dedans la ville, que morts, 
que vifs, cent et trois , les plus beaux hommes du 
monde, lequels furent jetés et traînés en mer ; et 
autour des fossés et dedans iceulx y furent trois 
mille cinq cents morts , sans les navrés qui depuis 
moururent , et sans ceulx qui furent enferrés ès 
champs labourables à l’environ de leur dit siège ; 
et furent iceulx Turcs trouvés morts, bruslés, 
avecq leurs taudis, fustes et lx)is qu’ils avoient faict 
amener pour remplir les fossés. 

l)e ceux de la ville furent trouvés environ qua- 
rante, desquels y a voit seize frères, des plus nota- 
bles commandeurs qui pour lors y fussent , et y 
eut plus de six cents bleschés; et brief^ chose digne 
de mémoire fut des baults exploicts d’armes 
qui lors furent achevés d’uncosté et d’aultre. Tou- 
tefois les Turcqs cuidèrent avoir prins la ville , 
car ne fut nul de ceulx qui furent trouvés sur la 
muraille, qui ne portast sur lui cordelles et chaînes 
pout soi mestre au-dessus des chrèsliens. Nonob- 
stant toute leur vaillance et prouesse que firent 
ceux de Rodes contre leurs ennemis^ eu recon- 

vrance de leur muraille et Tort , il est à croire 
que ce ne se povoit faire sans la faveur , grâce 
et assistance Nostre Seigneur Dieu, lequel print 
pitié de son peuple, qui le requist en sa tribulation ; 
car quant monseigneur le maistre eut faict dés- 
ployer la bannière du crucifix^ comme dict est, 
les Turcs virent en l’air , sur ladite bannière, une 
grande croix d’or ; et d’aultre part vinrent sur la- 
dite muraille une belle pucelle vestue de blancq , 
tenant en main une lance , et en l’aultre un escu 
blancq ; et pareillement virent un homme po- 
vrement vestu , accompagné de grande planté de 
bonne gens, qui leur donnèrent tel espouvante- 
ment et frayeur , qu’ils n’av oient povoir d’eulx 
delFendre , si non fuir et reculer ; et ceulx de la 
ville ne perçurent nulle chose, sinon, trois jours 
après que le siège fut mis par les Turcqs, se raons- 
tra en eulx une moult grande et merveilleuse 
estoille, figurée à manière de croix , de laquelle 
ils perdirent la veue trois jours avant que les Turcqs 
levassent leur siège. 

Pour laquelle chose, il faut dire que la victoire 
et résistance de ladite ville procéda plus de la 
grâce de Nostre Seigneur , que de la force des 
bommes ; et à ceste cause monseigneur le maistre, 
les frères et notables chevaliers de la ville , hon- 
nestes personnages , grands et petits , jeunes et 
vieux , femmes et enfans , rendirent grâce à Dieu , 
à sa très sacrée Vierge mère , et à monseigneur 
saint Jehan-Baptiste, et r,endcnt encore journelle- 

ment, quanti par miracle cuident, que Dieu lésa dé- 
livrés lors des mauldits chiens^ hérétiques ennemis 
de noslre loi, et adversaires à tous fidèles et léaulx 
chrétiens, 

Quinze jours après, arrivèrent à Rodes deux gros- 
ses naves, que le roi Fernand de Naples envoyoit 
pour secours, d’icelle , chargées de toutes victailles 
et rafraichissemenls, et portoient mille hommes 
de secours. Les Turcqs ce voyants, affûtèrent sur 
le bord de l’entrée du port , anlcunes bombardes 
pour dommager lesdits naves; et quant la pre- 
mière nave cuida entrer, les Turcqs, tirèrent en 
telle manière, qu’ils rompirent l’arbre, et les voiles 
plièrent et cheurent en bas, et demoura la nave 
sans voile; et une aultre bombarde frappa au tra- 
• vers de la poupe; si tua deux hommes, brisa un 
coffre où estoient les ornemens d’église, de quoi 
le patron faisoit chanter messe , et rua tout en 
mer, sinon les hosties à chanter estant au fond 
d’une boiste audit coffre , lesquelles demeurèrent 
toutes entières en ladite nave sans nulle corrup- 
tion ; dont le patron et ceulx de la nave furent 
fort esmerveillés, vu que le demourant estoit rué 
et péri en mer. Et la nuict ensuivant , ladite nave 
fut tirée dedans le port , et l’aultre nave qui ve- 
noit après, voyant l’aultre nave mal en poinct, 
et sans arbre, parletraict et fureur des bombardes, 
print la volte de mer, et voltoya l’espace de trois 
jours; et ce temps pendant, les galées et fustes du 
siège des Turcqs la vindrent assaillir, mais ils 

se cleffendirent tant vigoreuseaient , qu’elle es- 
cliappa de leurs grilFes, combien que plusieurs 
Turcs y furent occis, enseiulde l’un des princi- 
paux capitaines; et n’y eut personne occis des 
chrétiens, quoique plusieurs y furent bleschés ; et 
finablement entrèrent au port, et tous ceulx de la 
ville furent fort joyeux et ralreschis à voulonté. 

Le hachai voyant que rien ne proufîteroit eu 
son einprinse, et que miraculeusement il estoit re- 
bouté, et nepovoit jirobiber ou delFendre que na- 
vires de chrestiens n’arrivassent au secours de la 
ville , sentant aussi l’approche de l’iver , fit retirer 
coyement son armée sans grand bruict, ^el re- 
tourna lui et les siens à très grande confusion. 


CIIAPITIIE LXX V. 

Course faicic jmr Saiczar, scigneoir «le •Saint-Martin, devant la ,vUlc de 

Mossefort. 

Maximiman, par la grâce de Dieu duc d’Aus- 
trice , estant à La Haye en Hollande, Salezar , sei- 
gneur de Sainct-Martin , print volonté de visiter 
monseigneur David de Bourgogne, évesque d’U- 
trecht, qui lors se tenoit à Wicq , une bonne ville 
fortifiée d’un groschasteau et de forte muraille, si- 
tuée à trois lieues de ladite ville et cité d’Utrecht, 

Ledit Salezar ayant lors assez bon bruict en armes 
touchant les escarmouches , fut à sa venue béni- 
gnement recueilli et festoyé du très révérend 
évesque ; et quand vint au congé prendre , il lui 
supplia que son plaisir fust lui faire un petit ser- 
vice touchant le métier d’armes , car il estoit fort 
en poinct, bien monté et bien accoustré de gens de 
mesnie pour achever quelque bonne emprinse ; et 
après avoir obtenu la licence et octroi du bon éves- 
que, il délibéra d’accoeillir aulcun bestial es- 
tant à l’entour de Massefort ; et de faict mit sa 
délibération à effet. Ceux de Massefort voyans 
cest accoeil^ vuidèrent de leur fort, environ six 
cents hommes armés au cler de cornières , salades 
et picques, menans grand bruit, et faisans mine de 
tout emporter devant eux. Quand les gens dudit 
Salezar sentirent ceste dure approche, enflambés 
d’un très grand courage, furent à demi esperdus, 
pensans d’abandonner la proie ; mais ledit Sa- 
lezar , par doulces persuasions , les encouragea tel- 
lement , après qu’il les eut mis en fort belle ordon- 
nance, qu’ils furent résolus de les attendre et 
combattre jusques à l’ame rendre; et quant les 
batailles d’une partie et d’aultre furent en train de 
joindre, environ le ject d’une pierre entre deux, 
cinquante chevaulcheurs conduirent le bestail; 
puis Salezar et la gendarmerie, fort expérimentes 
de la guerre , donnèrent dedans tant verdement 
que ceulx de Massefort furent desfaicts ; et de tous 
ceulx qui vuidèrent de la ville , ne rcschappèrent 

que treize, ei tle quaranle à cinquante prisonniers ; 
car le résidu fut occis sur la place, à petite perte 
des gens de Salezar , qui lors acqiiist si bonne re- 
nommée, que ceulx de Hollande désirèrent l’avoir 
pour leur capitaine; puis les cinquante clievaul- 
cheurs qui conduirent la proie , retournèrent pour 
renfort à la grosse compagnie dudit seigneur de 
Saint-Martin. 


CHAPITRE LXXVI. 

La destraction de Hennes. 

Hennes est un village assez long où sont deux 
églises , l’une arrière , et l’autre la distance et 
espace d’une lieue, située d’un lez sur la mer, 
et de l’autre sur les tourbières. H y avoit illec deux 
milles hommes de delFense , dont lescinq cents sei- 
gneurs estoient arbalestriers. Monseigneur Salezar, 
de Saint-Martin, lors capitaine d’aulcunes nations 
estrangères, comme Espagnols, Piccars, Gascons 
et Allemans , fort adonnées au butin pour en avoir 
le butin , firent le hardement de donner l’as- 
sault audit village. Les Allemans voulurent avoir 
l’honneur d’y estre les premiers assaillans , et en 
firent leur possible ; mais ils furent rudement re- 
cullés par ceulx dudit village , et tellement servis 
de traits qu’ils furent reboutés vigoureusement de 
prime face ; mais la poursuite du capitaine, en- 

semble du résidu de la compagnie , lut tant viste 
bien conduicte et bien achevée , que ledit village 
fut prins d’assault , pillé , bruslé , destruict et de- 
sastré, et une partie des raanans d’icelui furent 
tués en la place , aulcuns prisonniers , et les aultres 
fugitifs, et receus dedans Massefort. Ils se con- 
fioient tanl à la force de leurs arbalestriers et la 
closture de leur fort , qu’il leur sembloit impos- 
sible qu’ils fussent vaincus de gens rassemblés sans 
prince , comte ou marquis , disans que le bon duc 
Philippe de Bourgogne ne les avoit suppédités 
par force d’armes; et se vantoient d’estre pour- 
veus de gens et de vivres pour tenir l’espace de 
sept ans. Toutes fois ils furent piteusement suc- 
cumbés par le sens, force et avis de Salezar et de 
ses adhérens; et fut ceste desconfiture la veille de 
Noël mil quatre cents quatre-vingt et un. 


CHAPITRE LXXVII. 


La course faicte devant Utreclità la grande foulle et perte de ceulx 

de la ville. 


Sire Josse de Lalain , gouverneur du pays de 
HoUande , et le seigneur de Saint-Martin , accom- 
compagnés de mille piétons, se partirent d’une 
ville nommée Narde , estant ès frontières de Frise 
et de Clèves , et firent une course à l’entour de la 
ville et cité d’Utrecht, commençant à bouter feu en 

aulcuns villages et censes, afin de faire sortir ceulx 
de ladite ville hors de leurs fort, et lesquels vojans 
ceste manière de faire, furent moult estonnés, son- 
nèrent leur cloche de l’effroy , mireutmain auxar- 
mes , et vuidèrent hors de six à sept mille hommes 
fort animés , et en grande voulenté de obvier aux 
emprinses de leurs adversaires, en espérant de les 
combattre et deffaire à toute puissance; etavoient 
si grande affection de joindre à eulx pour eulx 
contrevenger qu’ils vidèrent à fil et sans or- 
donnance , comme l’on court au feu ; parquoi, 
quand ils furent esloignés d’environ demi-lieue , 
iis se trouvèrent cloués, surprins et attrappés par 
telle façon, que possible ne leur fust donner dessus; 
ains lurent par iceulx rudement envahis , reboutés 
et poursuivis ferrant battant jusques aux portes 
d’ütrecht ; et n’eut esté la nuicl, qui sépara la 
course, les gens de guerre fussent facilement entrés 
avecq ceulx de la ville , lesquels perdirent de 
onze à douze cents hommes; puis le capitaine 
Salezar se retira en Narde avecq sa bande , fort 
joyeux d’avoir exploicté si notable entreprinse. 

CHAPITRE LXXVIII. 


La printc de Ouitrc. 

Messibe Salezar, seigneur de Saint-Martin , ac- 
compagné de mille hommes de langue wallonne, 
se partit de Narde, laissant illec aulcuns com- 
pagnons pour la garde d’icelle; et fut au mois de 
febvrier, que le terrible temps d’iver estoit en sa 
force et vigueur. Néantmoins, il délibéra d’as- 
siéger la ville de Oustre, environnée de tous costes 
de la mer, sinon une seule dicq quiraenoit d’une 
ville à l’aullre. Et combien que i’horribilité du 
temps pluvieux et venteux, fusist mal convenable 
à ce faire , et que jamais l’on ne se fust doubté d’as- 
siéger ville en fin cœur de froideur, ledit .Salezar 
fit charger sur traineaux, serpentines, engiens à 
pouldre , et telle artillerie qu’il pensoit lui estre 
propice en ce cas ; et mesmes, qui fut chose mer- 
veilleuse, conduisit son armée, son charroi et son 
train sur la mer qui estoit gellée ; la distance de 
trois grandes lieues ; ei trouvèrent en chemin une 
grande fente de glace, laquelle s’abaissoit plus de 
deux pieds, quant l’on sautoit d’un bord à l’aultre, 
qui leur fut reboutement grand ; mais par l’aide 
d’aulcunes clayes, lesdils traîneaux, engiens et 
gendarmerie passèrent oultre sans inconvénient, 
donnant approche à la ville. Quant ceulxde Oustre 

se virent tout soubdalnement approchés et avi- 
ronnés, comme surprins et fort espouvantés, ils 
boutèrent le feu en leurs maisons et fortifications, 
habandonnèrent le tout et s’enfuirent les uns par 
la dicque, les aultres sur les platins de Hollande, 
dont estoient tellement esprins, qu’en cheminant, 
courant et briolant , ils tiroient un coup de leur 
crannequins , puis se retiroient. 


CHAPITRE LXXIX, 


La prinse de Horncs. 

Les Hollandois mirent sus une armée de cinq 
à six mille hommes desquels les principaux 
conducteurs furent inessire Josse de Lalaing , 
gouverneur du pays, et Salezar^, seigneur de 
Saint -Martin. Geste armée print trois chas- 
teaulx, les deux d’assault et le tiers d’appointe- 
ment. Pendant ce temps vindrent nouvelles à 
y ladite armée, que ceulx de Homes avoient mis 
aulcuns ennemis en leur ville. Iceulx de ladite 
armée, advertis qu’ainsi en estoit, chevaulchèrent 
jusques à Alkemar, située à trois liéues de Homes, 
où ils laissèrent leurs chevaulx ; puis se boutèrent 
en basteaux et descendirent jusques aux barrières 
•de Homes. .La ville de Homes est environnée de 
la mer; il y a seulement deux dicques par les- 
'quelles l’on entre en icelle ; de l’une l’on vient 

du pajs de Hollande, et de l’aultre l’on lire eu 
Frise; et n’est murée que de terre et de pallis. 
Il fut ordonné par les conducteurs de l’armée , 
que Hutin de Hubert, accompagné de trois à 
quatre cents hommes, lindroit siège devant la 
ville, sur la dicque tirant vers Frise, afin de pro- 
hiber et defFendre aulcun secours s’il venoit de ce 
costé , et aussi que nul de la ville n’eschappast par 
icelle porte. Salezar et sa bande, environ de mille 
hommes, avecq autant d’Allemans qui suivoient, 
descendirent à l’heure de vespres sur la dicque 
venant du pays de Hollande, el deschargèrent 
leur artillerie, laquelle ils affûtèrent devant un 
grand* boluvert de la ville. Ceulx de la ville 
firent le semblable ; et quant le jour fut venu , ils 
tirèrent de bonne sorte les uns contre les aultres. 
Plusieurs de l’armée des Hollandois furent occis 
et navrés , par quoi ils se prindrent à taudis et 
tournèrent leur engiens indirectement sur ledit 
boluvert, et tirèrent sur la muraille où estoient 
plusieurs gens de la ville, où ih firent très hor- 
rible dommage, car d’un seul coup de courteau 
furent tués neuf ou dix hommes. Nonobstant, les- 
dits Hollandois ne povoient avoir entrée ni par la 
porte, ni par ledit boluvert; et eurent conseil de 
descendre de la dicque ès fossés de la ville , tout 
plaint de broecq, fange et ordure , à cause que de 
ce quartier la mer s’estoit retirée , si que les as- 
siégeans entroient en l’eau jusques au col ; et ap- 
prochèrent si près leurs engiens de la muraille,^ 

que Teslendart dudil Salezar, que por toit Fran- 
cisque de Roen, fut brisé de haches, et nierveilleu- 
setnenl destranché par les assiégés, qui le cuidèrent 
tirer en la ville; mais virilement se deffendit; et s’ef- 
forcèrent tellement les assiégeans, qu’ils montèrent 
amont leurs murs d(i terre si puissamment , qu’ils 
rompirent deux palis de hallebardes, picques et 
instruments de guerre. Le capitaine de la ville . 
monté sur un sien cheval, fut abattu mort d’un 
coup d’espée. Cent vingt hommes de ceux de 
la ville se deffendirent merveilleusement, mais 
ceux du parti de Hollande leur donnèrent si cruel 
assault, que possible ne leur fut d’y donner résis- 
tance^ car ils entrèrent par lesdits palis, rompus , 
brisés et endommagés, et gaignèrent le fort de la 
ville, où ils mireulàmort tousceulx qui se tournè- 
rent à delFense. Aulcuns fort estonnés^ pour éviter 
ceste mortelle pestillence , courroient à la porte 
qui mène vers Frise , sur espérance de vider par 
icelle; mais ledit Hutin, qui y tenoit siège, faisoit 
tirer ses archers par ladite porte , tellement que 
le traict leur redondoit parmi le corps; et furent 
fort estonnés de trouver illec telle gendarmerie, 
parquoi ils tournèrent en desconfilure ; ainsi fut 
la ville de Hornes gaignée, butinée et pillée sans 
estre bruslée, à cause d’aulcuns cabellaux qui 
estoient illec prisonniers. A cest assault eurent 
lesdits assaillans environ quarante hommes occis. 

CHAPITRE LXXX. 


La ^aiule famine qui fut en ce temps au pays de Haynault, ensemble 
aulcuns incidents qui lors advindrent. 

Dès l’année précédente avoil esté le temps d’iver 
tant aspre et angoisseux, que trente ans parafant 
n’avoit esté veu si cruel froid et horrible ; il print 
son commencement dès le vingt- quatrième jour 
de décembre , et termina le septième jour de feb- 
vrier ensuivant, sans desgeller un seul jour , car 
le vent estoit continuellement en bise. Petits en- 
fans estoient trouvés mors en leurs repos et ber- 
ceaulx ; plusieurs gens à cheval s’engeloient par 
les champs, et au descendre se mouroient. Pè- 
lerins , piétons , bosquillons et ceux qui hantoient 
les bois, non puissans de souffrir l’extrême froi- 
dure et intolérable, rendirent leurs esprits sur les 
champs, entre liayes, bois et buissons. Les oiseaulx 
du ciel estoient recueillis morts et trouvés par les 
champs, préaux et gagrrières; plusieurs arbres 
perdant l’humidité et nourriture de la terre fort 
sèche , conglutinée et sans humeur , moururent 
gelés et stériles ; et mesme le mois d’avril et de 
mai furent fort estranges et de mode non ac- 
coustumée, parquoi le temps ensuivant se trouva si 
débile à porter fruicts, parmi tant aussi que la 
gendarmerie avoit mangé et endommagé lesbiens 

de terre, que famine s’en engendra par tout pays 
de Haynault et les villes voisines, tellement que 
un vuitel de bled de la mesure de Vallenciennes, 
estoit vendu la somme de trente patars. Et parceste 
grande chèreté , plusieurs povres eschappés en la- 
dite vehémente froidure et gelée en temps d’yver, 
ne seurent eschapper à la famine en temps d’esté , 
et moururent piteusement sur les fumiers et par 
les rues. 

En ce temps , le quatorzième jour de février , 
et le vendredi ensuivant, pleut sang rneslé avecq 
eau en la ville de Digeon en Bourgogne , comme 
il apparut sur pierres, thieulles , et aultres couver- 
tures de maisons , linges et buées estans lors au 
soleil, où les emprainctes dudit sang sont de- 
meurées, lesquelles furent lors monstrées au roi 
Loys de France. 

En ce temps aussi advint que le seigneur du 
Bude , mignon du roi , chut en une maladie si 
horrible, qu’il ne vouloit cognoistre son créateur; 
et mourut en ceste erreur. Aiilcuns disoient que 
l’acerbité ou aggravité de son mal, le privoit de 
salutaire cognoissance. L’opinion des aultres estoit 
qu’il le faisoit par cauteleuse malice comme dé- 
sespéré ; toutefois il fut enterré en quelque cha- 
pelle , et ainsi que le prestre se disposoit à chan- 
ter messe pour son ame, l’ennemi s’apparut à 
lui , aflGirmant que ledit seigneur du Bude estoit 
damné et emmené en enfer en corps et en ame. 
Et pour sçavoir la vérité , son tombel fut décou- 

vert; et n'y avoit ne chair, neos, ne quelque partie 
de son corps ; dont le roi et aultres de la court 
furent gi’andement esmerveillés. Cesle estrange 
besongne fu*t divulguée et preschée partout le 
royaulme de France. 

En ce temps que regnoient en France morta- 
lité, guerre et famine , comme dit est , cheut si 
grande abondance de pouillons en la ville de 
Paris et à l’environ , qu’ils estoient selon la rivière 
de Seine, plus d’un pied d’espais sur les ponts 
Nostre-Dame, Saint-Michel , et sur les cauchiées; 
et avoient iceulx pouillons courtes aeles; aulcuns 
estoient mors et d’autres en vie. Dont, pour nou- 
nouvelleté aulcuns escoliers les envoyèrent en leurs 
classes à leurs amis, après humbles recomman- 
dations. 

En ce temps, le roi Loys print tellement en son 
amitié ung petit compagnon nommé Doyac^ 
qu’il lit en sa faveur , fermer la ville de Cusset 
dont il estoit natif, et l’environner de tours, mu- 
railles et fossés cuvés ; et en fit faire une cité , 
dont son fils ou son frère fut archevesque ; et pour 
remplir ledit archevesché de Cusset^ l’on em- 
prunta partie de l’archevesché de Lyon et partie 
de l’evesché de Saint-Pierre le Moustier. Et pour 
la grande faveur que ledit Doyac avoit du roi , il 
monta en tel orgueil , que les plus grands princes 
de France en firent leur médiateur pour avoir 
royalle audience; mais après le trespas du roi Loys 
son maistre , ledit Doyac se trouva fort rebouté, et 

fort angoisseusement battu et persécuté du poia- 
dant fouet de fortune. 


•* 

CHAPITRE LXXXI. 


Le sie'{>e de BeaamoDt ; Tentr^e du duc d'Austrice en la Haye , et la 

prinse de Dordrech. 


Le duc Maximilian , accompagné du seigneur 
Josse de Lalaing, de Suisses et Anglois, et plusieurs 
aultres nobles hommes expérimentés de la guerre, 
fit assiéger la ville et chasteau de Beaumont en 
Lorraine ; et fit affûter une grosse bombarde que 
ceulx de Valenciennes lui envoyèrent; et. tellement 
Ja fit battre , que par la vertu d’icelle , ensemble 
d’aulcuns aultres bastons, la ville fut prinse et brus- 
lée. Le chasteau tint un espace, lequel assez tost se 
rendit. Lè duc y fit bouter de trente à quarante 
compagnons pour la garde ; mais il fut pris d’em- 
blée par cent ou six vingts foeillars, qui les expul- 
sèrent. Pareillement, le duc fil assiéger Rode- 
mach, où pendant les trêves se tenoient aulcuns 
iVancois. Le duc d’Austrice, accompagné comme 
dit est, se trouva à demie lieu près de La Haye. Ceulx 
de la ville vindrent au devant de lui, ayans testes 
et pieds nus^ demandans sa très noble grâce; et 
amenèrent avecq eulx un docteur, qui très élégam- 
ment proposa devant lui, toujours demandant et 
requérant grâce et merci; auquel le duc resjiondjt 

qu’iUeur feroit justice; etceulx de la ville requé- 
roienl que les Anglois n’entrassent point en leur 
fort. Néanmoins ils entrèrent à volonté en la com- 
pagnie du duCj qui lut reçu réveremment à grande 
compagnie de torses, mais à son département fu- 
rent descapités aulcuns mutins, jusques au nombre 
de vingt-et-un. 

Le bastard de Brabant, Michel de Berghes et 
Thomasd’Auricaneonducteurde six vingt Anglois, 
ensemble plusieurs routiers de guerre, esprins de 
grand hardement pour estre audessus de la ville de 
Dordrech, tenant le parti des houlx contre les ea- 
billaux, se boulèrent en trois vaisseaulx chargés de 
tonneaux pleins de terre, et sacs plains de foin , 
à manière de marchandises, et dont il en y avoit 
aulcuns pour faire leurs monstres. Én cesdits bas- 
teaux estoient absconsés iceulx conducteurs, en- 
semble ceulx qui debvoient faire l’emprinse , armés 
et embastonnés selon la nécessité du cas ; et avecq la 
guette se trouvèrent dedans Dordrech , quasi à la 
porte ouvrir. Ceulx de la ville voyans ces basteaulx, 
cuidans estre tous chargés de marchandises, furent 
moult joyeux. Se les bienveignèrent ; et les mar- 
chands tous froidement deschargèrent leurs bagues 
en approchant la porte, afin de la conquerre, en at- 
tendant une grosse flotte de gens d’armes qui les 
suivoient. Finablement la porte fntgaignée; gen- 
darmes approchèrent quise fourèrent ens ; les houlx 
se réveillèrent ; les manans crièrent à l’arme ; les 
bourgeob se misrent en poinct ; ceulx de la justice 

vindrent à l’escarmouche ; le bourgmestre veult 
donner sur le seigneur d’Aighemont et fut navré 
aux jambes. Les houlx se joindirent aux cabil- 
laux; la meslée fut aspre d’une partie et d’aultre; 
mais enfin ceulxde la ville furent rompus, desfaicts 
et succombés par les Anglès et aullres, qui firent 
grand debvoir. En ceste emprinse fut navré Thomas 
d’Aurica, capitaine des Anglès, fort hardi et entrepre- 
nant. La voix conroit que ceulx de la ville avoient 
entendement avec les Gueldrois, et favorisoient aux 
François, desquels ils avoient certaines parures, por- 
tans la croix droicte; et furenttrouvés en leurs ton- 
neaux aulcunes monnoyes empreinctesde fleurs de 
lys à l’un des lez, et à l’autre les armes de Gueldres; 
et à ceste cau§e, et pour plusieurs aultres, furent 
décapités la plus part d’iceulx qui furent cause de 
ceste commotio. 


CHAPITRE LXXXII. 


La déception qui fut faite à Hesdin, sur espérance de reprendre le 
chastel que ccnoit le seigneur des Querdes. 


Le seigneur des Querdes voulant decepvoir le 
demourant des Picquars tenans le parti de Bour- 
gogne estans pour le duc d’Austrice, envoya uo 
compagnon aventurier, nommé Robin, vers le sei- 
gneur de Cohen et aultres qui se tenoient en la ville 
d’ Aire, feindant qu’il se venoit rendre Bourguignon 
et dist à cestuy seigneur , que s’il vouloit entendre 

et ajouter foi à ses paroles, il auroit le plus grand 
honneur et prouffit de jamais, tellement qu’il se- 
roit maistre et principal gouverneur du chasteau 
de Hesdin, et seroit audessus du seigneur des Quer- 
des, qui se tenoit illec. Les paroles dudit Robin fu- 
rent jectées fort loin, doublant la pipperie qui 
en advint ; mais il jura , créanca , proumit et 
donna son ame à tous les diables, en casque de pré- 
cogitée malice, il y voulsist procéder frauduleuse- 
ment. Et finablement continua tant en sa pour- 
suite, que le seigneur de Cohen et ses adhérons 
adjoutèrent foi et crédence à ses déceptoires per- 
suasions , et non sans cause, car elles estoient bien 
pour croire; et de ce s’esforcèrent faire, pour cause 
que ledit des Querdes lui avoit proumis le faire 
riche à jamais, si en ce cas s’employoit très bien; 
et pourtant il se travailla fort d’aller et venir à 
Hesdin; Et pour plus avancer la besogne vindrent 
de nuict aulcun François devant la ville de Saint- 
Orner, et se trouvèrent à la porte bourlisienne, où 
ils appelèrent le guet, requérant de parler au sei- 
gneur de la ville. La porte leur fut ouverte; et coin- 
quèrent ensemble de ceste matière et en telle façon 
que conclusion fut prinse d’y entendre la manière 
comment, par qui, et quel jour seroit le plus 
convenable de ce faire. ^Le seigneur de Cohen 
fut chef de ceste emprinse , accompagné de quatre 
cents à cinq cents hommes de cheval et de pied; et 
se partit de la ville d’Aire , le dimanche après la 
feste Saint-Nicolas, sous la guide dudit Robin, avec 

six aultrcs compagnons qu’il mena au parcq de 
Hesdin ; et ledit de Cohen , ensemble sa bande , se 
tint aux fontaines debvant la porte du parcq. Les 
Bourguignons debvoient, comme ils firent, entrer 
dedans le chasteau par une tour que le seigneur 
des Querdes avoit fait trouer sur la pierre blanche 
joindant au marbre, pour ce qu’il n’y avoit point 
d’eaue ès fossés, et que ledit marbre porloitenviron 
six ou sept pieds par dessus terre. Dont, à ceste cause, 
Robin portoit une [petite eschelle , pour mieux ad- 
venir à l’attrape. Eticelui venu devant la tour, par- 
la au guet du chasteau , qui lui respondit : « Il est 
heure. » El lors se partirent trois ou quatre hommes 
de cheval, desquels ledit Robin estoit accompagné ; 
et dirent au seigneur deCohen ce qu’ils avoient faict 
et trouvé; eticelui, avec son esquadre, chevaucha 
parmi le parcq; et quand il fut devant le chasteau, 
cuidant achever une noble emprinse, afin d’a- 
masser honneur et grande louange par le monde, 
il fit descendre et devaller ès fossés environ cin- 
quante hommes^ aultres disent le nombre de cent, 
desquels Robin se boutoit en frontière , pour en- 
trer au chasteau par la trouée dessus dicte; et y 
avoit «lebat entre'eux pour y entrer des premiers, 
afin d’avoir l’honneur de la conqueste. Le sei- 
gneur des Querdes adverti du faict, estoit au plus 
hault d’une tour, où il regardoit le train des Bour- 
guignons ; et y avoit mises certaines embusches de 
gens propices, bien armés fort en point, enaulcunes 
chambres pour les despescher et charger sur eux 

par aulcuns signes qui leur seroient monstrés. Il 
estoit environ deux heures après minuict, quand 
Robin, premier entrant dedans l’attrape, fit entrer 
Bourguignons pour les attraper ; et leur avoit en- 
seigné paravant comment ils debvoient monter 
en la tour, laquelle ils tîendroient à force jusques 
à ce que ledit de Cohen et le .demeurant de ses 
gens seroient entrés. 

Robin fit ses diligences et les aultres le suivirent, 
cuidans avoir fortune prospère selon le proposé ; 
mais Robin qui sçavoit son refuge, trouva un 
huis ouvert auquel il entra et puis le ferma après 
lui ; si ne fut plus veu d’iceulx pour cest nuict , . 
car il avoit trop bien joué son personnage. Les en- 
trans toutefois ne se feindirent à paroultrer leur 
besongne. Ils eslevèrent un grand cri en disant de 
très grand courage , Bourgogne ! Bourgogne ! ville 
gaignée ! ils quéroient à toutes diligences après 
leur guide , cuidans monter à la forteresse selon 
l’advis qui en estoit prins; mais ils trouvèrent les 
huis et les entrées barrées et serrées; et soub- 
dainement le seigneur des Querdes, fit dévaler une 
berce , si qu’ils ne povoient issir de l’attrappe ; 
et les embusches préparées ponr les despescher 
sortirent de trois à quatre places , qui les enva- 
hirent si tost que les signes furent donnés. Les 
Bourguignons, sentans qu’ils estoient trahis mal- 
heureusement ^ se deffendirent vigoureusement , 
et se rendirent, comme ceulx qui n’ont espérance 
de reschapper ; et fut le conflit de la meslée fort 

impétueulx d’un parti et d’aultre. Aulcuns 
crioient tués! tués! et les aultres trahis! trahis! 
Le seigneur de Cohen et le deinourant des siens, 
oyans ce pileux elFroiet et horrible desconfi- 
ture, comme tristes, honteux et confus, retour- 
nèrent vistement à Saint-Omer; et d’aultre part, 
un homme d’armes de Picardie, nommé Jacot le 
Boisleux , estant aux escoules de la nuict , oït bien 
par le tumulte des combattans , qu’il y avoit tra- 
hison. Aulcuns Bourguignons attrapés comme à 
la ratière, trouvèrent façon d’entrer en une tour, 
où ils se boutèrent et la deffendirent jour et nuict; 
mais pour ce qu’ils n’avoient espérance de se- 
cours ni de vivres, ils se rendirent au seigneur 
des Querdes, par appoinctement faict; lequel ne 
tint ne foi ne promesse, car si tost qu’ils furent 
hors du fort^ il fit pendre deux hommes d’armes, 
l’un nommé Pierrequin Catin , et l’aullre Broc- 
quette ; et toute la compagnie des entrans ne de- 
mourèrent que huict seulement , desquels le prin- 
cipal fut le bastard de Lannoy ; et de la part des 
François, y demeurèrent aucuns hommes d’armes 
du roi de France, morts. Et jasoit ce que le sei- 
gneur des Querdes eut faict mettre aulennes gardes 
aux passages, comme à Bonny, à Bely et Fa ni 
quenberghes, au Bois des Querdes et ailleurs, afin 
de saisir et prendre ceulx qui retourneroient à 
leurs forts, pour saulvelé de leurs corps; tou- 
tefois , le seigneur de Cohen retourna, comme dit 
est , sans quelque destourbier ; et le seigneur des 

Querdes envoya son Robin pour le beau faict qu’il 
avoit commis vers le roi de France, qui lui donna 
pour son vin , six cents escus et deux cents livres 
d’Arthois de pension annuelle sur la recepte de 
Hesdin ; de laquelle ne jouit et possessa guères lon- 
guement, car il advint un jour, ainsi qu’il se par- 
toit d’illecq pour aller à Abbeville où sa femme 
demouroit, il fut rencontré d’aulcuns des parents 
de ceulx qui estoient morts à sa cause ^ en la pipée 
dessus dite; si le poussèrent jus de son cheval, et 
le mirent par pièces, tellement qu’il rendit l’ame. 
Sa vesture , son argent et sa bourse furent mis à 
la selle de son cheval, qui fut envoyé devant les 
portes d’Abbeville , pour témoignage que l’occi- 
sion ne s’estoit faicte par avarice de pillerie, mais 
pour contrevenger la mort de leurs cousins et par- 
faicts amis. 


CHAPITRE LXXXIII. 


La feate de la ThoUon-d’Or qai se tint à Boudc-Dnc. 

Après que monseigneur le duc Maximilian (ùt 
quasi au-dessus du pays de Hollande , il tint et 
fît célébrer la feste et solemnité de la leste de la 
Tbuison-d’Or, en la ville de Bois-le-Duc, le cin- 
quième jour du mois de mai, en présence de 
l’ambassade de l’empereur, retournée de devers le 
roi Loys de France, et de l’ambassade de mon dit 

seisrneur d’Austrice, où furent deux illustres che- 
valiers et un docteur d’Allemaigne et le seigneur 
Baudoin de Lannoy, lesquels av oient esté envoyés 
vers ledit roi Loys , vers le caresme , sur espé- 
rance de trouvre bonne paix. 

Pour honorer et décorer ceste Teste, estoit en 
chef mondit seigneur d’Austrice; et les chevaliers 
confrères de l’ordre qui lors raccompagnèrent, 
furent le seigneur de Lannoj, le seigneur de Ra- 
vestain, le comte de Nassou, le comte de Romont, 
messire Josse de Lalaing, seigneur de Montigny, et 
le seigneur d’Aighemont. Ce jour dessusdit monsei- 
gneur le duc et confrères, habitués de manteaux de 
cramoisi doublés de satin blanc bordésde fusifs^ayans 
chapeaulx de mesme comme ils avoient eu en la 
précédente feste, allèrent aux vespres à la grande 
église collégiale, et lendemain onze^ à la messe qui 
futillecq célébrée par l’abbé de Saint Bertin, chan- 
celier de l’ordre , accompagné de quatre prélats ; 
et allèrent àl’olTrandepour eux-mesmes; et aulcuns 
d’iceulx y allèrent pour leurs confrères absens, se- 
lon l’ordonnance des tableaux estans au chœur 
de ladite église, en la manière qui s’ensuit. 

Premier, monseigneur le ducd’Austrice , chef de 
l’ordre, offrit pour lui-mesme; le seigneur de Lan- 
hoy pour le roi d’Arragon ; le comte de Romont 
pour le roi d’Angleterre; le comle de Nassou pour le 
roi de Naples; le seigneur de Ravestain pour le roi 
de Castille; Toison-d’Or pour le seigneur de Croy, 
trespassé ; Toison d’Or pour le seigneur de Mon- 

lembais, trespassé; le seigneur de Ravestain pour 
le seigneur de Clèves; le seigneur de Lannoy pour 
le seigneur d’Anthoin; le seigneur de Lannoy pour 
lui-mesme; Toison-d’Or pour le seigneur de Ghel- 
dres^ trespassé ; le comte de Nassou pour lui- 
mesme; le seigneur d’Aighemont pour lui-mesme; 
Toison-d’Or, pour le seigneur de Bièvres, tres- 
passé; le comte de Nassou pour le seigneur de la 
Vere; le seigneur de Lannoj pour le seigneur de 
Chimay ; messire Josse de Lalaing, seigneur de 
Montigny, pour lui-mesme; le comte de Uomont 
pour le seigneur de Bresse ; le seigneur de Monti- 
gny pour le seigneur de Tiennes ; le comte de Nas- 
sou pour le seigneur de Saint-Pol ; le seigneur de 
Romontpour lui-mesme; le seigneur d’Aighemont 
pourleseigneurdeLiquestain. Aulcunsaultres bla- 
sons et tableaux d’aultres seigneurs, confrères de 
l’Ordre, estoient illec entremeslés avecq les aultres 
et assis en lieux selon leur appartenir ; mais pour le s 
démérites d’iceulx seigneurs, leurs tableaux l urent 
ostés et séparés des aultres; et mesme le tableau et 
armure du seigneur des Querdes fut mis au por- 
tail de l’église, et renversé de hault en bas, comme 
appert en publications faictes par Toison-d’Or au 
chapi Iredeladicle ordre, le huitième jour du mois 
de mai an dessus dict, comme il s’ensuisl: 

«Messire Jehan de Neufchatel,subject naturel de 
Irèshumblctrès hault, très excellent et très puissant 
prince monseigneur le ducd’Austrice et de Bourgo- 
gne comme chef et souverain du noble Ordre de la 

Toison-d’Or, et de ma très redoublée dame, ma- 
dame la ducesse, sa noble compaigne_, natif de la 
comté de Bourgogne , estant chevalier fort et com- 
pagnon de ce dit Ordre , lequel , tant à cause du- 
dit lieu de sa naissance, comme par estroict ser- 
ment solemnel qu’il avoit faict audit Ordre, obligé 
et abstrainct eii\ers mesdits seigneur et dame et 
icelui ordre, s’esl allé rendre en France en l’obéis- 
sance du roi , tenant parti contre mondit seigneur , 
sans avoir renvoyé le colber ne gardé les règles et 
statuts dudit Ordre qu’il avoit juré , par quoi il est 
jugé hors d’icelui Ordre, et déclaré inhabile pour 
jamais plus porter ledit collier. Faict au chapitre 
de l’Ordre, tenant en la ville de Bois-le-Duc, le 
huitième jour de mai, l’an rpil quatre cents quatre- 
vingt-et-un. » 

» Messire Philippe Pot , seigneur de la Roche de 
Nolay, subject naturel de très hault, très excellent 
et très puissant prince monseigneur le duc d’Aus- 
trice et de Bourgogne , premier chef et souverain 
du noble Ordre de la Thoison-d’Or, mescognoissant 
et ingrat des grands biens et avanchemenls qu’il a 
reçus de feu très noble mémoire messeiorneurs les 
ducs Philippe et Charles, jadis ducs de Bourgogne 
prédécesseurs de rnouilit seigneur, et en la maison 
de Bourgogne en laquelle il a esté nourri en sa 
jeunesse , et oubliant la leaullé qu’il debvoit à 
mondit seigneur- le duc , mesmement à ma- 
dame la duchesse sa très noble compaigne , seule 
fille légitime dudit duc Charles, après le décès 

d’icelui feu, orpheliue non mariée , oubliant aussi 
les serments qu’il a faicts audit noble Ordre de la 
Thoison-d’Or, dont il estoit frère et compagnon j 
de sa volonté a abandonné madite dame la ducesse 
orpheline, et s’est allé rendre au roi, adversaire et 
tenait le parti contraire de mesdits seigneur et 
dame , s’est armé et mis en monstre contre eulx sans 
avoir rendu le collier dudit Ordre, ni gardé le» 
serments d’icelui, qu’il avoit jurés; par quoi il a esté 
privé dudit Ordre, et déclaré inhabile de jamais 
plus porter le collier d’icelui. Faict au chapitre du- 
dit Ordre, tenu en la ville de Bois-le-Duc. le hui- 
tième jour de mai, l’an mil quatre cents quatre- 
vingt-et-un. » 

« Messire Philippe de Crevecœur , seigneur des- 
Querdes , subject naturel de très hault et excellent 
prince monseigneur le duc Maximilian , par la 
grâce de Dieu, ducd’Austriceet de Brabant, chef et 
souverain de la noble Ordre de la Thoison-d’Or, 
et de madame la ducesse, sa très noble compagne, 
mescognoissant et très ingrat des grands biens, 
honneurs et avancements qu’il a reçus en la très 
noble maison de Bourgogne et de Brabant, comme 
de feux de très digne mémoire, messeigneurs les 
ducs Philippe fondateurs, et mesmement de dé- 
funct monseigneur le duc Charles, son fils, jadis 
duc de Bourgogne et de Brabant, chef et souverain 
dudit Ordre , prédécesseur de mondit seigneur le 
duc Maximilian, nourri dès son enfance en sa dicte 
maison avec monseigueur le duc Charles, qui 

grandement l’avoit honoré et exaulcé , et par vraie 
confidence lui avoit baillé commission de garde 
de plusieurs ses bonnes villes, places , forteres- 
ses et pays, par serment solemnel lui avoit juré 
et proumis garder, sans les mettre en aultre main, 
estant aussi frère et chevalier de ce très noble 
Ordre de la Thoison-d’Or ^ et à cause de ce obligé 
et abstrainct par aultres estroits serments aux- 
dits seigneurs feux ducs Philippe et Charles, et 
mesmement à madame la ducesse, fille unique et 
seule héritière dudit feu monseigneur le duc Charles, 
délaissée et demeurée après son décès jeusne prin- 
cesse et orpheline, encores non mariée, laquelle lui 
confirma tous les estats et offices dessusdicts ; et, qui 
plus est, lui donna la capitainerie et garde du chas- 
te! de Hesdin, etle retint et constitua son chevalier 
d’honneur ; et combien que , à cause desdits ser- 
ments, et par vraie noblesse, ledit seigneur des 
Querdes fust tenu de les garder et défendre, en- 
semble lesdites places et pays dont il avoit la 
garde, néant-moins, de sa volonté, et contrevenant 
à tous sesdits serments, honneur, foi et léaulté, il 
a faict serment au roi de France, adversaire do 
mondit seigneur et dame, lui a baillé et délivré, 
ou par sa faulle abandonné ou laissé prendre les- 
dites villes, places et pays, dont la guerre et la plus- 
part des maux advenus depuis sont ensuivisj 
oultre il a délaissé à porter le collier dudit Ordre 
de la Tboison-d’Or , sans le renvoyer, recevant 
et portant l’Ordre du roi de France; et mesme- 


Digitized by Google 



DE JEAIN MOLINET. 


(> 48 i) 


395 


ment fut armé et a faict guerre contre monclit sei- 
gneur et ma dame, soi portant chef et principal 
capitaine de l’armée d’icelui roi de France, enva- 
hissant aux champs, présent son prince, chef et 
souverain d’icelui ordre, et lui livrant bataille 
devant la Viefville lès Terrouvane et à ses féaulx 


vassaux et amis, aidans etléaulxsubjects, commet- 
tant pour ce et aultrement, comme dit est, faulceté, 
trahison et desloyauté envers mondit seigneur et 
dame : pour lesquelles causes, à grande et mure dé- 
libération, il a esté au chapitre dudit Ordre pré- 
sentement tenu en ceste ville de Bois-le-Duc par 
mondit seigneur le duc , souverain d’icelui Ordre et 
messeigneurs les frères , chevaliers et comj)agnons 
d’icelui Ordrey estans, privé et débouté dudit Ordre 
de la Thoison-d’Or, jugé et déclaré inhabile et in- 
digne de jamais porter ledit collier ; et s’il eust 
esté présent audit chapitre , aultre et plus grande 
correction lui eust esté déclarée, selon ses crimes, 
démérites, faulsetés, trahison et déloyautés. 

« A esté déclaré et ordonné par mondit seigneur 
souverain , et mesdits seigneurs chevaliers , frères 
et compagnons dudit Ordre , que le tableau de ses 
armes, mis en posé en ceste présente Teste, au chœur 
de l’égbse collégiale dudit Bois-le-LTuc , sera osté 
de la place où il a esté posé , et sera porté , et mis 
et attaché à la porte de l’église , et ses armes ren- 
versées et mises à rebours. 

M Faict audit chapitre de l’Ordre , le huitième 
jour de mai, l’an mil quatre cents quatre-vingt 
et un. » 

U Messire Jehan de Damas , seigneur de Clèves , 
si vous estiez en vie, veus et considéré les gi’ands 
biens, honneurs et avancements qu’avez receu en 
la maison de Bourgogne , mesmement de feu de 
très noble mémoire monseigneur le duc Charles, 
jadis duc de Bourgogne et de Brabant, dernier 
defunct, que Dieu absolve ! et les destroicts ser- 
ments que vous avez faicts audit Ordre de la Thoi- 
son-d’Or, comme chevalier, frère et compagnon 
d’icelui, et que vous avez esté noté de plusieurs 
causes suffisantes à vostre privation dudit Ordre; 
mais monseigneur le souverain , et messeigneurs 
les chevaliers, frères et compagnons dudit ordre , 
ont en leur présent chapitre esté acertenés de 
vostre trespas, par quoi ils en laissent le jugement 
à Dieu tout-puissant et souverain juge. » 

« Messire Jacques de Luxembourg, seigneur 
Ricebourg, combien qu’il fust prins en exploict 
de guerre honourablemenl, et pour la querelle et 
deffense de feu de très noble mémoire monsei- 
gneur le duc Charles, jadis duc de Bourgogne et 
de Brabant , comme chef et souverain du noble 
Ordre de la Thoison-d’Or, dernier defunct, néant- 
moins depuis sa liberté de prison , lui qui estoit et 
est subject naturel de très haull, très excellent , 
très puissant prince monseigneur Maximilian , ar- 
chiduc d’Austrice et de Bourgogne, et de ma- 
dame la ducesse sa compagne , chef et souverain 
du dict Ordre, et lui, chevalier, frère et compagnon 
d’icellui , à cause de ce grandement obligé et abs- 


Digiiized by Google 



DK JEAN MOI.IINKT. 


y 


(.48.) 


297 


trainct par estroict serment audict Ordre , n’a pas 
seulement faict serment audit roy de France , ad- 
versaire de mondit seigneur et madame , mais a 
délaissé de porter le collier d’icellui Ordre de la 
Thoison-d’Or j et sans rendre et renvoyer ledit 
collier, a receu et porté publiquement l’Ordre 
dudit roy de France , s’est montré en armes avec 
les ennemis de mondit ^seigneur, en exploicts de 
' guerre , et a receu ^ par don et autliorité d’icellui , 
et appréhendé à son prouffit villes, places , terres 
et seigneuries appartenans à mesdicts seigneur et 
dame , et à leurs féaulx vassaulx et subjets , ce que 
faire ne povoit selon lesdicts serments par lui 
faicts audict Ordre , par quoi il a esté jngé hors 
d’icelle Ordre, et déclaré inhabile pour jamais 
plus la porter. Faict comme dessus.» 

« Quant à monseigneur lebastard, qui est par de- 
là, pour ce qu’il n’est encores suffisamment ap- 
paru à mon dict seigneur chef, et les aultres sei- 
gneurs frères et chevaliers de l’Ordre , de ses 
conduicts et gouvernements, l’on a remis son 
faict jusque» à la prochaine Teste , et est tousjours 
son tableau armoyé, mis et posé avec les aultres. » 

Icelles publications ainsi faictes , tant du sei- 
gneur des Querdescomme des aultres, furent assises 
posées et escriptes en lieux où leursdicts blasons 
et armes estoient attachées. Peu de jours après 
madame Marie duchesse d’Austrice et monseigneur 
Pliilippe, comte de Charolois, son fib , âgé de trois 
ans ou environ , arriva en la ville de Bois-le-Duc. 

Un grand eschaffault fut faict sur le marché, où 
elle fit serment, prendant possession. 

Monseigneur Philippe son fils, fut illecq fait 
chevalier par monseigneur de Ravestain; et lui 
fut donné le collier d’or , avec aulcuns autres 
dons, dont plus amplement apperra en la prochaine 
Teste. 

La nuit Saint-Jehan ensuivant, furent trêves 
publiées par pays sur estât et abstinence de guerre, 
pour un an commenchant le dernier jour de juin 
an mille quatre cents quatre- viugt-et-un, et finissant 
l’an révolu ce mesme dernier jour de juin , l’an mil 
quatre cents quatre -vingt-et-deux; et comme n- 
coient les lettres d’icelles trêves par la teneur qui 
s’ensuist : 

»Loys, par la grâce de Dieu, comme nonobstant 
que les trêves fussent criées et données sur espé- 
rance de inventer paix finable, etc. » Toutefois les 
François et Bourguignons pilloient l’un l’aultre. 

Advint en ce temps que le Grand-Turcq avoit 
fait son amas de trois cents mille Turcks pour des- 
truire cbrestienlé; mais le souverain roi des rois , 
Nostre Seigneur Dieu lui retrancha son vouloir , 
car il mourut le troisième jour de mai ; de quoi 
nostre sainct-pêre le pape fit faire à Rome proces- 
sion solemnelle l’espace de trois jours. La mort 
d’icelui Turck fut célée quinze jours ains qu’elle 
vinst à la cognoissance du peuple; et pourtant quand 
la communaulté en fut advertie, elle assomma et 
tua ceulx qui avoient célé ceste affaire. Aulcuns 

eslurent pour estre grand Turck le fils aisné de 
son aîsnë fils trespassé, et les aullres choisirent 
le second fils dudit Turck trespassé, et à ceste 
cause, l’un ou l’aullre se vint rendre au ^and- 
maistredeRodes, comme il apperra cy-après. 


CHAPITRE LXXXIV. 


la nativitd de François d'Âostrice second (ils du duc Maximilieu et de 
madame Marie son esponse. 


Le second jour du mois de septembre, entre 
sept et huict heures du matin, l’an mil quatre 
cents quatre-vingt-et-un, madame Marie , ducesse 
d’Austrice et de Bourgogne, espouse du duc 
Maximilian , s’accoucha de son second fils en son 
hostel de Conberghe en sa ville de Bruxelles ; et 
pour célébrer la solemnité du bapliseiuent de celui 
enfant, fut faicle une baille cominenchant audit 
hostel et finant à l’église de Sainte-Goule; et y 
avoit une torche de six pieds de longueur ; et 
esloit honnestement couverte de draps de cou- 
leur , et les rues tapissées comme au jour du sacre. 
Au milieu de l’église de Sainte-Goule, richement 
tapissée, estoitun hourd somptueusement édifié, 
où estoient les fons notablement aornés, et aussi 
messeigneurs les prélats et ministres de l’église 
qui lebaptesme debvoient accomplir. 

Eu ceste noble compagnie allèrent sur un che- 

vallet audit baptesrae monseigneur Philippe d’A.us- 
trice, comte de Chorollois, et mademoiselle Mar- 
guerite sa sœur , enfans dudit duc et ducesse ; et 
fut baptisé ledit enfant par monseigneur Henri de 
Berghes, évesque de Cambraj ; et le tindrent sur 
les fons , monseigneur Philippe de Croy , comte de 
Chimay, au nom du duc de Bretaigne, en la con- 
templation et faveur duquel il fut -nommé Fran- 
çois. Monseigneur Ferry deCluny, cardinal de 
Tournay le tint pareillement avecq madame la 
princesse d’Orenge; et fut faict ce baptisement le 
vingt-septième jour du mois de septembre an des- 
sus dict. Le jour Sainct-Estienne ensuivant, trespassa 
de ce siècle , ledit François ; de quoi tout le peuple 
du pays fut fort ennuyé , souverainement les 
Bruxellois; car eux qui de sa nativité avoient eu 
esjouissance , eurent alors pour son trépas très 
angoiseuse desplaisance. 

En ce temps Jehan d’Adiselle , grand bailli de 
Gand, estant à la foire d’Anvers, fut aguesté de nuict 
et murdriement occis par Frédérick, seigneur de 
Montigny et aultresses complices, au très grand 
desplaisir des Ganthois qui lors vouloient gouver- 
ner la cour, et expulser aulcuns de la langue wa- 
lonne ; néantmoins lesdits Ganthois recueillèrenl 
honorablement le corps de leur grand bailli, le 
firent passer par la ville, et en très grande compa- 
gnie de gens et de torses, le conduisirent jusques 
à la fosse. 

CHAPITRE LXXXV. 


Le trespas de très illustre dame madame Marie de Bour^gne seule ülle 
de très preux et resplendissant prince le duc Charles de Bourgogne et 
espouse de Maûmilien très victorieux duc d’Âustrice. 


Après que madame Marie de Bourgogne hé- 
ritière et unique fille de très puissant et très hault 
duc Charles de Bourgogne eut prinse la possession 
jdu pays de Hainault et faict son entrée en la ville 
de Mons, principale ville de la comté de Haynault, 
descendit en Valenchiennes, où elle fut honorable- 
ment reçue. A son entrée furent faictes aulcunes 
histoires par personnages ès quarrefours des rues , 
sur les sept vers Ave Maria Stella, qui grandement 
lui plurent. Elle fut logée à la Salle-le-Comte; et 
le lendemain fit les debvoirs et serments tels que 
les comtes de Hay^nault ont accoutumé de faire 
à leur primitive venue. I.a nuict de son arrivée en 
Valenchiennes, qui fut le vingt-deuidème jour de 
novembre, pour lui donner effroi et réveiller les 
espris de guerre, les garnisons de Guise j Saint- 
Quentin etd’aultres villes de guerre, prindrent, par 
faultede guet, la ville du Chasteau-en-Cambresis, et 
aulcuns compagnons 'desdites garnisons s’espandi- 
rent et boutèrent les feux autour de Condé, telle- 
ment que madame, à son parlement, tirant illec, 
apperceut bien la gaslure et arsure qu’ils avoient 

faicte la nuict précédente ; et d’illec se tira en 
Flandres; et fit une partie de son quaresme en 
la ville de Bruges , avec le duc d’Austrice son 
mari; et pour passer temps, selon la mode des 
princes, seigneurs, dames et demoiselles, voulonté 
lui print d’aller veiller avec ses nobles gentils- 
hommes. Lors si grande meschéance advînt tant 
pour elle que pour tous les pays, car elle cheut 
jus de sa hacquenée , qui lors deschanglée es- 
toit ; se fut bleschée aulcunement , et tellement 
que, trois semaines après, elle s’accoucha malade ; > 
puis, après avoir faict ses ordonnances et reçu les 
sacrements de saincte église, rendit l’ame à Dieu, 
en sa ville de Bruges, le vingt -septième de 
mars , environ deux heures à l’après diner , l’an 
mille quatre cents qnatre-vingt-et-un. 

Du trespas de ceste très haulte et très ver- 
tueuse ducesse estant en fleur de jeunesse, feut le 
duc son mari plus ennuyeux que jamais fut 
noble espoux pour la mort de sa chère espouse; 
car vive amour irréfragable les avoit ensemble 
unis en si amiable et doiilce concorde, que ne 
sembloit possible les desjoindre sans le dard mor- 
tel de la mort. Tous les supposls de ses pays en- 
tièrement en lurent désolés ; et comme la viîjne 
bien labourée engendre le bon raisin, dont pro- 
cède la délicieuse liqueur de bon vin, qui les cœurs 
tristes létifîe convenablement, ceste très excellente 
et fructueuse princesse, florissante en toutes bontjes . 
mœurs, nousa germiné etproduict et enfanté trois- 

nobles cépeaux de moult haulle estime, desquels 
le fruict, en temps futur, donnera suavité de joie 
à ceulx qui sont encore à naislre. La très illustre 
et inclite dame avoit esleu sa sépulture en l’église 
Nostre-Dame de Bruges, où le corps fut lionora- 
bleraenl porté, pour le lendemain, troisième jour 
d’apvril, célébrer ses obsèques. Et en partant de son 
hostel pour aller à l’église Nostre-Dame faire son 
enterrement , précédoient gens vestus de couleur 
noire en grande multitude, portans chacun un 
flambeau en main ; puis suivoientles quatre ordres 
mendians, les chanoines de l’église, messeigneurs 
les prélats , messeigneurs de la loi de Bruges , les 
gentils-hommes de la cour , chevaliers , gens du 
conseil, chanceliers, conséquemment roy et héraulx 
d’armes auprès du corps, que jHjrtoient dix nobles 
hommes, sur lequel corps estoit une riche pale que 
portoient en l’air, par les quatre !)Ouls, quatre 
nobles personnages , et par dessus le chapeau du- 
cal de fin or; et suivoient en habits de deuil, em- 
brouchés de chaperons , très illustre et très res- 
plandissant seigneur , monseigneur le duc d’Aus- 
trice, le jeune seigneur de Gheldres^ Philippe 
monseigneur de Clèves, le comte Pierre de Saint- 
Pol, l’évesqiie de Metz, le comte de Nassou, et le 
seigneur de Bièvres; et les dames qui furent aux- 
dites obsèques : madame la princesse d’Orenge , la 
fille de Gheldres, la dame de Vere. Et le lende- 
main fut la seconde messe célébrée par l’abbé 
do Saint-Bertin , et la tierce par monseigneur 
de Salubrie. 

CHAPITRE LXXXVI. 


La prinsc de la ville de Bohain par les François. 

Par un lundi vingt-huitième jour de janvier, 
environ trois heures après minuict, aulcuns com- 
pagnons de guerre des garnisons francoises, prin- 
drent, parfaulte de guet, etentrèrenten la ville de 
Bohain^ que tenoienlles Bourguignons. Ilsoccirent 
un seul homme et constituèrent dix aultres prison- 
niers. Aulcuns manans et hahitans se saulvèrent 
auchasteau, et les aultres tournèrent en fuite, qui 
mieux mieux. Quand les François furent au-dessus 
de la ville, ceulx du chasteau, au nombre de quatre- 
vingts, sortirent sur eulx à main forte, et en tuè- 
rent cinq ou six, et ce faisant furent navrés; et 
afin qu’iceulx François ne leur donnassent l’as- 
sault et ne tinssent illec leur séjour , ils bruslèrent 
la pluspart de la ville; et par un contraire, les 
François bruslèrent l’aultre; et tost après y sur- 
vindrent les garnisons de Guise , de Saint-Quentin 
et de Beaurevoir , sur espérance de faire quelque 
emprinse ; mais ils perçurent que logis n’y po- 
voient prendre , et que ceulx du chasteau estoient 
fort pourveus d’artillerie et de vivres, parquoi ils 
retournèrent chacun en son quartier. Tost après 
fut reprins le chasteau de Rincourt sur les Fran- 
çois, mais Beaurevoir, qui tenoit, fut en danger 

d’estre priuse^ car un mauvais garçon, natif de 
tfainault , nommé Radelet , tenoit un jour le parti 
de France , et l’aultre de Bourgogne ; ainsi se 
transmuoit de cà et de là pour trafiquer et achever 
ses trahisons iniques. Icelui tenant le parti des Fran- 
çois, espia une journée que la garnison de Beaure- 
voir estoit allé courre , et avoit laissé partie d’icelle 
pour garder le chasteau ; et adonc se joindit 
avecq les Bourguignons , auxquels il fit sçavoir la 
disposition et estât des François, tel que dict est 
dessus , disant que s’ils avoient une seule once de 
hardiesse, ils gaigneroient Beaurevoir. Aulcuns 
Bourguignons aventureux, pourchassans la bonne 
fortune, s’accouplèrent avec ledit Radelet, qui 
rudement et vilement les mit dedans par anlcunes 
trouées, et ainsi gaignèrent la place. Geste prinse 
venue à la congnoissance du seigneur de Moy , la 
garnison de Saint-Quentin se resveilla, et celles 
des frontières à l’environ , se mirent sus en nombre 
de trois cents chevaulx et quatre cents piétons; 
et se trouvèrent devant le chasteau de Beaurevoir , 
lequel estoit lors desgarni de vivres et de pouldre ; 
et à ceste cause vuidèrent Bourguignons comme 
ils y estoient entrés; mais Radelet fut illec ra- 
teint, tellement que les François lui deffendi- 
rent le courre , lui firent coupper la teste , et 
ainsi receut les gages tels que un trafiqueur, 
trompeur et pipeur doibt recepvoir pour son 
infidélité. 

Aultrcs prinsesetreprinsespar aguets, sur glièles, 

embusches, et par muces, furent faictes et achevées 
tant à Beaurevoir comme à Bohain et aultres for- 
teresses à l’environ , desquelles le compte fort long' 
pourroit attédier l’audience des escoutans. 


CHAPITRE LXXXVIL 


Le siège de la ville d’Aire et la prinsc d’icelle par les François sur les 

Bourgnignons. 


Le vingtième jour de juillet, an mil quatre 
cent quatre-vingt et deux, monseigneur Maxi- 
milien, duc d’Austrice, estant en sa ducé de Bra- 
bant , fut receu comme père et tuteur de monsei- 
gneur Philippe , son fils , en la ville de Louvain , 
pour la dite ducé et pays de Brabant. 

En ce temps pendant, les François, par aulcuns 
entendemens qu’ils avoient avec aulcuns person- 
nages du parti de monseigneur le duc d’Austrice, 
trafiquèrent tellement, en coinquant ensemble se- 
crètement, que la ville d’Aire fut vendue par 
Jehan , seigneur de Cohen, et ses complices , parmi 
payant la somme de dix mille escus par an , et cent 
lances d’ordonnance. Mais pour pallier et cou- 
lourer la vendition , afin que des marchands ne 
lusist l’embusche descouverte , la conclusion porta 
que les François acheteurs mettroient le siège de- 

vant la ville , et le seigineur de Cohen et ses ven- 
deurs tiendroient bonne mine, monstrans courage 
de bonne defense , comme à la réale vérité firent 
ceulx de la ville, qui riens ne scavoient de ladite 
marchandise , voir plus grande que ne vouloient 
les marchands , afin que le jeu ne tournast à grand 
courroux. Et pour achever ceste besongne , le sei- 
gneur des Querdes fisi amas de grosses compagnies 
de gens de guerre avecqlemarissaldeGey etaultres 
compagnies de gens à cheval et de piétons, et 
entre lesquels y avoit six mille Suisses et grande 
quantité de gens de morte-paye, et estoient de gens 
de faicten nombre de vingt-huit mille. 

Les quartiers furent délivrés , l’artillerie assise, 
aucunes églises abattues àl’environ de la ville, lo- 
gis furent faicts , tentes et pavillons dressés , gros 
et larges tranchis approfondis, et fut en peu d’es- 
pace le siège clos et fermé, comme si l’on y deb- 
voit séjourner par années. La ville fut battue de 
gros engiens , tant merveilleusement qu’ils furent 
ouys jusques à demie lieue près de Valenchiennes. 
Les Flanians , advertis dudit siège , envoyèrent 
messagers sur aultres, vers ledit seigneur de Cohen, 
principal capitaine de la ville, en lui offrant gens, 
vivres, traits à pouldres et aultres nécessités à ce 
pertinentes; mais ledit de Cohen respondit aux- 
dits messagers et rescrivit auxdits Flamans qu’ils 
estoient du tout garnis pour un mois entier, et que 
le duc d’Austrice povoit bien assembler son armée 
tout à loisir. Et durant ce temps se conlinuoit la 

20 . 

l)atterie dudit siège contre la ville , et la ville 
d’aiiltre costé se défendoit vigoureusement. Après 
que une partie de la muraille lut arasée , les sei- 
gneurs assemblèrent fagots et aultres matériaux, 
faisans mine de vouloir assaillir. Lors un petit 
parlement se tint entre les parties, tellement que 
la ville se rendit par appoincternent , et Cadet de 
Barat rendit la place , par tel si que lui et ses gens 
se partiroient , leur corps saulfs, et emmeneroient 
leurs biens meubles qui estoient céans apparlenans 
au seigneur de Bièvres ; et les menèrent à Saint- 
Omer, le vingt-huitième de juillet l’an mille quatre 
cents quatre vingt-et-deux. 


CHAPITRE LXXXVIII. 


La niorl pitoyable et lamentable de mouseijçiieur Loys de Bourbon 
. ' évesque de Liège , duc de Bouillon et comte de Los. 


Horrible discorde et dissention grande fut en- 
gendrée entre révérend père en Dieu, monsei- 
gneur Loys de Bourbon, évesque de Liège, et mes- 
sire Guillaume de la Marche , nommé La Barbe, 
mambour de Liège, auquel ledit évesque avoit tenu 
un enfant sur fons , et l’estimoit estre son bon et 
cordial ami ; mais il advint que ledit Guillaume 
achepta, par le consentement des chanoines de 
Saint-Lambert, la terre de Francemont , par quoi 
il s’esleva en grand orgueil , et estoit dès lors plus 

crenieu en Liège que l’évesque son inaistre , car 
il y avoil plus grande sieute après lui pour avoir 
offices , qu’il n’y avoit après l’évesque son com- 
père, et duquel grand honneur lui estoit venu. Et 
oultre plus, ledit Barbe avoit occis de sa main, par 
aguet, en retournant de la messe, maistre Richard# 
serviteur domestique et séelleur dudit évesque , 
par quoi icelui se contenta m&l; et parcreut la 
haine entre eux plus angoiseuse que devant ; et lui 
manda l’évesque qu’il feroit bien sans lui ; et de 
laict le fit bannir de sa cité ; et ledit messire 
Guillaume, qui porta mal patiemment ce bannisse- 
ment, pensa de soi venger ; et de faict se trouva 
en France pour eslever aulcuns gens d’armes. 
Ne scay s’il descouvrit sa mauvaise volonté au roi 
Loys, car il ne lui voulut accorder aulcunes gens 
de ses ordonnances; mais il cueilla à l’environ 
de Paris et ailleurs aulcuns gendarmereaux mal 
empoinct, en nombre de quatre cents chevaliers, et 
aulcuns piétons et pageastres mal habillés, qui le 
suivoient. Icelui doncques, accompagné du seigneur 
Robert de la Marche son frère et aulcuns de son 
alliance, comme Thierry Pavillon, eschevin de 
Liège, de messire Jehan de Noefchastel, de Pierre 
Rouslar, maire de la cité, ensemble d’aulcuns Fran- 
çois , comme messire Guillaume de la Roche, che- 
valier, et plusieurs aultres, se tira à l’entour de 
Liège pour oultrager et deffaire ledit évesque, son 
pasteur, seigneur et maistre. Eide faict, aulcuns 
habitanset manaus d’illcc firent entrersecretement 
en la cité aulcuns gens de guerre , monstrans que 

plus favorisoient à l’une partie que à l’aultre. 

Icelui évesque estant en la ville de Huy, adverti 
de l’assemblée de ses ennemis quérans le dé- 
truire, etcomment ils estoient à l’environ de Liège, 
se partit dudit Huy ^ accompagné d’aulcuns nobles 
en petit nombre, car i! n’estoit lors guères aimé 
du commun. Et le jeudi, au pénultième d’aonst, 
vint loger en sa cité de Liège; et environ neuf 
heures fit son amas de petit nombre de gens 
qu’il avoil ; si les feit monter à cheval ; et quand 
lui-mesme voulut mettre le pied à l’estrier , il 
trouva son cheval le plus rebours de jamais ; mais 
pourtant, ne différa à achever son emprinse, et 
vuida de son palais armé de toutes pièces , sinon 
du chef et des jambes, car son page estant der- 
rière, lui portoit son armet. Le prothonotaire de 
Homes portoit la bannière Saint-Lambert; et di- 
soit ledit évesque et ceux de sa compagnie : « Sei- 
» gneurs où me menez-vous.» Finablement, il issit 
hors la porte de Damecourt, tirant vers les char- 
treux , auxquels il requist qu’ils voulsissent prier 
Dieu pour lui. Il avoit environ vingt chevaliers 
qui le suivoient à file. En tirant oultre , percent 
quatre compagnons bien montés des gens de La 
Barbe, son adversaire, quil’espioient en une ruelle ; 
et donnèrent sur lui en un petit pré assez estroit ; 
et illecq fut rencontré dudit seigneur Guillaume 
de la Marche son compère, tjui lui dict : «Lojs de 
» Bourbon, je me suis offert et mis en paine d’estre 
» en votre grâce^ et vous ne m’avez voulu recevoir ; 
» maintenant je vous ai trouvé.» Puis lui donna un 

coup de sa dague en la gorge ; et receut encoires 
aultres trois ou quatre coups au corps, telle- 
ment qu’il cheut mort par terre , puis lut despouillé 
tout nud et fut rué en la rivière ; après fut pesché 
par aulcuns metidians, qui l’emportèrent aux frères 
mineurs , et de là en l’église de Saint- Lambert, où 
il fut monstre à tout le peuple, devant le grand au- 
tel , où les vénérables collèges de Liège furent 
évocqués à son enterrement et obsèques. 

Ainsi fina piteusement parmi les mains des per- 
vers tyrans, Loys de Bourbon, le très révérend 
pasteur de Liège , le pénultième d’aoust, l’an mil 
quatre cents quatre-vingt-et-deux. Et lors mes- 
sire Guillaume, ensemble ceux de sa bande, entrè- 
rent en la cité, qui fut butinée à demi ; et le len- 
demain icelui messire Guillaume se tira par les 
collèges, priant que son frère Jehan de la Marche, 
estudiant à Coulongne, futeslu évesque d’icelle cité 
de Liège; et confessa pleinement d’avoir occis le- 
dit évesque, avecq aucuns de ses complices quijl’a- 
battirent de son cheval, desquels l’un fut nommé 
llacquin van Camp, qui pour le mesme fut desca- 
pitéen la ville de Louvain. 

CHAPITRE LXXXIX. 


L’artm'e qui se fit en Brabant pour prendre aulcunes villes du pays de 
Lie'pe, ensemble le trespas de mpssire Philippe de Croy comte de 
Chimay. 


Tant pour l’occision de monseigneur Lojs de 
Bourbon, évesque de Liège, inhumainement perpé- 
trée par ledit Barbe, comme parles François esfans 
en la cité, venus à l’intention et secours dudit oc- 
ciseur, fut le pajs voisin en grande tribulation, sou- 
veiainenient la ducé de Brabant marebissant au- 
dit Liège J et à ceste cause monseigneur le duc 
d’Austrice et les princes et seigneurs du pays y 
remédièrent à grande diligence; et de faict Phi- 
lippe, monseigneur de Clèves, accompagné de plu- 
sieurs notables capitaines, chevaliers et barons, 
en nombre de six cents chevaux et mille piétons , 
picquenaires brabanchons et aultres, desquels estoit 
principal conducteur Henri de Saure, et lequel se 
trouva devant la ville de Setron , laquelle se rendit 
par appoinctementle quatrième jour de septembre; 
et dans peu de jours après se joindirent à ceste ar- 
mée la compagnie dumacbaigne d’Anvers, a tout 
cent chevaliers d’une bande, et le maire de Lou- 
vain à tout huit ou neuf cents piquenaires, avecq la 
compagnie du bailly de Brabant - Roman avec 
grande quantité de piétons: et puis arrivèrent les 

princes et principaux capitaines, c’est-à-dire mon- 
seigneur Jehan de Chalon , prince d’Orenge , le- 
quel avoit espousé la sœur dudit évesque , et 
monseigneur Anglebert, comte de Nassou et sei- 
gneur de Breda, ayant en leur compagnie la plus- 
part de la noblesse de Brabant, lesquels prindrent 
la ville et chasleau de Liège, la firent piller le 
douzième jour de septembre_, et le lendemain 
donnèrent l’assault à la ville de Hasel, qui fut 
prinse par force d’armes, et la piuspart des bour- 
geois et manans d’icelle mis à mort ou prisonniers, 
et les portes et murailles d’icelle, abattues et dila- 
pidées. 

Tosl après l’assault achevé , arriva monseigneur 
le comte de Romont , avec notable compagnie ; et 
illec se vint rendre le plat pays à l’environ , en- 
semble plusieurs petites villes et places de Liège , 
quemesdilsseigneurselcapitaines reçurent à merci. 
Le vingtième jour ensuivant, se deslogea toute l’ar- 
mée , et se vint esloger à un gros villaige emprès la 
rivière de Sarre, entreTongre et Liège, eld’illec 
print l’armée son logis à une lieue près de la cité , 
et sortirent d’icelle plusieurs notables personnages 
de guerre, qui livrèrent à ceulx de l’armée plu- 
sieurs dures et telles escarmouches , qui vigou- 
reusement furent soustenues par les Brabanchons 
et gentils compagnons aventuriers , par les 
quels plusieurs nobles faicts d’armes furent 
achevés tant d’un coslé que d’aultre ; mais enfin 
les Jjicgeois furent rembarrés dedans leurs portes 

et poursuivis fort rudement ; et fut la retraicte 
fort honorable, et n’y eut perte pour les capitaines, 
que Rasse lieutenant de Cornille de Berghes. 

De illec se vint loger l’armée devant la ville 
de Tongre , où ils séjournèrent l’espace de douze 
jours, dedans lequel temps une rivière fut ostée , 
tellement que les moulins de la ville ne pouvoient 
mieulre, qui fut la cause pourquoi ladite ville se 
rendit par appoinctement , car ils avoient fort 
grande nécessité de vivres. 

Pendant ce temps, le treizième jour de sep- 
tembre, trespassa de ce siècle en la ville de Bruges , 
messire Philippe de Croy , comte de Chimay , pre- 
mier chambellan du duc d’Austrice , chevalier 
de la Thoison d’Or, preux et vaillant aux armes, 
élégant personnage, moult éloquent, sage et dis- 
cret en toutes ses affaires , et fort bien adressé en 
toutes ses qualités de bonnes mœurs. Le duc 
Charles et le duc d’Austriche , en furent honora- 
blement servis ; et fit pour iceulx plusieurs loing- 
tains voyages et ambassades , tant vers les roys 
de Naples , le roy d’Angleterre , comme aultres 
princes , alliés et confédérés à la maison d’Austrice 
et de Bourgogne , et auxquels, par sa prudence et 
sa manière de bien parler, il fut grandement 
agréable. Son corps fut transporté de Bruges à 
Mons en Haynault, et enterré aux cordeliers, où 
son fils aisné, monseigneur Charlesde Croy , prince 
et comte de Chimay, leur fit faire très riche 
tombe et somptueuse sépulture. 

Peu de jours après roccisiou de monseigneur 
de Liège, fut esleu évesque de Liège par les cha- 
noines du chapitre, le prothonotaire de Homes, fils 
de monseigneur de Montignj ; et fut ceste élection 
faicte à Louvain, à cause du tumulte et commotion 
qui lors estoit en la cité. De ceste élection appela 
monseigneur Jacques de Croy , prothonotaire et 
chanoine de Liège , et frère de monseigneur le 
comte de Chimaj , nouvellement trespassé ; et di- 
soit avoir aulcuns droicts en Tevesché , comme de- 
puis apparut par certaine pension annuelle qui lui 
fut octroyée. 

- ■ ■■—— Il - 


CHAPITRE XC. 


Le traictc de la paix de Tan 1482- 


Après avoir prinses plusieurs journées et avoir 
envoyé plusieurs ambassades d’un parti et d’aultre, 
sur espérance de parvenir à concorde, seure paix 
et bonne union entre le roy de France et le duc 
d’Austrice, et les estats et les subjects de leur pays 
et seigneuries, fut faicte une assemblée en la ville 
d’Arras, des ambassades et députés de chacune 
partie d’iceulx, lesquels, après avoir eu plusieurs 
consaulx , moyennant la grâce de Dieu, achevèrent 
et conclurent paix finale en la forme et manière 
qui s’ensuit. 

((Philippe de Crevecœur, seigneur des Querdes 

et de Lannoy , conseiller et chambellan du roy 
nostre seigneur, son lieutenant et capitaine es 
pays de Picardie , chevalier de son Ordre ; Olivier 
de Juretinien, aussi chevalier^ conseiller et cham- 
bellan au roy nostre seigneur et son lieutenant en 
la ville de Franchise , aliàs Arras; Jehan de la 
Vacquerie, conseiller du roy nostre dict seigneur, 
et premier président en la court de parlement de 
Paris ; Jehan Guérin , maistre d’hoslel : tous am- 
bassadeurs commis du roy nostre seigneur; Jehan 
de Lannoy , abbé de Saint-Bertin , chancellier 
de l’Ordre de la Thoison-d’Or ; Philippe, abbé de 
Saint-Pierre de Gand; Gossuin, abbé d’Afileghen ; 
Guillaume , abbé d’Omont , de l’ordre de Saint- 
Benoist ; Jehan, seigneur de Lannoy, de Ruines 
deSebourg; Jehan de Berghes, seigneur de Wal- 
hain ; Baudtiinde Lannoy, seigneur de Molenibais, 
chevalier dudict Ordre^ conseiller et chambellan ; 
Paul de Baenst, seigneur de Vermeselle, prési- 
dent de Flandres; Jacques de Gruy, seigneur 
d’Oby, chevalier, conseiller et chambellan, et 
hault bailli de Gand ; Jehan d’AulFay, conseiller et 
maistre des requesles ordinaires de l’hostel; Gé- 
rard Mesnan et Jehan deBert, secrétaires en l’or- 
donnance de nostre très redoubté sciiTiieur, mon- 
seigneur le duc 3Iaxiniilien d’Austrice ; Jehan Pi- 
nock , chevalier bourguignon ; Jehan Roulan , 
eschevin de la ville de Louvain ; Nicolas de lict- 
velde ; Rouland de Mol , chevalier, eschevin ; Gé- 
rard Roslan , conseiller , |K?nsionnaire de Bi us- 

selles; Jehan Collehenz , bonrg’hemestre ; Jehan 
d’Immerselle, chevalier, eschevin de la ville d’An- 
vers ; George le Mor , premier eschevin de Lière ; 
Guillaume de Rin , premier conseiller; Jacques 
d’Estenwerper , conseiller des eschevins des par- 
chons de la ville de Gand ; Jehan de Wite, sei- 
gneur de Radegonde, bourghemestre de la ville de 
Bruges ; Jehan de Njnverchonne , chevalier ; 
Gilles Guiselin, conseiller ; Jehan Creut^ pension- 
naire de la ville d’Ypres; Jacques de Lande, es- 
chevin ; Jehan François , conseiller de la ville de 
Jjisle ; Simon de Bercus, premier eschevin ; Jehan 
de la Vacquerie , conseiller de la ville de Douay ; 
Christophe Gontier, premier eschevin de la ville 
de Mons ; Jehan Fourneau, clerq du baillaige de 
Hainault; Gervais Waudart, conseiller de ladicte 
ville de Mons ; Thierry le Poivre, eschevin ; Gobert 
Henri, conseiller de la ville de Vallenchiennes; 
Robert de Mandeville , chevalier, bailly; Nicolas 
d’Anebus mayeur ; David d’Audenfort, Philippe de 
Sainct-Fuslégier, et Robert des Prez, procureur 
delà ville de Sainct-Omer, tous ambassadeurs, 
commis et députés de moncUct seigneur le duc , 
tant en son nom que au nom de messeigneurs 
le duc Philippe et mademoiselle Marguerite d’Aus- 
trice, ses enfans, nos princes et seigneurs naturels 
et des estats de leurs pays , tant pour eux que 
aussi pour et au nom d’iceulx duc Philippe et ma- 
demoiselle Marguerite. 

« A tous ceulx qui ces présentes lettres verront. 

salut : Savoir faisons que , en vertu des pouvoirs à 
nous donnés, cy-après insérés , nous avons faict, 
conclu, accepté, proumis, juré; faisons, con- 
cluons, acceptons, prouinettons, jurons paix fi- 
nale et union, intelligence et alliance perpétuelle 
entre leroy, monseigneur le daulphin, le royaume, 
leurs pays , seigneuries et subjects d’une part, 
et mondit seigneur le duc , messeigneurs le duc 
Philippe et mademoiselle Marguerite , ses enfaus, 
leurs pays, seigneuries et subjets d’aultre , ensem- 
ble le traité de mariage qui, au plaisir de Dieu, se 
fera , solemnisera et parfera de mondit seigneur le 
daulphin et d’icelle mademoiselle Marguerite, 
ainsi et par la forme et manière qui est con- 
tenue et déclarée ès articles sur ce par nous adres- 
sés, consentis et accordés, desquels la teneur s’en- 
suit. 


CHAPITRE XCl. 


S'cnsuicl le traicté de la paix faicte entre le roy et monseigneur le duc 

d’Austrice. 

»Au nom et à la louenge de Dieu, nostre sou- 
verain créateur, de la glorieuse vierge Marie et 
de toute la court céleste , paix finale , union , 
alliance et intelligence à toujours est faicte, prinse 
et jurée entre le roy, monseigneur le daulphin, 
le royaulme, les pays et seigneuries et subjects 
d’une part, et monseigneur le duc Maximilien 


Digitized by Google 



DE JEA.N M 0 I- 1 :HET. 


(.48a) 


019 


d’Austrice , monseigneur le duc Philippe et made- 
moiselle Marguerite d’Austrice, ses enfans, leurs 
pays, seigneuries et subjects d’aultre , par laquelle 
toute rancune, haine et malveillance des uns en- 
vers les aultres, sont mises jus et ostées, et toutes 
injures de faict et de parole, remises et par- 
données. 

»Item, pour plus grande seurté de ladite paix, 
traité et alliance , mariage est laict, proumis, 
consenti et accordé entre mondit seigneur le daul- 
phin, seul fils du roi, et héritier apparant de la 
couronne, et madite damoiselle Marguerite 
d’Austrice, seule fille de mondit seigneurie duc, 
et de feu madame Marie de Bourgogne, fille unique 
de feu monseigneur le duc Charles, que Dieu ab- 
solve ! et parfera et solemnisera ledit mariage, la- 
dite demoiselle venue en eage de droict. 

ultem , que incontinent ladite paix publiée et 
les seules promesses, obligations et seurtés baillées 
auxdits ambassadeurs dudit duc et des estats de 
sesdits pays en la ville de Lille et de Douay, ma- 
dite damoiselle sera incontinent, à toute diligence, 
amenée en ceste ville de francise lès Arras 
et mise et délaissée ès mains de monseigneur de 
Beaujeu , ou aultr« prince du sang commis de par 
le roy ; et la fera le roy garder , nourrir et entre- 
tenir comme sa fille priinogenite , espouse de 
monseigneur le daulphin. 

» Item , que en faisant ladite délivrance , mon- 
dit seigneur de Beaujeu ou aultre prince commis 

de par le roj^ ayant povoir en ce, en la présence 
des princes et seigneurs qui auront conduict et 
amené icelle damoiselle , proumettra par serment 
solemnel, sur le fust de la vraie croix, ou saintes 
évangiles de Dieu , pour le roy , tant en son nom 
comme père, et soi Taisant fort de mondit seigneur 
le daulphin , la prendre à femme et espouse lé- 
gitime , et prendra au surplus, au parfait et con- 
sommation dudit mariage de lui et d’elle, selon 
l’ordonnance de saincte église. 

«Item, pareil serment fera mondit seigneur de 
Beau jeu ou aultre jirince commis ayant povoir 
suffisant à ce de mondit seigneur le daulphin, 
auctorisé et dispensé par le roy de son jeune eage, 
pour et au nom d’icelui seigneur. 

nitem, en faveur dudict mariage iceulx seigneurs 
duc d’Austrice et les estais de ses dits pays , ont 
consenti et accordé, tant en leurs noms, que pour 
et au nom dudit duc Philippe, et pour son mineu r 
éage, comparans en son lieu; que les comtés d’Ar 
thoiset de Bourgogne et les terres et seigneuries de 
Maconnois, Auxerre,Salins,Bar-sur-Seine et Noyè- 
res,soientle parlage,dot et sortement du mariage de 
maditedamoiselle'avec mondit seigneur le daulphin, 
pour en jouir par eulx leurs hoirs masles et fe- 
melles qui isseront dudit mariage héritahlement 
à toujours; et en faulte d’iceulx, retourneront au- 
dit duc Pliilippe et à ses hoirs. 

»El pour ce que le roi tient en sa niainetoccupe 
présentement lesdits comtés de Bourgogne, Ma- 

con et Auxoirre, Salins, Bar-sur-Seine, Noyères 
et la pluspart de ladite comté d’Arthois , il 
consente , pourtant que la chose lui peult toucher, 
que icelles comtés et seigneuries soient la dot 
et héritage, et patrimoine de ladite danioiselle, 
pour en jouir par mondit seigneur le daulphin, 
comme son futur mari, par elle et leurs hoirs 
issus de ce mariage de mondit seigneur le daul- 
phin et damoiselle , et en faulte d’iceulx retour- 
ner conime dessus ; saulf que s’il advenoit que 
lesdictes comtés , terres et seigneuries venis- 
sent et eschéissent en aultre main que de mon- 
dit seigneur le daulphin ou des hoirs issus d’i- 
celui mariage, en ce cas le roi, mondit sei- 
gneur le daulphin et leurs successeurs rois de 
France , pourront posséder lesdites comtés d’Ar- 
thois, de Bourgogne et aullres terres et seigneu- 
ries dessusdictes , jusques à ce qu’il soit appoinclé 
du droit prétendu par le roi es villes et chastel- 
lenies de Douay , Lille et Orchies , ès quelles 
trois villes et chastellenies , se ledit cas de retour 
en advenoit, le roi et ses successeurs ne préten- 
dront aulcun droict, mais en jouiront les com- 
tes et comtesses de Flandres, comme ils ont 
faict par cy-devant; et si ledit cas de reto«ir 
advenoit, le roi et aussi le comte de Flandres 
qui lors seront, feront diligence^ chacun de sa 
part, d’appoincter audit différent en dedans trois 
ans en suivant la venue dudit cas, ou plus tost, 
si faire se peult. 

CHnofi\(}vv:s. T. JCLIF". — J. Mouket. //. 2 1 

aJtem, que madicte dainoiselle venue en sa 
dicte ville de Franchise aiiàs Arras, sera, du 
consentement du roi, par mondit seigneur de 
Beaujeu, en la présence des personnes, des es- 
tats d’Arthois et des aultres pajs et seigneuries 
de son sol qui illec seront trouvés , lesquels , sans 
en faire autre assemblée, représenteront les trois 
estais d’Arthois, détenue, reçue et déclarée 
comtesse d’Arthois et de Bourgogne, et dame 
des aultres seigneuries ; et feront monseigneur 
le daulphin comme futur mari d’icelle, et elle 
tenue par le roi pour diligence touchant les deb- 
voirs qu’ils seront tenus faire pour lesdites terres 
qui sont au royaulrae. 

K hem, dès lors en avant lesdits pays et comtés 
d’Artois, saulf la ville, chasteau, bailliage de 
Saint-Omer, dont cy-après sera touché , sera régi 
et gouverné en ses droicts, usages et privilèges 
accoutumés , tant au regard des corps des bonnes 
villes , comme des plats pays , soubs la main 
et nom de mondit seigneur le daulphin, futur 
mari et bail de madite damoiselle, et le do- 
maine et revenue d’icelui pays et comté réduict 
au plus grand proulïit que l’on pourra , et les 
officiers de justice et de recepte desdits pays et 
comtés , et les lois des villes créées et renouvel- 
lées de par lui au nom que dessus. 

)>Ilem, sera pareillement faict, de la comté 
de Bourgogne et aultres terres et seigneuries 
qui sont du dot de ladite damoiselle. 

nllem, sur la requeste que ledit duc et estats 
font que le plaisir du roi soit remettre la ville 
de Franchise Arras, en son ancienne po- 

lice et gouvernement, soubs la main de mon- 
dit seigneur le daulphin, en y commettant of- 
ficiers de par lui, comme dict est, le roi s’at- 
tend à mondit seigneur le daulphin , futur mari 
de mademoiselle, d’entretenir ladite ville en ses 
gouvernements et privilèges anciens et accoutu- 
més, comme les aultres villes d’Arlhois. 

» Item, au regard de la ville , chasteau et bail- 
lage de Saint-Omer, qui est de la comté d’Ar- 
thois, elle est comprinse, et tout ledit haillage 
avecq ladite comté d’Arthois, au dot et partene- 
ment de mariage que madite demoiselle faict 
avecq mondit seigneur le daulphin, sous les li- 
mites qui s’ensuivent : 

«Ladite ville, chasteau et haillage seront mis et 
délivrés en la possession de mondit seigneur le 
daulphin et d’elle, incontinent ledit mariage 
parfaict et consommé, pour en jouir par eulx , 
leurs hoirs et successeurs, comme de ladite comté 
d’Arthois et aultres pays et seigneuries dessus 
dicts. 

«Item, dès à présent ledit duc et estats, tant 
en leurs noms que pour et au nom dudit duc 
Philippe , reversent la garde et gouvernement de 
ladite ville, chasteau et bailliage, et les délais- 
sent du tout en la garde et entretenement ; et 
feront, et seront tenus de faire les gens d’église, 

21 . 

nobles, bourgeois, inanans et habitans de ladite 
ville, pour la garder et délivrer à mondit sei- 
gneur le daulphin, ledit mariage consommé. 

nitem, tous lesquels manans et habitans et trois 
estats de ladite ville, seront dès à présent tenus 
de faire serment solemnel ès mains du roi ou de 
ses commis, de faire bonne et sure garde de la- 
dite ville, durant la minorité de madite damoi- 
selle, et non souffrir ou permettre à leur po- 
voir que lesdits duc d’Austrice et duc Philippe 
son fils, et aultres de par eulx^ y ayent aulcun 
part ne aucthorité, ni aulcunes gens ; mais demeu- 
rera icelle ville au gouvernement desdits estats, 
pour lebai lier, rendre et délivrer en pleine obéis- 
sance à mondit seigneur le daulphin , inconti - 
nent illec venu en éage , ledit mariage consommé, 
c’est à savoir tous contredits , excuses et délais. 

n Item , pareil serment seront tenus faire lesdits 
habitans, et trois estats à mondit seigneur le duc 
d’Austrice , de non délivrer ladite ville au roi , ni 
à mondit seigneur le daulphin , ni à aultres de 
par eulx^ durant ladite minorité, jusques ledit ma- 
riage soit consommé. 

»Item, en particulier, les prélats, gens d’é- 
glise , nobles , mayeur , esèhevins , manans et ha- 
bitans de ladite ville, qui sont chefs d’hostel , et 
aultres qui viendront résider et demeurer daus 
ladite ville, durant icelle minorité, de quelques 
estats ou conditions qu’ils soient, feront serment 
sur la croix ou sainctes évangiles, d’entretenir 
ledit traicté, sur peine d’estre tenus et réputés 

parjures et desloyaux audit prince et à la ville> 
et aussi, comme infracteurs de paix, estre pu- 
gnis à la volonté et ordonnance de justice ; et 
sera ledit serment enregistré en un livre et re* 
gistre à ce servant. 

afin que ladite ville ait mieulx de quoi 
pour soi garder et entretenir la demaine d’icelle 
ville, banlieue et bailliage comme au comte d’Ar- 
thoisdoibt appartenir, demeurera, durant lamiT^ 
norité de madite demoiselle, au proulïit delà ville 
pour l’entretenement d’icelle, et y seront lesdites 
villes et bailliage, durant ledit temps, quicles de 
leur portion d’aide ordinaire d’Arthois; et si 
leur convient faire plus grande mise pour la- 
dite garde , le roi et aussi mondit seigneur le duc 
d’Auslrice, leur secourront et ayderont. 

» Item y et au regard de l’institution des officiers 
que le comte d’Arthois a accoutumé de ins- 
tituer , comme bailly , sous bailly , chastelain , 
bourggrave procureur , recepveur , sergent et 
aullres, mondit seigneur le duc, comme père 
de madicte damoiselle, en aura pendant ledit 
temps la nomination ; et monseigneur le daul- 
phin , comme futur mari d’elle, l’institution ; et 
seront iceulx officiers tenus en obtenir lettres 
de mondit seigneur le daulphin , et faire le ser- 
ment ès mains des estats de la ville, ainchois 
qu’ils puissent exercer lesdits offices, et leur 
seront lesdites lettres expédiées sans frais. 

»Item, se madite damoiselle alloit de vie à 

trespas paravant ledit mariage consommé, la- 
dite ville, chasteau, et bailliage seront, par les- 
dits manans et habitans, remis en obéissance des - 
dits ducs d’Austrice et duc Philippe son fils ou 
ses successeurs. 

nlteniy que pendant et durant la minorité de 
ladite demoiselle , la loi de ladite ville se fera et 
renouvellera par ceulx de ladite ville , en la 
manière accoustumée ; et §i auront lesdits ma- 
yeurs et eschevins, povoir de créer les officiers 
en dessoubs eux comme ils ont faict parcy-devant ; 
et se fera la justice en ladite ville et banlieue 
par les raayeur et eschevin , qui seront entretenus 
en leurs anciens droicts et prérogatives; et au 
bailliage, la justice se fera et exercera comme 
il s’est faict de tout temps et soubs le ressort où 
il appartient; et en tant qu’il touche la garde, 
les trois estats de ladite ville pourront faire telle 
ordonnance et statuts qu’ils aviseront estre re- 
quis pour la seurté, soit pour tenir souldoyers 
ou mortes payes pour la garde de ladicte ville 
et chasteau ; et s’ils entendent en leurs consciences 
qu’il leur soit besoing', pourront commettre et 
eslire un chefentr’eux pour la garde d’icelle, 
tel qu’ils ad viseront entr’eulx, en tenant tou- 
jours à eulx la charge et gouvernement de la- 
dicte ville, pour la délivrer comme dit est. 

nltem , quant aux forts et chasteaux prochains 
de ladite ville , par lesquels ils pourroient estre 
tenus en subjection, ils auront les séellets et 

proumesses des seigneurs d’iceulx loris et l'orle- 
resses, de non leur nuire, mais les assister en 
la garde et délivrance de ladicte ville, comme 
dict est. 

» Item y se aulcune guerre sourdoit entre le 
roi et le duc d’Austrice , -ou aultres voisins de 
ladite ville , ils ne s*en mesleront , ne recep- 
veront garnison d’un costé ni d’aultre. 

» Item y les bourgeois, manans et liabitans de 
ladite ville y banlieue et bailliage , de quelque 
estât ou condition qu’ils soient, pourront aller, 
hanter^ et fréquenter marchandement et aultre- 
ment par tout le rojaulme de France, par les, 
pays de mondit seigneur le duc d’Austrice et 
de monseigneur le duc Philippe son fils^ et 
en aultres royaulmes et pays voisins; et pa- 
reillement, les subjects desdits royaulmes des 
pays de mondit seigneur le duc, et aultres pays 
voisins, pourront seurement hanter et conver- 
ser en ladite ville et banlieue, marchandement, 
sans aulcune reprise , ni en ce faire ou donner 
aulcun empeschement , pour marque ou contre- 
marque, ordonnance ou delTense au contraire. 

»Item, se lesdits de Saint-Omer ne sont con- 
tens des lettres séellées et serment qu’ils bail- 
leront pour la généralité de ce traité, le roi, 
pour sa part, et agssi mondit seigneur le duc 
d’Auslricepour la sienne , leur bailleront lettres en 
particulier, et feront bailler par les estais de 
leurs pays^ et telles villes et communautés qu’ils 

requerront, par lesquels, chascun en son regard 
proumeltra entretenir tous les points, consentir 
et accorder , touchant la garde de ladite ville. 

» Item, qu’en faisant par lesdits manans et ha- 
bitans, la délivrance et plénière obéissance de 
ladite ville de Saint-Omer, à mondit seierneur 
le daulphin et à madite damoiselle, le mariage 
consommé comme dict , iceulx seigneurs et da- 
moiselle feront serment d’entretenir et garder 
ladile ville^ chasteau, banlieue et bailliage comme 
membre de ladile comté d’Arthois , en leurs 
droicts , franchises , libertés et privilèges ac- 
coutumés , comme les prédécesseurs comtes 
et comtesses ont faict, sans les desregler, ni 
mettre leur gouvernement et police deladite 
ville, ne les aultres villes d’Arthois^ en aultre 
train que par cj-devant a esté. 

»Item, et s’y conforme dès maintenant le roy, 
les provisions obtenues par ladite ville, tant de 
feu madame ducesse d’Austrice , comme aussi de 
mondit seigneur le duc d’Austrice mari d’icelle , 
pour la quittance et modération des dettes et rentes, 
lesquelles provisions demeureront en leur force et 
leur seront vaillables. 

» Item y les ambassadeurs dudit duc d’Austrice, 
ont remonstréque la dicte desfuncte ducesse d’Aus- 
trice, le duc Charles, sori pèa’e et aultres prédé- 
cesseurs, possesseurs desdictes comtés et seigneu- 
ries, ont emprunté plusieurs deniers, et vendu 
rentes , et icelles assignées à estre payées sur les 

domaines et revenues desdictes comtés , terres et 
seigneuries , requérant que pour l’acquit et des- 
charge des âmes desdicts défunts, le roy et mon- 
dict seigneur le daulphin^ possesseurs desdictes 
terres et seigneuries , fassent payer lesdictes 
charges et dehtes à qui elles sont deues. 

» En obtempérant à ladicte requeste , le roy et 
mon dict seigneur le daulphin , possesseurs des- 
dites terres , feront d’ores en avant , payer et ac- 
quitter le cours des rentes par corps des villes et 
aultres qui en seront obligés pour lesdits defuncts, 
lesquels en seront remboursés, ou il leur sera 
déduictsur ce qu’ils debvront, par les recepveurs * 
des domaines desdits comtés. 

»llem, quantaux deniers prestés en la comté de 
Bourgogne, ceulx qui ont faict lesdits prests , bail- 
leront leurs titres et enseignements qu’ils en ont, 
ès mains de ceulx qui seront commis à faire l’estât 
de domaine dudit comte , pour en faire rapport 
à mondit seigneur le daulphin , et les appoincter 
comme de raison. 

M Item , au regard des anciens officiers , qui 
par ladite ducesse , les ducs Charles et Philippe 
son mayeur, ont esté assignés d’aulcu ne somme 
annuelle par forme de provision pour leurs vivres,' 
et la prendre sur le domaine desdits comtés et 
seigneuries j ils y seront entretenus et en seront 
payés selon leurs assignations. 

» Item, aussi, sur ce que lesdits ambassadeurs ont 
requis que le plaisir du roy soit faire entretenir par 

inondit seigneur le claulpliin^ les serviteurs de 
feue madile dame et de mondit seigneur le uc 
d’Austrice , et offices à eulx donnés èsdites comtés 
et seigneuries, en faisant le serment ès mains de 
mondit seigneur le daulphin , a esté répondu , que 
cy-après l’on pourra informer le roy de l’indointé 
desdits officiers , et en sera faict pour le mieulx. 

« Item, que moyennant ledit partage faict à la 
dite demoiselle , les comtés et seigneuries dessus 
déclarées, le roy et mondit seigneur le daulphin 
et pareillement ledit seigneur le daulphin , auc- 
torisé et dispensé de son eage , renonce à tout tel 
droict, part et portion que celle demoiselle, ou le- 
dit seigneur à cause d’elle pourroit avoir , clamer 
et demander ès ducés , comtés, terres et sei- 
gneuries, biens , meubles et immeubles quelcon- 
ques, demeurés au trespas de madite dame la du- 
cesse sa mère , d’icelle demoiselle , se nouvelle 
succession n’eschéoit. 

(r Item , que l’intention de mondit seigneur le 
duc et des trois estats , est que le droict et partage 
consenti à madite demoiselle, est en faveur et 
contemplation du mariage de mondit seigneur le 
daulphin et d’elle ; par quoi , s’il advenoit , par 
quelque cas de mortou aultrement, que ledit ma- 
riage ne parvinst, lesdites dot et partage seront te- 
nus pour non faicts j et seront lesdites comtés et 
seigneuries rendues et restituées à mondit sei- 
gneur le duc , au cas que lesdits enfants soient en- 
core soubs âge; et lesdits eufants estans en eage 

de mon dit seigneur Philippe, comme héritier 
parliculier de madite dame sa mère , saulf à icelle 
demoiselle sa sœur , au dit cas, sans droict de pa- 
rentage naturel , tel que avoir le debvra, par les 
droicts et coustumes desdits pays et seigneuries , 
entendu aussi qu’en ce cas le roy seroit entier au- 
dict droict qu’il prétend ès dites villes et chastel- 
lenies de Lisie , Douay et Orchies , selon la réser- 
vation dessus dicte. 

« Iteviy que le mariage parfaict et consommé, s’il 
advenoit que mondict seigneur le daulphin, à qui 
Dieu donne bonne vie et longue ! allast de vie à 
trespas , délaissant ou non enfant de ma dicte de- 
moiselle , icelle jouira desdites terres et seigneu- 
ries J comtés d’Artois et de Bourgogne , et aultres 
dessus nommés, comme de son dot et héritage ; et 
avec ce aura pour son douaire cinquante mille 
livres tournois par an, qui lui seront assignés à 
prendre commenchant au bois de Vincesnes^ 
Creil , Montargis et aultres , les plus belles places 
et demeures que l’on saura adviser en Champai- 
gne. Brie et Touraine. 

«Item, au con ti'a ire , s’il advenoit qu’elle voise 
de vie à trespas, ainçois et premier queparavant 
mondit seigneur le daulphin , les enfans d’eulx 
issus succéderont ès dites comtés et seigneuries qui 
sont du dot et partage d’elle ; et s’il n’y avoit nuis 
enfans , lesdites comtés et seigneuries retourne- 
ront à ses plus prochains hoirs, soubs la limitation 
dessus dicte, Lille, Douay et Orchies. 

» Item, que soubs ombre de cesle alliance de 
mariage, le roy ne mondit seigneur le daulphin, 
durant la minorité dudit duc Philippe, ne pré- 
tendront d’avoir le gouvernement desdits pays de 
firabant , Flandres et aullres appartenans audit 
duc , mais les laisseront en tel cas qu’ils sont. 

» Item, si le jeune duc Philippe alloit de vieà 
trespas , en minorité de eage , que Dieu ne veuille ! 
parquoi ladite demoiselle succédast aux ducés , 
comtés et seigneuries , de son dit fière , en ce cas 
le roy et mon dit seigneur le daulphin , accordent 
que le gouvernement desdits pays demeurera en 
l’estât qu’il sera trouvé tant qu’elle soit avenue 
en eage, en faisant par lesdits pays à mondit 
seigneur le daulphin , au nom d’elle , les debvoirs 
que iceulx pays doibvent à leur seigneur. 

» Item, etaussis’il advenoit à madite demoiselle, 
elle estant en eage, et le mariage consommé , que 
mon dit seigneur le due Philippe mourust sans dé- 
laisser hoirs de sa chair, ou que par quelques 
aultres cas , les pays et seigneuries d’icellui mon- 
dit seigneur le duc Phillippe , succéderont à ma- 
dite demoiselle sa sœur , et les hoirs issus d’elle 
fussent héritiers de la couronne de France , le roy 
et mondit seigneur le daulphin promettront et 
baillerontleurs titres pour eux et leurs successeurs, 
et feront bailler par les estais de France à cha- 
cun desdils pays, de audit cas traicter lesdits pays 
selon leur nature , et de les entretenir en leurs 
anciens droicts, exemptions, usages, coustumes 

et privilèges, franchises, pollices et gouvernement 
accouslumés; et quant aux pajs qui sont hors du 
royaulme, que les subjects d’iceulx ne seront traic- 
tés par appellation ne aultrement en la court de 
parlement à Paris , grand conseil du roj, ne ail- 
leurs hors dudit pays. 

nitem, iceulx seigneurs, leurs pays seigneuries et 
sujects pour la conservation de la paix , amour et 
union perpétuelle, procédant de ladite alliance et 
mariage , assisteront et aideront l’un l’autre , 
comme amis, envers tous et contre tous ceulx qui 
voudront emprendre sur l’estât et personne des- 
dils princes ou l’un d’iceulx, et aussi ceulx du 
royaulme, leurs pays, seigneuries et subjects. 

» Item, recognaissent ledit duc et estast au roy , 
sa souveraineté et ressort de la comté de Flandres, . 
selon ce qu’il a esté au temps passé ; et promet- 
tent que ledit duc Philippe venu en eage, fera 
les fois et hommage et debvoir , comme il appar- 
tient , et que l’on est accoustumé de faire , et de 
ce bailleront tiltres, mondit seigneur le duc et les 
trois membres de Flandres. 

» Item, que le roy, de sa certaine science, puis- 
sance et auctorité, a confirmé et confirme tous 
privilèges anciens et nouveaux , accordés et con- 
firmés par icelle feue dame avant son mariag, et 
mondit seigneur le duc et elle constant le ma- 
riage, tant aux trois membres de Flandres en gé- 
néral, qu’en particulier, aux villes et comnaunautés 
dudit pays de Flandres , villes et chastellenies de 

Lille, Douay et Saint-Omer, ensemble tous les 
droicts , lois et chastellenies de Saint - Orner , 
Lille, Douay et Orchies. 

«7zem, aussi a le roi confirmé aux manans et 
habitans de la ville d’Anvers , les privilèges 
qu’ils ont des prédécesseurs rois de France , 
pour la francise de la foire d’icelle ville. 

ullem, en tant que touche le droit d’issue du 
royaulme, impositions foraines, et aultres droicts 
que l’on povoit demander pour les vivres^ den- 
rées et marchandises qui seront amenées et 
conduites èspays et comtés de Flandres, villes 
et chastellenies de Lille , Douay et Orchies , en 
sera faict comme du temps de feu le duc 
Philippe dernier et auparavant. 

nitem, que les appellations des sièges de la 
gouvernance de Lille , Douay et Orchies , se re- 
lèveront en la chambre de Flandres, comme 
ressort immédiat , et de la chambre iront en 
la court de parlement à Paris ; et ce , tant que 
lesdites villes et chastellenies seront possédées 
par les comtes et comtesses de Flandres, des- 
sou bs la réservation dessusdicte. 

V Item y que les appellations des lois de Flan- 
dres de delà la rivière du Lis qui , par le moyen 
ou sans moyen , se relèveront en la court de 
parlement, seront menées et converties en ré- 
formation ; et se exécutera le juge réparable 
par définitive caution, selon leur ordonnance, 
comme pour le bien et cours de ladite marchan- 

dise , audict pays de Flandres , en ont esté faictes 
au temps passé. 

»Item, qu’en ce traicté de paix, est comprinse 
la personne de madameMarguerite, ducesse de 
Bourgogne , vefve de monseigneur le duc 
Charles ; et lui sera rendue plaine jouissance des 
terres de Cauchins, de Perrière, ou rachat de 
vingt mille escus d’or au pays de Bourgogne ; 
et sur ce , lui octroyera le roy ses lettres paten- 
tes, selon le contenu qu’elle a desdits duc et 
ducesse; et s’il advenoit, que Dieu ne veuille! 
que' monseigneur le jeune duc allast de vie à 
trespas , et que à ce moyen ^ les pays ès quels 
madite dame à son douaire, et aultres terres à 
elle données sa vie durant, vinssent en la main 
du roy ou de mondit seigneur le daulphin, en 
ce cas, proumettront par leurs lettres, laisser 
jouir madite dame de son douaire et aultres 
terres sa vie durant , paisiblement^ sans à elle 
faire ou souffrir faire aulcun empeschement ; et 
s’elle a mestier de l’aide ou part du roy , ou de 
mondit seigneur le duc^ iceux la réconforteront 
à ses affaires, et aideront comme leurs parents 
et amis , et aussi entretiendront à madite 
dame audit cas , la traicte et paction qu’elle 
a eu avec madite dame d’ Austrice , pour la resti- 
tution du dot et des deniers de son mariage. 

nitem, par ceste paix , est faicte abolition gé- 
nérale , rappeau de tous biens , de défaux 

et contumaces aux subjects d’une partie et 
d’aultre de quelque oncques cas, crimes, | débets 
ou offenses , que on leur pourroit imposer; 
assavoir que le roy , de sa pleinière puissance et 
auctorité rojalle^ fera et faict absolution géné- 
rale à tous ses serviteurs et subjects , tant ès pays 
de Bourgogne comme de par-deçà , et aultres qui 
ont tenu le parti de feu monseigneur le duc 
Charles, madame la ducesse Marie sa fille ^ de 
monseigneur le duc et de messeigneurs ses en- 
fans , de tous et quelconques cas , commis et per- 
pétrés, depuis le commencement des guerres 
dudit duc Charles, soit en ayant tenu ledit parti, 
les avoir servi et avoir esté en ambassade pour 
eulx en Angleterre, vers le duc de Bretaigne et 
ailleurs , ou eux avoir armé et servi en guerre 
contre le roi, conseillé, favourisé et aidé de faict, 
de parole ou par escript la partie, et celle 
d’iceulx duc et ducesse, avoir esté contre leurs 
sermens ou proumesses , en quelque autre ma- 
nière que ce soit ou puist estre , avoir offensé et 
délinqué envers le roi; et les remet quittes et 
pardonnés le roy, toutes offenses et peine corpo- 
relle et civile, ensemble toutes peines et amendes 
adjugées en temps passé , imposant sur ce silence 
perpétuel à son procureur, sans qu’il soit besoing 
à nul desdits subjects et serviteurs en obtenir 
aultreasoblutionet pardon en particulier; et néant- 
moins , ceulx qui en voudront avoir lettres , les 
auront sans frais. 

>tltemj pareille abolition, offre faire et faict 
mondit seigneur le duc, pour ceux qui ont tenu 
le parti du roi. 

«Aussi pour les manans et habitans de ladite 
ville, banlieue et bailliage de Saint-Omer , est par- 
ticulièrement accordé par le roi abolition géné- 
rale, en telle façon, que pour chose faicte, 
dicte ou escripte pour le temps passé , l’on ne le 
pourra jamais redarguer en justice ne aultrement. 

citent, que aussi les subjectset serviteurs d’un 
parti et d’aultre, tant prélats, chapitres, nobles, 
ports de ville, communautés, et les particuliers 
de quelque estât ou condition qu’ils soient, re- 
tourneront à leurs dignités , bénéfices , fiefs , 
terres et seigneuries et aultres héritages , de- 
niers d’héritages , , rentes héritières ou viagères 
dues parles princes, comme celles dues à mon- 
seigneur de Hames, sur la demaine d’Amiens, 
que par corps de villes ou par particuliers, à 
en jouir et posséder, depuis le jour de la paix, 
en tel estât qu’ils les trouveront, qui est à en- 
tendre que ceulx qui retourneront à leursdits 
biens, pour ceste paix, seront tenus en telle pos- 
session et jouissance de leurs dignités, béné- 
fices et aultres biens, comme ils estoient au- 
paravant l’empeschement survenu à cause de 
la guerre, sans ce que l’on leur puist obéicier 
interruption de possession ou proscription pour 
le temps que la guerre a duré , depuis qu’elle 
commeucha du temps dudit feu duc Charles, 

Chroîih^ues. 7’. — J Molinet. 77. 2 2 


Digitized by Google 



33S CHRONIQUES (>48a) 

et ce, nonobstant quelconques dons ou dispo- 
sitions, à temps ou à tousjours faicls au contraire 
par le roi en son parti, ou par mesdits seigneurs 
duc et ducesse, ne quelconques déclarations de 
confiscations, sentences ou arrests obtenus par 
contumace, que d’un parti et d’aultre, pour le 
bien de ceste paix , sont mis au néant et déclarés 
nuis, nonobstant aussi quelconque vendition d’i- 
ceulx héritages, ou rachapt desdites rentes faits 
durant la guerre par ceulx ou à ceulx qui ont eu 
dons desdits héritages et rentes. 

nliem, se aulcuns héritages ou terres ont esté 
vendues par décret ou debtes hypothéquées , dont 
les debteurs fussent en parti contre lesdits deb- 
teurs ou leurs héritiers, pourront, incontinent 
après ladite paix , retourner à leurs héritages 
ainsi vendus, en satisfaisant en dedans l’an du 
deu, pour lequel seroient vendus tant seulement ; 
et s’ils n’avoient satisfait en dedans ledit temps, 
le décret demourra en sa force , et retournera, 
de plain droict, ledit acheteur en sa possession. 
Mais si le propriétaire vouloit débattre et sous- 
tenir contre le débet, il sera reçu en nantissant 
les deniers, comme s’il eut esté présent; se toutes- 
fois par ladite adjudication des décrets, aulcunes 
rentes avoient esté sospitées, celles seront, du jour 
de ceste paix, remises en leurs cours, comme 
paravant ladite adjudication. 

» Item, aussi se les debtes pour le payement 
desquelles l’on avoit procédé à vendre les hérita- 

ges de celui ou ceulx qui estoient en parti contre, 
estoient pures, personnelles, non hypothéquées, 
desquelles eut esté faict don , pour récompense 
ou party où le debteur estoit demourant , icelui 
dehteur retournera en son héritage, ainsi vendu^ 
sans restituer les deniers principaux ne aultre 
chose à l’acheteur desdits héritages, ou à son 


ajant cause. 

nliem, en toutes aultres matières ecclésiastiques 
et profanes, où sont donnés aulcuns défauts ou 
contumaces contre ceulx demourans au parti 
contraire, il se pourront purger en dedans l’an, 
contre qui qu’ils soient obtenus. 

» Item, que les subjects, d’un costé et d’aultre, 
. retourneront à leurs biens immeubles assavoir 


tant ceux dont ils jouissoient avant les divisions 
commenchées du temps de feu le duc Charles, 
que ceulx qui depuis leur sont succédés et es- 
cheus ; supposé ores que le trespas d’icelui du- 
quel avendroit lesdits biens , ou fussent advenus, 
ou que lesdits biens soient situés en partie con- 
traire auquel est tenu son plus prochain héritier, 
sans ce que l’on puist obicier à l’encontre que 
son prédécesseur soit mort ennemi du prince 
soubs lequel y avoit ses biens , ou en service de 
guerre contre lui, ou audit héritier qu’il soit 
inhabile à succéder, pource qu’il avoit tenu parti 
contraire du lieu où lesdits biens sont eschues. 


nitem, quant aux fruicts et louiers des héritages 
et rentes, tout ce qui a esté levé et donné depuis le 

commencement des divisions dudit duc Charles , 
jusquesau jour de la paix, par mandement des 
princes, leurs lieutenans ou commis, demeurera 
levé et donné , et ne pourra jamais estre faicte 
poursuite contre les commissaires qui s’en sont 
entretenus, ou contre ceulx qui les ont retenus, 
qui en ont proufité, ne aussi contre ceulx qui 
les ont payés et contentés. 

» Item, quant aux arriérages des terres et censes 
dont les termes sont eschus , ou pour pie coppe 
qui encoires ne sont levés, afin d’éviter toutes 
matières de procès, ils demeureront à ceux qui 
en ont le don des princes. 

» Item, pareillement toutes debtes personnelles 
données par les princes ou leurs lieutenants , sup- 
posé que rien ne soit levé au profit de ceulx ou 
celui qui en auront le don , et quant à toutes aul- 
tres choses immobiles , quelque don qui en ait été 
faict , si elles n’ont été levées ou qu’il n’en soit 
procès , ce qui se trouvera en estre après la paix 
publiée, appartiendra à celui ou ceulx à qui lesdits 
biens estoient auparavant la guerre ; et les pourront 
prendre et lever partout où ils les trouveront, sans 
ce que on leur pust donner aulcun contredict ou 
empeschement pour quelque chose que ce soit. 

nllem, semblablement est accordé pour lesdits de 
Sainct-Omer que pour quelque récompense reçue, 
remission, quittance obtenue par le corps de la 
ville et aussi par les particuliers , bourgeois , ma- 
nans et halntants d’icelle ville et banlieue , de quel 

ques estât ou condition qu’ils soient , ils en demeu- 
reront quicles^et ne pourra contre eulx estre faicte 
poursuite. 

, » Item,(\xxe soubs la généralité de ce traité, mon^ 
dict seigneur le duc d’Austrice etsesdicts enfants se- 
ront et demeureront quictes et deschargés de toutes 
debtes qu’ils peuvent debvoir à ceux qui ont tenu 
parti à eulx contraire ; et ne seront lesdits créan- 
ciers , pour quelque cause que les dicts debteurs 
procèdent jamais reçus à en faire poursuite con- 
tre mondit seigneur le duc , mesdits seigneurs ses 
enfants ou leurs biens , sauf toutesfois les rentes 
et pensions advenir, qui se payeront de ce jour en 
avant. 

.)) hem, que pour retourner au sien, l’on ne sera 
tenu de faire auleun serment au prince ou seigneur 
soubs qui lesdits biens sont , saulf les subjects et 
vassaulx, qui seront tenus de faire serment de fidé- 
lité. pour leurs fiefs , lequel serment se pourra en- 
core faire par procureurs ayans pouvoir espécial. 

» Item, sur ce que lesdits ambassadeurs de mon 
dict seigneur le duc et des estats de ses pays ont 
requis que madame veufve de monseigneur Pierre 
de Luxembourg, et demoiselles Marie et Françoise 
ses filles , retourneront à leurs biens, tant ceulx 
dont ont joui en leur vivant messeigneurs Loys 
de Luxembourg, comte de Sainct-Pol, madame 
Jehanne de Luxembourg, sa femme, messeigneurs 
Jehan de Luxembourg ^ comte de Marie y leur fil§ 
aisné , que ledit messire Pierre de Luxembourg 

etcenonobsa ntquelconques arrests, sentences, dé- 
clarations dessentences de confiscation et forclusion 
de terres faictes par cj devant. Et pareillement 
monseigneur de Croy, comte de Porcian, pour 
lequel aussi ils ont requis qu’il retourne à ses 
biens, terres et seigneuries, dont feu monseigneur 
de Croy son père , et madame Margueritte de Lor- 
raine sa mère , ont été jouissans ; molin à vent de 
la comté de Porcian, les greniers à sel du chastel 
de Cambresis , Montcornet et aultres apparte- 
nances dudict comté , et la seigneurie de Bar-sur- 
Aube et aultres terres de Picardie, où ladite veuve 
et enfants dudit feu messire Pierre de Luxembourg, 
et lesdits seigneurs de Croy jouiront du bénéfice 
de la paix , saulf qu’ils ne retourneront présente- 
tement à leurs biens , et pourront poursuivir leur 
cas devers le roy, quand bon leur semblera. 

» Item, quant à ce que lesdits ambassadeurs ont 
requis que le roy fasse rendre et restituer à mon- 
seigneur le comte de Romont,sa comté de Romont, 
son pays de Vaulxet aultres terres et seigneuries 
qui lui appartiennent au pays de Savoie, à cause 
de son partage , lesdiles terres ne sont point au 
roy , ne d’aullre de sa subjection ; et quand ledit 
seigneur de Romont voudroit faire diligence de 
les recouvrer , le roi en ce lui favourisera. 

» Item , touchant les princes et princesses d’O- 
range , le comte d’Ëu , la part de Challon , le sei- 
gneur de Lorme , messire Guillaume de la Rame , 
seigneur d’Erlac , messire Claude de Toulongeon, 

seigneur de la Barae , pour lesquels lesdits am- 
bassadeurs ont semblablement requis qu’ils soient 
coinprinsen cestepaix, a esté respondu qu’ils y sont 
comprins, et retourneront à leurs biens, où qu’ils 
soient, tant au royaulme , que au Daulphiné, 
comté de Bourgogne , soubs la généralité comme 
les aultres. 

» Item, pareillement les religieux, abbé et cou- 
vent d’Anchin , sont comprins en la généralité 
du retour au sien , tant pour • biens de l’abbé 
comme du couvent, et en aurontlesdits seigneurs 
nommés et aultres lettres particulières, s’avoir les 
veulent. 

» Item, semblablement les religieux de l’églisede 
Saint-Waast d’Arras , qui se sont tenus en l’obéis- 
sance de mondit seigneur le duc, pour lesquels 
lesdits ambassadeurs ont faict requeste , pourront 
retourner en leur abbaye, et vivre des biens d’i- 
celle. 

^Item, surce quelesdits ambassadeurs requièrent 
que les habitans de la ville de Francise, alias 
Arras, qui sont espars et retraicts en divers lieux, 
tant en l’obéissance du roy , qu’en l’obéissance 
de mondit seigneur le duc , puissent franchement 
retourner à leurs maisons et habitations , et faire 
leurs marchandises et mestiers tels comme 
ils faisoient aincois la guerre , sans ce que pour 
aulcune chose faicte ou advenue en temps passé , 
depuis e commencement des divisions , l’on lui 
puist de rien impose : 

nitem, entend par ce Iraicté ceulx de ladicle ville, 
qui sont relraicts ès pays dudit duc d’Austrice, re- 
tourneront à leurs biens soubs la généralité de 
tous les aullres, et pourront aller, converser ou de- 
mourer en ladite ville, et y faire leurs marchandi- 
ses et mestiers comme ès aultres lieux du royaulme ; 
et quant aux aultres habitans qui sont demourés 
en l’obéissance du roy , l’on y a desjà pourvou. 

nitem, les héritiers de ceulx qui ont esté exécutés 
et mis à mort pour cause de la guerre et pour 
avoir tenu parti ou adhéré à aullre que à celui où 
ils estoient demourans , retourneront à leurs biens, 
qu’ils retrouveront en inventoire, et succéderont , 
et aussi les veufves desdits exécutés à leurs droicts 
de douaires, se n’estoitque telles exécutions ayent 
esté faictes par procès ordinaires. 

» Item, pour avoir la jouissance du sien, l’on ne 
sera tenu de venir faire résidence en l’une ou 
l’aultre desdites parties ; mais jouiront ceulx qui 
sont du parti du roy, des biens qu’ils ont au pays de 
monseigneur le duc, et mesdits seigneurs enfans ; et 
pareillement ceulx qui sont demourans ès pays de 
monseigneur le duc , tant les dessus nommés que 
aultres , de quelque estât ou condition qu’ils soient, 
des pays de Bourgogne ou des pays de par deçà , 
jouiront des biens à eulx apparlenans, ou qui 
leur succéderont au parti ou obéissance du roy 
ou de monseigneur le daulphin , sans ce qu ’ils 
soient contraincts y venir résider ou demourer. 

» Item, sur ce que lesdits ambassadeurs ont re- 

monstre que pour reprendre le pays et comté 
d’Artois , il plaise au roj consentir et accorder que 
la ville de Francise, alias Arras, Aires, Lens, 
Bapasmes, Béthune, les villages desdits lieux, et la 
chastelJeniedeleurenclavementsoienl tenusquittes 
et paisibles de l’aide ordinaire d’Arras , ces pre * 
miers douze ans, et que nulle aultre aide ou taille 
extraordinaire n’j soit levée en ce temps pendant ; 
et pareillement de tous les arrérages dudit aide 
ordinaire de tout le temps passé, que tous les ha- 
bitans ès dites villes et villages, qui la pluspart 
sont inhabités et au plaisir de Dieu, la paix faicte, 
se ressembleront , ne puissent eslre poursuivis , 
mais en soient quittes et deschargés : 

» Le roy quitte toutes lesdites aides pour le temps 
passé aux villes et villages inhabités , ès lieux qui 
ont délaissé à payer à cause de la guerre , et aussi 
afin qu’ils se puissent mieulx résouldre de la- 
bourer, il les tiendra quittes de leurs portions 
d’aide à l’espace de six ans, à compter du jour 
delà paix. 

nltem, pour ce quedefuncte madame d’Austrice, 
après qu’elle lut venue à la seigneurie et jouis- 
sance de la comté d’Arthois, au moins de la 
ville de Francise , alias Arras, quitta et octroya 
à ceux de la ville de Douay, pour les bourgeois, 
manans et habilans, bonnes maisons et hos- 
pitaux de ladite ville, qu’ils fussent et demeu- 
rassent quictes , exempts et affranchis de payer 
tailles audit pays d’Arthois , excepté les héri- 

tages qu’ils ont illecq, dont ils ont lettres par 
forme de chartes et lacs de soie et cire verte ; 
le rois à larequeste desdits ambassadeurs, tant 
pour lui, comme pour mondit seigneur le daul- 
phin , confermera , octroyera et donnera de nou- 
vel ledit privilège , que ceulx qui retourneront à 
leurs biens par la paix, ne seront , ne aussi leurs 
heritiers, poursuivables des rentes foncières et sur- 
cens pour le temps de la guerre ; mais seront tenus 
les descbarger, qui en auront joui par récom- 
pense J et se ce sont héritages qui , pour cause de 
guerre , ayent esté en ruine et sans labeur ils de- 
moureront deschargés desdictes rentes, et pour le 
temps qu’ils n’ont esté labourés , jusques au jour 
de Noël inclus, mais dudit jour en avant, soit qu’on 
leslaboureou non, les rentes et surcens se payeront. 

ri Item, pour ce aussi que plusieurs se trouve- 
ront, qui seront tenus pour entrer en la jouissance 
des biens, fiefs et héritages à eux succèdes du- 
rant la guerre, faire et payer les reliefs et aultres 
debvoirs aux seigneurs de qui lesdits fiefs et héri- 
tages sont tenus, concédés et accordés, et que 
ceulx qui doibvent faire lesdits debvoirs, auront 
terme et induce de trois mois , du jour de la date 
de la paix , pour faire lesdits debvoirs ; en faisant 
lesquels jouiront de ce qui sera eschu depuis le 
jour et date de ceste paix, sans avoir regard à ce 
que lesdits reliefs et debvoirs ne soient encoires 
faicts. 

nitem f que les nobles et fiefvez desdits pajs 
de mondit seigneur le duc d’Austrice, et de 
mondil seigneur le duc Philippe son fils , qui au- 
ront seigneurie et fiefs au rojaulme, ne seront 
contraincts de servir que soubs mesdit seigneurs 
ou leurs lieutenans et commis , au cas qu’ils ou 
l’un d’eux soient au service du roi; et si mesdits 
seigneurs ou l’un d’eulx ne sont en personne au- 
dit service, lesdils fiefvez ne seront contraincts 
de service en personne , mais pourront faire ser- 
vir selon la valeur de leurs fiefs. 

» Item, les sentences et appoinctemens rendus 
au grand conseil de feu le duc Philippe , Charles 
et ducesse, et monseigneur le duc présent, et 
aussi en la court qui s’est tenue à Malines, eutre 
les subjects du parti d’iceulx duc et ducesse, ou 
pour héritages ou contrats , clameurs et aiTests , 
pour successeurs de biens lors à eux subjects 
sortiront leui’s eflfects , pourveu que lesdictes sen- 
tences, ne touchassent directement le droict du 
roi , ou qu’il n’en y eut question à la court de 
parlement à Paris, ou aultre court souveraine, 
où le procureur du roi fut adjoint avec la partie. 

» hem, que les causes et procès parcy-devant 
introduicts ès dits grands conseils et cours de 
Malines , ne sont décises du pays d’Arthois , 
des ressorts et enclavements d’icelui , et des terres 
sur la rivière de Somme, qui lors tenoient Je 
parti de feu le duc Charles , tant celles de la 
première instance, qu’en cas d’appel^ sembla-? 

blement les appellations de bouche ou par es- 
cript , émises de la chambre de Flandres , rele- 
vées en ladite court de Malines ou audit grand 
conseil, seront reçues en l’estât qu’elles sont 
en ladite court de parlement à Paris; et y pour- 
ront, ceulx qui voudront poursuivir leur droict, 
faire assigner jour à leurs parties adverses ; 
et seront lesdicts procès reçus, aussi ceux qui 
seront conclus en droict pour les juger et déci- 
dera fin d’eure, et les autres pour les parinstruire 
et y procéder par les parties, selon les retraictes 
et derniers appoinclemens. 

» hem, pareillement les araortissemens, com- 
positions, nouveaux acquêts et anoblissemens faicts 
par les ditsduc et ducesse , demoureront en valeur 
et sortiront effect, en prendant pour les subjects 
du pays d’Arthois nouvelles lettres d’annoblisse- 
raent, lesquelles leur seront baillées sans frais ou 
sans finances; ou s’ils n’en obtiennent aulcunes 
lettres, se pourront aider de ce présent traité. 

» Aussi les abolitions, remissions, et pardons 
faicts et baillés par mondit seigneur le duc 
Charles, mademoiselle sa fille, par ledit sei- 
gneur d’Austrice et elle depuis son mariage , aux 
villes et communautés, et aussi aux particuliers 
de leurs pays de Flandres, Lille, Douay, d’Ar- 
thois et de Bourgogne seront entretenus, en pren- 
dant par les subjects d’Arthois lettres comme 
à l’article précédent ; et n’en sera nul receu à 
faire procès pour réparation de mort ou aultres 

intimés contre les corps aux particuliers desdites 


villes et communautés, pour les cas contenus ès- 
dites obligations. 


» Item, que pour le temps à venir est consenti 
par ce traité de paix, que les bourgeois, ma- 
nans et habitans ès villes et pays de frontière 
desdits duc d’Austrice et ses enfans, et aultres 


estans subjects à la couronne , adjournés à com- 


paroir en personne en ladite court de parlement , 
ou par-devant aultres juges royaux, pour quelque 
cas qu’on vouldroit dire par eux avoir été com- 


mis, seront reçus par procureurs^ nonobstant les 


adjournemens personnels durant le temps et l’es- 
pace de la minorité de madile demoiselle. 


» /fez» ^ pareillement est accordé pour les habi- 
tans de ladite ville , banlieue et baillaife de Saint- 
Orner. 


» Item , que pour les dignités auxquelles les 
subjects et tenans le parti de mondit seigneur 
le duc, ont esté pourveus par élections, grâces 
espectatives ou aultres provisions en court de 
Rome, bénéfices donnés par ledit duc Charles, par 
feu madite dame avant son mariage, et depuis 
par mondit seigneur le duc d’Austrice et elle 
constant leur mariage et leur patronuage, et aussi 
par les collateurs tenans leur parti , ou qui ont 
esté occupés par lesdites grâces espectatives ou 
d’aultre provision de court de Rome , les pos- 
sesseurs et aultres qui ont esté ainsi pourveus ne 
pourront estre inquiétés ni travaillés pour icelles 

dignités ou bénéfices soul)S ^^ouleurs de la prag- 
matique ou quelconques aultres cas , ordonnances, 
lois et statuts faicts au rojaulme en pétitoire ne en 
possessoire’ ; et se aulcun compétiteur li apparois- 
soit, les poursuites se feront par-deVant les juges 
commis au pays dudit duc d’Austrice, et ne pour- 
ront lesdits subjects estre traités au dehors sous 
ombre des privilèges des étudians et universités 
de Paris, Orléans et aultres. 

» hem, en icelle paix, sont compris les bailliages 
de Tournay, Tournesis , Saint-^mant et Mortain- 
gnes, et les subjects et habitans d’icelles; et c-n 
jouiront entièrement comme les aultres pays et 
subjects du roi. 

» Item, les maisons de Flandres à Paris et de 
Conflans seront rendues audit duc d’Austrice et son 
fils, et la maison d’Arthois , audit lieu de Paris, 
demourra à madite demoiselle. 

w Item , se le roy ou aultre , ayant cause de lui , 
tient aulcunes places fortes ou non fortes en la 
ducé de Luxembourg et comté de Chimay , elles 
seront rendues audit duc d’Aiistrice et Philippe 
son fils, ou aux subjects auxquelles elles appar- 
tiendront, nonobstant quelconques dons faicts par 
le roi , lesquels il révoque. 

» Item , sur ce que lesdits ambassadeurs ont re- 
monstré que feu madame la ducesse , pour consi- 
dération des loyaux services que lui avoit faict 
monseigneur le prince d’Orange et proximité de 
madite dame et de madame la princesse lui donna 

les seigneuries de Chasteaubellin , Orgellet et 
aultres con tenues ès lettres du don , situées en 
la comté de Bourgogne, lesquelles sont ancien- 
nement parties de la maison de Cbalons, dont 
mondit seigneur le prince est le chef , requérant 
iceulx ambassadeurs qu’il plaise au roy, au nom 
de mondit seigneur le daulphin , consentir et ac- 
corder que ledit don demeure vaillable , consi- 
déré que quant il a esté faict, madite dame estoit 
dame possesseresse dudit comté , le roi ne sait que 
c’est, et l’en pourront lesdits princes et princesses 
faire informer. 

nitem, à la demonstrance que lesdits ambas- 
sadeurs d’Austrice, des estats dudit pays, ont 
faict, que pour l’entre-court de marchandise, 
coincation d’une partie et d’aultre, solagement 
des frontières, aussi afin qu’il ne leur faille 
tenir garnison sur les frontières , le plaisir du 
roy soit que, après que madite damoiselle sera 
amenée et délivrée entre les mains, pour mon- 
dit seigneur le daulphin faire partir les gens- 
darmes des frontières, le roi fera partir les gar- 
nisons de toutes les petites places, comme 
Lens, L’Escluse et aultres semblables; et quant à 
ceulx qui seront ordonnés pour garde des grandes 
villes sur les frontières , assavoir : Arras, Béthune , 
Terrouanne, Hesdin, Saint-Pol, Guise et Saint- 
Quentin, il les diminuera, et mettra régie, en telle 
façon que mondit seigneur le duc et ceulx des 
estats des pays qui font ceste requeste auront 
cause d’estre contens. 

ultem, sar ce que lesdits ambassadeurs ont 
requis, que pour certain regard et considération 
qu’ils ont remonslré aux gens du roi , son plaisir 
soit comprendre en ce traicté de paix le roi d’An- 
gleterre et le duc de Bretaigne, a esté respondu , 
que les Angles sont en trêve avec le roy , et que 
ce traicté ne leur touche de rien ; et quant au duc 
de Bretaigne, 1 <î roj n’y à point de guerre ; et y 
a paix finale et serment entre le roy et lui que 
le roi de sa part veut entretenir. 

nitem, sur ce que lesdits ambassadeurs ont 
requis que le plaisir du roi soit, déclarer par 
ceste paix , qu’il ne fera et qu’il ne souffrira bail- 
ler par quelque voie directe ou indirecte, aul- 
cune aide , secours ou assistance de gens ne d’ar- 
gent à messire Guillaume d’Arembergbe , et 
Liégeois adhérens à lui, faisant la guerre au 
pays et ducé de Brabant , ne à ceulx de Clèves , 
ne de la cité d’Utrecht, faisans guerre contre ceulx 
de Gueldres et de Hollande, et mesmement son 
plaisir soit , mettre hors de son service , et haban- 
donner ledit messire Guillaume : a esté respondu 
qu’en inscrivant l’article de cy-dessous , faisant 
mention des amitiés et alliances, la paix faicte, 
le roi assistera et aidera à mondit seigneur le duc, 
et à ceulx de Brabant et aultres des pays dudit 
duc, contre ceulx qui les voudront nuire. 

» Item, que pour seurelé des pays et subjects 
d’une partie et d’aultre qui sont sur la coste 
de la mer, le roi et mondit seigneurie duc, 
prouinetlront tenir la mer en bonne seureté. 

et en telle façon que les subjects d’une part 
et d’aultre y pourront seiirement labourer^ et 
eulx tenir pour pescher ou à quelque autre né- 
gociation, et ainsi pourront seurement et saul- 
venient aller, venir, hanter et fréquenter à tous 
leurs navires, denrées et marchandises par ladite 
mer et par eaux douces des pays de mondit sei- 
gneur le duc, et de mesdits seigneurs ses enfans, 
audit royaulme de France et aultres pays, et 
eulx en partir avec leursdits navires, vivres et mar- 
chandises, à leur plaisir et volonté , sans ce que 
aux subjects du roi soit faicte aulcune offense , 
destourbier ou empeschement par les officiers et 
subjects dudit duc d’Austrice, ne aux subjects 
dudit duc, parles officiers et subjects du royaul- 
me, ainçois feront les officiers et subjects, toute 
amitié, aide et assistance l’un à l’aultre. 

» Item, encoire est consenti s’aulcunes prinses 
ou deslrousses se faisoient en la mer , en aul- 
Clin port ou havre d’icelle, depuis la publica- 
tion de ladite paix, en ce cas, le tout sera en- 
tièrement rendu et restitué à celui ou à ceulx 
sur lesquels ladite prinse seroit faicte , nonob- 
stant que les facteurs ou prendeurs ne fussent 
advertis de ladite publication; et fera chacun de sa 
part, incontinent ladite publication faicte, adver- 
tir ceulx de son parti, afin de faire cesser par ladite 
mer comme par la terre, tous exploicts de guerre. 

» Item, s’il advenoit, après ladite paix publiée, 
qu’aiilcuns malfaiteurs se retirassent en l’un parti 

OU en l’aultre, pour ceux garantir ayans commis 
quelques délicts, ceux du parti où ils auront dé- 
linqué en feront l’information , et ce faict en 
advertiront les principaux juges du lieu où on en- 
tendra que seront réfugiés lesdits delinquans, et 
lesdits juges seront tenus prendre et appréhender 
iceulx malfaicteurs, se faire se peult, ou en ad- 
vertir les aultres juges , sous lesquels ils enten- 
droient estre lesdits delinquans, pour, par eux 
les prendre et punir, selon l’exigeance des cas, ou 
rendre aux juges de la partie sous qui les délicts 
auroient esté commis. 

» Item y pareillement les infracteurs ou violateurs 
decestepaix, s’aulcuns se trouvent, de quelque 
petit estât ou condition qu’ils soient , seront punis 
sans déport ou dissimulation des peines ordonnées 
de droict, à l’exemple de tous aultres, ès lieux où 
ils seront trouvés et appréhendés, sans en faire 
aulcun renvoi ; et s’aulcuns, pour eux cuider 
saulver, se absentent à refuge d’un parti à l’aultre, 
l’on sera tenu, au parti où ils seront réfugiés , les 
prendre et appréhender^ et, selon lesdites infor- 
mations qui seront envoyées du parti dont ils se- 
ront absentés, en faire la justice. 

« Item, néantmoins, sià cestepaixestoitcy après 
contrevenu , que Dieu ne veuille ! en aulcuns de ses 
poincts , en un ou plusieurs quelque ce soit , elle 
ne sera pourtant tenue ne réputée comme en- 
freincte ; mais seront incontinent les entrefaictes 
reparées, et soubs couleur d’aulcune refraincte, ou 
de la justice ou delà réparation non faicte, l’on 


Digitized by Google 



DE JEAN MOLINBT. 


(.48») 


355 


ne pourra procéder par voie de faict ou contre- 
vaoge , marque ou contre-marque , ne retourner 
à la guerre , que préalablement les ambassadeurs, 
tant du roy que de monseigneur le duc , monsei- 
gneur le daulphin son fils, et des estais de' leurs 
pays, n’ayent ensemble parlementé, et entendu les 
débats et dbcors qui seront pour appuyer aima- 
blement, se faire se peult. 

» Item, par ce présent traicté le roy, mondit sei- 
gneur le daulphin d’une part, et monseigneur le 
duc et Philippe son fils d’aultre part , demeurent 
entiers ès aultres choses non comprinses en, ice- 
lui, pour les povoir demander et poursuivir par 
justice, et non aultrement. 

» Item, madite demoiselle amenée en ladite ville 
de Lille ou Douay , préalablement et avant qu’elle 
soit amenée en la ville de Francise , alias Arras, 
et délivrée ès mains du roy , seront faicts et 
baillés audit duc et estais , pour l’entretenement 
et accomplissement de ce que dit est, les scellés et 
proumesses au surplus qui s’ensuict. 

» Que s’il advenoit, que Dieu ne veuille ! que ma- 
demoiselle susdite venue en eage , mondit seigneur 
le daulphin ne voulut procéder au parfaict et 
consommation dudit mariage, ou que se ledit 
mariage rompist par le roy , mondit seigneur le 
daulphin ou aultre de leur parti , durant la mino- 
rité de ladite demoiselle ou après, en ce casma- 
dicte demoiselle sera , aux despens du roy ou de 
mondit seigneur le daulphin , rendue, remise et 

23. 

restituée à mondit seigneur le duc son père , ou 
mondit seigneur le duc Philippe son frère , fran- 
chement et librement deschargée de tous biens 
de mariage ou de toutes obligations, en une des 
bonnes villes des pays de Brabant , Flandres ou 
Haynault , en lieu seur , estant lors de l’obéis- 
sance d’iceulx ducs; et au dit cas, le roy, pour lui 
mondit seigneur le daulphin et leurs successeurs 
en la couronne se submettront et proumettront 
dès maintenant, pour lors eulx se partir de la dé- 
tention et occupation des pays et comtés d’Ar- 
thois , de Bourgogne , Charolois et Masconois , 
Auxoire , seigneuries de Salins , de Bar-sur-Seine 
et de Noyers , et iceulx, audit cas^ souffriront et 
laisseront jouir mondit seigneur le duc, au nom de 
mondit seigneur le duc Philippe son fils , contenant 
souseage; et icellui mondit seigneur Philippe venu 
en eage , comme son vrai et ancien héritage, saulf 
reserve seulement au roy et ses successeurs, le re- 
port et souveraineté et droict qui en despendent. 

» Et pareillement, audit cas de la rompture du- 
dit mariage, lé roi, pour lui et ses successeurs, 
renoncera et renonce au rachat des villes et 
chastellenie de Lille, Douay et Orchies, et con- 
sentira qu’elles demeurent à perpétuité aux 
comtes et comtesses de Flandres, sans ce que 
Hudit cas soit plus avant requis ne cognu du 
droict prétendu pour le roi ès dites comtés et 
seigneuries dessusdictes , ne pareillement lesdiles 
trois villeset chastellenies, par rachat ne autrement. 

» Item, que le roy, pour lui mondit seigneur 

le daulphin et ses successeurs rois de France par 
ses lettres patentes en lacks de soie et cire verde, 
consentira, approuvera, ratifiera et confermera 
tous les points et articles cy-dessus déclarés , et 
en parole de roy les proumettra entretenir, 
garder et observer, et pour observation d’iceulx, 
submettra sa personne, celle de monseigneur 
le daulphin et son royaulme , à toutes coer- 
tions et censures ecclésiastiques, nonobstant le 
privilège de non povoir estre , et pareillement son. 
royaulme, abstrainct et constrainct par censure. 

» Item, et mondit seigneur le duc Philippe son 
fils , et aussi les estais des pays , fera et feront , de 
leur part, pareille confirmation et ratification de 
ce présent traicté sur censures, et en toutes telles 
forme et manière que le roy, mondit seigneur le 
daulphin , leurs gens et commis le requerront. 

y* Item f que encoires le roi, et mondit seigneur 
le daulphin auctorisé et dispensé de son jeune 
eage, en la présence des ambassadeurs ou com- 
mis de mondit seigneur le duc, et icelui mon- 
dit seigneur le duc , en la présence des ambas- 
sadeurs et commis, de par le roi, jureront 
solemnellement sur le précieux corps nostre 
seigneur, canon de la messe et sainctes évan- 
giles, entretenir ce présent traicté de paix et 
de mariage en ses poincts , et non jamais aller 
ne souffrir estre allé au contraire, par quelque 
voye ou moyen que ce soit. 

M Item J que pour plus grande seureté, ce pré- 
enl traicté sera entériné et registré et vérifié 

en la présence et du consentement du procu- 
reur du roi, en la court de parlement , à Paris, 
ès chambres des comptes et du trésor. 

Item, et se fera le roi bailler et despes- 
cher lettres, par les trois estais de son roj- 
aulme , ou nom d’estats , lesquels proumettront, 
et par l’ordonnance et commandement du roi , 
s’obligeront entretenir ledit traicté, de tous les 
points et articles y contenus; et s’il advenoit, 
que Dieu ne doinct ! que le roi ou mondit sei- 
gneur le daulphin ou leurs successeurs rois de 
France y contrariassent, en ce cas, ils ne les 
aideront ou favouriseront , ainçois au contraire , 
porteront toute aide , faveur et assistance à mon- 
dit seigneur le duc, à son fils et à ses pays 
pour l’entretenement dudit traité. 

r>Item, en oiiltre fera le roi , bailler à mon- 
dit seigneur le duc, et aux estais de ses pays, 
les lettres scellées en particulier de messeigneurs 
d’Orléans , d’Angoulesme , de Bourbon , cardi- 
nal de Lion, du comte de Nevers, de mon- 
seigneur de Beaujeu et de Vendosme, comme 
princes du sang , subrogés aux pairs de France , 
de l’archevesque et duc de Bains , des évesques 
et ducs de Laon , de Langres , de Noyon , Chal- 
lons et Beauvais , pairs de France; de l’univer- 
sité de Paris, Rouen, Orléans, Tournay, Lyon, 
Troies, Bourdeaux, LaRocelle, Angiers, Poic- 
tiers, Thoulouse , Bains, Amiens, Abbeville, 
Monstroel , Saint-Quentin , Péronne , Francise , 

alias Arras , Hesdin , Terroannne , Aire , Bé- 
thune, Boulogne, Salins, Dole, Poligny, Her- 
bois, prélats et nobles desdits comtés d’Arthois 
et de Bourgogne, tous lesquels proumettront 
par leurs lettres et scellés , entretenir ledict 
traicté en tous ses poincts et articles y conte- 
nus , et spécialement en ce qui touche, que par 
monseigneur le daulphin , sera procédé au par- 
l’aict de mariage de lui et de madicte damoiselle, 
icelle venue en eage , et que jamais ne consentiront 
à aultre mariage, et que au cas que ledit ma- 
riage ne parvinst à rendre madite damoiselle fran- 
che , libre et deschargée de tous liens de mariage 
et aultres obligations en la puissance dudit duc 
d’Austrice son père, selon l’article dessus touché, 
de ce faisant mention , et pareillement les articles 
qui touchent la restitution des comtés et seigneu- 
ries baillées en dot de ladite demoiselle , au cas 
que ledit mariage ne parvinst, ou que icelles es- 
chussentau retour sur mondit seigneur le duc Phi- 
lippe et ses hoirs ; et encoires , mondit seigneur 
le daulphin et madite demoiselle, ne prétendront 
ne querelleront jamais aultre droict , se de nou- 
velles successions n’eschiet, ès pays et seigneuries 
venans de la ducesse Marie. 

» Aussi en tant qu’il touche le poinctdecest ar- 
ticle, que se par faulte d’hoir issu de mondit 
seigneur le duc Philippe , les pays de Brabant , 
Flandres, Haynaut, Hollande, Zélande et aultres 
qui lui appartiennent , succédassent sur madite 
damoiselle, ou sur hoirs issus d’elle, héritiers de 


Digitized by Google 



36o CHRONIQUES (»48a) 

la couronne , que le roi les traict en leur an- 
cienne nature, sans de riens les desrégler, comme 
il est contenu cj -dessus; et encoires que de la 
part du roi et de mondit seigneur ou aultres, 
de par eux ne sera faicte aulcune entreprise ou 
praticque en contraire du traicté et seurté accor- 
dés aux trois estats de laville de Saint-Omer, du- 
rantle tempsde la minorité de madite damoiselle, 
et qu’en ce , ils leur aideront et assisteront par 
effect , et généralement promettront de aider et 
assister à l’entretenement de tous les aultres poincls 
et articles dessus dits , spécifiés et contenus au- 
dict traicté ; et que, s’il advenoit que de la part 
du roi ou de mondit seigneur le daulphin , y eut 
aulcunes enfrainctes ou contrariétés, de, en ce 
cas, estre aidans ou confortans mondit seigneur 
le duc Philippe, son fils et leurs pays; et à ce 
faire, dès maintenant le roy leur accorde et or- 
donne audit cas ainsi le faire , et les a deschar- 
gés de leurs sermens. 

))/^e/»^ seront baillés de la part du duc d’Aus- 
trice , et des estats de ses pays , pareilles seurlés 
des prélats, nobles, ailles et communautés de pays 
et ducés de Brabant , Luxembourg , Lembourg^ 
Gueldres, comtés de Flandres, Haynault, Hol- 
lande^ Zellande, telle que le roi voudra avoir. 

» Item, que les habitans de Saint-Omer bail- 
leront leurs lettres et scellés au roi, et à mon- 
dit seigneur le daulphin, futur mari de madite 
damoiselle , par lesquels ils proumettront et 

s’obligeront par leur foi et serment, et sera 
leur honneur de bien et léalement garder les- 
dites villes et cliasteau, durant la minorité de 
madite damoiselle, et de non souffrir et per- 
mettre que du parti et quartier de mondit sei- 
gneur le duc, ou mondit seigneur le duc son 
fils, soit faicte, procurée ou pratiquée directe- 
ment ou indirectement, aulcune chose au pré- 
judice dudit traicté, et que madite damoiselle 
venue en eage, et le mariage de mondit sei- 
gneur le daulphin et d’elle consommé, ils baille- 
ront et délivreront par effect^ cessans tous con- 
tredicts , excuses , délais ou contraires , lesdites 
villes , chasteaux , en la plénière et entière 
obéissance de mondit seigneur le daulphin , 
comme mari et bail d’elle. 

Et pareillement lesdits de Saint-Omer baille- 
ront leurs lettres et scellés à mesdits seigneurs 
le duc , et aux estais du pays, par lesquelles 
ils proumettront et s’obligeront par leur foi et 
serment, et sur leur honneur^ que durant la- 
dite minorité, et jusques ledit mariage de mon- 
seigneur le daulphin et de madite damoiselle 
venue en eage soit consommé, iis ne délivre- 
ront lesdites villes et chasteau au roy, ne à 
mondit seigneur le daulphin , ne à personne de 
par eux; mais le tiendront en bonne et seure 
garde; et oultre ce, que s’il advenoit que le- 
dit mariage ne se parfeist par la mort de mon- 
dit seigneur le daulphin, que Dieu ne veuille ! 
ou par quelques autres cas procédans du faicl 


Digitized by Google 



362 CHRONIQUES (‘48a) 

du roy ou de celui de inondit seigneur le daul- 
phin ou aultre de leur parti, ou aussi par la 
mort de madite demoiselle , durant la minorité, 
de , en chacun d’iceulx cas , rendre lesdiles villes 
et chasteau à mondit seigneur le duc, pour et 
ai nom de mondit seigneur le duc Philippe, son 
fils, ou à mondit seigneur le duc Philippe, s’il 
estoit en eage. 


CHAPfrRE XGII. 


Le txespas et obsecque d’illustre et rcsplaudissiint 8eip;neiir monsei- 
gneur Pierre de Luxembourg , comte de Saint-Fol. 


Le vingt-sixiëme jour d’octobre, monseigneur 
Pierre de Luxembourg, comte de Saint-Pol, de 
Liney, de Gonversan , de Brienne, de Marie et de 
Soissons, trespassa de ce siècle, en la ville d’En- 
ghien, et délaissa deux filles, l’une, nommée 
Marie , laquelle fut mariée au comte de Ro^ 
mont, et la maisnée , nommée Françoise, à 
messire Philippe de Glèves. Les solemnités des ob- 
secques dudit comte furent célébrées en l’église 
d’Enghien , aussi somptueusement que jamais 
furent faictes pour comte de Saint-Pol ; et fut la- 
dite église où il repose , tendue de draps noirs , 
ayans quatre aulnes de large , armoyés de ses ar- 
mes , estoflPés de fin argent , et du collier de la 
thobon-d’or dont il estoit chevalier ; et estoient 
illecq cierges ardans du poids de livre et demie 

en nombre de six cents, à demi pied près l’un 
de l’aultre. 

Item, au milieu du chœur estoit la chapelle et 
la bierre à quatre pans, de onze à douze pieds 
de hault; au-dessus estoient cinq cents cj^ronsde 
une livre , et à quatre quartons les blasons du tres- 
passé, et quatre chandeliers ayans chacun un 
cierge pesant dix livres. 

Item dessoubs la bierre estoit une couche à 
creste de six à sept pieds de hault , couverte de ve- 
lours noir , et une croix blanche de velours ; et 
traînoit à tous costés quatre aulnes \ et dessus ledit 
drap un riche pale de velours cramoisi, à une 
croix blanche. 

Le jeudi vingt^huitième de novembre > se par- 
tirent du chasteau d’Enghien , en habits de dueil 
embrochiés, pour venir aux vigiles: Loys, mon- 
seigneur de Luxembourg, le seigneur de Fiennes, 
le seigneur de Ilenly , le seigneur de Beloire , 
Loys Rollin , fils du bailly de Haynault, Bau- 
duinde Fontaines, fils du seigneur de Fontaines; 
et au devant d’iceulx estoient dix-sept officiers 
tous veslus de cottesd’armes ; et au-dessus d’iceulx, 
soixante-douze, que chevaliers, qu’escuyers ou 
gens d’offices, tous vestus de noir et chaperons 
de mesme. 

Et auxaelles du deuil, de cent à six vingt hom- 
mes vestus de noir et embrochiés, portans chacun 
un flambeau armoyé; aultres gens des villages 
dudit seigneur , jusques un nombre de neuf cens 


364 CHROWIQÜES ('48a) 

semblablement habillés , portoient chacun un 
flambeau. 

)) /iew, Thoison-d’Ormictsur labierre ung très 
riche chapeau comtal ; et pareillement ung roj 
d’armes portoit et mict sur la bierre la cotte d’ar- 
mes dudit seigneur ; et six aultres heraults et offi- 
ciers vestus de cottes d’armes du trèspassé , por- 
toient chacun une bannière des six comtés dont il 
avoit le titre et seigneurie. 

»//(?m,le deuil estoit accompagné de monseigneur 
l’évesque de Cambray , de messire Olivier de la 
Marche , représentant la personne du duc, dont il 
estoit premier maistre d’hostel , le comte de Ro- 
mont , le seigneur de Ligne , le seigneur de 
Boussu , le seigneur de Goux , le bailly de Hay- 
naultjle seigneur de Fontaine , Hugues de Melun, 
le seigneur d’Inchy et le seigneur de Condé. 

» Item , trois messes furent chantées auxdits ob- 
secques, l’une du Saint- Esprit, par l’abbé de Gam- 
bon, l’aultre de la vierge Marie par l’abbé de 
Marolles , et celle de Requiem par l’abbé de Gam- 
bray. Et quant le deuil fut disposé pour venir à 
la dernière messe , le seigneur de Lisuneau porta 
le pennon de mondict seigneur ; Robert de Melun 
et le seigneur de Vertain conduisirent un coursier 
houssé et paré des armes du trèspassé ; Hugues de 
Melun porta l’espée ; le seigneur de Hames porta 
l’escu ; le seigneur de Fontaine porta le heaulme, 
timbre et armage ; le seigneur de Boussu la ban- 
nière dudit seigneur. Toutes ces choses furent 

apportées en l’église et offertes , puis mises à l’en- 
tour de la bière. Le cheval pareillement fut offert, 
mais ne retourna pas vers la bière , car l’on avoit 
faict un huis propice au chœur de ladite église par 
lequel il passa oultre. 

Loys monseigneur alla premier à l’offertoire , et 
le deuil en suivant comme dessus ; puis fut faict 
un notable sermon à la louange de Dieu et du bon 
^igneur trespassé, où futcomprinse sa généalogie; 
et furent distribués aux pauvres la somme de 
six cents francs , où furent onze mille personnes, 
desquelles trente-huit furent estainctes en la presse, 
dont la pitié fut durement anoyeuseet lamentable. 


CHAPITRE XCIII. 


Lajoarnëe de Boulongne et la prinse de Bulen. 


Boulongne est un chas tel assis en marescaige, 
à trois lieues près de la cité de Liège , sur une 
rivière nommée Sarre , lequel tenoit lors le parti 
de Guillaume de la Marche, alias La Barbe, où se 
tenoient de quatre-vingts à cent compagnons de 
guerre , pelotans le pays, et portans grand dom- 
mage aux Brabanchons,tantà l’ost d’iceulx comme 
à leurs voisins , car ils avoient illec amassé par 
capture et pillerie, huit vingt chevaux et aullres 
proyes et bagues assez bonnes. Quand le prince 
d’Orange, Philippe, monseigneur de Clèves et les 

capitaines conducteurs des Brabanchons furent 
advertis de leurs roberies et pillotages , ils assem- 
blèrent leurs compagnons de cheval et de pied 
jusques au nombre de six à sept mille combattants, 
et par un lundi, sixième de janvier, en l’an quatre- 
vingt-deux, ils plantèrent le siège devant ledit 
chasteau. 

Quand les compagnons qui dedans estoient , se 
trouvèrent environnés de leurs ennemis , ils le fi- 
rent savoir audit messire Guillaume, qui promit les 
secourir dans trois jours , dont ils furent moult 
joyeux ; ils redoublèrent leur force et leur cou- 
rage , et en devinrent haultains et fiers. Toutes 
fois, ce temps pendant , la place fut battue ; et au 
commencement d’icelle batterie , les assiégés, par 
dérision , touchoient de leurs manteaux la mu- 
raille touchée de leurs engins , comme si rien ne 
fust endommagé. Néantmoins elle abbatit d’une 
grosse bombarde la pluspart d’une tour. Quand 
vint le mercredi en suivant , le prince d’Orange et 
Phillipe, monseigneur, voyansque la batterie leur 
avoitproufité , délibérèrent et conclurent donner 
l’assault à la forteresse ; et firent commandement 
sur la hart , que chacun de l’ost fist provision de 
deux fagots , lesquels furent faicts en peu d’espace, 
et assemblés en nombre de dix mille, à la vue des 
assiégés. Pareillement furent apportés des villages 
àl’environ, huis, fenestres, pelles, eschelles et 
tout ce que trouver se povoit pour faire ceste em- 
prinse. Les assiégés voyants ces préparations, et sa- 

chants que La Barbe auquel ils espéroient avoir 
secours ^ ne s’en avanchoit et ne s’approchoit 
d’eulx, dont estoient en hasard d’estre perdus par 
cest assaut, requirent de parlementer , et firent les 
appoinctemens qu’ils rendroient la place, par telle 
façon que les gens de guerre s’en iroient dénués 
de leurs proyes et bagues , un blanc baston en leur 
main , et les paysans demoureroient prisonniers , 
comme ils furent. 

Mais pendant le temps que ces besognes se 
firent, La Barbe, qui point ne dormoit, fit as- 
siéger les Liégeois, et fit crier sur le port, que 
tous ceulx qui povoient porter bastons, puis l’eage 
de dix -huit jusques à quarante , iroient en sa 
compagnie pour mettre à mort tous ceux qu’ils 
Irouveroient contraires au pays de Liège , sans 
espargner homme ne femme, prestre ne clerq, 
vieux ne jeune, ne personne de quelque estât 
ou sexe qu’il fust, et en firent serment au per- 
ron de Liège ’ de ainsi le tenir. 

Lors Liégeois se mirent en leurs diligences 
d’eslre en poioct , et trouver moyen et façon 
pour grever les Brabanclions , et les mettre à 
finale desconfilure ; et pour les bouter au der- 
nier supplice, firent garnir deux grands tonneaux 
queuvves plains de licols, et les amener avec le 
charroy . sur intention de les pendre; et marchè- 
rent en bonne ordonnance , soubs la conduite 
dudit seigneur Guillaume , Thierry , Pouillon , 
sire Gaillard et aultres, jusques au nonibre de 
quinze à dix-sept mille combattans. 


Digitized by Google 



568 CHUOJNIQÜES ('48 a) 

Ce mesme jour un paige se partit de la com- 
pagnie des Liégeois , et certifia à Philippe mon- 
seigneur , l’estât et disposition d’iceulx , disant 
que grosse puissance de gens d’armes s’étoit pré- 
parée en la cité , accompagnée de trente -deux 
raestiers, pour desfaire et ruer jus ceux qui le- 
dit chasteau de Boulongne avoient assiégé. 

Ces nouvelles venues aux capitaines des Bra- 
hanchons , Philippe , monseigneur , fit entrer 
Pierre de Gaures avecq bonne bande de com- 
battans audit chasteau , dont les Liégeois estoient 
vuidés sur les adventures qu’il pourroit surve- 
nir; et tantost après, aulcuns Liégeois ignorans 
la reddition faicte, vindrent parlementer avecq 
Pierre de Gaures, estant illecq, cuidans parler aux- 
dits Liégeois, en disant qu’ils soustenissent fort , et 
que La Barbe venoit à grande armée pour leur don- 
ner secours ; et ceulx qui dedans estoient lessouf- 
froient approcher, afin de tirer sur eux, comme 
ils firent. L’ost des Brabanchons bien adverti de 
la venue des Liégeois , proposa de soi garantir h 
l’encontre, et de les attendre sans rendre pieds fui- 
tifs ; et par le conseil d’Anthoine de Fontaines, bien 
expérimenté de la guerre , et de Montfort , qui 
estoit au prince d’Orenge, ils se fortifièrent de 
leur charroy, où ils firent entrer les vivandiers 
et femmes de l’ost. 

Quand vint le jeudi ensuivant, environ neuf 
heures du matin, les batailles des Liégeois furent 
appercfUes des Brabanchons, qui crièrent : alarme ! 

et furent ten'iblement estonnés. Gendarmes mon* 
tèrent à cheval, piétons vuidèrent de leurs tran- 
chis, et . se mirent en notable ordonnance. Ils 
avoient la rivière de la Sarre entre eux et les- 
dits Liégeois , et estoient de deux lez fort près 
serrés, en nombre de huit mille combat tans; ils 
se desvalcrent en un ravin ; et Liégeois ce voyans , 
pensèrent qu’ils donnoient la fuite, mais ils pré- 
paroient leur bataille pour les recep voir. 

Philippe monseigneur fut faict chevalier de la 
main, du prince d’Orenge ; puis Cornille et Mi- 
chel de Berghes^ bastard de Ravestain, Henri de 
Suaure , Hutin de Hubart, et Olivier Femelart, 
furent l'aicts chevaliers par les mains de messire 
Philippe de Clèves , et le comte de Solre , Alle- 
mand, fit pour ce jour trente chevaliers de sa 
nation ; et furent iceulx les plus vaillans des autres, 
car n’y eut celui qui ne fut navré à la journée. 
Leur bataille fut toute en une masse ; ils affûtè- 
rent deux gros cour taux, deux grosses serpentines,’ 
les deux sœurs de Bourbon^, et avoient quatre 
cents Namurois , quinze cents Allemans piétons, 
trois cents Malinois coleuvriniers i douze cents 
chevaliers, et le demeurant Picars et Hannuyers. 
Les harquebutiers furent ensemble, les archers 
en deux esles , les picquenaires entrelassés , 
et les hommes d’armes à la main dextre ; les 
piétons s’agenouillèrent trois, fois en disant leur 
Pater noster , et proumettans jeûner au pain et à 
l’eau le premier vendredi ensuivant ,• et d’aultre 

part les Liégeois se mirent en poincte ot se dis- 
posèrent de donner dedans; ils avoient artillerie 
volante, deux serpentines de cuivre et six de -fer, 
de quoi ils tirèrent trois ou quatre coups, sans 
dommager les Brabanchons , auxquels ils cui- 
doient donner le soleil en l’œil ; mais les engiens 
des Brabanchons firent ouvrir la bataille des Lié- 
geois; les archierset hacquebutiers d’iceulx s’ac- 
quitèrent puissament. 

La Barbe et ceux de son parti, comme mes- 
sire Gaillard et aullres, donnèrent dedans vigoureu- 
sement; et l’ost des Brabanchons ne s’oublia point 
à faire son debvoir , car lé prince d’Orenge y fut 
navré; Philippe monseigneur eut son. cheval tué; 
messire Cornille de Berghes eut ses guillardines 
rompues. Chacun, d’un parti et d’aultre, s’em- 
ploya tant vaillament, que vingt ans paravant n’avoit 
esté veu le pareil ; mais finablemént , par le trait 
des Brabanchons^ le viste recueil d’iceulx, en- 
semble par les merveilleux et vigoureux courages 
des Allemans , qui firent le possible , et par la 
bonnne conduite et seure closture du charroy, 

•r 

les Liégeois tournèrent en fuite, qui tindrent si 
peu que néant. Messire Guillaume de la Marche 
cuida fourrer par derrière audit charroy, mais 
il trouva si rude obstacle, qu’il tourna le dos 
avec ses fuyans;. et dura la chasse deux bonnes 
lieues. Sire Gaillard, capitaine des François; y de- 
moura mort et grande partie de sa compagnie. 
Un chevalier cléyois, nommé Vacqlèndon, accom- 

pagné de trois cents chevaux , y fut occis , et 
toutesa bande, sans unseul eschappé; grand planté 
de Suisses et Âllemans du parti des Liégeois fu- 
rent occis par les Allemans, des Brabanchons qui 
guaires ne les aimoient. Le damoiseau Adolf et 
aultres parents de La Barbe, y demourèrent pri- 
sonniers ; Pierre Rocha , maire de Liège , qui des- 
cendit de son cheval pour ordonner ses gens, y fut 
prins avec plusieurs aultres qui me sont incogneus. 

Les Brabanchons y perdirent sept ou huit 
hommes seulement , et les Liégeois y demourè- 
rent trois mille , que mors que prisonniers ; et 
abandonnèrent leurs engiens , l’estendard du Per- 
ron , les bannières des carliers, parmen tiers et 
aultres. L’on disoit que La Barbe, tout conl’us , 
laissa son cheval à une cense, et retourna sans 
selle en la cité de Liège, où le peuple cria le 
meurdre sur lui, pour la perte de la bataille, 
mais il trouva ses excuses ; et tost après monsei- 
gneur Philippes de Clèves l’envoya deffier de feu 
et de sang, par Ravestain, son hérault, qui fut 
en très grand dangier de sa vie. 

Le dix-septième jour de febvrier, an susdit, 
ceulx de Bislen , tenans le parti de messire Guil- 
laume de la Marche, alias La Barbe , envoyè- 
rent lettres vers monseigneur Philippe de Clèves 
comme chef de l’armée , pour eux rendre , et 
leur fut donné saulf-conduit, pour venir vers lui ; 
mais ils changèrent propos, et fortifièrent leurs 
places, de grans boluvers et aultres matériaux 

pour eux deffendre , et de faict boutèrent en 
leur ville deux cents Suisses, attendans secours 
de La Barbe. Et ce mesme jour , monseigneur 
Philippe leur fit donner l’assault en trois lieux, 
lequel dura heure et demie, et il y eut plu- 
sieurs faicts d’armes achevés d’un parti et d’aultre, 
et plusieurs horions donnés^ plusieurs bleschés et 
navrés et mors , mais toutesfois la ville prinse , 
pillée et bruslée, et grand nombre de prison- 
niers détenus ; et soubdainenient s’ourdit un gros 
alarme en l’ost des Brabanchons , car l’on main- 
lenoit que La Barbe approchoit à grande puis- 
sance pour les ruer jus, dont chacun se mit en 
son debvoir pour soi défendre et le recep voir, 
mais ce ne furent que quatre chevaliers seule- 
ment, qui venoient pour découvrir l’armée; pour- 
quoi le grand murmure présentement s’acquoisa ; 
et après ceste horrible guerre et dissension , les 
Liégeois se pacifièrent à monseigneur le duc , par 
tel qu’ils lui ’paieroient 'chacun an, trente-deux 
mille mailles de Rin , comme duc de Brabant et 
général adnommé du pays de Liège ; et du dif- 
férent qui estoit touchant les années précédentes, 
l’empereur, les arche vesques de Coulongnes et de 
Mayence en seroient arbitres; et debvoit l’une 
partie et l’aultre cesser la guerre, et le pre- 
mier qui recommenceroit il estoit tenu de payer 
six mille. , 

CHAPITRE XCIV. 


De la notable ambassade de France, qui se trouva en la ville deGaud, 
pour parachever la paix. 


Monseigneur Maximilien, duc d’Auslrice , ac- 
compagné de messeigneurs ses enfans, de grands 
princes et notables chevaliers , estoit en sa ville de 
Gand, où firent leur arrivée, le premier jour de 
mars, les ambassadeurs de France, c’est assavoir en 
l’archevesque de Rohan , l’evesque de Caen chef 
en Normandie, Jehan Garin , maistre d’hosteldu 
roy , le prevost des marchands de Paris , maistre 
Jehan Caurel, général de France, maistre Jehan 
Boulenger, maistre Jehan Landry , en Normandie, 
hérault d’armes. Lesdils ambassadeurs firent pro- 
poser par-devant mondit seigneur, sa noblesse et 
son conseil, maistre Jehan Caurel, principale- 
ment sur deux poincts. 

Ce premier, comment ilsestoient envoyés du roy 
Loys , par-devers monseigneur d’Austrice, afin 
qu’ils fissent serment de tenir la paix telle qu’elle 
estoit nouvellement faicte , et que ledit roy avoit 
premier juré à la tenir. 

Le second poinct estoit qu’ils puissent savoir 
quant il lui plairoit envoyer madame la daul- 
phine, comme il estoit devisé et proumis. 

Ouant au premier poinct, jour fut pris pour 
(aire le serinent en l’église monseigneur Saint- 
Jean en Gand; et au jourpréfixj se trouvèrent 
illecq monseigneur le duc d’Austrice , monsei- 
gneur le jeune duc Philippe, son fils, madame 
Marguerite la daulphine , sa fille , et l’ambassade 
de France , où ils ouïrent la messe célébrée par 
monseigneur l’evesque Salubrie, confesseur de 
inondit seigneur d’Auslrice ; après laquelle messe 
et comme père, maimbour, tuteur et curateur de 
ses en fans, fit serment solemnel de tenir la paix 
jnsques ce qu’ils auroient eage et discrétion. Les- 
dits ambassadeurs furent notablement festojés des 
Ganthois, de monseigneur le comte de Nassou et 
aultres^ qui leur firent plusieurs sumptueuxet hon- 
nestes banquets; et les Ganthois , qui lors estoient 
en grande liesse , firent , comme ils avoient ac- 
coustumé annuellement , leurs monstres de leurs 
gendarmes, qui lors se mirent en point. Aulcun 
temps paravant, environ an et demi, une question 
s’estoit meute entre les Jacobins de Gand et ceux 
de ladite ville , pour ce quelesdits Jacobins avoient 
dit en leurs sermons qu’il y avoit plusieurs ipes- 
créans et gros chrétiens en leur ville. Les Gan- 
thois s’en contentèrent fort mal, et voudront sca* 
voir qui estoient iceux mescréans, afin d’y procéder 
par justice; mais lesdits Jacobins ne les voulurent 
divulguer, ne dénommer. 

Monseigneur de Tourna/, leur diocésain, en 
fut adverti. Si envoya faire information pour co- 

gnoistre s’il y avoit aulcuns hérétiques , et furent 
oys plusieurs dignes de foi , et ne fut quelqu’un 
vaincudece crime. La matière fut envoyée à Rome, 
et plaidèrent ceux de la ville contre lesdits Ja- 
cobins ; et ce temps pendant les Ganthois def- 
fendirent à leurs manans ethabitans, sur grosse 
amende, que nul ne favorisast, n’allastne ne vinst 
en l’église desdits Jacobins , qui tenoient leurs huis 
clos .Néanmoins ils aulmosnoient et donnèrent au- 
tant pour Dieu que par avant, dont grandement 
chacun s’esbahissoit. 

En ceste façon firent Ganthois leurs monstres au 


caresme; etestoit leur grand doyen Jehan Van den- 
Bauder, a/tàs Bovier Treniste , homme fort aimé 
du peuple, vertueux comme il sembloit, car il 
refusoit tous dons qui lui estoient offerts ; et fai- 
sant ceste office, exposa grandement de ses biens. 
Il estoit petit homme de corps, mais fort élo- 
quent en deux ou trois langaiges, et plain de vif 
sens naturel. Les Jacobins dirent que quant vint 
la nuict de Saint-Thomas d’Acquin , ils lui priè- 
rent qu’il lui pleut souffrir ouvrir l’église, afin que 
le peuple vinst acquérir les pardons le lendemain, 
mais ne s’y voulut consentir et le refusa j et ce 
mesme jour que les Ganthois monstrèrent leurs 
triomphes de gendarmerie , qui estoit le jour du- 
dit Saint-Thomas, et qui debvoient passer, comme 
ik firent, devant l’église dudit Saint - Thomas, 
ledit grand doyen estant en grand bruit avecq les 
aultres, illecq cheut en appoplesie , si que onques 

puis ne parla ; et cela dirent les Jacobins que ce 
lut chose miraculeuse à cause de son dit refus. Il 
fut enterré aux Chartreux, et Jehan Van-den- 
Baures, doj^en des febvres, fut esleu grand dojen. 

Le jeudi absolu ensuivant, le roy Edouard d’ An- 
gleterre s’en alla faire un pèlerinage , comme il 
avoit de coustume pour tenir les aveaux ; il fut 
altéré de chaleur, et se cuida rafreschir d’une sa- 
lade; et se refroidi tellement qu’il termina le 
quatrième jour après Pasques. Il estoit duc d’Iorck 
avant sa coronation , très élégant personnage , 
hault et droit; il espousa une veufve nommée 
Elisabeth, à demi noble ^ femme d’un pension- 
naire , et la prinst par concupiscence ; il en eut 
deux hls et deux filles. Le premier fils fut prince 
de Galles, nommé Edouard , l’aultre se nommoit 
George ; l’un avoit quatorze ans , l’aultre douze 
ans ; et furent fort bien instruits es arts libéraux. 
L’une des filles fut nommée Catherine, l’autre 
Elisabeth , qui depuis fut mariée au comte de Rî- 
cemont, roy Henri d’Angleterre septième de ce 
nom. Ledit roy Edouard régna par aulcun temps 
que le roy Henri sixième de ce nom estoit pri- 
sonnier en la tour de Londres, où il fit aulcuns 
miracles ; et fut celui Edouard noté , lui et con- 
frère Richard, duc de Glocestre, d’avoir mis 
le roy Henri en prison , où il avoit esté l’espace 
de vingt ans. Ledit Edouard fut débouté de son 
royaulme par le comte de Wervick; il arriva à 
l’Ecluse, et fit ses doléances au duc Charles, son 

beau-frère , qui avoil espousé madame Marguerite 
sa sœur. Le duc Charles le recueillit et le furnit 
de gens et d’argent , tellement que par force d’ar- 
mes et le moyen d'aulcuns ses adliérens en Angle- 
terre^ il reconquis! son royaulme en moins de 
onze sepmaines. Il vaincquist le comte de Wer- 
vick, en bataille, le jour de Pasques, et le retint, 
prisonnier , et peu de jours après lui fit trancher 
la teste. Son frère, le duc de Clarence , querella 
contre sa maratre, et fut vaincu par procès, et 
jugé à mourir, saulf la grâce d’icelui roy qui ne lui 
voulut faireaultre miséricorde, sinon de choisir telle 
mort qu’il lui plairoit ; et pria qu’il peut mourir 
en une pippe plaine de malvoisie , et ainsi en advint. 
Il régna puissamment, magnifiquement et plein 
de grandes richesses; il descendit à Calais pour 
soi fourrer en France à grande armée, comme 
il est récité cy-dessus . puis finit ses jours comme 
dit est, et recommanda ses deux enfans masles au 
duc de Glocestre, son frère, souverainement 
l’aisné, qui estoit prince de Galles, espérant qu’il 
le feroit couronner, mais il les traita l’un et 
l’autre assez pitoyablement , comme il apperra cy- 
après. 


Digitized by Google 



5y8 


CUUONIQÜES 


(•483) 


CHAPITRE XCV. 


La réception et bien venue en France de madame la daulpliine>. , 


Après que la paix cy-dessus escrite , fut solen- 
nellement jurée d’un parti et d’aultre, le roi Loys 
t de France, comme il monstroit par semblant , de- 
siroit fort l’accomplissement du mariage de mon- 
seigneur le daulphin, son unique fils, héritier 
de sa couronne , et de mademoiselle Marguerite , 
fille du duc Maximilien d’Austrice ; et lui estoit 
la paix fort agréable, ensemble l’alliance dessus 
dite , tant pour éviter effusion de sang , que pour 
le salut de la chrétienté, le bien et utilité de son 
royaulme et des pays, et pour achever le tout 
selon le contenu du traité. Simist sus une notable 
ambassade des princes de son sang et aultres très 
élégants personnages^ bien entendus, lesquels, par 
son commandement, arrivèrent en la ville de 
Hesdin, expectans l’arrivée de mademoiselle Mar- 
guerite , daulphine de France , laquelle debvoit 
estre amenée illecq par très nobles seigneurs et 
dames du parti du duc d’Austrice. 

De par le roi de France furent envoyés mon- 
seigneur de Beaujeu , madame Anne , sa femme , 
fille du roi Loys, les seigneurs d’Albrecht et de- 
Saincl Wallier^ madame de Dunois et de Thoars, 

ensemble plusieurs grans seigneurs, barons et 
chevaliers Tort guerriers et bien accoustrés. 

Et de la part de monseigneur le duc d’Austrice, 
furent députés et envoyés pour accompagner et 
conduire madame Marguerite , sa fille , daulphine 
de France , monseigneur Adolf , seigneur de Ra- 
vestain J les seigneurs de Were et de Ligne , l’abbé 
de Saint-Bertin , le seigneur de Wierd,chancellier 
de Brabant , mademoiselle de Gheldres et aultres 
nobles dames , puisants seigneurs et notables che- 
valiers ; et iceulx parvenus en la ville de Hesdin , 
trouvèrent la noblesse de France, qui honnorable- 
ment et grandement les festoya et recueillit. 

Les congés prins aux seigneurs et dames du quar- 
tier d’Austrice, madame la daulphine et la très 
illustre et très noble assemblée des Franchois tira 
vers la cité d’Amiens, où , à cause de l’alliance et 
bénéfice de paix dont elle estoit cause, fut magnifi- 
quement convoquée, et d’illecq fust amenée à Paris, 
où elle fut reçue àgrant triomphe, ety fit son entrée 
le deuxième jour du mois de juin. Les rues furent 
tendues et honnestement tapissées, et plusieurs 
notables histoires par personnages et sur eschaf- 
faux , y furent desmontrées au peuple ; et comme 
reine de France a accoustumé de faire à son 
joyeux avènement , elle fit et créa un maistre de 
chacun mestier. Plusieurs aultres grandes solem- 
nités honorables et de renom furent illecq ache- 
vées qui seroient longues à réciter; et après ces 
haultes et somptueuses réceptions, elle fut menée 

à Amboise , et au mois de juillet^ le roi manda les 
princes de son sang, ensemble les plus notables de 
son rojaulme estans autour de lui, et en face de 
saincte église , fit solemniser et célébrer le ma- 
riage de monseigneur le daulphin son fils , et de 
madame Marguerite. 

En ce temps, ou peu de jours paravant, se partit 
de Flandres, honnorable ambassade envoyée vers 
monseigneur le daulphin , pour le révérender et 
conjouir à cause de ceste alliance de mariage qui 
sembloit eslre chose divine, pacifique et agréable 
à Nostre Seigneur. Le chef de ceste ambassade 
esloit monseigneur l’abbé de Saint-Bertin , l’abbé 
de Saint-Pierre de Gant, messire Jehan de Berghes, 
seigneur de Walhain , messire Bauldoin de Lan- 
noy, seigneur de Molembaix, chevalier de la 
Thoison-d’Or, messire Jaques de Goy, grand bailli 
de Gant, messire Jehan d’Offay, maistre des re- 
questes, maistre Jehan de Verre, secrétaire, mes- 
sire Loys Pinot et messire Jacques de Immerselles , 
chevalier bour^uemeslre de Louvain et d’Anvers, 
maistre Gérard Rolland, conseiller de la ville de 
Bruxelles, Georges de la More," premier esche- 
vin de Gand , Guillaume Rin , premier conseiller, 
et maistre Jehan de Witem , burguemestre de 
la ville de Bruges. Iceulx ambassadeurs venus 
devant la très noble personne de monseigneur le 
daulphin , les cérémonies des révérences obser- 
vées et audience obtenue, l’abbé de Saint-Bertin , 
après lui avoir donné titres pertiuens à sa sei- 

gneurie , et les genufleclions faites , lui fist les re- 
commandations de monseigneur le duc d’Austrice, 
de monseigneur le duc Philippe son fils, ensemble 
des trois estats de ses pays , en collaudant le bé- 
néfice de paix , lequel estoit survenu par l’alliance 
de lui, seul fils du roi de France, futur héritier à 
la couronne, et de mademoiselle Marguerite 
d’Austrice, fille de monseigneur Maximilien, duc 
d’Auslricej laquelle alliance il compara à celle 
du roi Assuérus et à la reine Hesler. Et pour 
mieulx coulourer et congratuler ceste alliance, 
mit avant en sa proposition , la généalogie de ma- 
demoiselle Margueritte , issue de fleurs de lys et 
de quatre marguerittes très illustres et resplen- 
dissantes. La première fut Marguerite de France, 
fille de Philippe le Long, roi de France , second 
fils de Philippe Le Bel, laquelle fut alliée par 
mariage à Loys, surnommé le Jeune, comte de 
Flandres, qui mourut au service de Philippe de 
Valois, roi de France, à la journée de Grecy. 
Cette première Marguerite apporta au jardin de 
Bourgogne , les comtés d’Arthois et de Bour- 
gogne , et la seigneurie de vSalins qui, aujourd’hui, 
sont le dot de madite demoiselle. La seconde lut 
Marguerite de Brabant, alliée par mariage à Loys 
de Marie , comte de Flandres , fils de la première 
Marguerite. De ceste Marguerite , sont venus à la 
maison de Bourgogne les ducés , pays et seigneu- 
ries de Lotrich, Brabant et Luxembourg. La 
troisiesme Marguerite fut la bonne et sage Mar- 

guerite de Flandres , fille du comte Loys de Marie 
et de Marguerite de Brabant, qui fut conjoincte 
par mariage à Philippe le Hardi , duc de Bour- 
gogne , fils quatriesme du roi Jehan , et père du 
duc Jehan de Bourgogne, de laquelle Marguerite 
est venue la comté de Flandres et aultres con- 
questes. La quatriesme Marguerite fut Marguerite 
de Bavière , fille du duc Aubert , comte de Hay- 
nault, Hollande et Zelande^ laquelle fut mariée 
au duc Jehan , fils aisné de Philippe-le-Hardi et 
de jVlarguerite de Flandres; de laquelle Margue- 
rite de Bavière, les comtés de Haynault, Hollan- 
de et Zelande et seigneurie de Frise sont venus à 
la maison d’Austrice et de Bourgogne. 


CHAPITRE XGVI. 


Le siège de la reddilion de la ville et citë d’Utrecht, et de la mort de 
messire Josse de Lalaing. 


Dedans la ville et cité d’Utrecht s’estoient reti- 
rés aulcuns Houlx, au desplaisir de l’evesque David 
de Bourgogne , fils naturel du duc Philippe , et 
au grand préjudice du traicté et appoinctement 
qu’avoient faict par cy-devant les ducs de Bour- 
gogne. Pour ce discord et aultres raisons , ceux 
de la ville machinèrent contre lui , voulans le 
priver de son siège épiscopal, et introniser et faire 

évesque Inghelbert, fils du duc de Glèves; et 
fut mené ledit évesque à Amsfort , à deux lieues 
près de ladite cité. 

Monseigneur d’Austrice, adverti de ce desroi, 
fut délibéré de mettre le siège devant ladite ville 
et cité, où estoient de cent à six vingt chevaliers 
et quatorze cents piétons hacquebutiers pourvus 
de tels traicts , que quiconque en estoit navré ne 
povoit éviter la mort ; et estoient en la compa- 
gnie du duc messire Josse de Lalaing, gouverneur 
du pays de Hollande , le comte de Solre , Alle- 
mand, accompagnés de quinze cents hommes bien 
en poinct , Salezar^ capitaine de l’avant-garde , 
messire Lancelot de Bellamont, messire Hutin 
de Havart , Rodighe de Lalaing , et aultres nobles 
compagnons de guerre , Piccards et Hannuyers , 
ayant grande volonté d’honneur acquerre, et bien 
servans leur prince. 

Aumoisde juing, an dessusdit, l’arméeduduc, en 
nombre de six à sept mille, s’approcha d’Ütrecht, 
et de prime venue gaigna quatre rivières qui sont 
bras de la grande rivière du Rhin, et vint jusques 
au Wert, un gros faubourg estant devant la ville, 
fortifié à la mode d’Allemaigne , où il y eut rivière 
et pont de deffense fort à merveilles, et qui seni- 
bloit estre quasi imprenable. Messire Lancelot de 
Bellamont, fier comme un Rolland, prompt aux 
armes et bien expérimenté, avoit lors la charge 
de mille piétons ; il envahit et s’efforça de pren- 
dre ledit Wert par force; mais il fut rebouté par 

deux fois, et à la tierce se porta si vaillamment, 
qu’il le gaigna vigoureusement; et le fortifia à 
toute diligence, et de si bonne sorte, qu’il se joindit 
aux fossés de la ville. Puis le duc fist afiuter ses 
engiens et fist battre la ville d’une grosse bom- 
barde nommée Zulpben, de trois aultres bombar- 
des , de quatre courtaux , de deux mortiers et de 
plusieurs serpentines. Il gaigna aulcuns bollu- 
verts et une porte , et fit faire tranchis cuvets , si 
près des fossés de la ville qu’ils ruoient des pierres 
les uns aux aultres. 

Une saillie se fit des rustres de la ville sur l’ost 
du duc, où ils furent tant verdemenl recueillis, 
qu’ils demeurèrent de seize à vingt prisonniers, qui 
confessèrent que dedans Utrecht n’estoient nu Iles 
chairs ne quelques provisions de sel , et que un 
pot de cervoise se vendoit cinq sols. Adoncq le 
duc fit publier que chacun fut prest pour assaillir 
le lendemain ; et estoient les batailles prestes dès 
deux heures après my-nuict. Englebert fils du 
duc de Clèves , prétendant à la croce d’Utrecht , 
le seigneur de Montfort etdeux bourguemestresde 
la ville sortirent de la cité pour parlementer au 
duc ; et pendant ce temps, Allemans et Piccars se 
prindrent à donner l’assault. Ceux de la ville se 
préparèrent à leur deffense, qui jectoient sur les 
assaillans des épis y afin de poindre les cols des 
Allemans qui estoient descouverts. 

A cest assault, qui dura plus d’une heure, fut 
occis le comte de Sol ré, ensemble bon nombre 

d’Allemans ; et fut ledit assault tant aspre et impé- 
tueux de la part du duc, que ses gens d’armes 
contraindirent les assiégés de combattre main à 
main. Cest assault fut fait contre le vouloir du duc 
et en tenant ledit parlement ; car l’accord esloit 
du tout basti et pourjecté de la nuit précédente. 
Ceux de la ville ne le voulurent tenir; et par ainsi 
ledit Englebert de Clèves et un burgmestre de- 
meurèrent prisonniers en l’ost. f*- 

Advint, durant le siège, que messirc Josse de 
Lalain, chef de l’armée après monseigneur le duc, 
monté sur une petite baquenée , accompagné de 
monseigneur d’Aigmont , d’Issestain , Salezar et 
aultres , vint à un tranchis qui n’estoit du tout faict. 
Ceux de la muraille le cognoissoient aulcunement,à 
cause qu’il avoit longue suite et portoit de cous- 
tume un manteau d’escarlate. Icellui inessire Josse 
voulant passer d’un tranchis en l’aultre lieu, fut 
attaintde deux coups de hacquebutes, l’un par la 
mance de son espée , qui lui percha le ventre bien 
de bault jusque vers la cuisse, et l’aultre lui percha 
deux œillets de son pourpoinct; et alors toniba^ et 
fut relevé par Artus de Lalaing, et mené au logis 
de Salezar, assez près d’illecq. 

Ne deiTioura guères que monseigneur le duc le 
vint le voir, rnonstrant qu’il en estoit fort des- 
plaisant. Ils eurent ensemble aulcunes devises, 
auxquelles messire Josse lui dict : « Monseigneur^ 
» je suis en povre estât. Si j’eusse voulu estre 
») mutin, je ne fusse pas en ce poinct. Vous perdez 

» aujourd’hui uniéal serviteur. Voyez-cj moicin- 
quièmeousixièroedesf‘rères,tous morts au service 
de leur prince. Je vous prie avoir pour recom- 
» mandés ma femme et mes enfants. » Elt pria que 
monseigneur d’Aigmont fust gouverneur de Hol- 
lande, à cause qu’il le tenoit bon preud’homme , 
homme hardi et léal chevalier; et se confessa fort 
dévotement, ordonna son cas, receut son Sauveur, 
et le lendemain trespassa très catholiquement, fort 
vertueux , plein de proesse et chevalier sans rc- 

11 avoit,ensonvivant,estégouverneurdeHollande, 
qui fut pour un temps rebelle à monseigneur l’archi- 
duc Charles, et parle moyen de messeigneursd’Ai- 
ghemout, Salezar, Georges de Werstain, messire 
Michel de Berghes, le margrave d’Anversetaultres, 
accompagnés d’Allemans, Bourguignons, Piccars , 
Angles et autres nations , il se conduisit tellement, 
que les villes de Dordrech , Gand, Leyde et aultres 
fortes places, furent réduictes en obéissance; et eut 
plusieurs grans rencontres et destrousses, tant celle 
de Menesse comme aultres , et mesme une sortie 
d’Utrecht, le jour Saint-Etienne, où ceux de la 
ville le vinrent combattre à grande puissance, dont 
la pluspart des gros bourgeois venoient à pantins de 
Hollande ; et demourèrent morts de douze à treize 
hommes, et autant de prisonniers; print d’assault 
la ville de Homes en Frise ; et plusieurs places et 
chasteaux réduisit , tant par force que par compo- 
sition ; et fîuablement la ville d’Ûtrecht revint à 

traité avec mondit seigneur le duc; puis retourna 
à Gand vers son prince , où fut pourparlée la paix 
de l’an quatre-vingt et deux, ensemble le mariage 
du daulphin de France à mademoiselle Marguerite 
d’Austrice. 

Peu de tera ps après, il sceut que la ville d’Utrecht 
se commencoit à mutiner , ensemble aulcuns sei- 
gneurs de Hollande , comme le seigneur de Mont- 
fort et aultres. Se délibéra de retourner illecq, où 
il rendit son esprit par la manière que dict est. Il 
estoit baron et seigneur héritier de Lalaing, sei- 
gneur de Montigny , de Hames , de Bracques et de 
Salardinières; et lîst le voyage de Jhérusalem, où 
il fut fait chevalier. Conseiller fut et chambellan 
du duc Charles de Bourgogne, du duc Maximi- 
lian d’Austrice, et de mademoiselle Marie, son 
espouse. Il eut plusieurs grandes charges de gens 
d’armes par mer et par terre , et en divers pays , 
tant à Nuysse comme à Nancy, où il fut prisonnier; 
et hanta joustes et tournois; et fut capitaine de cent 
lances et capitaine de Péronne; et fut admirai, 
grand veneur , commissaire et souverain bailly, et 
commis à créer les lois de Flandres. Il print d’as- 
sault une isle, devant la ville de Nuysse, qui sem- 
bloit estre quasi imprenable^ le duc Charles tenant 
illecq son siège ; fut capitaine de deux chasteaux 
et ville de l’Escluse; fut chevalier d’honneur de la 
ducesse Marie , et depuis grand chambellan et 
gouverneur de monseigneur le duc Philippe; fut 
gouverneur de Hollande , de Zellande et de Frise; 

25 . 

et si fut pour un temps, le duc Charles estant en 
ferrette commis capitaine général de Flandres , 
Lille, Douay et Orchies, et delà ville et terroir 
de Malines. 11 acquit la baronnie de Lalaing, et eut 
aultanl d’honnorables estats en main, où il se con- 
duisit fort sagement, que nul chevalier depuis cent 
ans ait eu en ceste maison très illustre; et trespassa, 
comme dict est , le cinquième jour d’aoust. 

Son corps fut ouvert et embaumé , et honora- 
blement mené à De^nzeen Flandres, une abbaye 
de dames duntson père, messire Simon de Lalaing, 
fut fondateur ; et illec le père et le fils sont riche- 
ment sépulturés. De son trespas eurent les Hollan- 
dais trè^ grands regrets , et si possible eusist esté 
le rediiTïfcr de deniers, ils y eussent mis cinquante 
mille escus. Tost après son trépas se rendit la ville 
et cité d’Ütrecht par la manière qui s’ensuit. 


CHAPITRE XCVII. 


L'appotnctement de ceux d’Utrecht. 


« En l’honneur et louange de Dieu , et afin de 
conserver d’elFusion le sang humain , et pour ce 
que ceulx d’Ulrecht demandent et requièrent 
merci à mon trèsredoubté seigneur, monseigneur 
le duc d!Antrice, comme leur a icellui accordé et 

consenti parlamanièreetconditionsqui s’ensuivent: 

« Et premièrement lesdits d’Ulrecht feront ré- 
paration honorable au bon plaisir de mondil sei- 
gneur. 

» Item, pour l’amende profitable paieront leur 
portion de quarante mille livres par eux pièca 
promise , à tels termes que l’on advisera. 

» Item , feront lesdits d’Utrecht incontinent 
partir les rustres et gens de guerre de ladite ville, 
et laisseront entrer les gens de mondit seigneur 
par les portes ou par les murailles , ainsi qu’il lui 
plaira ; et mettront la ville ès mains de mondict 
seigneur ; et seront les biens de la cour de Hol- 
lande aussi biens de la ville d’Utrecht. 

» Item J seront tenus lesdits d’Utrecht tenir et 
entretenir le Iraicté par eux pieça faict avec mon- 
seigneur le duc Philippe ; et pour ce feront nouvel 
serment et seureté en telle manière qu’il plaira à 
mondit seigneur. 

)» Item, les murailles de la ville, qui déjà sont 
abbatues par les bombardes et engiens de mondit 
seigneur , ne seront jamais refaites ; et avec ce 
pourra mondit seigneur faire rompre ou abattre 
en tel lieu que bon lui semblera, la longueur de 
deux lances ou plus, des murailles de ladite ville. 

» Item , sera mondit seigneur tuteur séculier de 
ladite ville et cité d’Utrecht, et le tiendra en ses 
mains jusques et tant que monseigneur l’évesque 
d’Utrecht soit rendu ou restitué en ses mains, veo 
qu’ils se disent eux non puissants à icelui inconti- 

nent lui livrer et rendre , parce que ceux d’Ams- 
ibrt ont ledit évesque et ne sont point comprins 
audit traité. 

» Item , que toutes les rentes échues présente- 
ment à ceux dudit Utrecht , estans ës pays de mon- 
dit seigneur, seront et demeureront au profit de 
mondit seigneur jusques au jour de ce présent 
traité. 

» Item J rendront lesdits d’Utrecht à mondit 
seigneur tous les engiens et estendards par eux 
prins sur le Wert deux ans avant. 

» Item, lesdits d’Utrecht retourneront à leurs 
biens , réservé messire Evrard Zondebach. 

» Item J fera faire mondit seigneur, en la ville , 
un fort , en tel lieu qu’il lui plaira. 

» Item J tous prisonniers estants en ladite ville 
d’Utrecht seront délivrés et quictes. 

» Item , se ledit évesque va de vie à trespas , 
ceulx dudit Utrecht seront tenus d’eslire un éves- 
que tel que bon semblera à mondit seigneur. 

» Item , mondit seigneur pourra faire la guerre 
à ceulx d’Amsfort et Monfort , si son plaisir est, 

» Item ceulx de la ville d’Utrecht commen- 
cent la guerre en aucune manière cj après, ils 
confisqueront au prouffit de mondit seigneur tous 
leurs biens et rentes qu’ils ont gissants au pays 
de mondit seigneur. 

» Et est conclu ce présent traicté le dernier jour 
d’aoust environ la my nuict ». 

Cest appointement juré et accordé , mondit sei- 

gneur le duc d’Austrice fist honorablement son 
entrée en la ville et cité d’ütrecht , accompagné 
de trois mille piétons et huit cents hommes d’ar- 
mes ; et le jour Saincte - Agnès ensuivant , fut 
prinse la ville d’Amsfort par environ cent compa- 
gnons eschelleurs, lesquels voyans que les glaces 
s’estoient prinses aux fossés de la ville, montèrent 
de nuict sur les murailles , faisans grands cris. 
Ceulx de la ville s’esveillèrent et tirèrent celle part 
où les cris s’estoient faicts ; puis lesdits eschelleurs 
allèrent à un aultre quartier et sur le marché; et 
sembloit qu’il y eut trois ou quatre mille hommes; 
et ils firent crier que ceux qui tenoient le parti de 
l’évesque seroient respilés , comme ils furent , et 
les aultres furent pillés et détenus prisonniers. 


CHAPITRE XCVIII. 


Le Irespas du roy Loys de France, on^^me do ce nom ; le sacre du 
roy Charles son fils , et son cntre'e a Paris. 


Lb roy Loys de France, perclus de maladie, 
sentant aulcunement sa fin approcher, fit apporter 
vers lui, estant au Plessis-du-Parcq lez Tours, 
la vraie croix , nommée de la Victoire , et la 
saincte ampoule de Rheims , et aultres dignités 
et sainctuaires , lesquels il fit très honorablement 
garder ; puis fit venir devers lui aulcuns de ses 
plus prochains parents et féaulx amis , comme le 

seigneur de Beau jeu, madame sa femme, le comte 
de Diinois, et autres auxquels il pensoit avoir par- 
faite fiance ; et leur recommanda la personne de 
son aisné fils , monseigneur Charles de Valois , 
daulphin de France, leur roi futur, afin qu’ils 
prinssent en cure la conduite de lui et de ses 
affaires; et leur pria qu’ils allassent vers lui, comme 
ils firent , lui estant en la ville d’Amboise ; et fut 
tellement oppressé de griefve douleur , qu’il ren- 
dit son esprit à Nostre-Seignenr , le pénultième 
jour d’aoust, jour de Sainct- Fiacre, environ huit 
heures du soir. 

Et apres que son corps fut embaulmé et vestu 
d’habits royaulx, comme il est d’usage, il fut en- 
terré en l’église Nostre-Dame de Cléry , laquelle 
il avoit nouvellement édifiée et eslevé sa sépul- 
ture ; et furent illec les obsèques et funérailles 
honorablement solemnisées, selon son appartenir. 

Son règne fut assez étrange à l’appétit d’aul- 
cuns gens ; mais il fina catholiquement , usant 
du conseil de celui que l’on disoit estre un saint 
homme, par lequel il fist restitution d’aulcuns 
emprunts qu’il avoit faicts à Cambray et aultres 
bonnes villes ; et les princes du royaulme s’assem- 
blèrent d’un commun accord pour accompagner 
monseigneur le daulphin ; et le dimanche vingt- 
neuvième du mois de mai , l’an mil quatre cents 
quatre-vingt et quatre , fut sacré à Rheims. 

Il estoit vestu d’une robe de damas blanc , 
chargée de fleurs-de-lys , et conduit parles douze 

pairs de France cl par les procureurs des absens 
qui les représentoient. Il se rua à genoux devant 
Tautel de la Vierge Marie ^ estant en la grande 
église, puis se despouilla de son pourpoinct. L’ar- 
cévesque de Rheims prit l’espée , le lui ceindit 
autour de lui , le lui bailla au poinct et le sceptre 
en raultremain ; puis le roi :1a bailla à un cheva- 
lier, qui la tint toute nue. Monseigneur de Rheims 
print la saincte ampoule ; si en mit un petit en une 
patène , puis quand le roi fut despouillé , il le oin- 
dit par trois fois, et autant de fois despouillé et 
rhabillié par les pairs de France; 

En ce faisant, furent dictes aulcunes oraisons 
servans à ce mystère ; puis fut couronné par ledit 
arcevesque; elles princes du sang, comme le duc 
d’Orléans , le seigneur de Beaujeu , lui firent la 
révérence en le suivant et le conduisant jnsques 
au pupitre ; et ainsi fut posé en sa chaière par les 
pairs de France : alors fut grand bruict en l’é- 
gUse. L’arcevesque chanta la messe ; le roi alla 
à l’offrande ; et lit environ cent et quatre cheva- 
liers nouveaux, entre lesquels furent les premiers 
les deux enfans de Nemours. 

Le sixième jour de juillet en suivant, le roi fit son 
entrée à Paris ; et se partii'ent de Paris pour aller au 
devantde lui les processions des collèges et paroisses, 
atout croix, confanons et reliques ; et trouvèrent le 
roy à la Chapelle-Sainct-Denis, où ils firent la 
révérence. Puis vindrent lesseigneurs des comptes, 
thrésoriers et généraux moult richement habillés ; 

puis le prévost des marchands et les eschevins 
vestiis de satin vermeil ; devant eux , à cheval , les 
archers et arbalestriers de la ville ; puis le lieu- 
tenant'du prévost de Paris ^ le chevalier du guet, 
commissaires, advocats et procureurs du Chastelet; 
puis messeigneurs de la court du parlement', les 
présidents vestus de manteaux fourrés de menu 
vair avec grandes barettes de drap d’or et de 
velonrs ; après vindrent les conseillers de ladite 
court , habillés d'escarlate avec leurs chapels 
fourrés , les greffiers et les huissiers ; après vin- 
drent quatre-vingts hommes d’armes , chevaliers 
et gentils-hommes de l’hostel du roy , montés sur 
genets couverts de draps d’or et d’argent et de 
grosses campanes. 

Puis vindrent les comtes de Vendosme , de Dan- 
Martin et de Dunois, couverts , eux et leurs che- 
vaulx , d’or et d’argent. Après vint messire Jac- 
quesde Luxembourg, elle séneschal de Thoulouse, 
ayans en teste petites salades rondes , couvertes 
d’or et de pierres précieuses. Puis vint le prévost 
de Paris, devant lui deux archers et deux pages, 
montés surdeuxcoursierscouverts d’orfaibvreries ; 
puis vindrent les ducs d’Orléans , de Bourbon et 
d’Alenchon ; ensemble les deux fils de Nemours , 
un roi d’armes et trois trompettes portans les armes 
deBrelaigne, avec le seigneur de Granville. Leduc 
d’Orléans estoit monté sur un coursier couvert de 
coquilles de fin or, veslu d’une heucque démailles 
d’azur, sur lequel y avoit richesse inestimable ; et. 

avoit un chapeau aorné de cinq à six pierres pré- 
cieuses fort fines. Le duc de Bourbon estoit monté 
sur son cheval, pareillement à une heucqued’or et 
de pierres précieuses. Si avoit en son chef une petite 
salade à manière de bonnet d’azur , et à l’entour 
un cercle d’or où furent cinq ou six pierres pré- 
cieuses. L’aisné des enfants de Nemours estoit restu 
d’une heucque d’or, affublé d’un chapeau de Mon- 
tauban de fin or ; et le mais-né estoit armé de plein 
harnois ; et le seigneur de Graudville pareillement 
monté et couvert d’or et de pierres précieuses. 

Ces nobles princes et seigneurs trouvèrent le roi 
à ladite chapelle, où lui firent la révérence. 11 estoit 
accompagné du seigneur de Beau jeu, de Bresse, et 
aultres, et armé de harnois d’argent bel et cler ^ et 
au-dessus une heucque garnie de pierres précieu- 
ses. Sur sa teste un chapeau blanc , et devant lui 
un chevalier portant son heaulme, sur lequel estoit 
une couronne de fin or et de pierres précieuses; et 
au milieu d'icelle couronne, une fleur de lys d’or. 

A ses deux costés avoit deux valets de pied , 
vestus de becquetons batus d’or, tenans par la 
resneladicte hacquenée ; et par-devant luichevau- 
choient douze pages d’honneur, vestus de heucques 
batues d’or. Et lors se partit , accompagné des 
princes dessus nommés, et tirèrent vers Paris, la 
garde devant très richement habillée ; après la- 
quelle venoient clairons , trompettes, vois d’armes 
et héraux, chascuu portant les armes de son prince; 
et devant lui marchoit un coursier que l’on mes- 

noit par la resne , couvert d’un drap de velours 
semé de fleurs de lys , sur lequel estoit le grand 
sceau du roi ; puis venoit le grand chancellier de 
France, habillé comme un homme de justice. 

/te/n , les eschevins et bourgeois de la ville lui 
présentèrent une clef d’argent à l’entrée de la 
porte, à laquelle porte estoit uneschalFautoù fut, à 
manière de pavillon, la tente de Grâce Divine, ainsi 
escrite ; et si estoit un soleil d’or avec un lys entre- 
lassé , sur la poincte duquel estoit un jeune fils re- 
présentant le roi ; et sur les branches dudit lys 
estoient Justice , Miséricorde , Science , Raison , 
Amour et Paix ; et fut posé sur le chef du roi en- 
trant en ladicte porte , jusques à Nostre-Dame , et 
de là au palais ; et au ponceau Saint-Denis estoit 
un lysjectant eau par chacune fleur et feuille, et 
au-dessus une jeune fille jectant ypocras et clairet 
à boire à tous venans ; et à l’une des portes estoit 
Galifle de Baudus, mangeant aulcunes grosses 
pierres de fer. 

Item, à Saint -Innocent estoit Hérode faisant 
descoller les innocents , et au-dessus un ange que 
Dieu envoyoit pour les baptiser en leur sang. 

Et auprès du Chastellet estoit, sur un eschalFault, 
un roi^ lequel envoyoit au peuple la vertu de paix, 
à noblesse la vertu de force , et à l’église la vertu 
d’amour. 

Et auprès des Changes estoit le sacre du roi, se- 
lon l’histoire du roi Saül, et comment David tua 
Golias; et devant le palais, sur un eschalFault , 

estoit un roi assis en estât royal, dessus lequel 
descendoit le Sainct Esprit lui donnant sa béné- 
diction. 

Devant Nostre-Dame de Paris, trouva le roi 
nostre mère l’université , le recteur d’icelle , doc- 
teurs et licenciés en grand nombre , entre lesquels 
l’un d’iceulx fit une belle proposition. 

, le roi estant devant Nostre-Dame, trouva 
messeigneurs les prélats , l’évesque de Paris , celui 
deNevers et celui de Meaulx, l’archevesque de Nar- 
bonne, doyen et chanoine de léans, reveslus de ri- 
ches chappes ; et en leur présence fit serment sur les 
sainctes évangiles; et jura entretenir saincle église 
en ses libertés et franchises; qu’il delFendroit nostre 
saincte foi catholique contre tous infidèles, et qu’il 
chasse roit toutes hérésies hors de son royaulme. 

Item y il jura entretenir les nobles, laboureurs 
et marchands en leurs bonnes coustumes, et feroit 
justice au petit et au grand , garderoit son peuple 
d’estre foullé des ennemis; et cela faict, furent 
ouvertes les portes de l’église ; le roi entra ens, et 
l’on chanta le Te Deum laudamus. 

Item J le roi alla devant le grand autel de Nostre- 
Dame, paré de riches joyaulx, où ledict arche- 
vesque fit une notable proposition. D’illecq se 
partit le roi, et allasonpper au palais, où il tint 
court royalle ; et y fut joyeusement entretenu d’in- 
struments, d’esbatternents et jeux; et estoit le 
dressoir chargé de vaisselles à grand nombre. Le 
roi estoit assis au milieu de la table, et à deux toises 

près de lui estoient, du coslé dextre, les ducs d’Or- 
léans et d’Alenchon , avec le seigneur de Beaujeu 
et le daulphin d’Auvergne; et du senestre costé 
estoient le cardinal de Lion , monseigneur le duc 
de Bourbon et monseigneur de Bresse; et le ma- 
ressal de Naples estoitillecq pour parler et honou- 
rer les eslrangers. 


CHAPITRE XCIX. 


La mort de meuire Lancelot de Bellamont. 


Après la conqueste d’Utrecht achevée honnou- 
rablement par monseigneur le duc d’Austrice et 
son armée, icellui duc retourna au Bois-le-Duc 
et en Anvers. Pendant lequel temps ceux de Gand 
avoient envoyé leurs ambassadeurs pour aulcuns 
leurs affaires, vers le roi Charles nouvellement 
intronisé en sa royale majesté ; mais iceulx ambas- 
sadeurs furent, à leur retour , pourjectés et espiés 
en trois passages par les gens de messire Lancelot 
de Bellamont, lors estant en Haynault; et avoit 
mis en chacun aguet trente-cinq hommes; et firent 
si bon debvoir , que lesdicts ambassadeurs furent 
prins et amenés au chasteau de Bellamont , où ils 
furent examinés , despouillés et desprédés de leurs 
lettres, de leur argent et de leurs bagues, qui mon- 
tèrent à la somme de million d’or, et furent très 

fort enferrés. Aulcuns d’iceulx, ainsi emprisonnés, 
furent renvoyés sur caution ; et envoyèrent vers 
monseigneur d’Auslrice réciter bien au long cesle 
manière de faire que point ne avouoit ledit messire 
Lancelot. El les Gantbois, pour ceste insolence , 
prindrent le pays de Haynault en grande indigna- 
tion, à cause qu’il soustenoit ledict messire Lan- 
celot qui leurs ambassadeurs lenoit prisonniers. 
Lors se lenoit le comte de Romont en la ville de 
Gand , qui avoit en sa compagnie Loys Rollin, fils 
du seigneur d’Aymeries, Gérard de Roussu, fils de 
monseigneur Pierre de Hennin , lors seigneur de 
Boussu , et aulcuns aultres gentilshommes qui, par 
lesdicls Gantbois, furent enfermés et détenus pri- 
sonniers par conlrevange. 

Durant ces jours , monseigneur d’Austrice , 
comme bail et tuteur de monseigneur Philippe , 
son unique fils , print possession de la comté de 
Haynault, deValenchiennes, deDouay etde Seclin. 
Si lira vers la ville de Lille ; et pour ce qu’il ne 
povoit avoir le chasteaii à sa voulonlé, n’entra 
point en la ville et n’y fit quelque serment; mais 
alla à Cambray, où il séjourna le jour de la Purifi- 
cation Nostre-Dame, et logea à l’abbaye de Saint- 
Aubert. 

Quand vint à l’après-diner du duc, environ deux 
aeures, sire Lancelot entra en sa chambre, où 
estoit monseigneur Phüippe de Clèves. Paroles 
montèrent entre ces deux personnages, en partie 
pour la prinse d’aulcuns cbasteaux , et pour l’al- 

liance que ledit seigneur Lancelot avoit faicte avec ' 
messire Guillaume de la Marche , car il avoit es- 
pousé sa fille ; et entre autres choses, lui dict mon- 
seigneur Philippe : qu’il estoit bien en lui de s’en 
venger et de le tuer, si que jamais la chambre ne 
vuideroit. Adoncq messire Lancelot descendit de 
la chambre en la court de l’abbaye^ où par aul- 
cuns archiers dudit messire Philippe, fut féru d’une 
halebarde , et piteusement occis d’une pique ; et 
cheut parmi le timon d’un charriot; puis il eut la 
teste fendue assez oultrageusement, 

Voilà le povre guerdon qu’il receut après qu’il 
avoit faict plusieurs vaillances de son corps, car il 
estoit homme sans peur , fort et expérimenté au 
noble stile de la guerre. Après ce douloureux ex- 
ploict , on envoya hastivement vers le bastard de 
Bellamont , qui les prisonniers avoit en garde , et 
les rendit sous la garde et protection du duc. 


CHAPITRE C. 


L’cztincüon des deux fils do roj Edouard d’Angleterre , et le couron- 
nement du roy Richard. 

Le roy Edouard d’Angleterre, quatrième de ce 
nom, recommanda, avant son trespas, ses deux 
fils, Edouard et Georges à son frère Piichard, duc de 
Glocestre, afin que Edouard, prince de Galles, son 
fils ainé, eagé de quatorae ans, succédast à la cou- 

ronne, comme son vrai héritier. Sondit frère Ri- 
chard, duc de Glocestre, proumit de faire son pos- 
sible, et demoura régent, et print en sa tutelle les 
deux enfans ses nepveux. Icelui, faindant vouloir 
debeller et envahir les François, assembla grande 
pécune et suffisante armée pour ce faire, et arriva 
à Londres la nuict Sainct- Jehan-Baptiste ; et com- ‘ 
mença dès lors à monter en orgueil ; si devint à 
demi t jran . La reine d’Angleterre cognoissant la pro* 
tervie de son courage , se tira arrière et emmena ses 
enfans en une place franche nommée Vastremous- 
tre (Westminster), afin que ledit de Glocestre ne 
leur fit quelque moleste. Néantmoinsceulx de Gal- 
les, les princes du sang et parenté du roy Edouard se 
mirent en peine de couronner le prince de Galles , 
et tirèrent vers Londres pour ce faire ; et ledit duc 
de Glocestre l’une fois se faindoitestre joyeux de ce 
couronnement , l’aultre fois tenoit terme tout au 
contraire ; et y mit tant d’entraves , que la chose 
suschey. Il trouva façon par aulcunes accusations 
de soi despescher du seigneur d’Escales nepveu des- 
dits enfans , et seigneur de la Rivière , ensemble 
de Thomas Vayant; puis fit bouter ledit prince 
son nepveu en la tour de Londres. Et pour ce qu’il 
sembloit qu’il ne povoit faire chose de valeur, s’il 
n’avoit le second fils son nepveu, eagé de douze ans, 
afin de anéantir la querelle , il le fit mander par 
l’arcevesque de Gaulorbie , oncle desdits enfans , 
lequel dit à la mère vefve du roi Edouard, que sou 
fils Georges vint haslivement au couronnement de 

son frère ; si verroit les honneurs qui se feroient il- 
lecq afin de tousjours apprendre. La reine , toute 
apprinse des déceptions de son beau-frère, l’ac- 
cordoit fort enuis ; nonobstant elle se confioit au- 
dit arcevesque. 

Le second fils du roi Edouard, nommé Georges, 
comme dit est , fut rendu et bouté en la tour de 
Londres avecq son frère aisné ; le duc Richard leur 
fit donner estât qui fort diminua. L’aisné fils es- 
toit simple et fort mélancolieux, cognoissant aul- 
cunement la mauvaisetié de son oncle, et le second 
fils estoit fort joyeux et spirituel, appert et prompt 
aux danses et aux esbats, et disoit à son frère, por- 
tant l’ordre delà Jarretière : «Mon frère, apprenez 
» à danser.wEt son frère lui répondit: « Ilvauldroit 
» mieux qtie vous et moi apprinsions à mourir, car 
» je cuide bien sçavoir que guaires de temps ne 
» serons au monde. » Ils furent environ cinq sep- 
maines prisonniers; et par le capitaine de la tour, le 
duc Richard les fit occultement mourir et estaindre. 

Aulcuns disent qu’il les fit bouter en une 
grande huge , et enclorre illec sans boire et sans 
manger. Aultres disent qu’ils furent estains entre 
deux quieutes, couchants en une mesme chambre. 
Et quant vint à l’exécution , Pierre , l’aisné fils, 
dormoit, et le jeune veilloit , lequel s’appercut du 
malice, car il commença à dire : « Ha, mon frère, 
» csveillez-vous , car l’on vous vient occir ! » Puis 
disoit aux appariteurs, « Pourquoi tiiez-vous ipon 
» frère? tuez-moi et le laissez vivre ! » Ainsi doncques 

les corps rués en quelque lieu secret ; puis furent 
recueillis, et après la mort du roy Richard eurent 
royaux obsecques. 

Ce niesme jour arriva en la tour de Londres , le 


duc de Boucquinglien , lequel fut mecreu d’avoir 


eslainct et occis lesdits enfants , à cause qu’il pré- 
tendoit avoir droict à la couronne ; et le seigneur 
de Hastingues , grand chambellan d’Angleterre, 
capitaine de Calais , et noarrisseur desdits enfants, 
eut la teste tranchée sur un blocq , car il fut suspi- 
cionné à vouloir trahir le roy en ladite tour. Le- 
quel roy fit mourir inhumainement le seigneur de 
Sainct- Bouve , auquel il fit copper les gènitoires , 
tirer le cœur et les entrailles de son corps, et les fit 
brusler en une payelle plaine de feu devant lui ; 
et il lui fut demandé s’il vouloit boire , et U ré- 


pondit : « si je bois qui le recepvra ! 

Il fit venir à la cour la fille aisnée de son frère. 


le roi Edouard, jeune fille et belle oultre mesure ; 
et fut nouvelle de la marier au daulphin de . 


France. Il lui promit qu’elle seroit prochaine de la 
reine sa femme : il l’engrossa et en eut enfant. 
Il fut accusé et déclaré par les portaux des églises 
avoir faict mourir la reine sa femme, pour ce 
qu’elle esfoit grosse, et d’avoir desfloré la petite 
fille sa niepce ; et pour coulorer le meurtre de 
ses deux nepveux et couvrir son faict , il fit venir 
la mère en plein conseil d’Angleterre , laquelle 
cogneust que de trois enfants masles qu’elle avoit 

eus, n y avoit que le roy Richard son vrai fils légi- 
time du duc d’Yorck^ elles aultres estoient enfants 
des frères-myneurs. 

A cause dudit meurtre de ses deux nepveux, et 
pour aultres énormes et exécrables cas, les princes 
et nobles d’Angleterre , souverainement ceulx de 
l’église , s’élevèrent contre lui et desployèrent la 
bannière Sainct-Ghibert , évesque ; et plusieurs 
barons et chevaliers qui s’estoient. assemblés pour 
descendre en France, se mirent en payne de trou- 
ver les corps desdits enfants , estans procréés de 
sang royal. Et après qu’ils furent trouvés, furent 
honorablement ensepvelisen l’église desPrescheurs 
de Londres; et ce faict^entrèrent au palais royal et 
firent prisonnier le duc Richard ; mais il parla tant 
doulcement et proumit tant de beaux dons, qu’il 
eschappa de la main de ses ennemis. Puis après^ 
plus par force que par amour , fut par les princes 
de sa bande, couronné roi d’Angleterre, le jour de 
Saint-Michel , l’an mil quatre cents quatre-vingt 
et deux. Il régna en grande cruûélité , expplianf 
les églises. 

CHAPITRE CI. 


La mon da roy Richard d'Angleteri e , et le couronnement de Henry, 
comte deRicliomout. 

Ja-soit ce que le comte Henri de Richemonl 
fut assez loingtain de la couronne d’Angleterre 
par consanguinité , nonobstant il aspiroit très fort 
après; et fut longtemps détenu prisonnier; puis 
trouva façon d’eschapper, et vint à la court du duc 
de Bretagne qui le soutint : pourquoi le roy Ri- 
chard, le plus cremu de tous les rois d’pccident à 
cause de sa tyrannie , fit prendre les navires des 
Bretons ; mais l’appoinctement en fut à coup fait; 
et le comte Henri , doubtant que l’on ne payast de 
kii parle tenir prisonnier , comme l’on avoit faict 
par avant , print la clef des champs et il se déroba , 
se mit en délivre , et arriva en France avecq aul- 
euns anglois de sa sorte , où il fut receu à grande 
joie. Il estoit fort plaisant , élégant personnage , et 
un beau parement en la court de France , et se 
nommoil roi d’Angleterre. Et le roi Richard , pour 
ses desmérites, estoit de chacun hay ; et n’y avoit 
prince en Angleterre qui osast susciter guerre ni 
prendre armes contre lui , se n’estoit qu’aulcun 
estranger voulut quereller à la couronne ou des- 
cendre en aulcun port. Et furent les nobles 
d’Angleterre bien joyeux quand le couito de Ri- 

chemont estoit si bien aimé et entretenu en 
France , plus pour contrarier le roi Richard que 
pour le bien dudit comte. 

Deux grands seigneurs d’Angleterre entre les 
aultres, hors de la grâce du roy Richard, exci- 
tèrent le comte de Richemont de aspirer à la 
couronne. L’un fut le seigneur d’Oxenfort, lequel 
avoit espousé la sœur du comte de Warvick, 
qui fut succombé en bataille par le roy Edouard. 
Cestuy seigneur d’Oxenfort, estoit par le roy pri- 
sonnier au chasleau de H âmes, séant deçà la mer 
auprès de la mer de Calais; et l’aultre seigneur 
qui persuadoit ledit comte , estoit le seigneur de 
Standelay^ le plus riche d’Angleterre, en son 
pays portant couronne de plomb, et avoit es- 
pousé la mère dudit comte de Richemont. 

Iceulx grands et puissants seigneurs , avecq 
grande quantité d’aultres, firent alliance en- 
semble, et lui proumirent le faire roy d’Angle- 
terre s’il vouloit descendre en Galles avecq cer- 
taine armée, auquel pay s estoient prochains lesdils 
deux seigneurs. Si manda ledit seigneur de Stan- 
delay au capitaine de Hames , qu’il delivrast le 
seigneur d’Oxenfort illec prisonnier, afin qu’il 
se tinsten France avecq le comte de Richemont, 
comme il fit ; et lors ledit comte fit son amas en 
France, où le roy Charles lui délivra soi|:ante 
mille francs et dix - huit cents compagnons de 
guerre , non point de ses ordonnances , mais gens 
rassemblés avec certains navires pour les menen 

Si montèrent au port de Honfleur ; et avoit de lui 
luesme environ dix-huit cents compagnons qui se 
fourèrent avec les aultres. Leroj Richard, adverti 
de ces hesoignes, fit préparer son armée pour obvier 
à la descente des François et dudit comte. Alors 
les grands seigneurs d’Angleterre eurent cause d(» 
mettre main aux armes , non point pour secourir 
un roy, mais pour estre quittes de lui, et eux venger 
des torfaicts qu’il leur avoit faict. Se lui tour- 
nèrent le dos, car il avoit donné sept i:ents livres 
sterlins à un riche nommé Thomas pour lever gens 
d’armes ; et se dehvoit trouver avecs le seigneur 
de Herbat et aultres , pour résister à la descente ; 
mais ils firent le contraire. 

Finablement le comte de Richemont, ensemble 
son armée Françoise , descendit en Galles à peu 
de résistance ; et trouva les seigneurs du pays tout 
à poinct pour lui donner aide , comme promis lui 
avoient ; et furent tous en nombre de vingt mille 
testes armées. Le roy Richard se vouloit joindre 
avecq les seigneurs d’Angleterre , pour estre à la 
descente, mais ils lui mandèrent : « Ne vous bougez, 
» nous ferons bien. » Le roy Richard prépara ses 
batailles, où ily avoit avant-garde et arrière-garde; 
il avoit environ quarante mille combattants et 
grande quantité d’engiens volants. Le conducteur 
de l’avant-garde estoit Joan Hard, que le roy 
Richard avoit fait duc de Norford, en lui donnant 
par confiscation les terres et seigneuries du seigneur 
d’Oxenfort. Un aultre seigneur de Bracqueben 

capitaine de la tour de Londres , avoit pareillement 
charge de ladite avant-garde ; et avoient ensemble 
ouze ou douze mille combattants. Le lieu fut prins 
et journée assignée es octaves de l’Assomption 
Nostre-Dame , pour combattre puissance contre 
puissance. Les François pareillement firent leurs 
préparations en marchant contre les Angles, es- 
tans au camp à un quart de lieue. 

Le roy fit tirer les engiens de son armée contre 
le comte de Richement ; et adoncq les François , 
cognoissans par le traie t du roy la situation du 
lieu et les manières de la bataille , eurent advis, 
pour éviter ledit traict, d’eux assembler de costé 
à la bataille dudit roy , et non pas de front. 

Et par ainsi furent maistres de ladite avant- 
garde, qui lors fut desconfite, après plusieurs proes- 
ses d’armes achevées d’un resté et d’aultre. En ce 
conflit fut prins le duc de Norford avecq son fils , 
et envoyé au comte de Richement , lequel le 
renvoya au seigneur d’Oxenfort, quibientost le fit 
despescher. L’avant-garde du roy Richard tournée 
en fuite , fut recueillie par le seigneur de Standelay, 
qui, atout vingt mille combattants, venoitlebeau 
pas à l’aide du comte. 

Le comte de Northombelland estoit, à l’aide du 
roi Richard, accompagné de dix mille hommes qui 
debvoient charger sur les François; et ne fit rien ; 
ains s’enfuit lui et sa compagnie, et abandonna son 
roi Richard ; car il avoit entendement avec le comte 
de Richemoiit, comme avoient plusieurs aultres 

qui le laissèrent au besoing. Il se porta vaillamment 
selon sa fortune , et avoit la couronne en chef ; 
mais quand il vit ceste desconfiture et se trouva 
seul sur le camp, il cuidk courre après les aul très; 
son cheval saulla en un palud duquel ne se povoit 
ravoir; et lors fut approché d’un deceulxde Galles, 
qui d’une hallebarde l’aballit mort. Si le chargea 
devant lui sur son cheval, et le porta, les cheveux 
pendants, comme l’on porteroit un mou Ion ; et 
ainsi, lui qui avoit misérablement occis plusieui's 
personnages, fina ses jours iniquement et ordement, 
en fange et en bedare ; et lui qui les Anglès avoit 
espoliés, fut monstré au peuple tout nud et sans 
quelque vesture ; et sans solemnité royale fut sé- 
pulturé à l’entrée d’une église d’un village. 

L’arrière-garde^ quemenoitle grand chambel- 
lan d’Angleterre , voyant le roi Richard mort , 
tourna en fuite ; et n’y eut en ceste bataille que 
quatre cents morts d’un costé et d’aultre. Le comte 
de Richemont, voyant son ennemi suppédité, et 
que Dieu lui avoit donné victoire sur un mauvais 
tiran, print le serment d’aulcunes villes à l’environ 
de Londres, où il entra comme videur, et futreceu 
à grand triomphe ; et ains sa coronation fit partout 
publier^ que , s’il y avoit quelqu'un de la lignée 
du roi Edouard qui eusist droit à la couronne, qu’il 
se monstrast, et il l’aideroit à le couronner ; mais 
ame ne s’apparut ; et jacoit ce que le duc de Cla- 
rence , frère des deux rois Richard et Edouard , 
eust un fils bouté en cloistre dès le temps que son 

père mourut en une pipe de malvoisie, toutes fois, 
pour les démérites de son père, fut déclaré inhabile 
à succéder à la couronne. 

Le traité du mariage fut faict du comte Riche- 
mont et de Elisabeth , aisnée fille du roi Edouard, 
trespassé ; par le droit de laquelle il fut honorable- 
ment couronné roi d’Angleterre, le jour Sainct- 
Simon et Sainct-Jude , en l’an mil quatre vingt et 
cinq ; et le second an de son règne , eut d’icelle 
Elisabeth un fils nommé Artus , en commémora- 
tion et afin qu’il pust ensuivir en vertu , force et 
prouesse le très victorieux Artus, très renommé 
en Angleterre. 


CHAPITRE CII. 


La pnose de Tenrcmonde. 


Ja-soit ce que la paix fust nouvellement publiée 
par les pays, entre le roi Charles de France et 
monseigneur le duc d’Austrice , toutes fois grands 
différends et préparations de la guerre s’esmeurent 
ès limites et pays dudit duc ; et rebellèrent contre 
la ducé les villains contre les nobles , les subjects 
contre leurs seigneurs, et les escoliers contre leurs 
maistres , trop plus en Flandres qu’aultre part ; 
car les Ganlbois, ensemble aulcuns leurs adhérons, 
se mirent en poinct contre mondit seigneur d’Aus- 
trice, lequel désiroit avoir son fils, monseigneur 

Philippe, lors estant en Gand, en sa gouverne et 
maimbburnie ; et les Ganthois disoient que mondit 
seigneur duc ne se scavoit gouverner lui-mesme, 
et que toute la substance des revenues des pays 
estoit dissipée par les Âllemans et Bourguignons 
estans en sa compagnie et service , avec plusieurs 
aultres allégations qu’ils mirent avant. Et pour 
rompre la foire d’Anvers, eschéante à la Saincte- 
Croix en septembre , les Flainens firent publier 
en plusieurs lieux une semblable Teste, en ce mesme 
jour , en la ville de Bruges , faisans prohibition et 
defiense à ceulx de leur obéissance que nuis mar- 
chands n’allassent audit Anvers, pour vendre ne 
pour acheter, ains vinssent en ladite villede Bruges, 
et amenassent leurs marchandises , et illecq ven- 
dissent et achetassent, eomme ils feroientdans la- 
dite ville d’Anvers. Nonobstant ces publications , 
la Teste d’Anvers se tint, non pas en telle prospérité 
comme elle souloit, et celle de Bruges ne fut guères 
grand chose. Les marchands estrangers , sentans 
ceste division, essaieront à venir en Anvers; et 
par ainsi se mirent en poincte les Brabancbons 
contre les Flameus. Et pour ce que mieux vault 
à la fois conquerre par subtilité qu’il ne fait par 
puissance , afin d’éviter elFusion de sang humain , 
les Brabanchons s’appensèreût de faire une em- 
prinse sur la ville de Tenremonde , laquelle pour- 
roit porter grand dommage aux frontières voisines. 

Dont advint que , par le pourchas de maistre 
Jehan Boulu , son frère, et aultres leurs adhérens. 

lors estans en la ville, bons pour le duc d’Austrice, 
l’on fit préparer trois chariots chargés de religieux 
et religieuses, marchans et aultres, tous armés à 
la couverte, entremeslés cy un, cy l’aultre, comme 
la mode est en Brabant; et ce fut faict pour abuser 
les portiers , afin qu’ils pensassent qu’ils fussent 
paysans fuitifs avec leurs bagues , pour eslre 
illecq à sauveté. Iceulx se partirent de la ville de 
Malines, environ quatre heures du matin, et arri- 
vèrent à la porte de Tenremonde environ onze 
heures du jour au mois de décembre. Ils avoient 
mis en front devant, une abesse tenant un petit 
chien et aulcunes religieuses de mesme ; et iceulx 
personnages, venus devant ladite porte, parlemen- 
tèrent aux portiers, afin de les empescher jusques 
ils fussent descendus; et soubdainement ^ parle 
moyen d’aulcuns instruments propices à ce faire, 
se mirent au-dessus de ladite porte. 

En ce temps pendant, monseigneur le duc , ac- 
compagné de huits cents chevaliers suivans les char- 
riots , entra en la ville ; et quant vint au passage 
d’un pont, ceux de la ville, qui déjà estoient ad- 
verlis de ceste emprinse, se préparèrent à leurs 
defienses pour résister ; mais finablement ils cessè- 
rent l’œuvre de faict ; et toutesfois le frère du 
comte de Homes y demoura mort sur la chaussée, 
avec petit nombre d’un parti et d’aultre. 

Ce mesme jour , à l’après disner , Copevole 
s’estoit parti de Gand avec une grosse bande de 
Flameus , pour soi fourrer en garnison en ladite 

ville de Tenremonde , ayant délibéré de la dilapi- 
der et en faire un village, mais Dieu et fortune en 
disposèrent aultrement. 

En ce temps , le comte de Romont, capitaine des 
Flamens, amena environ de quinze à seize mille 
hommes à l’entour de Gasbecq et sur les frontières 
de Brabant, et jusques aux barrières de Bruxelles 
du quartier vers Nostre-Dame de Grâce ; lesquels 
firent grand dommage en plusieurs villages non 
accoustumés d’estre persécutés de guerre ; car ils 
couppèrent arbres^ pillèrent et brûlèrent sur les 
champs l’espace de quinze jours; puis la cacq- 
sangue se bouta en* leur ost ; se furent plusieurs 
ramenés en Flandres mors et malades par charées. 


CHAPITRE cm. 


La priase d'Audenardc. 


En ce temps , la ville d’Audenarde tenoit pour 
le parti des Ganthois contre la volonté du duc 
Maximilian , qui lors estoit en la ville d’Ath , ac- 
compagné de monseigneur Philippe, de monsei- 
gneur de Gueldres , de Charles de Croy, comte de 
Chimay , des seigneurs de Ligne , de Montegny , 
de Trelon , Hugues de Meleun et aultres nobles 
barons, chevaliers etgrans personnages, fort affec- 
tés de complaire et servir à leur duc , père et tu- 


4l4 CHROmQUES ('485) 

teur de leur prince et seigneur naturel ; et afin de 
réduire la comté de Flandres en pacifique train , 
certaine et parfaite union , il sembloit à la plus 
part d’iceulx que , se l’on povoit tenir la ville 
d’Audenarde de l’obéissance du duc , sans siège 
mettre et sans grand effroi ou tumulte de guerre, 
que les Ganthois perdroient un gros membre de 
leur alliance ; et furent assez délibérés de la con- 
querre par quelque bout. 

Il y avoit en ladite ville deux chasteaux ; Fun 
estoit assez viel, appartenant au seigneur deSaint- 
Palme ; l’aultre se nommait le chasteau de Bour- 
gogne , fort et puissant , où il y avoit deux capitai- 
nes ; l’un estoit Voûter de Requim , et l’aultre 
Pieter de Monlmay. Icelui Voûter, fort affecté au 
parti de monseigneur le duc, fut inventeur de ceste 
emprinse, auquel il manda par un sien bastard, 
que, s’il vouloit estre au-dessus de la ville et chas- 
teau d’Audenarde, et se trouver de nuict devant 
icelle , accompagné de ses nobles et féaux person- 
nages pour achever cette besogne, il se disoit seur 
et certain, moyennant l’adhérence et faveur d’aul- 
cuns estans en ladite ville , auxquels il se confioit, 
que les chasteaux lui seroient ouverts , et auroit 
les fors d’icelle à sa volonté. Le duc se consentit à 
cest advis. 

L’heure de la nuict fut prise qu’il se debvoit 
trouver devant Audenarde ; les signes furent don- 
nés par cris de voix humaine qui fut hem ! hem ! 
hem ! Monseigneur le duc deslogea de la ville d’Ath 


Digitized by Google 



DE JEAM MOLINBT. 


(. 484 ) 


4i6 


en Hajnault, letroisième jour de janvier, accompa- 
gné de la noblesse dessusdite , en nombre de quatre 
cents chevaliers et aultres piétons Allemans, Hay- 
nuyers et Brabanchons jusques au parfaict de deux 
mille; ils marchèrent jusques à Noslre-Dame du 
Cerisier, où ils prindrent les conclusions de leurs 
affaires; et trouvèrent que en leur conseil le seigneur 
Desguergues, qui estoit comme médiateur de ceste 
emprinse,leseigneurdeMervelx, Pierre de Gaure, 
Huguelin de Salins , quatre archers de corps et aul- 
tres qui s’y fourèrent, se trouveroient devant le- 
dit chasteau de Bourgogne, et feroient les ensei- 
gnes , pour sçavoir se Voûter de Requim feroit 
l’ouverture qu’il avoit proumis à Faire. 

Monseigneur d’Austrice et ses nobles, la plus- 
part se debvoient mettre à pied , et monseigneur 
Philippe de Clèves le debvoit suivie avecq une 
bande de chevaulcheurs, pour soustenir et recueil- 
lir, se besoing estoit. Les signes donnés par les 
premiers qui approchèrent le chasteau , ceulx qui 
dedans estoient, firent bon debvoir de présenter 
ouverture; et mondit seigneurie duc, adverti de tout, 
descendit à pied , pareillement la noble chevalerie. 
Le seigneur de Gheldres, le comte de Chimay, le 
seigneur de Ligne, de Montigny et de Trelon et 
aultres, au nombre de trente ou environ, aban- 
donnèrent chevaulx aux pages, d’un très hardi et 
bon courage, en suivant et désirant complaire à 
leur prince, seigneur et maistre, et postposant 
toute mignotise de court , et sans avoir regard à 

pluie , gresle, vent , gelée , neige , ryme , froidure , 
morfondure et aullres inconveniens qui facilement 
surviennent aux corps délicatement nourris ; ayans 
picques et demi-lances ès mains^en fin cœur d’y ver, 
et en lénébres de nuicl, saultèrent, traversèrent 
ruisseaux courants , profonds fossés , pleins de 
fange et bourbe, honnis, crotés et mouillés jusques 
aux genoux. 

Monseigneur d’Austriceet les siens parvenus jus- 
ques au lieu déterminé pour entrer, pour enseigne 
de sa venue, fit réciter son cry^qui fut Saint-Geor- 
ges ! hem ! hem ! hem ! £t cela fait, demanda à celui 
qui l’attendoit , s’il tiendroit Sa promesse , et il 
respondit qu’oui ; et lors entra audit chasteau par 
un petit et eslroict huis. Et quand ses gens fu- 
rent à saulv été, clairons, trompettes et tambou- 
rins de Suisses commencèrent à resveiller ceux 
de la ville, qui lors se trouvèrent bien estonnés. 
Monseigneur Philippe de Clèves, qui lors avoit 
charge de suivre monseigneur l’archiduc avecq une 
grosse bande de chevaulcheurs , se trouva vacquant 
par les fauxbourgs, fort abusé, tant par faulte de 
bonne guide, que par l’obscurité du temps. Il 
cuidoit estre devant le chasteau de Bourgogne, 
où niondit seigneur d’Austrice estoit entré , et il 
estoit devant la porte par laquelle l’on va à Tour- 
nay , où il fut bien accueilli. Parquoi, un très gros 
alarme sourdit en la ville , dont les habitans sorti- 
rent sur la muraille ; et à ceste cause, monseigneur 
d’Austrice se debvoit assez esmerveiller. CeuLx de 

la ville esloient fort esperdus, et monseigneur Phi- 
lippe estoit Tort esbahi. N’y avoit celui de ces trois 
parties qui se tînt assuré de son faict. 

Finablement le jour approcha, et monseigneur 
voyant son faict adresché, fut bien joyeux. Ses 
gens commencèrent eux cspandre parmi les rues. 
Piètre de Menton, l’un des capitaines du chasteau, 
fut prins en la ville, couché avec sa femme; il 
donna sa foi à Pierre deGaure. Les nouvelles s’es- 
pandirent parmi Audenarde , pour la grande tu- 
multe qui y couroit , que monseigneur le duc 
d’Austrice estoit entré en la ville à grande puissan- 
ce; et les principaux gouverneurs de la justice et 
police de la ville en furent advertis et mandés 
au chasteau de Bourtco^ne. Et monseiffoeur le duc 
leur dict qa’il estoit illecq entré pour garder l’hé- 
ritage de son fils, et ne vouloit quelque mal faire 
à nul des manants et habitants. Et ceux de la ville 
respondirent, puisque Dieu et fortune lui advoient 
amenés, ils en esloient forts joyeux ; et à l’heure 
de dix heures à ce jour, monseigneur vuida le 
chasteau; et alla, à l’hoslel de la ville, où ils firent 
le serment; et monseigneur fut par iceux recen 
comme tuteur, mambourg et bail de monsei- 
gneur son fils. En cesle emprinse ne fut tué de 
traict à pouldre qu’un seul archer de Picardie. 


CiiRoxi^ji'Es. T.XHy.—l, MoLiRtr. Il, 

CHAPITRE CIV. 


I/emprinse faicle à Grandiiiont par monseigneur de Ligne. 


Combien que ceux de Grandmonl se voulsissent 
tenir neutres pour estre assurés de chacune partie, 
toulefois aulcuns Flamens et François se fou- 
rèrent illecq et se logèrent à l’environ, pillans 
villages , prendans prisonniers, et perpétrans 
maux innumérables. Et à ceste cause monseigneur 
d’Austrice estant lors à Bruges, envoya un che- 
vaucheur et lettres closes par lesquelles il per- 
suadoit à monseigneur de Ligne, que à extrême 
diligence il voulsist employer corps, chevaux, 
et avoir à expulser les ennemis François et Fla- 
mens^ qui exécrables maux faisoient journelle- 
ment à l’environ de Grandmont; car entre les 
énormeset très horribles délits qu’ils commettoient, 
expolioient les églises fort oultrageusement, car 
ils prenoient à mains dissolûtes les vaisseaux d’ar- 
gent où reposoit le corps de Nostre-Seigneur , et 
les tournoient en leur prophane et maudict usage. 

Ces lettres venues et lues, le seigneur de Ligne 
assembla compagnons de guerre, tant de ses terres 
comme d’aultres villages àl’environ, avecq aul- 
cuns paysans, jusques au nombre de sept ou huit 
cents; et ce mesme jour, Anthoine de Fontaine 


Digilized by Google 



(484) de jea« moliuet. 4^9 

envoya certaines lettres au seigneur de Ligne , 
comment François et Flamens avoient conclut eux 

a 

trouver en la ville de Grandmont, en somme de 
neuf ou dix mille ; sur quoi ledit seigneur de 
Ligne princt conseil aux plus expérimenlés du 
slile d’armes, qui fussent autour de lui. L’opinion 
d’aulcuns fut que , considéré le nombre des Fran- 
çois et Flamens, qui estoit de neuf ou dix mille, 
grande folie seroit de les envahir à si peu de gens 
qu’ils avoient ; et ledit seigneur respondit : « Tant 
» plus sera le nombre grand , tant plus y aura de 
» confusion, et tantmoinsseront unis.» Et sur ceste 
délibération s’arrêtèrent. 

Ils se partirent de la ville d’Ath au poinct du 
jour, et pour tirer vers Grandmont j et quand ils 
vindrent devant un grand arbre assez près de la 
ville, ils se ruèrent à genoux, en priant Dieu 
merci comme s’ils dévoient entrer en bataille ; ils 
furent apperceus des ennemis estant léans; ils fi- 
rent sonner à l’elFroi ; chacun se prépara à ses 
deffenses. Le seigneur de Ligne, ensemble sa com- 
pagnie, marchant en très bonne ordonnance, 
entra en la ville sans résistance, car elle n’estoit 
fermée qu’à demi ; et lors François et Flamens 
se trouvèrent bien esperdus, qui rien ne sçavoient 
et n’esloient advertis de cesle advenue, car ils es- 
toient espars cà et là ; et furent tant surprins, 
qu’assembler ne se povoient pour résister ne sous- 
tenir grand faix , par quoi ils furent à coup rompus 
et tournés en desroi. 

27. 

Et la compagnie du seigneur de Ligne redoubloit 
sa lorce et les renibarroit rudement ; et besongnoil 
par telle puissance, qn’aulcuns furent occis, aultres 
se tournèrent en fuite , et aultres d’iceulx se bou- 
tèrent en la maison des Lombards, assez forte, où 
ils se deffendoient à leur povoir; mais ils furent 
vaincus par force d’armes. Le feu se férit en ladile 
maison, qui fut consommée^ et d’illecq s’espandit 
de rue en rue , tellement que la plus part de la 
ville futbruslée , ensemble une chapelle fondée au 
nom de Sainct Georges, située sur le marclié. 

Il y avoit une grosse tour, nommée Defer- 
tine, qui avoit tousjours tenu contre les engiens 
du duc Philippe, dès leurs guerres de Gand, ne 
jamais n’avoit esté gaignée ; mais elle fut lors as- 
saillie , deffaicte et 'dilapidée ; et couroit la voix 
que , si monseigneur de Ligne n’eusist faict ceste 
emprinse, les Gauthois estoient délibérés d’entrer 
le lendemain dedans la ville à grande puissance. 

Encemesme temps, les Flamens avoient faict 
un gi’OS blocus de grandes pièces de bois sur le flot, 
à une petite lieue delà vüle d’Anvers, lequel portoit 
grand dommage aux navires des marchands qui 
passoient illecq pour tirer en Anvers et Brabant ; 
car il estoit garni de gens fornisde traicts à pouldre. 
Le duc Maximilien, adverti de l’empeschement 
dudit blocus, y fit donner si vif assault, que ceux 
qui l’avoient en garde le rendirent , dont aulcuns 
d’iceulx furent prisonniers et les aultres pendus; 
et ledit blocus fut mis à ruine jaerpétuelle. Geulx 

d’Anvers eslans à cesle desconlîture , reniencrenl 
en leur ville «grosses pièces dudit blocus, en sig'ne 
de la destruction, dont ils faisoieut aussi grande 
l'este (jue s’ils eussent une riche et digne relique. 


CHAPITRE CV. 


I.a prinse de Nievone. 


La garnison de la ville d’Alost tenant le parti 
des Ganthois , portoit lors grand dommage aux 
frontières de Brabant ; et à ceste cause, par l’ad- 
veu de monseigneur le duc d’Austrice, monsei- 
gneur le comte de Nassoa envoya en Allemaigne 
Martin Suaurre, expérimenté de la guerre, et le- 
quel ramena environ deux cents Suissers gens de 
faict et prcsts à la torce ; et donna ledit de Nassou à 
chacun un florin pour la bienvenue; se les fit payer 
])our aulcun temps. 

Et fut ordonné , par monseigneur Philippe et 
aultres conducteurs, que l’on feroit une venue à 
une petite ville nommée Nyevone, assez prochaine 
dudit Alost , afin de faire sortir la garnison estant 
illecq,pour secourir ledit Nievone; et pour achever 
ceste emprinse , monseigneur le comte de Nassou, 
partant de Bruxelles, ayanten sa compagnie le sei- 
gneur de Gueldres et deux mille Brabanchons , 
prindrent les Suisses piétons en charge. Si leur 

firent passer l’eau; et monseigneur Philippe, avecq 
eeulx de sa bande , suivirent leur train ; auquel 
seigneur lesdits Suisses proumirent donner signe 
de leur passement, par chapeaux fichés au bout de 
leurs picques. A ce passage desployèrenl les Suisses 
leur vaillance ; car soubdainement firent un pont 
sur l’eau, par lequel ilspassèrentengiensàpouldre, 
tauldis, eschelles et instruments nécessaires à don- 
ner l’assault. Et pour donner évident signe qu’ils 
estoient oultre , ils boutèrent le feu en une maison; 
et lors monseigneur Philippe , accompagné de 
quatre cents chevaliers , se tira vers Alost, pensant 
que la garnison se tiroit à l’effroi, tant du feu boulé 
que du train des engiens , qui déjà besongnoient 
devant Nyevone; car monseigneur le comte de 
Nassou l’avoit faict vigoureusement assaillir. Et 
jà-soit-ce qu’il n’y eusist nuis estrangers en la ville 
pour donner résislence, iceulxtousFlamens se def- 
l’endirent puissament selon le pelit nombre qu’ils 
estoient. Et après que l’assault eut duré une bonne 
heure , ils se rendirent , et fut la ville conquise à 
force d’armes parle grand hardement desdits Suis- 
sers. Aulcuns Flamens se boutèrent en deux tours; 
et furent aulcuns d’iceulx sauvés , les autres prins. 
La garnison d’Alost saillit sur monseigneur Phi- 
lippe, et laquelle fut reboutée par icellui, puis 
vint devant Nyevone, qui desjà s’esloit rendue ; et 
trouva la piteuse desconfiture de ceux qui furent 
occis à l’assault. Et combien que Flamens vaincus 
et tués illecq sur les chaussées fussent desfaicts et 

mutilés, toutes fois ne fut oncques homme qui vit 
plourer l'emme pour la mort de son parent , mari 
ou ami , qui fut chose assez admirable. 


CHAPITRE GVI. 


La dcsccnlcdu «eignear de« Querdes au pays de Tourucsis. 


Le seigneur des Querdes , accompagné de cinq 
cents lances et quatre-vingts piétons , envoyés à 
Gand par le roi de France , se trouva eulour la 
ville et cité de Tournay , et fut logé à un petit vil- 
lage assez près, où vint sur le tard ; et envoya deux 
gentilshommes et deux héraulx vers les seigneurs 
de ladite ville et cité, priant qu’on lui préparas! 
logis. Le conseil de la ville fut assemblé et tenu 
assez longuement, contre la volonté des expectans; 
et il fut respondu que l’heure estoit tardive, et ap- 
partenoit bien d’assembler plus grand nombre de 
gens qu’il n’y avoit lors, pour bien en scavoir et 
délibérer ; et fut faicte ceste réponse le vendredi 
sixième de mai. 

Le seigneur des Querdes ne se tint à tant, et en- 
voya de rechef deux secrétaires etaulcuns gentils- 
hommes portans flaccons, priant d’avoir du vin ; 
ce qui leur fut délivré parmi payer argent ; et tosl 
après les seigneurs de la ville leur envoyèrent un 
muid de bon vin en buires de pierre; puis s’appro- 
cha et laboura fort pour y avoir entrée , ce que ne 

peult ; par quoi se logea aux faubourgs Sainct 
Martin, en l’hoslel d’un boulanger, et ses gens à 
l’environ. 

Ce temps pendant ^ arrivèrent en Tournaj aul- 
cnns notables personnages de Gand^ et entre iceulx 
estoit messire Jehan DelTan , lesquels se tirèrent 
vers ledit seigneur des Querdes. Iceulx seigneurs 
de Gand supplièrent très alFectueusement aux sei- 
gneurs de Tournaj que ledit seigneur des Querdes 
peusist avoir logis, lui et son estât , dedans la ville, 
offrans payer tous despens, si longuement qu’ils y 
seroient. 

A ceste offre ne se voulurent incliner les Tour- 
nisiens ; de quoi ledit seigneur des Querdes et ses 
gens les cueillirent en haine, et dirent aulcunes 
vilonnies et paroles comminatoires aux prévost et 
osebevins ; et firent manière de vouloir enfor- 
cer les barrières; et Jacques de Trayelle , officier > 
du prévost de la ville fit tirer sur eux de hacque- 
butes ; si délaissèrent leur emprinse. 

Nonobstant ces rudesses, il supplia de rechef 
avoir entrée à petite compagnie, feindant de faire 
son pèlerinage à Nostre-Dame. Le conseil tenu sur 
ceste supplication, fut advisé que s’on lui concé- 
doit l’entrée à petite compagnie , que en entrant 
elle se multiplier oit, par quoi enfin toutes ses gens 
y seroient logés. A ceste cause, l’entrée lui fut dé- 
niée totalement ; mais à tant ne cessa sa requeste, 
car il pria anxdits seigneurs avoir huit cents hal- 
lebardes et huit cents palcdos à ses cousts et frais, 

J 

ce qui lui fut accordé; et lui furent portés de nuicl, 
afin d’éviter le murmure du peuple. Et l’onzième 
de mai, l’an susdit, à trois heures du matin, fist 
desloger son armée des faulxbourgs de Tournaj ; 
et lui ,qui fut le dernier, partant environ dix heures 
après , fit tirer ses gens vers le pont de pierre ; et 
passant par Harlebecque se trouva à Gourtraj. 


CHAPITRE CVII. 

L’arme'c que fit le duc d’Ausirice pour soi joindre aux François , 
et pobr combattre les Flamens. 

Considéré l’armée du seigneur desQuerdes en 
la comté de Flandres, à main armée, et en pre- 
nant regard au comte de Romont , capitaine des 
Flamens, qui journellement multiploit sa puis- 
sance, monseigneur le duc prépara son armée pour 
remédier aux cautelles, oultrageux trafiques ou 
invasions d’ennemis qui lui pourvoient survenir. 
Icelui, accompagné de puissants comtes , barons , 
chevaliers et gentilshommes, de quatre mille che- 
valiers, de douze mille piétons, se partit de la ville 
de Bruxelles , le deuxième de mai , et se trouva 
devant la ville d’Alost où estoit capitaine le bastard 
de Fiennes, homme assez instruit de la guerre. 

Le duc, à son arrivée, fut salué de gros engiens 
à pouldre; il envoya Fusil le hérault, faire som- 
mation de lui rendre la ville. Le conseil de la ville 

porta que ceux de la ville avoient fait un serment 
au comte de Flandres, et que ce polroit suffire 
sans en faire deux. 

Après que monseigneur le duc eut esté illecq 
l’espace de sept heures, son conseil porta soi des- 
loger ; et tira vers Audenarde , pour présenter la 
bataille aux Flamens , lesquels déjà avoient passé 
l’eau et s’esloient logés à l’abbaye Dinant, où de- 
puis se fortifièrent. Et le duc entra en Audenarde^ 
et fut logé au Cigne, sur le marché. Et à grande 
diligence , fit inquisition de monseigneur des 
Querdes, et envoya Bertrand DuGhastel pourcir- 
cuir le pays à l’environ , afin de scavoir de son 
estât et conduite ; mais il trouva qu’il alloit en la 
ville de Gand , et que les Flamens , lesquels dé- 
siroient à combattre , s’estoient fortifiés en nom- 
bre de six à huit mille la plupart François; et 
n’estoit possible de leur donner approche sans 
grande et dommageable perte, considéré aussi, 
que vivres leur venoient par eau à volonté. 

Icelui duc , ayant la plus belle armée que piéca 
avoiteue, quéroit les François qui s’enfuyoient , et 
les Flamens qui se fortifioient ; et fut huit jours à 
cheval , espérant combattre les uns ou les aultres. 
Et pendant ce temps Suissers et Allemands allu- 
moient et brusloient le pays à l’environ; et d’aultre 
part, la garnison d’Alost couroit sur le Brabant, où 
elle fit dommages irréparables, et pour donner 
chef par forte main à leurs maudictes exécutions, 
prinses et combustions ; mais le duc se deslogea 

d’Audenarde ; et aios qu’il venist auprès d’Alost , 
le capitaine des Suissers fit tirer deux gros en-- 
giens contre l’église de Velzic, de laquelle Fla- 
mands, François et aulcu ns Picards faisoient leur 
forteresse, car ils y avoient retirés leurs corps, 
biens , chevaulx et bestiaux; mais iceulx coups ne 
l’endommagèrent guaires. Un aultre s’advanca de 
tirer un coup à profit, tellement qu’il débrisa la 
tour ; et finablement foudroya l’esehielle du clo- 
cher. Il y avoit aulcuns prisonniers des gens de 
monseigneur de Ligne, qui se desvallèrent en 
bas par les cordes des cloches; et ceulx qui de- 
meurèrent en vie , se rendirent ; desquels aulcuns 
furent prisonniers ; et environ dix-neuf, de la langue 
walone, furent pendus, et l’église fut butinée. 

Le chasteau de Halselle voyant ceste dure exé- 
cution , se rendit sans coup férir, par composition. 


CHAPITRE CVIII. 


La dcafaite des Flamans devant Audenarde. 


Ehtre sire Adrien de Rassenghen, conducteur 
des Flamens, et les François militans aux gages 
des Flamens, s’esmeut un gros débat, pour cause 
que les François voulurent courre surles meles du 
bailli de Gand , et que lesdils François s’estoient 
mal portés, à la volonté des Flamens, à une es- 

carmouche qui s’estoit faicte ; et pour niieulx cui- 
der faire , ledit seigneur Adrien fît appeler ceulx 
de lachastellenie de Gand, et fit vuider , avecq lui, 
le nombre de trois mille Flamens pour faire une 
course devant Audenarde, afin de faire sortir 
hors la garnison de la ville. 

Iceulx Flamens se partirent de Fabbaye Dynan 
où estoit leur fort , et s’assemblèrent sur la mon- 
tagne de Nostre-Dame du Cerisier, par un jour 
de la Pentecousle , l’an mil quatre cents quatre- 
vingt et cinq , environ une heure à l’après - disner, 
et s’approchèrent d’un moulin à vent appartenant 
au seigneur de Palmes, lequel ils bruslèrent. Dedans 
ce moulin se tenoient vingt ou vingtrtrois com- 
pagnons tenans le parti de monseigneur d’Austrice, 
lesquels sentans rapprochement des Flamens , sor- 
tirent vistement dehors, et vindrent en Audenarde 
réeiter ce qu’ils avoient vu et ouy , par quoi grand 
effroi s’esleva. 

Le seigneur de Myngoval, grand maistre d’hostel 
du duc et capitaine de la ville , estoit lors hors 
des portes, qui bienlost entra en son fort, car les 
Flamens avoient assis une embusche auprès d’une 
justice en bas ; et à très grande diligence, ledit de 
Mj'ngoval fit monter gens à cheval pour espier la 
conduicte desdits Flamens; et lui-mesme issit hors, 
la picque au poing, avecq aulcuns aultres de la 
garnison, conducteur des piétons menans artille- 
rie volante; etappercurentles Flamens, fort espès, 
en une estroite ruelle, lesquels ils tirèrent d’un 

veuglaire qui faillit par deux fois; et à la tierce, 
avec une serpentine , ruant du chasteau de Bour- 
gogne , besognèrent tellement, par cas d’adventure 
tout ensemble , quelesditsFlamens furent rompus, 
occis et esparpillés , et cculx d’Âudenarde les 
poursuivirent ferant battant, courans et occisans 
jusques en leur fort. 

En ce desroy, le seigneur Adrien de Rassenghen 
fut tué d'une flesche parmi les joues. L’on trouva 
environ trois cents Flamens morts tant sur le champ 
comme à la chasse, et onze vingt prisonniers. Le 
grand estendard de Gand , deux pennons et deux 
bannières de mestiers y demeurèrent ; soixante 
hommes seulement les mirent en desconfîture ; 
et n’y eut qu’un seul homme mort des habitans 
de la ville, et un seul navré. 

Le samedi ensuivant , nuict de la Trinité, 
l’ost des Flamens se partit de l’abbaye Dynan , 
laquelle ils avoient fortifiée de grosses testes de 
bolevers , puis lurent reçus en Gand ; et ceux 
de la garnison d’Audenarde boutèrent le feu dans 
leurs forts. 

CHAPITRE CIX. 


L'cmpiinse que firent monseigneur d’Austrice et ses nobles devant 
la ville de Gand. 


Monseigneur d’Austrice voyant que malicieu- 
sement les Gantois, les trois membres de Flandres, 
et les François qui les favorisoient par le sceu et 
adveu du roy de France , prendoit à desplaisir 
que, contre son gré et volonté , ils retenoient son 
seul fils , monseigneur Philippe d’Austrice , sans 
qu’ils en eussent le gouvernement ne quelque 
entremise. Il se mit en peine de leur faire et livrer 
assez fière et forte guerre , et de faict les chasser 
h main armée jusques en la ville de Gand ; et qui 
plus est, par un mardi de la Pentecoste , s’embus- 
cha à trois traicts d’arc, près de la porte de Saint- 
Bavon , auprès de la petite maladrie ; et estoit 
accompagné de monseigneur Philippe de Clèves^ 
du seigneur de Montigny , de Martin Suaure 
et aultres gens sans paour , garnis d’un très grand 
hardiment. Geste embusche bien accoustrée. Dès 
trois heures du matin , quatre cents chevaux bien 
empoinct accueillirent proyes à grande diligence ; 
et le seigueur de Montigny , tint la porte ouverte 
une bonne heure, tellement que entre deux feui- 
lis y eut plusieurs Flamens occis en la ville ; mesme 

Gantois furent un peu alarmés et vuidèrent à 
grande puissance sur ceux qui menoient ladicte 
proie, afin de la rescourre. Alors ceulxqui estoieut 
embuschés donnèrent dedans sur eulx et les chas- 
sèrent jusques à leur porte, tant vigoureusement 
qu’ils ne savoient entrer ens; et illec fut l’occision, 
car le restant de la porte abbatit les Flamens , et 
les Allemans bruslèrent cinq moulins. Il y eut 
l’un des archers de monseigneur de Chantereine, 
conslrainct de soi lancer en la ville avec les fuyans, 
où il trouva trois ou quatre Bourguignons qui s’y 
estoient fourrés ; puis s’cn retourna par sus les 
fossés en l’armée du duc. 

De ce jour en avant furent les François fort 
humiliés^ et furent leurs cornes durement abais- 
sées , car ils perdirent , que morts que prins, de 
huit à neuf cents hommes. 

Peu de jours après , le duc se partit pour aller 
en Hollande, etprint avec lui dix mille combat- 
tants, Suissers et archers de Haynault. Les Mali- 
nois et Bruxellois relornèrent en leur ville , et 
assit ses garnisons : le comte de Nassou en Aude- 
narde ; monseigneur Philippe de Clèves et Gérard 
de Boussu à Enghien ; le comte de Ghimay à 
Lessines ; les seigneurs de Chantereine et de Mon- 
tigny à Tenremonde. 

En ce temps fut trouvé mort en un sarcus, à un 
mille près de l’église Saint-Sébastien auprès de 
Rome , le corps de .Tulia , fille de Zénon , sénateur 
dudit Rome. Comme il apparoit par les lettre 

emprainctes audit sarcus, elle avoit esté en terre 
dix-sept cents ans; et esloit ledit corps entier de 
tous membres, comme s’il fusist mort d’une seule 
heure. Il fut apporté à Rome in campidoglio, pour 
monstrer au peuple. Elle avoit les cheveux cres- 
pus et noirs, et sur le chef alFublement ouvré d’or. 
Les yeux estoient clos; (jiiand on les ouvrit, on 
voyoil le blancq d’iceulx ; et povoit avoir d’eage , 
de dix-huit à vingt ans. Quand première fut trou- 
vée , elle estoit blanche comme laict ; et quand 
elle fut au vent et à la pluie, elle devint toute 
brunette. 


CHAPITRE ex. 


Copie des lettres du roy de Frauce, addressantes aux pays de Brabant 

et Haynault. 


« Charles par la grâce de Dieu, roi de France : 
très chers et grands amis, nous avons piéça esté 
advertis des questions et débats qui se sont meus 
entre nostre chancelier, et très aîné frère et cou- 
sin le duc d’Austrice, et nostre très cher et très amé 
frère le duc Philippe, comte de Flandres, et les 
trois membres dudit pays, dont de tout notre cœur 
nous a despieu et desplaict ; et à ceste cause avons 
piéça envoyé nos ambassadeurs tant devant nostre 
père que devers nostredit frère, et les trois estais 
et membres , pour essayer par tous les moyens qui 

nous ont esté possibles, à y trouver quelque bon 
appoinctement , et lesquels ont faict de par nous 
à nostredit père et cousin plusieurs offres pour y 
métré fin, mesmementque notredit frère, et les- 
dits trois membres ont toujours esté contents sur 
ledit différent , eux soubmettre à nous comme à 
leur souverain seigneur, et aux seigneurs de nostre 
sang, ou à nostre court de parlement; ce que nostre- 
dit père n’a voulu accepter, mais est entré en puis- 
sance audit pays de Flandres, et très souvent s’est 
efforcé et efforce y porter dommage, en fouUant et 
oppressant ledict pays. 

)) Pour laquelle cause ^ et pour riens, ne vou- 
drions souffrir nos subjects estre ainsi oppressés et 
endommagés, ne telles entreprises et hostilités estre 
faictes par personne que ce soit, en aulcunes terres 
ou seigneuries de nostre royaulme, nous qui, com- 
me souverain seigneur dudit pays de Flandres, et 
aussi comme à ceux de notre très chère (et très aimée 
compagne la reine, y avons grand intérest, som- 
mes tenus préserver et garder lesdits pays desdictes 
forces et violences; vous envoyé nostre amé et 
féal conseiller et chambellan , le seigneur des 
Querdes, maressal de France, nostre lieutenant- 
général en tous nos pays de Picardie et Arthois, 
avecq aulcuns des gens de nostre conseil et de nos 
gens d’armes en bon nombre ; et auquel nostredit 
conseiller et chambellan^ avons encoire chargé met- 
tre et trouver quelques a ppbi nctemen ts èsdits dif- 
férents, et s’employer à l’appaisement d’iceulx ; 

mais nous avons esté adverlis que nostredit père et 
cousin n’y a voulu et n’y veult entendre , dont 
nous sommes très desplaisant ; et pour ce que 
nous avons sceu que vous et ceux des pays de Bra- 
bant et Ilaynault, secourus de nostredit pere et 
cousin, de gens, argent, vivres et aultres choses 
à eus nécessaires pour faire la guerre à nostredit 
frère et à ceux du pays de Flandres, nous avons 
conclud et délibéré envoyer et mettre èsdits pays 
de Ilaynault et Brabant, une grosse armée pour 
aider à deffendre nostredit frère et cousin , ce que 
n’avons encoire volu faire sans vous en advertir 
etscavoir se serez délibérés de continuer; par quoi 
vous prions et requérons que veuillez départir de 
plus favoriser ni donner aulcune aide , secours et 
confort à nostredit père et cousin le duc d’Austrice, 
de gens, argent, vivres, ne quelconque aultre 
chose, à l’encontre et au préjudice de nostredict 
frère etsubjects d’icelui pays de Flandres, et de 
ce nous envoyez vos lettres et billets ; et ce faisant, 
et obéissant à nostredit frère comme à vostre sei- 
gneur estes tenus, nous vous soutiendrons, sup- 
porterons , garderons et defTendrons , en faveur de 
lui, comme ferons nos propres subjects; aultre- r 
ment, quand vous donnerez audit duc d’Austrice 
secours contre nostredit frère et cousin et lesdits 
de Flandres ,? nous y pourvoyerons comme il ap- 
partietidra; et protestons devant Dieu et les hommes , 
quev siaulcun inconvénient ou dommage en advient 
à vous et audit pays , ce sera par vostre faulte et 
• coulpe, et en serez cause. 

«Donné à Rouan, le vingt-septième jour de mai. 
Ainsi signé, Charles, et de secret, Petit. » 


CHAPITRE CXI. 


Copie de la retponse que fît monseigneur le duc d'Âuttricc , par se« 
lettres envojrdes an roj de France. 

« Très hault, et très excellent et très puissant 
prince , mon très honoré seigneur et cousin, j’ai veu 
plusieurs lettres escrites par vous à mes subjects 
de mes pays et villes de Brabant et Haynault , par 
lesquelles vous plaict à moi noter de faire tort et 
injure à mon très cher et très amé fils le duc Phi- 
lippe, et de faire la guerre à tort et contre rai- 
son à lui et à ceux de son pays de Flandres , en 
requérant lesdils de Brabant et Haynault , que dès 
lors en avant ils ne me face nt aide d’argent^ de 
gens ne de vivres , en déclarant que , se ainsi ne 
le font , vous y pourvoyerez comme il appartien- 
dra. Sur quoi vous signifie que ne me sçay trop es- 
merveiller de telles et semblables lettres , et crois 
mieux qu’eUes procèdent de mauvais conseil de 
gens qui désirent et contendent à nous mettre et 
finer en guerre l’un contre l’aultre, et plus pour 
leur prouffît particulier que du vostre; car je ne 
me recorde pas de jamais avoir fait tort à prince 
ne à aulcun homme , quel qu’il soit , et par plus 
forte raison ne voudrois-je faire à mon fils ne à 

mes suhjecls ; et povcz entendre que ceulx qui 
vous conseillent en ceste partie, contendent plusà 
la destruction de mondit fils, que à son bien et 
honneur. Chacun scait bien le tort que ceux de 
Flandres m’ont faict jusques à ceste heure, d’avoir 
deslenu mon fils par force; toutesfois j’espère, 
moyennant l’aide de Nostre-Seigneur , de brief- 
ment le mettre hors de la captivité en laquelle il 
a esté détenu. 

» Au regard des requestes que faites par vos- 
dites lettres àmesdits subjects, elles vous peuvent 
plus tourner à honte que à moi dommage. Si vous 
prie que d’ores en avant vous veuillez déporter 
d’envoyer à mesdits subjects telles ou semblables 
lettres , car j’ai si bon espoir en Dieu , et en nia 
bonne querelle , que telles paroles ou lettres, ne 
aussi œuvres de faict ne me donneront crainte pour 
me abstenir de faire ce que je dois. 

» Très hault , très excellent et très puissant 
prince, très honoré seigneur et cousin, je prie 
Nostre-Seigneur qu’il vous doinct bonne vie et lon- 
gue, et bon et sain conseil. Escript en ma ville de 
Bruges , le vingt-cinquième jour de juing, l’an 
quatre-vingt cinq. Ainsi signé, et de secret, Gou- 

DEBAULT. » 

Supperscription 

» A très excellent, et très puissant prince, mon 
très honoré seigneur et cousin, monseigneur le 
roi. ') 

CHAPITRE GXII. 


La venue du seigneur des Qiierdes eu la ville de Gaiid. 

Le seigneur des Querdes , avec trente-six pièces 
d’artillerie à pouldre, arriva en Gand à cinq cents 
lances, accompagné de six ou sept mille hommes 
bien empoinct, tous aux despens dudit roi de 
France, sinon aulcuns lacquets des gens du duc 
d’Orléans et comte d’Angoulesme , que l’on vou- 
Joit aventurer, en nombre de deux mille piétons, 
et petit nombre de chevaulcheurs, qui furent aux 
despens des Flamens. Monseigneur le duc Phi- 
lippe estoit lors en la ville de Gand, sous le régime 
de monseigneur Adolf de Clèves, seigneur de Ra- 
vestain^ nepveu du bon duc Philippe. Icelui sei- 
gneur Adolf, accompagné d’aulcuns seigneurs de 
llajnault, et des nobles de son estât et famille , 
en prenoient diligente cure; et d’aultre part les 
seigneurs de Gand, eschevins et conseillers, y 
avoient grand regard, et entre les aultres, Guil- 
laume Rin estoit l’un des plus advancés. 

Quant ledit seigneur des Querdes fut arrivé , 
inessire Jehan de Trazegnies, seigneur d’Irchoves. 
lut envo)'é par monseigneur le duc Philippe vers 
ledit seigneur , pour lui dire que , s’il lui plaisoit 
venir vers monseigneur , il estoit heure ; et avec ce 

lui dict : « Vous estes venu furni de deux cordes 
» en votre arc : l’une pour la paix , et l’autre pour 
» la guerre ; » et ledit seigneur des Querdes lui 
respondit , sur tout ce qu’il tenoit de Dieu , qu’il 
vouldroit avoir faict la paix, et jamais homme ne 
loi en sceuyst gré. 

Il fut receu du duc Philippe fort honnestement 
selon son eage ; auquel duc il fit de grandes offres ; 
et estoit merveille d’ouyr les couleurs de ses per- 
suasions. Il induisit les Flamens de mesner le 
duc Philippe aux champs , afin de prendre l’air , 
et que le peuple le veist , pour en estre resjouy ; 
de quoi le commun mal se contenta. Et jaçoit ce 
que ledit des Querdes fusist noté et snspicionné à 
le vouloir emmener , si n’en fit-il nul semblant. 

Leslacquets desquels il avoit la suite, firent 
grands mesus et cruelles insolences en Flandres , 
tant de bouter feux, comme d’enforcer femmes. 
Les plaintes en vinrent aux Flamens , qui prièrent 
audit seigneur, que lui et les siens se retiras- 
sent en Tournésis , laquelle chose il fil en partie 
pour ce que famine le contraindit , mais la plus- 
part de ses engiens volans, douze cents hallebardes, 
autant de salades, d’arcs et de paledos démon- 
tèrent en la comté de Flandres ; et s’obligea de les 
rendre au bon plaisir du roy. Il se partit de Gand, 
le jour de Saint-Barnabé , et avant son parlement 
renvoya chapeaux plains d’or et d’argent partout 
où ses gens avoient esté logés, pour les satisfaire , 
afin que nuis d’iceulx n’en fissent doléances. Il 

requist avoir aulcuns prisonniers en Gaud, mais 
la IcH ne s’y voulut consentir ; et après qu’il fut 
parti de la ville assez soubdainement pour tirer 
vers Toumay , il renvoya à Gand Charles ou Loys 
de la Neufville , son lieutenant, pour avoii' aul- 
cuns engiens , mais ils loi furent déniés. 


CHAPITRE CXIII. 


La mort de sire GoiUaome de Arreobcrglie, aliàs La Barbe. 


Le mardi de Penthecouste, sire Guillaume de 
Arrenberghe, se trouva avec le duc de Lorraine, à 
Masières sur Meuse ; et machinèrent ensemble , 
comme couroit le bruict et renommée, de mettre 
aulcuns troubles entre le père et le fils ; c’est à 
entendre monseigneur le duc d’Austrice et son fils 
monseigneur Philippe, tellementque ledit seigneur 
Guillaume debvoit livrer au duc de Lorraine cer- 
taines places ès frontières de Liège, pour subju- 
guer les Brabahehons et aultres ; plus fut accusé 
d’avoir perpétré de sa main plusieurs énormes et 
exécrables meurdres, tant en la personne de son 
compère monseigneur Loys de Bourbon , evesque 
de Liège , comme en maistre Richard , son secré- 
taire, vuidant hors de l’église de Saint-Tron, et 
aultres hideux et détestables cas dont le record 
attediéroit les oreilles des escoutans ; et mesmes 
quinze jours après la journée de Houlongne , en 

plain conseil asseml)ié pour le bien du pajs, occit 
un maistre de Liege nommé Courte-Joye , et fit 
tuer par ses complices messire Quentin, chevalier , 
lequel doucement remonstroit la désertion du pays 
et la puissance d’Austrice et de Bourgogne. 

Le duc Maximilien, adverli de ces maléfices et 
aullres qui seroient longs à réciter , manda au 
seigneur de Montigny , frère de monseigneur le 
comte de Homes , qu’il se mist au dessus dudit 
seigneur Guillaume ^ et le menast exécuter en la 
ville de Maëstricht. 

Le seigneur de Montigny se partit de Vallen- 
cliiennes après la lecture du mandement ; il 
amassa aulcuns compagnons autour de Gaesbecq , 
puis s’en alla à Leau et de illec à Sainct-Tron j 
et se joindit avec les seigneurs de: Homes et 
l’evesque de Liège, les deux frères , auxquels il 
déclara sa charge secrètement ; et illec estoit ledit 
messire Guillaume avec lesdits frères, qui guères 
ne se doubtoit de la malefortune qui lui advint 
depuis. Après qu’ils eurent coinqué, beu et mangé 
ensemble et fait grande > chère, sortirent des 
jK)rtes pour aller à l’esbat , où Je seigneur de Mon- 
tigny avoit planté une petite embusche pour 
prendre ledit Barbe. 

Iceulx seigneurs étans ensemble , et messire 
Guillaume au milieu d’eux commencèrent à 
parler de chevaulx; et firent attines l’un à l’aultre; 
le seigneur de Montigny et la Barbe à savoir lequel 
de leurs deuxchevaulxcourreroitle plus fort. Chacun 

d’eulx descendit de son cheval pour y faire monter 
les pages; et quant la Barbe fut descendu, le seigneur 
de Montigny le saisit ou fît saisir prisonnier , et lui 
monstra certain mandement qu’il avoit receu du 
duc d’Austrice pour ce faire. Le seigneur Guil- 
laume, fort estonné, demanda où il le vouloit me- 
ner , et il respondit à Maëstricht ; et la Barbe dit : 
«Je suis mort»! requérant qu’il fut mené devant le 
duc d’Austrice , ce qui ne lui fut pas accordé ; mais 
le menèrent audit Maëstricht, le vendredi dix- 
septième jour de juin ; et le lendemain , environ 
six heures du matin , fut jugé à estre décapité par 
la loi de la ville , et fut mené devant l’Iiostel du 
Heaulme pour faire l’exécution . 

L’évesque de Liège , le seigneur de Homes 
et leur frère de Montigny, estoient en leurs hoslels 
pour estre présents à ladite descollation. Après 
qu’il fut confessé et administré en tel cas , il jetta 
son mante 1 jus et ses panlouffles de cà de là , et se 
jetta à genoux sur un drap noir ; il pria à ses con- 
fesseurs qu’ils dissent pour lui chacun un Ave 
Maria 'y puis quant il eut les cheveux troussés, il 
fnt décapité et reçut rétribution condigne selon 
ses mérites. Son corps fut honorablement recueilli, 
environné de quatorze torces et porté en terre à 
l’église. 

La mort venue à la cognoissance de ceulx de la 
cité de Liège, donnèrent horrible esveil; et comme 
gens furibons et pleins de mauvais esprits , cou- 
roieut parmi les rues, pour trouver gens dilféreuls 

à leur langue, pour en prendre vengeance. Ils 
trouvèrent un mercier de la ville de Trecbt, inno- 
cent de ladite mort , et lequel nonobstant , ils 
despeschèrent. Un josne prestre priant geus pour 
estreà sa première messe, le dimanche en snivant, 
fut occis en ceste fureur. Femmes, enfants, jeunes 
et vieux , estrangers résidans illecq , furent en 
très grand danger de leur vie ; et ne povoienl 
réfréner leur grand ire , tellement que sire Ro- 
bert de la Marche , frère dudit sire Guillaume 
exécuté , leur dict hault et clerc ; « Cessez, cessez, 
» nous n’en voulons prendre quelque vengeance.» 


CHAPITRE eXIV. 


Préparation de la paix entre monseigneur d’Âustrice et les Flamens. 


Les Flamens voyans que fort estoient indignés / 
de monseigneur d’Autriche et de ses princes, 
comtes , barons et chevaliers pour la détention 
de leur prince et seigneur naturel, commencèrent 
à mitiguer leur ire. Aulcuns tendoient à la paix, 
les aultres à la guerre. Nonobstant, de trente-deux 
raestiers en Gand ne furent que les deux ou trois 
incitans les autres à discorde. Les navieurs qui sont 
un gros membre desdits mestiers, ne desiroientque 
la paix , car en temps de guerre ne peuvent guères 
gagner. Aultres deuiandans le butin , comme 

Guillaume Rhin et ses complices, voulurent enga- 
ger et vendre les joyaux du duc Philippe pour payer 
et soulder les François, dont il despleut à Mathieu 
Payarl , grand-doyen , et aux hommes de bonne 
volunlé. 

Ledit Guillaume fut envoyé querre par le 
bastard de Tiennes, en la ville d’Alost, où il estoit. 
Il fut amené en Gand et angoiseusement torturé. Le 
principal point pourquoi il fut jugié à mort, estoit 
pour qu’il avoit rompu l’accord qui s’ estoit trouvé 
en la ville de Tenremonde, où monseigneur le 
duc avoit envoyé treize chevaliers de la Thoison- 
d’Or, avec les députés de Flandres, pour trouver 
bon appoinctement j et à ceste cause , le premier 
eschevin de Gand, convaincu de semblable crime, et 
ledit Guillaume , furent décapités en commun spec- 
tacle , sur le marché. Et pria ledit Guillaume, 
ains avoir receu le coup mortel , que , lui mort , 
chacun sans murmure se retirast en son hostel , 
et qu’il souffisoit se lui seul espandoit son sang 
pour les aultres coupables du mesme débet. Sire 
Adrien de Rassengben et aultres de sa bande, 
furent mis en prison, et le lendemain desprisonnés 
paraulcuns mutinsquise pacifièrent; etseleditGuil- 
laume Rhin eust peu vivre encoire un jour, il estoit 
respité comme les aultres. Toutefois, ledit sire 
Adrien, Coperle et aultres^ non asseurés de muti- 
nations populaires, se tirèrent en la ville de Tour- 
nay pour refuge , où ils furent recoeillis. 

I.e comte de Romont, principal capitaine des 

Flaniens , se tenoit en garnison en la ville d’A- 
lost , avecq trois cents François. Il demanda pas- 
sage par Gand , pour retourner avec les François. 

Le passage lui fut refusé; et s’en alla par Gaure, 
ayecq le seigneur desQuerdes, qui séjournoit au- 
près de Tournay, à son premier logis, hors la porte 
Saint-Martin, Ceux de la ville ne leur firent guaires 
de gratuité , car ils tindrent les portes fort closes 
et bien serrées ; et quand ledit seigneur des- 
Querdes eut illecq esté trois jours ou quatre , il 
se deslogea , lui et son armée , le quinzième de 
juing, et tira à Habourdin, à Saint-Eloy, à Saint- 
Pol et à Hesdin. 

Huict ou neuf jours après, monseigneur le duc 
d’Austrice ^ accompagné de la pluspart de ses no- 
bles, fut receu de ceulx de la ville de Bruges 
fort honorablement , monstrant léal et bon cou- 
rage de parvenir au bien de paix. Illecq s’estoient 
retirés plusieurs grands personnages tenans la ligue 
des Flamens, qui furent détenus prisonniers^ et 
leurs biens confisqués. Monseigneur Philippe eut 
en sa main madame de Romont sa sœur , et leurs 
biens, ensemble la maison, qui fut maistre Jehan 
Gros ; le seigneur de Bevres avoit prisonnier le sei- 
gneur de la Vere; monseigneur le comte de 
Nassou avoit les biens du seigneur de la Gru- 
thuyse ; et le seigneur des Pierre , fils dudit sei- 
gneur de la Gruthuyse , et beau-frère du seigneur 
des Querdes , rendit le chasteau de Lille , et con- 
duisit ses biens hors de la ville , parmi que les 

gonverneiirs tricclle lui payeroient trois mille 
escus. 

Ces choses considérées , ensemble plusieurs rai- 
sons qui à ce les mouvoient, les trois membres 
de Flandres se inclinèrent au bien de la paix ; et à 
leur entendemert firent un libelle à manière de 
traité d’appqinctement , duquel la teneur s’ensuit : 
« Les troK membres et estats du pays et comté 
de Flandres, recognoissent monseigneur d’Aus- 
trice, père et mambour de monseigneur le duc Phi- 
lippe son fils , et en ceste qualité lui laisseront le 
gouvernement de la personne de sondit fils et dudict 
pays ; le tiendront tel , et loi feront en la ville de 
Gaud tel serment, en tel lieu et ainsi qu’il appar- 
tient, après qu’il aura faict le serment pertinent. 

» Moyennant ce , mondit seigneur d’Austrice 
confirmera tous privilèges , droicts, coustumes et 
usages dudit pays , aussi bien les généraulx que 
les particuliers. » 

« Monseigneur d’Austrice confirmera tous oc- 
trois , rémissions , reliefs , grâces et aultres cas de 
justice expédiés par ceux qui ont le gouverne- 
ment dudit pays, ou par aulcuns particuliers, offi- 
ciers de loi, depuis le trespas de feue de bonne 
mémoire, madame sa compagne, et aussi bien 
depuis que tous cas ont esté expédiés sous le nom 
de monseigneur son fils que par avant. » 

n Ceux de Flandres amèneront monseigneur 
Philippe au-devant de monseigneur son père, 
jusques au dehors de la porte par laquelle il eii- 


Digitized by Google 


446 CHIlOnilQUES ('485) 

trera en Gand , et illecq le présenteront ès mains 
de monseigneur son dit père ^ lequel illeeq prou- 
raetlra non mener son dit fils hors de Flandres , 
jusques à ce que par les estats des pays sera ce 
conclu aultrement ; et amènera monseigneur en 
ladite ville de Gand tel nombre de gens qu’il a 
mené en la ville de Bruges , pour la garde de sa 
personne. ^ 

» Que d’oresenavant lepays de Flandres demeu- 
rera entier, de tel ressort et de telle manière qu’il 
estoit devant la guerre. 

» Que tous officiers ayans accoustumé de compter 
à ville , ressortiront et retourneront illecq , comme 
d’ancien temps ils ont l'aict. 

» Tous bannb et aultres qui se sont absentés de 
Flandres, à cause qu’ils ont tenus le parti de mon- 
dit seigneur d’Austrice, ou lui ont esté favourables, 
pourront retourner audit pays, sans à cause de 
leur bannissement ou absentement povoir estre 
aulcunement reprins ; 

» Se aulcuns différents ou trouble s’ourdoit pour 
sçavoir se aulcuns sont bannis ou absentés pour la 
cause dicte ou par méfaicts ou débets, l’interpré- 
tation de ce en est réservée à mondit seigneur 
d’Austrice et son conseil ordonné en Flandres. 

« Touchant messire Jehan de Blois ; messire 
Loys d’Enghen , seigneur de Hestesgate ; mes- 
sire Philippe Duchesne, seigneur de Gernibus ; 
messire Augustin de Bouchenne; Wouter de We- 
sebech ; raaistre Jehan Jjob Gerardus , et aultres 

bannis de Brabant , mondit seigneur sera content 
de mettre à néant le ban prononcé contre eux par 
coutumace, et ce qui s*en est ensuivi, moyennant 
qu’ils debvront estre à destroict des cas dont mondit 
seigneur , ou son procureur en Brabant pour lui 
les imposeront, sans leur faire mention d’aulcuns 
cas touchant à la guerre ne au pays de Flandres* 
» Touchant la somme de deniers requise par mon- 
dit seigneur d’Auslrice , pour les dommages et 
pesans frais , et choses par lui soustenues par la 
guerre y ceulx de Flandres , considérans lesdits 
dommages, frais et intérests, et ayans aussi regret 
à la désolation dudit pays , accorderont et con- 
sentiront à mondit seigneur d’Austrice une rai- 
sonnable somme de deniers à lever sur tout ledit 
pays, selon les transports, en trois ans, dont le 
premier payement et tiers eschera au jour de Noël 
prochain , l’aultre tiers audit jour en un an y et le 
troisième au Noël ensuivant. 

» Au regard de madame la douagière, samercy 
requérant , certaine raisonnable somme lui sera 
accordée pour ses dommages, et à tels termes 
que devant. 

» Moyennant ces choses , monseigneur d’Aus- 
trice est content donner absolution générale, et 
excepter les seigneurs de l’Ordre , certaines per- 
sonnes baillées par escript et aultres qui se sont 
rendus fuylifs depuis le septième de ce mois , et 
qui sont chargiés et rendus fuylifs, en double 
d’estre rendus prisonniers , lesquels seront tenus 

cl’estre à droict de tel juge comme à etdx appar- 
tient , selon les droicts et privilèges du pays , et 
en ce que l’on irouve par droict les biens de 
chacun d’eux debvoir estre confisqués, ou y em- 
ployer iceulx biens à refaire les maisons et places 
qui en Flandres sont démolies par la guerre , et 
ce , par l’ordonnance de mondit seigneur d’Aus- 
trice. 

» Chascun retournera à s *s biens tels qu’il les 
trouvera, aussi bien en Flandres que dehors. 

» Et moyennant ces choses, mondit seigneur 
d’Austrice sera content de faire bonne , ferme et 
seure paix, pour lui et pour tous aultres pays 
estans en son obéissance , comme père et mam- 
bourg de mondit seigneur son fils , d’une part, et 
les habitans dudit pays de Flandres , pour eux et 
tous aultres ayans leur parti d’autre part, et de 
ce bailler ses lettres scellées en forme pertinente. 

» Ainsy faict et conclud par les trois estats et 
membres du pays de Flandres, le vingt-huitième 
de juing. » 

CHAPITRE CXV. 


li'entrée de monseigneur Maxünilian , duc d\A.u$trice dedans la ville 

de Gand. 


Par un jeudi, septième de febvrier, fut publié 
en Gand, parle duc d’Austrice, Philippe, comte 
de Flandres, que chacun se mist en poinct etpré- 
parast pour accompagner monseigneur le duc 
Philippe, et aller à l’encontre de son père, mon- 
seigneur le duc d’Austrice , et que tous basions de 
deffense fussent mis jus, sur grosse amende. Et 
quant vint à deux heures de l’après-disner , mon- 
seigneur le duc Philippe , le seigneur de Raves- 
tain , le grand bastardde Bourgogne, le seigneur 
de Bevres , son fils , et aultres illustres et notables 
personnages issirent hors de Gand, et s’arres- 
tèrent à une église, où vint parler à cuxmessire 
Olivier delà Marche, pour dresser les besoigncs, 
et leur dire ce qu’ils avoient à faire. Aulcuncs 
escriptures furent baillées et leues au long devant 
le duc d’une part, puis niondit seigneur Philippe 
s’achemina à l’encontre de monseigneur d’Aus- 
trice ; et quand le fils percent le père , il ostason 
chapeau, et à l’approche firent ensemble les hon- 
neurs; et quand vint au joindre, ils accolèrent et 
baisèrent l’un l’aultre, dont les cœurs de ceulx 

qui les voyoient furent tant esprins de joye , qu’ils 
en pleurèrent à grosses larmes. 

Par avant estoient entrés en Gand , en très belle 
ordonnance, et tous à pied, monseigneur le comte 
de Nassou, le seigneur de Montigny, le seigneur 
de Palmes, et aiiltres conducteurs de six mille Al- 
lemans, marclians en front huit ensemble. 

Les Ganthois voyans monseigneur d’Austrice, 
se mirent tous à genoux, les testes nues, autant 
d’espace que lesdictes lettres furent leues ; et en- 
trèrent dedans la ville par la porte de Bruges, envi- 
ron six heures au soir, le père et le fils, monseigneur 
Philippe , à sa dextre , environ la teste de son che- 
val, à la selle du cheval de son père; et descen- 
dirent à la Wale, où il y avoit aulcunes histoires ès 
rues tapissées à l’environ. Le lendemain , furent 
faictsles serments à l’église de Saint-Jehan, pour 
entretenir paix, comme dessus est escripte. 

Et monseigneur d’Austrice fit chevalier Mathis 
Payard , grand doyen de Gand , pour la relation 
qu’il avoit oy de sa personne, et lui donna une 
chaine d’or. 

Le bastard Fienne, lequel avoit esté grand con- 
ducteur delà gendarmerie des Ganthois^ s’appro- 
cha du duc , en requérant merci de ses mesus , et 
le duc, lousjours garni de grande humilité, lui 
bailla la main. Aulenns prochains d’illecq deman- 
dèrent au duc s’il cognoissoit celui auquel il avoit 
baillé la main , et il dit que non; et lors lui fut dit 
que c’estoit le bastard Fienne, qui avoit par cy- 

devant faict forte guerre aux François; et le duc 
respondit : «Puisqu’il hayt les François, je lui par- 
donne. » 


CHAPITRE CXVI. 


La mutinerie en Gand , le duc illec estant , après avoir faict le 
serment de la paix. 


Le lundi ensuivant, le onzième de juillet, envi* 
von douze heures au jour, quatre Allemans al- 
lèrent à la prison de la ville de Gand sur le mar- 
ché au bled, pour ravoir trois ou quatre Allemans 
illecq prisonniers par ceulx de la ville, pour ce 
qu’ils avoient voulu esforcer la iiieschine de leur 
logis. Cesdits quatre Allemans de prime face prin- 
drent les clefs de la servante qui estoit à la prison, 
et laquelle fut par eux enclose en une place. Ils 
ouvrirent deux huis et approchèrent lesdits pri- 
sonniers, sans plus avant povoir rien faire, car la- 
dite servante cria si hault le meurdre, que plu- 
sieurs gens du devant et derrière de ladite prison, 
y arrivèrent incontinent pour voir que c’estoit, 
tellement que lesdits Allemans n’osèrent issir. Le 
peuple illecq venu devant la prison , informé du 
mesus assez estoient et fort troublés. Se tira vers 
la maison de la ville , où la loi estoit assemblée , 
et demanda justice desdits Allemans ; et en ceste 

fureur, courut jusques au vieil marché, où gens 
s’assemblèrent jusques à six heures. Ce temps pen- 
dant, le duc se trouva à la maison de la ville, fort 
esmerveilléde ceste assemblée et nouvelle manière 
de faire, priant que Flamensse retirassent en leur 
logis; ce que ne voulurent faire, disans qu’ils ne 
demandoient rien au duc , mais vouloient avoir 
justice desdits Allemans. Le duc leur accorda , 
sans du tout les contenter ; car environ six heures 
sur le soir, apportèrent leurs bannières sur le vieil 
marché, et lequel ils cloirentde charriols et for- 
tifièrent de serpentines, veuglaires, taudis, pain 
et aultres instruments de guerre. 

Le duc ce voyant, quérant scavoir leur volonté, 
y envoya monseigneur l’évesque de Gambray, qui 
leur signifia que le duc estoit fort mal content 
d’eux ; et les cuida pacifier par douces et aimables 
-paroles , mais ils ne tindrent compte de ses remon- 
trances. Environ dix heures en la nuict, se par- 
tirent de leur vieil marché, en bataille, atout leurs 
engiens , vers l’hoslel du duc , et gaignèrent le 
pont emprèsles Augustins, la place Sainte-Vierge 
et le pont où on coppe les testes. Ce partement 
venu à la cognoissance du duc , il fit assembler Al- 
lemans et aultres ses gens à la Wale, son hostel, et 
•commanda à chacun d’eux qu’ils portassent l’en- 
seignedela croix Saint-Andrieu devant et derrière ; 
et fut délibéré d’assaillir lesdilsGanthois et de met- 
tre tout au feu et à l’espée; mais monseigneur 
Philippe de Ravestain et plusieurs bons person- 

nages et bons bourgeois de Gand se ruèrent à ge- 
noux devant le duc. Se lui brisèrent sa volonté ; 
et du consentement du duc, allèrent vers lesdils 
Flamens, les cuidans appaiser, le seigneur de Heu-' 
vres et le comte de Chimay; mais ils furent re- ' 
boules et y perdirent plusieurs leurs chapeaux , 
manteaux, pantoufles et autres habillements, dont 
le duc fut mal content; et qui pis est, Ganthois 
firent sonner le gros Roland, c’est assavoir la cloche 
de l’effroi ; et adoncq envoya Allemans et Angles 
en petit nombre pour les escarmoucher. Ils firent' 
bon debvoir à tous quartiers ; et ruèrent gens et 
engiens en la rivière ; et furent aulcuns Flamens 
occis. Monseigneur le duc se disposa pour les com- 
battre; et alors reculèrent Ganthois au vieil mar- 
ché , et commencèrent à eux contenter, moyennant 
que l’on prendroit certains personnages d’une part 
et d’aultre pour les appaiser de leur injustice; si 
retirèrent leurs bannières en leurs maisons , en- 
viron six heures du matin, le mardi. 

Ce mesme jour , le duc, accompagné de ses no- 
bles, ensemble des Allemans en belle ordonnance, 
vint à l’hostel de la ville, environ neuf heures, 
là où après plusieurs et longues devises, vouloit’ 
avoir prisonniers les principaux qui avoient in- 
venté ou estoient cause motivée de ceste armée et 
mutinage; et furent prins, ce mesme jour, cinq à 
six hommes que l’on constitua prisonniers. 

Le duc remanda haslivement ses gens d’armes 
qui estoient en la ville et chasteau de l’Escluse, les- 


Digitized by Google 



454 CHROHIQUES (‘485) 

quels esioient réduits en l’obéissance et volonté 
de monseigneur Estienne du Chastart^ garde du 
petit chasteau; hem, il remanda ses garnisons 
d’Alh , d’Enghien , Tenremonde et Audenarde; et 
environ le disner, monseigneur Philippe de P»a- 
vestain, accompagné de quatre cents Anglès, print 
l’hostel des arbalestiers situé devant l’hostel de la 
ville , auquel ils couchèrent la nuict en armes, et 
les Allemans se tirèrent en auitre quartier du vieil 
marché pour dompter lesdits Ganthois ; et le duc 
d’Austrice renvoya et fit conduire, par le seigneur 
de Ravestain, monseigneur le duc Philippe son fils 
en lieu certain, à grosse compagnie, et fit refaire 
par les Ganthois mesmes, les cinq ponts qu’ils 
avoient rompus en temps de guerre, à l’environ 
de son hostel de la W ale, afin qu’il eut issue à sa vo- 
lonté. Le duc d’Austrice renvoya son fils parmi la 
ville de Gand ; si le mit sous la conduite de mon- 
seigneur et de madame de Ravestain ; si se tint 
leur fils à Malines. 

Les Ganthois avoient faict sur leur marché au 
poisson, à manière d’un perron de dix-huit à vingt 
pieds de hault, où estoient quatre lions, I’ud por- 
tant les armes du roi , l’aultre du duc Philippe , le 
tiers de la comté de Flandres et le quart de la ville 
de Gand., Leduc fit en plain jour effacer les armes 
du roi et y mettre les siennes. Le duc fit mener 
l’artillerie de monseigneur des Qiierdes , pareille- 
ment celle de Gand à son hostel, àla Wale; et lui 
rendirent Ganthois sa tapisserie, sa croix, sa librai- 

rie et aultres joyaux montans à grandtrésoi’ ; et 
lui ofFrirent à payer en un an cent vingt et sept 
mille escus d’or. 

Les mutineurs commenchans ce débat, lurent 
torturés jusques au nombre de trente. Le samedi 
furent exécutés sept Ganthois , dont les deux 
eussent payé douze cents livres du gros. 

Le duc estant en Gand, ambassades de toutes 
parts arri voient; l’une estoit àÂudenarde, où estoit 
le seigneur de Mont- Verrant et un président du par- 
lement de par le roi de Fratice ; et les Ganthois 
estoient si terriblement remis que ceux du quar- 
tier de Saint-Banon portoient flesches et gantelets, 
allant au. vil) à la ville. Les Brugelois voloient que 
la rivière du Lys allast à leur ville ainsi que aultre- 
foisavoil été proposé j aultres de Flandres mesmes 
voloient avoir aultre entrée que par les portes. 

Le seigneur de la Gruithuise, pour racheter sa 
vie , paya trois cents mille escus , dont les cent fu- 
rent donnés à monseigneur de Nassou, qui de son 
argent avoit secouru le duc Philippe monseigneur;le 
seigneur de Molenbais, et messire Jehan de Berglies 
prindfent la commission de appoincter aulcuns 
prisonniers Ganthois. dont aulcuns, environ quatre 
cents, sCj-tenoient à Tournay, qui n’osoient at-^ 
tendre Icj-coup. Le, seigneur des Querdes avoit 
laissé en Flandres et à Lille douze cents halle- 
bardes, autant de salades, hocquetons, arcs et trous- 
ses , etnonxbredefinancc; et le seigneur de Montigny 
eut tout, ets’enalla en Liège a vecq mille Allemans. 

ronlre le frère de la susdite Barbe exécuté, qui 
fortifièrent aulcunes places. 


CHAPITRE CXVI. 


La réparation dc« Ganthois. 

• Le Tendredi ensuivant, jour de la Magdelaine, 
environ trois heures, monseigneur le duc d’Aus- 
Irice estant à la grande salle de son hostelen Gand, 
séant en un siège eslevé et orné le plus riche- 
ment de Jamais , accompagné des chancelliers de 
Bourgogne et de Brabant , de ses nobles, ensemble 
de plusieurs prélats et ambassadeurs de France , 
d’Angleterre et de Bretaigne , monseigneur, de 
Liège , monseigneur de Cambray , l’évesque 
de Lion, venant de Bretaigne , Sibilensis 
maistre Lucas et l’évesque de Salubrie, avec plu- 
sieurs chevaliers de la Thoison, Ganthois, c’est as- 
savoir les grands et les petits , bailly , les esche- 
vins des deux bancqs, les doyens, jurés et bour- 
geois de la ville, tous habillés de noires robes des-, 
chaintes, les chefs nuds, s’inclinèrent devant le 
duc ; et illecq , audience imposée, fut proposé par 
le chancelier de Brabant ,^ en langue thioise, 
comment nonobstant plusieurs loris perpétrés par 
lesdits Ganthois , le duc les avoit receus à inerci 
et fait paix, plus à leur honneur et avantage que 

au sien , dont ses princes ou barons s’estoient es- 
bahis. 


Item , comment illecq lui venu , s’estoient mis 
en armes contre lui et les siens, et volu tourner 
contre son hoslel par trois quartiers , dont il avoit 
bien pensé mettre à totale ruine par feu et espée , 
ne fust la pitié qu’il avoit des églises, pareillement 
des bonnes personnes qui sont illecq habitans. 

Item , il estoit et avoit esté content de furnir aux 
libelles que eux-mesmes ils avoient proposé et 
mis en avant. 


Ce ouy par les Ganthois qui se retirèrent et par- 
lèrent ensemble, fut répondu par le pensionnaire 
de Gand^ nommé maistre Ghenard, après qu’il 
eut attribué au duc lettres des plus magnifiques 
que jamais, comment iceulx Ganthois confessoient 
avoir fourfaict corps et biens, et n’avoient tenu 
qu’à rien que de la bonne ville de Gand, l’on 
disist présentement : «Cy fut Gand! » et offrirent 
de furnir le libelle, et avec ce de mettre jus la 
confrairie de Saint-Jean , où il y avoit de sept à 
huit cents hommes , moyennant que la solemnité 
de l’église fusist faicte. 

Avecq ce , présentèrent à monseigneur le duc 
un coffre où estoient neuf de leurs privilèges, les- 
quels mondit seigueur voloit avoir cassés, desquels 
principalement il en y avoit deux du roy Loys , 
pour les alliances avecq lui , l’aultre pour le res- 
sort et appellation. 

Item, un privilège que madame Marie leur avoit 
donné , en nouvellelé de sa seigneurie. 

Item ,< la confirmation dudit privilège par le duc 
d’Austrice ; un privilège du roi présent, et confir- 
mation de ceux de son père ; un privilège des al- 
liances des Ganthois aux seigneurs de France, 
comme madame de Beaujeu et le seigneur des 
Querdes. 

Enfin^ deux aultres du duc Philippe , comte de 
Flandres. 

Lesdits privilèges furent brisés et coppés par 
maistre Nicolas de Rastre , audiencier , les seaux 
rués jus et tout remis audit coffre. Monseigneur 
demanda quelque chose du traité de Gaure. Quant 
au merci, monseigneur dit que quand ils feroient 
leur debvoir, il responderoit; et Ganthois, les mains 
joinctes, crians merci à plaine voix, monseigneur 
leur pardonna, et leur proumit estre bon seigneur 
et léal touchant la minorité , mais qu’ils fussent 
bons et léaulx subjects , et les deffeuderoit et ga- 
rantiroit contre tous. 

Le duc choisit huict hommes électeurs , et les- 
quels firent toute nouvelle loi, sans prendre nuis 
de ceux de la passée ; et les fit jurer sur la croix 
après que l’on les eut allé quérir; et fut faict un 
bancquet au duc , environ six heures , où on don- 
noit à boire à tous ceux qui boire voloient, etillecq 
fut la paix publiée-. Le seigneur de Mervez fut faict 
souverain de, Flandrps, et le seigneur de la Motte 
grand bailli de Gand; et fut di-essée une eschelle 
pour avoir et oster la teste de Guillaume Van Sta- 
ghe, laquelle teste estoit d’airain , richement fon- 

due et vivement pourtraicte à tout un riche capi- 
teau dessus, ^pour ce qu’il avoit esté banni de Gand 
et avoit forfaict la teste , et ne le povoit-on avoir. 
On avoit faict de lui ceste représentation comme 
digne d’estre décollé. Ledit Guillaume estoit mesrne 
en la ville de Gand au jour que la représentation 
fut ostée. 


FIN DU TOME SECOND DES CHRONIQUES 
DE JEAN MOLINET. 

